
ARGUMENT 


Lucrarea constituie o selectare şi sistematizare a celor mai 
reprezentative teorii economice moderne şi contemporane. Ca punct de 
plecare a examinării acestora au servit doctrinele şi curentele elaborate 
de remarcabili gânditori economici. Sistematizarea este efectuată în 
contextul evoluției gândirii economice pe parcursul timpului. 

Structura lucrării are la bază suportul ştiinţific, legăturile logice 
şi cadrul istoric în care a apărut şi s-a dezvoltat teoria inițiată. 

Plecând de la cuvintele lui Marcus Tullius Cicero că „rămâi de-a 
pururi copil dacă nu ştii ce s-a întâmplat înaintea naşterii tale", 
considerăm că studierea aprofundată a teoriilor incluse în lucrarea dată, 
vor contribui, fie şi parțial, la maturizarea cunoştinţelor fiecăruia din 
noi. 

Lucrarea este adresată masteranzilor, doctoranzilor, profesorilor 
şi audienților de profil economic. 


„Nu exisi« nimic mai practic decât o teorie bună " 
Jules Henri Poincare 


Diviziunea muncii constituie punctul de plecare a mai multor 
teorii economice. De aceea, considerăm justificat faptul ca prezenta 
lucrare să debuteze cu examinarea aspectelor teoretice ale divizării 
muncii şi specializării producției. 


TEORIA DIVIZIUNII MUNCII 


Diviziunea muncii este procesul permanent şi complex de 
separare a muncii totale într-o serie de activități parțiale şi 
complementare. Ea constituie modalitatea de a diviza, de a împărți 
munca, astfel încât fiecare persoană să fie responsabilă de partea 
îndeplinită din întreg. 

Diviziunea muncii reprezintă forma de organizare socială sau de 
solidaritate, care presupune coordonarea sarcinilor pentru realizarea 
activității necesare funcționării armomoase a societăţii. Diviziunea 
muncii se manifestă atât în plan orizontal, ca separare a diferitelor 
sarcini separate pe domenii de activităţi, cât şi în plan vertical, ca o 
ierarhie de activităţi de conducere şi de execuţie. 

Privită în ansamblu, diviziunea muncii constituie sursa 
principală a dezvoltări societății şi prosperității materiale ale acesteia. 
Ca proces continuu, diviziunea muncii se realizează pe două axe - cea 
socială şi cea economică. 

Diviziunea socială a muncii reprezintă totalitatea activităților 
specializate existente concomitent în societate şi se concretizează în 
ramurile şi subramurile economiei naționale. 

Amploarea diviziunii sociale a muncii depinde de nivelul de 
dezvoltare a societății şi de diversificare a nevoilor, de dimensiunile 
pieței, de natura muncii şi a activității lor, de gradul de libertate 
economică, în primul rând al comerțului. Adâncirea diviziunii sociale a 
muncii este uri factor de progres pentru individ şi societate, permite 
perfecționarea factorilor de producție, creşterea productivității muncii. 

Diviziunea economică a muncii constă în separarea activităților 
pe sectoare şi a muncii pe operațiuni specializate. Marile sectoare 
rezultate de pe urma diviziunii economice a muncii sunt: sectorul 


primar (agricultura, silvicultura, piscicultura, industria extractivă); 
sectorul secundar (industria prelucrătoare); sectorul terțiar (al 
serviciilor de orice fel: manageriale, educaționale ş.a.) şi sectorul 
producerii şi vehiculăm informației. 

Din punct de vedere istoric, divizarea muncii pe activități a 
parcurs mai multe trepte. Prima formă, cunoscută încă din societățile 
arhaice, a fost diviziunea naturală sau simplă a muncii, în funcție de 
vârstă, respectiv, sex. Ulterior, separarea gintelor pastorale de 
celelalte ginte a constituit prima mare diviziune socială a muncii. 

Extinderea creşterii animalelor a necesitat sporirea producerii 
nutreţului pentru vite, iar apoi şi cultivarea cerealelor pentru alimentarea 
oamenilor. Pământul prelucrat rămânea încă în stăpânirea gintei. 
Separarea agriculturii de sectorul zootehnic a constituit a doua mare 
diviziune socială a muncii. Odată cu ea s-a format clasa agricultorilor. 

Treptat din necesități obiective a luat naştere meşteşugăritul. 
Apariţia şi dezvoltarea meşteşugăritului a condus la cea de a treia 
mare diviziune socială a muncii. Odată cu ea s-a format şi clasa 
meşteşugarilor. 

Concomitent cu divizarea producției în două mari ramuri - 
agricultură şi meşteşugărit, a apărut crearea bunurilor pentru schimb, 
producția de mărfuri, iar odată cu ea şi comerţul. Separarea comerțului 
de agricultură şi meşteşugărit a condus la cea de a patra mare 
diviziune a muncii şi la formarea clasei negustorilor. 

Adâncirea diviziunii sociale a muncii, constituirea şi extinderea 
proprietății private asupra pământului şi a altor bunuri, formarea 
claselor sociale necesită crearea unei noi forme de comunitate istorică 
- statul. Primul stat a apărut în Grecia antică cu circa 600 de ani 
înaintea erei noastre. Treptat s-au intensificat relaţiile comerciale între 
țări, a apărut piața mondială. Specializarea ţărilor la producerea 
anumitor bunuri pentru export a dus la cea de a cincia mare diviziune 
socială a muncii - diviziunea internațională a muncii. 


Aceste procese au fost observate şi minuţios cercetate de 
gânditorii economici. 

Aspiraţia spre pătrunderea în esenţa diviziunii muncii a fost şi 
este condiționată de avantajele acesteia în prosperarea societății pe 
baza separării lucrătorilor pe anumite activităţi. 

începuturile teoriei diviziunii muncii au fost conturate în 
antichitatea greacă. Spre exemplu, Xenofon (427-355 î.e.n.) în lucrarea 
sa Cutopedia, analizând diferite aspecte ale diviziunii muncii, a 


formulat idea conform căreia diviziunea muncii influenţează favorabil 
calitatea produselor. La rândul său, diviziunea muncii se adânceşte pe 
măsura dezvoltării comerțului, lărgirii pieţelor de desfacere. O astfel de 
abordare a diviziunii muncii constituie o idee avansată dacă avem în 
vedere că în vremea lui Xenofon predomina economia naturală, iar 
bogăția era privită numai ca o masă de valori de întrebuințare. 

Platon (427-347 î.e.n.) deduce diviziunea muncii în cadrul 
comunității din caracterul multilateral al necesităților indivizilor şi din 
caracterul unilateral al capacităților lor. în lucrarea sa Republica (Statul) el 
afirma că în timp ce fiecare individ „are nevoie de o mie de lucruri”, 
aptitudinile sale sunt limitate la o muncă sau alta. De 3C663) fiecare individ 
trebuie lăsat să se specializeze în ceea ce va pricepe el să facă mai bine, 
ceea ce va atrage după sine o creştere a productivităţii muncii. 

în viziunea lui Aristotel (384-322 î.e.n.), diviziunea muncii şi 
specializarea producției apare din deosebirile naturale dintre oameni şi 
dintre nevoile lor. în lucrările sale Politica şi Etica nicomanică el 
subliniază că pe măsura diferențierii profesionale sporesc rezultatele 
muncii, se extinde schimbul de bunuri. 

O contribuție considerabilă în elaborarea teoriei diviziunii 
muncii îi aparține fondatorului liberalismului economic clasic Adam 
Smith (1723-1790). în opera sa Avuţia națiunilor. Cercetare asupra 
naturii şi cauzelor ei (1776) A.Smith consideră că cea mai mare 
perfecționare a forțelor productive ale muncii rezidă din efectele 
diviziunii muncii. Aceste efecte au fost explicate de A.Smith pe baza 
producerii âcelor cu gămălie. 

„Un om întinde sârma, altul o îndreaptă, al treilea o taie, al 
patrulea o ascute, al cincilea o striveşte la capăt pentru a-i aplica 
gămălia. Numai pentru a face această gămălie e nevoie de două sau trei 
operațiuni distincte: aplicarea ei este o operaţiune distinctă, albirea 
acelor este o alta, chiar fixarea acelor este o nouă operaţiune. în felul 
acesta, importanta operaţiune de confecționare a unui ac cu gămălie 
este divizată în aproximativ 18 operațiuni distincte. 

Am văzut o astfel de manufactură în care lucrau doar 10 oameni. 
Aceşti 10 oameni puteau confecționa zilnic peste 48 mu de ace. 
Rezultă că fiecare din ei, confecționând a zecea parte din 48 mii ace, 
putea zilnic produce 4800 ace. Dar dacă fiecare din ei ar fi lucrat 
separat şi independent, nici unul din ei nu ar fi reuşit să producă nici 20 
de ace, ba poate nici măcar un ac pe zi. 


Această mare creştere a cantității de muncă, pe care sunt în stare 
s-o îndeplinească acelaşi număr de oameni, se datorează următoarelor 
trei momente: în primul rând, creşterii îndemânării fiecărui lucrător în 
parte; în al doilea rând, economisirii timpului care, de obicei, se pierde 
prin trecerea de la un fel de muncă la altul; în al treilea rând, invenției 
unui mare număr de maşini care facilitează şi reduce efortul. 

Enorma sporire a produselor tuturor meseriilor, ca o consecinţă a 
diviziunii muncii, determină, într-o societate bine condusă, acel belşug 
general care se extinde în toată societatea. Orice producător dispune de 
o cantitate din produsele muncii sale proprii, peste cea de care are 
nevoie pentru sine. Orice alt producător, fiind exact în aceeaşi situaţie, 
poate schimba o anumită cantitate din propriile sale bunuri pe o 
cantitate sau la preţul unei cantități din bunurile altor producători. 
Astfel, o abundență generală se propagă la toate clasele sociale. 

Această diviziune a muncii, din care derivă atât de multe 
avantaje, nu are la originea sa efectul înțelepciunii umane, care să 
prevadă şi să urmărească belşugul general. Ea este consecinţa necesară, 
deşi foarte lentă şi treptată, a unei anumite înclinații a naturii omului - 
de a face troc, de a trafica, de a schimba un produs pe altul”. 

Aşadar, în viziunea lui A.Smith, diviziunea muncii este izvor al 
sporirii avuţiei naționale pentru că ea favorizează: 

- sporirea productivităţii muncii; 

- economia de timp; 

- invențiile şi perfecționările continue ale muncii. 

Dacă A.Smith a cercetat avantajele diviziunii muncii în 
industrie, apoi Friedrich List (1789-1846), autorul teoriei forțelor 
productive ale națiunii, a examinat rolul acesteia în agricultură. în 
lucrarea sa Sistemul naţional de economie politică (1841) el scrie: 
„Nicăieri diviziunea lucrătorilor şi asocierea forțelor productive nu 
exercită o mai mare influență, decât acolo unde fiecare regiune şi 
fiecare provincie se poate consacra exclusiv, sau cu predilecție, acelor 
ramuri de producție agricolă pentru care sunt în special dotate de 
natură. O regiune prieşte mai mult cerealelor şi hameiului, alta vinului 
şi fructelor, o a treia lemnului şi creşterii vitelor ş.a. Dacă fiecare 
regiune cultivă în acelaşi timp toate aceste ramuri de producție, este 
evident că munca şi solul ei nu pot fi nici pe departe atât de productive 


! Adam Smith "Avuţia naţiunilor. Cercetare asupra naturii şi cauzelor ei". 
Chişinău, Universitar, 1992, p.7-15 


ca atunci când fiecare regiune se consacră, în special, acelor ramuri de 
producție pentru care a fost, în mod deosebit, dotată de natură şi ca 
atunci când schimbă excedentul său de produse specifice cu excedentul 
acelor provincii, care şi ele deţin un avantaj natural în producția 
alimentară şi de materii prime. Această diviziune a procesului de 
producție, această asociere a forţelor productive ocupate în agricultură, 
se poate realiza numai într-o ţară în care toate ramurile industriei de 
fabrică au atins cea mai mare dezvoltare... în funcție de dezvoltarea 
industriei, se dezvoltă şi diviziunea operațiilor şi asocierea forţelor de 
producție din agricultură... 

în consecință, națiunea cea mai bogată, va fi aceea care a 
dezvoltat forța sa industrială de pe cuprinsul teritoriului ei la cel mai 
ridicat nivel, în toate ramurile, şi al cărei teritoriu şi producție agricolă 
este îndeajuns de mare, ca să aprovizioneze populația sa industrială cu 
cea mai mare parte de produse alimentare, ca şi cu materiite prime de 
care are nevoie. 

în general, întreaga stare socială a unei națiuni trebuie să fie 
apreciată după principiul diviziunii lucrărilor şi al asocierii forțelor 
productive. Ceea ce este acul pentru fabrica de ace, este prosperitatea 
națională în marea societate denumită națiune". 

După părerea noastră, un merit deosebit a lui Fr.List în 
examinarea diviziunii muncii constă în divizarea activităților în cadrul 
unei națiuni în activităţi materiale şi activităţi spirituale. El a 
argumentat teza conform căreia „cu cât intelectualitatea contribuie mai 
mult la încurajarea moralității, a spiritului religios, a culturii, 
îmbogățirii cunoştinţelor şi a răspândirii libertății, ca şi a progresului 
politic, a siguranţei persoanelor şi a proprietății - în interior - şi a 
independenţei şi puterii naţiunii - în afară, cu atât mai considerabilă va 
fi producția sa materială; cu cât va creşte producția de bunuri 


materiale, cu atât mai mult producţia spirituală va putea fi încurajată". 


Există, deci, o interdependenţă reciprocă între munca fizică şi 
munca intelectuală. Prin diferite modalități ambele contribuie la 
progresul social şi economic al națiuni. 

O atenţie deosebită a acordat problemelor diviziunii muncii Karl 
Marx (1818-1883). în opera sa Capitalul (vol.l, 1867), el detaliat 


? Friedrich List "Sistemul național de economie politică”. Bucureşti, 1973, cap. 13, 
o. 131-140. 
5 Sursa citată, p. 140. 

analizează esenţa şi consecințele diviziunii muncii în diferite forme de 
activitate economică şi argumentează ideea, că în modul de producție 
capitalist „diviziunea socială a muncii pune faţă în faţă producătorii de 
mărfuri independenţi, care nu recunosc nici o altă autoritate, în afară de 
autoritatea concurenței, în afară de constrângerea, care este un rezultat al 
luptei dintre interesele lor reciproce, - după cum în lumea animalelor 
bellum omnium contra omne este, într-o măsură mai mare sau mai mică, 
condiția de existenţă a tuturor speciilor... în timp ce diviziunea muncii 
într-o societate luată în ansamblul ei, indiferent dacă diviziunea asta e 
mijlocită sau nu mijlocită de schimbul de mărfuri, este proprie celor mai 
diferite formaţii social-economice, diviziunea manufacturieră a muncii 
este o creație absolut specifică modului de producție capitalist” . 

Avantajele aduse de diviziunea muncii constau în creşterea 
extraordinară a productivității, dezvoltarea îndemânării lucrătorilor, 
cunoaşterea mai bună a activității, posibilitatea de a înlocui operațiuni 
specifice manuale cu unele efectuate de maşini, economia de timp de 
muncă, reducerea costurilor de producție. Dezavantajele ţin de aspecte 
precum unilateralitatea, privarea personalității de abilități multiple, 
monotonia efectuării aceloraşi operațiuni, dificultatea în privința 
înlocuirii lucrătorilor. 

Cu toate limitele şi consecințele negative care îi sunt 
caracteristice, diviziunea muncii determină specializarea lucrătorilor 
pentru obținerea în final a bunurilor destinate vânzării-cumpărării pe 
piaţă, sub formă de mărfuri. Specializarea producţiei înseamnă fixarea 
unor genuri de activități producătoare asupra unor subiecți economici. 

Spre deosebire de producătorul „universal”, caracteristic 
economiei naturale, producătorul specializat se deosebeşte prin aceea, 
că: a) utilizează factori de producţie speciali (unelte specializate, forță 
de muncă cu calificări diferite ş.a.); b) acționează în domenii 
distincte de producție, în ramuri şi subramuri autonomizate; c) produce 
o gamă limitată de bunuri, uneori chiar un singur produs final; d) aduce 
pe piaţă cantități relativ mari din bunurile în producerea cărora s-a 
profitat; e) costurile unitare ale produselor sunt relativ mici ş.a. 

Deciziile producătorilor de a se specializa se bazează, conştient 
sau inconştient, pe avantajul comparativ care constă în surplusul 


* "Războiul tuturor împotriva tuturor" 
> K.Marx „Capitalul". Voi. 1. Chişinău, Editura "Cartea moldovenească", 1967, 
p.380-383. 

utilităţilor pe care un producător îl aşteaptă, îl obține de la producerea 
unui bun, având la acesta un cost de oportunitate mai mic decât 
concurenții săi. 

Pe baza specializării producției devine tot mai intens schimbul 
de activități, se creează o puternică reţea de interdependenţe între 
producători, zone teritoriale şi ţări, creşte productivitatea muncii, 
sporeşte calitatea bunurilor şi a serviciilor. 

în concluzie : cercetările în domeniul diviziunii sociale a muncii 
şi specializării producției continuă, dar, la etapa actuală, în cele mai 
dese cazuri au loc în contextul integrării economice la diferite niveluri 
şi globalizării economiilor țărilor lumii. 

Adâncirea diviziunii sociale a muncii şi sporirea gradului de 
specializare a producției are o deosebită importanţă pentru economia 
de tranziție a Republicii Moldova unde scopul final este sporirea 
producției de bunuri materiale şi servicii, atât pentru aprovizionarea 
pieţei interne, cât şi pentru export. 

„Un Om liber este aceta care în acele bunuri, pe care, prin putere şi 
voință, poate să le facă, nu este stânjenit să facă ceea ce el are voința să facă” 
Thomas Hobbes 


» Libertatea este independența față de orice altceva în afara legii morale ” 
Immanuel Kant 


TEORIA PROPRIETĂȚII ŞI LIBERTĂȚII 
ECONOMICE 


Orice individ se naşte cu ideea de proprietate pentru că 
integritatea fizică şi integritatea intelectuală sunt elementele 
primordiale ale proprietăţii private. Această idee îl va face pe individ 
să se manifeste într-un anumit fel şi să reacționeze ca urmare a 
instinctului de conservare, faţă de orice forță care ar atenta la 
integritatea lui fizică şi intelectuală. 

Pe baza acestor elemente ale proprietăţii, individul va încerca să- 
şi satisfacă interesele care îşi au rădăcinile în nevoile sale şi de aceea 
va intra în relaţii de cooperare cu alți indivizi. 

Instinctul proprietăţii, aşa cum arată ştiinţele naturale, se 
manifestă şi în lumea animalelor. Orice animal dovedeşte existența 
unui instinct al proprietății atunci când îşi marchează teritoriul pe care 
este pregătit să-l apere cu preţul vieții. Ceea ce demonstrează viaţa 
animalelor este că supraviețuirea este condiționată de stabilirea lui al 
meu şi al altuia. 

Antichitatea a înregistrat încercarea unor filosofi precum Cicero 
sau Seneca de a oferi o viziune închegată asupra proprietăţii. Primul a 
sesizat legătura patrimonială dintre muncă şi pământ, iar al doilea a 
făcut un pas major, afirmând un fapt asupra căruia cultura secolelor 
următoare a înregistrat numeroase polemici, şi anume că proprietatea 
este un drept individual. 

Primul atac asupra ideii de posesie a venit din partea 
creştinismului. Biserica afirmă că flecare trebuie să dea celorlalți tot 
ceea ce posedă. Ideea aceasta derivă din interpretarea cosmogonie! 
expusă de religia creştină: La început nu era nimic; Dumnezeu a clădit 
Lumea, şi atunci înseamnă că oricare individ care ar lua dim natură mai 
mult decât are nevoie pentru supravieţuire ar comite un furt, luând din 
ceea ce este a lui Dumnezeu. Astfel asocierea cea mai frecventă a 
posesiunii individuale este aceea cu ideea de păcat. 

Reforma calvinistă nu numai că nu a negat proprietatea 
individuală, dar a încercat să impună un simţ al responsabilității faţă de 
ceea ce fiecare individ posedă. Protestantismul consideră că omul este 
administratorul bunurilor lăsate lui de Dumnezeu prin mila Sa şi 
datoria fiecăruia este de a le păstra; cu cât averea este mai mare, cu atât 
răspunderea este mai apăsătoare. 

Ignorând tratarea din punct de vedere religios a proprietății, 
gânditorii economici şi legislația i-au dat un alt sens. încă în Codul lui 
Hammurabi (1786-1728 î.e.n.) societatea se compunea din: 

1. Oameni liberi, care aveau drept de proprietate imobiliară şi de a 
se bucura de privilegii; 
2.  Subordonaţi, care dispuneau de proprietate mobiliară, 
3. Oameni aserviţi, sclavii, fără proprietate şi drepturi cetăţeneşti, 
în viziunea lui Platou, unul din marii gânditori ai Greciei antice, 
proprietatea asupra pământului trebuie să fie în loturi aproape egale, 
între toți cetățenii, aşa ca să nu se nască deosebiri simţitoare de avere, 
să nu existe nici bogaţi, dar nici săraci. 

După părerea lui Aristotel, savant şi filosof grec, discipol a lui 
Platon, posesiunea unei anumite proprietăți este garanția libertăților şi 
a unei vieți mai decente. Proprietatea privată este privită de Aristotel 
ca fiind bazată pe natura umană, căci fiecare se îngrijeşte mai bine de 
bunul său decât de cel străin. Proprietatea publică, - spune el, - duce 
atât la neglijarea intereselor generale, cât şi la tulburarea armoniei 
sociale. Totuşi statul trebuie să păstreze o parte din terenul agricol 
pentru sine, urmând ca din produsul lui să acopere cheltuielile comune. 

Ulteior gânditorii economici din Roma antică Cato cel Bătrîn 
(234-149 î.e.n.), Varone (116-27 î.e.n.), Columella (sec.l e.n.) ş.a. au 
fost adepți ai micii proprietăţi ţărăneşti. Ei s-au pronunţat împotriva 
marii proprietăți din agricultură, considerând că „Marle lauifudini au 
sărăcit Italia". 

Fondatorul doctrinei justiției sociale Thoma d'Aquino (1225- 
1274), ca şi Aristotel, a observat binefacerile proprietății private în 
stimularea muncii. El a concluzionat că proprietatea privată nu este 
impusă de dreptul natural, dar este conformă cu dreptul natural, adică 
este rodul unei activități sociale. Bunurile pământeşti au fost create 
pentru folosința speciei umane în ansamblul său, şi nu pentru un 
individ sau altul, deşi ,...omul nu este fondatorul naturii, el doar 

utilizează toate operele naturale, prin artă şi virtute, în folosul său". în 
viziunea lui T. d'Aquino, proprietatea privată avea nu numai drepturi, 
ci şi obligații. El recomandă economia şi generozitatea, proprietarul 
având o responsabilitate în fața oamenilor şi în faţa lui Dumnezeu. 
T. d'Aquino arată că statutul juridic al proprietății nu trebuie să facă 
din ea un drept absolut, deoarece aceasta trebuie să fie considerată un 
fel de girant, în măsură să asigure întreținerea bunurilor apropiate şi 
punerea lor la dispoziția semenilor. 

Analizând atributele şi comportamentele economice induse de 
proprietatea privată, T. d'Aquino a remarcat că fiecare acordă o mai 
multă atenție bunurilor care-i aparțin în proprietate privată. Pacea în 
cadrul comunității este cel mai bine garantată atunci când fiecare este 
satisfăcut cu ceea ce-i aparține. Bunurile sunt mult mai bine 
administrate atunci când grija fiecărui lucru cade în sarcina unei 
persoane. 

Proprietatea constituie însă o problemă de care ține chiar 
fundamentul economic de folosire a resurselor pentru satisfacerea 
nevoilor umane în creşterea şi diversificarea lor. Desigur că acestea din 
urmă pot fi acoperite şi în lipsa proprietății private, numai că nivelul la 
care s-ar ridica mulțimea indivizilor ar fi unul precar, or interesul 
omenirii nu este de a subzista în orice condiții doar pentru perpetuarea 
speciei, aşa cum fac animalele, ci de a duce o existenţă cel puţin 
confortabilă şi o viaţă fără greutăţi, în care gradul de satisfacție 
resimțită să fie cât se poate de înalt, dacă nu chiar maxim. Viaţa reală 
confirmă că aceste probleme se rezolvă în cel mai reuşit mod pe baza 
existenței proprietăţii private. 

în concepția fiziocraților Francois Quesnay, Anne R.J.Turgot 
ş.a.proprietatea se manifestă sub trei forme: 

1. Proprietatea personală, adică dreptul omului de a dispune după 
dorinţă de facultățile sale fizice şi intelectuale (adică, libertatea); 

2. Proprietatea mobiliară, adică dreptul omului de a dispune de 
rezultatele muncii sale; 

3. Proprietatea funciară, adică dreptul asupra pământului, deşi 
pământul nu este creat de om. 

Adam Smith a crezut într-o armonie prestabilită între interesul 
particular şi interesul general. Asigurarea realizării acestor interese se 


* Thoma d'Aquino „Summa theologică”. Bucureşti, Editura ştiinţifică, 2000, 
p.357. 

bazează pe concurenţa perfectă în cadrul proprietăţii private. Fund 
înlăturate toate restricțiile fiecare om urmărindu-şi în mod liber 
propriu] interes, îşi pune munca şi capitalul său în concurenţă cu ale 
celorlalți, într-un fel care este benefic pentru toți. 

Un alt fondator al liberalismului economic clasic David Ricardo 
(1772-1823), nemanifestându-se duşman al proprietăţii funciare, a 
acordat prioritate proprietății industriale, întrucât, considera el, 
dezvoltarea acestei forme de proprietate contribuie la realizarea 
interesului întregii societăți, în timp ce interesele proprietarilor funciari 
sunt împotriva intereselor societății. 

în concepția lui John Stuart Mill (1806-1873) proprietatea este 
o instituție socială şi nu un drept natural, că dreptul de proprietate 
poate fì modificat pe calea legislației. El s-a declarat duşman şi a 
dreptului de moştenire. Moştenirea, considera J.S.Mill, este un stimul 
puternic pentru activitatea umană, dar pentru moştenitori, fără nici un 
efort, ea le asigură o situație privilegiată în lupta pentru viaţă. Este 
necesară stabilirea „egalităţii la punctul de plecare” sau egalitatea 
şanselor, prin reducerea dreptului la moştenire. 

întemeietorul curentului de gândire economică a căii de mijloc de 
dezvoltare economico-socială Sismondi de Sismondi (1773-1842) pleda 
pentru restabilirea unirii între muncă şi proprietate în scopul iradicării 
sărăciei şi mizeriei clasei muncitoare. în agricultură cerea multiplicarea 
proprietarilor funciari, iar în industrie - reînvierea micilor manufacturier, 
meseriașilor independenți, micilor negustori din oraşe ş.a. 

Cel mai mare teoretician al socialismului utopic Henri de Saint 
Simon (1760-1825) a supus unei aspre critici proprietatea privată. El a 
arătat că aceasta este o instituție socială mobilă şi se află în permanentă 
evoluție, în funcție de dezvoltarea generală a societăţii umane. De aceea ea 
poate fi înțeleasă, definită şi gestionată în diferite feluri, în diferite epoci. 
In concepția lui, datorită proprietății private muncitorul salariat este nevoit 
să cedeze proprietarului, gratuit, o parte din produsul muncii sale. Această 
obligație nu-i decât „o exploatare a unui om de către altul". Relaţia de 
exploatare este favorizată prin instituția moştenirii. De aceea S.Simon 
propune colectivismul. într-o asemenea societate, indivizii au şanse egale 
de afirmare, fără ca aceasta să însemne egalitarism. 


De un ideal al justiţiei sociale a fost inspirat şi alt socialist utopic 
Pierre Joseph Proudhon (1809-1865). Concepţia lui despre 
proprietate se dezvoltă în jurul a două afirmaţii, la prima vedere, 
paradoxale: 

a) proprietatea este un furt; 

b) proprietatea este libertate. 

Primul furt era considerat de P.Proudhon, preluarea de către 
proprietari a bogățiilor naturale (create de natură). Acest prim furt 
permitea proprietarului să comită altele. Proprietarii, acaparând mijloacele 
de producție, permiteau muncitorilor să le utilizeze numai dacă aceştia le 
cedau o parte din produsul muncii lor. „Proprietatea, - scria P.Proudhon, - 
este dreptul de a uza şi a dispune, după bunul plac, de bunul altuia, de 
fructele industriei şi de munca altuia". în felul acesta, Proudhon a explicat 
relațiile de exploatare pe baza proprietății private. 

în acelaşi timp, el a apreciat că pe baza proprietăţii private, omul 
poate uza de rezultatele muncii sale fără a se teme de acțiunea arbitrară 
a puterii publice. Proudhon respinge, parțial, proprietatea privată, 
considerând-o un furt, dar respinge şi proprietatea comună. El pleda 
pentru reglementarea juridică a proprietăţii, astfel încât ea să nu mai fie 
dreptul absolut de dispoziție asupra unui bun, ci un ansamblu de 
drepturi şi obligații. 

Categoric s-a pronunţat împotriva proprietății private făuritorul 
paradigmei socialiste Karl Marx. Lui i s-a părut că tocmai 
proprietatea privată se află la baza adâncirii contradicției fundamentale 
a capitalismului - contradicției dintre muncă şi capital. De aceea el 
considera că rolul istoric al capitalismului ar fi acela de a face să 
dispară proprietatea privată. Asemenea sarcină va fi realizată de 
societatea capitalistă prin concentrarea progresivă a producţiei, 
restrângerea numărului proprietarilor şi creşterii neîncetate a numărului 
muncitorilor. 

După opima reprezentanților şcolii „drepturilor de proprietate" 
Georges Stigler, Ronald Coase, Duglas North ş.a. proprietatea 
privată este rezultatul evoluţiei în linie dreaptă a unui contract social 
conceput spre a face economie de costuri; gândit spre a realiza o 
tranziție, în timp, de la un cadru social esențialmente haotic, colectiv, 
la unul cu responsabilități precise. Duglas North în lucrarea sa 
Originile lumii occidentale (1973), sublimază că schimbul şi piaţa în 
general, ca mecanisme de alocare a resurselor, sunt eficace numai dacă 
cei care negociază dețin un drept de proprietate precis delimitat şi 
exclusiv şi dacă schimbul se derulează nu în anarhie ci după anumite 
reguli inteligent formulate şi de comun acord respectate. Numai 
evoluția structurii drepturilor de proprietate, de la una haotică şi 


colectivistă la una individualistă, cu suport într-o legislație suplă, 
explică progresul civilizației umane. 

Există şi alte concepții despre proprietate, dar să le ocolim şi să 
trecem la examinarea conținutului şi formelor contemporane de 
proprietate. 

Conţinutul şi formele contemporane ale proprietăţii. 
Proprietatea reprezintă un ansamblu de relaţii sau raporturi dintre 
oameni cu privire la însuşirea, posesia, folosirea şi înstrăinarea unui 
bun existent sau obţinut prin activitate economică. 

Aceste raporturi se realizează între indivizi sau grupuri de 
oameni care constituie subiectul proprietății şi se referă la bunuri care 
reprezintă obiectul proprietăţii. în această accepțiune proprietatea se 
prezintă sub forma unităţii a două componente: subiectul şi obiectul 
proprietăţi. 

Relaţiile de proprietate atrag după sine anumite drepturi sau 
atribute care revin subiecților proprietăţii. Acestea se referă la: dreptul 
de însuşire; dreptul de posesie; dreptul de folosință sau utilizare; 
dreptul de dispoziție sau decizie; dreptul de înstrăinare (vânzare, 
moştenire ş.a.). 

Exercitarea calităţii de proprietar nu reprezintă doar exprimarea 
unor drepturi legitime sau recunoscute, ci presupune şi asumarea unor 
obligaţii acceptate, şi chiar impuse de societate, sub forma unor 
reglementări legale, care pot fi relativ diferențiate în timp şi spațiu. 

Totodată calitatea de proprietar are anumite trăsături în raport de 
modul de manifestare: integrală sau parțială, directă sau indirectă, a 
drepturilor sau atributelor proprietății. 

în funcție de modul în care se realizează aceste drepturi, în 
economia modernă coexistă şi se manifestă mai multe tipuri sau forme 
de proprietate, principalele fiind: proprietatea privată, proprietatea 
publică şi proprietatea mixtă. 

în teoria şi practica economică se consideră că întreprinderile 
sau domeniile de activitate care fac parte din aceeaşi formă de 
proprietate, formează sectoarele economice: privat, public sau mixt. 

Proprietatea privată reprezintă acea formă de proprietate în care 
posesorul obiectului proprietății îşi asumă, de regulă, integral 
drepturile de proprietate. 

După modul în care subiectul proprietății îşi asumă drepturile şi 
obligațiile ce îi revin, proprietatea privată contemporană poate fi 
delimitată în: a) proprietate individuală şi b) proprietate asociativă. 

Proprietatea individuală, numită şi particulară, este acea formă 
în care proprietarul mijloacelor de producție îşi asumă direct toate 
atributele. Se concretizează, în special, sub forma unor activităţi care 
se bazează pe munca proprie sau a familiei şi mai puţin pe muncă 
salaiată. Este cazul unor unități economice cu profil meşteşugăresc, 
agricol, comercial sau de prestări de servicii. Proprietarul este, 
adeseori, şi lucrător, şi administrator al activităţii. 

Cu toate că proprietatea individuală, respectiv micii 
întreprinzători, ocupă doar o pondere relativ mică din activitățile 
economice, ca număr reprezintă majoritatea covârșitoare (circa 70% a 
unităților economice ce funcționează pe piața concurențială). 

Proprietatea asociativă, numită şi corporatistă, reprezintă o 
formă mai complexă a proprietății private. Aceasta rezultă din 
asocierea (unirea) mai multor proprietari care devin coproprietari şi 
parteneri ai patrimoniului sau a capitalului comun al întreprinderii. In 
acest caz, drepturile de proprietate pot fi exprimate, de regulă, în 
funcție de cota de participare la formarea capitalului societar al 
întreprinderii, iar gestionarea întreprinderii se realizează indirect, 
drepturile fiind delegate prin intermediul unor instituții special 
constituite: consiliul de administrație, adunarea generală ş.a. 


Proprietatea privată asociativă se manifestă sub forma 
societăților pe acțiuni, societăților comerciale, asociațiilor agricole de 
producție sau a cooperativelor al căror statut se stabileşte cu ocazia 
recunoaşterii ca persoană juridică în conformitate cu legislația în 
vigoare. Această formă de organizare a producției şi a muncii cunoaşte 
o largă răspândire în cadrul economiei contemporane de piață. 

în Republica Moldova ponderea proprietății private sub diferite 
forme de manifestare a constituit în anul 2005 în totalitatea tipurilor de 
proprietate 90,8%. Pe baza acestei forme de proprietate s-a produs 
51,2% din valoarea Produsului intern brut. 

Proprietatea publică este acea formă de însuşire şi folosire a 
bunurilor în care obiectul proprietății se constituie şi se administrează 
la nivelul comunităților naționale sau locale. Principala caracteristică 
constă în faptul că deținătorul patrimoniului este statul, iar 
administrarea este delegată reprezentanților acestuia pe baza unor 
reglementări legale. 

Proprietatea publică se concretizează sub forma unor unități care 
produc bunuri şi servicii, de regulă, cu destinație social-culturală, 
precum şi alte valori de întrebuințare. Această formă de proprietate 

există în toate ţările însă ponderea ei se diferențiază în timp şi spaţiu în 
funcție de: gradul de dezvoltare economică sau instituțională, tradiții 
sau experiență istorică, precum şi de obiectivele prioritare urmărite. In 
Republica Moldova în anul 2005 ponderea proprietății publice în 
totalitatea formelor de proprietate a constituit 5,5%, dar a asigurat 
crearea a 30,3% din P.I.B. 

Proprietatea mixtă reprezintă o formă relativ nouă de 
proprietate, mai ales pentru tările postsocialiste. In cadrul acestei forme 
de proprietate patrimoniul sau capitalul social se constituie şi se 
dezvoltă prin participarea atât a unor investitori privaţi (autohtoni şi 
străini), cât şi a unor investitori publici. Asocierea se poate face atât la 
nivel local sau național, cât şi la nivel internaţional, sub forma unor 
întreprinderi mixte. Această formă de asociere urmăreşte o mai bună 
valorificare a resurselor umane, materiale şi financiare, precum şi 
armonizarea diferitelor categorii de interese economice. 

în Republica Moldova proprietatea mixtă se află în formă 
inițială de constituire. în legătură cu aceasta ponderea ei în totalitatea 
formelor de proprietate a alcătuit în anul 2005 doar 3,7% şi a asigurat 
crearea a 18,5% din valoarea Produsului intern brut. 

Libertatea şi libertatea economică. între proprietate şi 
libertate există o legătură indisolubilă. în funcție de context, identitatea 
proprietății este echivalentă cu cea a libertății şi vice-versa. A fi liber, 
chiar sărac fiind presupune, în primul rând, ca individul să aibă 
proprietate asupra propriului corp şi spirit. Din punct de vedere 
economic, însă, partea materială este cea care contează. Spiritul şi 
libertatea de gândire a unui om sunt inviolabile. Prin urmare, țăranii 
dintr-un imperiu, care-şi duceau viaţa de azi pe mâine, având un petic 
de pământ pe care-l lucrau şi de pe urma căruia trăiau, erau considerați 
liberi, în timp ce funcționarii publici cu rang înalt, deosebit de 
puternici şi cu putere de decizie asupra sorții întregului stat, erau 
practic nişte sclavi, deoarece nu aveau voie să părăsească niciodată 
curtea imperială. Dispuneau de viețile altora după cum doreau, dar nu 
dispuneau şi de propria lor viaţă. Prin urmare, trăsătura de bază a 
libertăţii este proprietatea asupra propriei persoane. 

O latură esențială a libertății individuale o constituie libertatea 
economică. în activitățile economice libertatea este asociată cu 
conceptul de liberă inițiativă sau spirit antreprenorial de acţiune. 
Astfel, se poate vorbi de libertatea economică a întreprinzătorilor care 
îşi asumă riscul de a investi pentru a obține un profit, ca şi de 

libertatea economică a lucrătorilor care îşi oferă forţa de muncă 
pentru obținerea unui anumit venit. în ambele cazuri fundamentul 
libertății economice îl constituie proprietatea privată. 

Libertatea economică a întreprinzătorilor exprimă posibilitatea 
de a alege sau decide în legătură cu inițierea, continuarea, dezvoltarea, 
restrângerea sau chiar încheierea unei activităţi. Aceasta presupune ca 
proprietarul în mod legal să poată folosi sau dispune de mijloacele de 
producție şi de rezultatele activității în funcție de interesele sau 
obiectivele proprii urmărite. 

între libertatea economică şi proprietate există raporturi directe 
de intercondiționare. Astfel, în raport de modul de implicare a 
proprietarului în desfăşurarea activității inițiate se manifestă şi gradul 
de libertate economică sau limitele liberei inițiative. 

Libertatea economică a lucrătorilor se concretizează în libera 
exercitare a aptitudinilor persoanelor apte de muncă sau în posibilitatea 
lor de a opta pentru activități sau profesii conform intereselor sau 
aspirațiilor fiecăruia. 

Libertatea economică a deţinătorilor de forţă de muncă nu 
reprezintă un factor de progres dacă nu asigură promovarea demnității sau 
autorespectul propriilor aptitudini şi de prețuire a meritelor partenerilor. 
Aceasta pentru că manifestarea libertății de acțiune presupune respectarea 
unor cerințe de genul: egalitatea şanselor, libera exprimare a vocației, 
siguranța indivizilor, imparțialitatea instituțiilor ş.a. 

Libertatea exercitării profesiei se diferențiază în funcție de forma 
de proprietate. Astfel, tinerii preferă, în special, sectorul privat unde 
şansele de câştig sunt mai mari, chiar dacă şi riscul disponibilizări este 
mai ridicat. Dimpotrivă, persoanele de vârstă mai înaintată se 
orientează, mai ales, spre sectorul public sau mixt, unde, chiar dacă 
sunt mai reduse, câştigurile sunt mai sigure, iar menţinerea locului de 
muncă are un grad sporit de garanție. 

Deşi, la prima vedere, manifestarea libertăţii economice constă 
în asigurarea anumitor drepturi, în esenţă aceasta presupune şi 
asumarea unor responsabilităţi şi chiar riscuri pentru că luarea oricărei 
decizii necesită alegerea unei soluţii concrete dintre mai multe variante 
existente. 

In concluzie se poate afirma că temeiul oricărei libertăţi 
economice îl constituie proprietatea, iar succesul liberei inițiative se 
manifestă în rezultatul obiectivelor urmărite, fie de întreprinzători, fie 
de posesorii forţei de muncă. 

„Principiul explicativ central al oricărui sistem de 
teorie economică este întotdeauna o teorie a valorii 
J.A.Schumpeter 


3 TEORIILE VALOARE-MUNCĂ ŞI 
VALOARE-UTILITATE 


Teoria Valoare-Muncă 


Promotorii. începuturile teoriei valorii bazate pe muncă, numită 
şi teoria obiectivă a valorii, au fost puse încă de gânditori economici 
din Grecia Antică, Xenofon şi Aristotel. Analizând problemele 
diviziunii muncii, Xenofon a argumentat că aceasta duce la 
îmbunătățirea calității produselor şi la sporirea cantității lor. Dar 
Xenofon, fiind adept al economiei naturale, nu a recunoscut că 
diviziunea muncii are ca urmare economisirea muncii şi mărirea 
cantității bunurilor în vederea schimbului. De aceea pe Xenofon W 
interesa numai valoarea de întrebuințare a bunurilor economice, 
neglijând total valoarea de schimb a lor. 


Aristotel a făcut un pas înainte, în comparaţie cu Xenofon, în 
cercetarea valorii. El a descoperit că orice bun economic destinat 
schimbului se prezintă sub un dublu aspect: ca valoare de întrebuințare 
şi ca valoare de schimb. Valoarea de întrebuințare este proprietatea 
generală a bunurilor. în ce priveşte valoarea de schimb, Aristotel 
menționează că „folosinţa oricărui lucru este de două feluri, şi în 
ambele cazuri lucrul serveşte ca atare, însă nu în acelaşi mod, ci o 
folosință este cea proprie, cealaltă, însă, nu cea proprie lucrului. Să 
luăm ca exemplu încălțămintea, care serveşte şi la purtat şi ca mijloc 
de schimb. Iată două aspecte în folosinţa încălțămintei: acela care dă o 
încălțăminte unuia care are această nevoie, în schimbul banilor sau 
hranei se foloseşte de încălțăminte prin faptul că ea este încălțăminte, 
dar nu aceasta este destinația proprie ei; căci nu a fost făcută pentru 
schimb; tot aşa stau lucrurile şi cu celelalte bunuri, căci toate pot 
deveni mijloace de schimb". 


Meritul lui Aristotel se manifestă şi în faptul că el a descoperit în 
expresia de valoare a mărfurilor un raport de egalitate. Aristotel a 
exprimat în modul cel mai clar idea că forma bani a mărfii nu este 


7 Aristotel „Politica”. Bucureşti, Editura "Cultura Naţională", 1924,pag.37 

decât aspectul dezvoltat al formei valori simple, adică a expresiei 
valorii unei mărfi într-o marfa oarecare, căci el spune: „5 perne = 1 
casă", nu se deosebeşte de „5 perne = cutare sumă de bani":. 

Aristotel îşi dă seama că această expresie de valoare consideră 
mărfurile egale între ele din punct de vedere cantitativ, căci altfel nu s- 
ar putea schimba. Dar el nu precizează care este elementul comun care 
face posibilă egalitatea diferitelor mărfuri în expresia valorii. Aristotel 
nu a putut să descopere că elementul comun care stă la baza tuturor 
mărfurilor care se schimbă este munca omenească, din cauza limitelor 
pe care 1 le pune societatea sclavagistă întemeiată pe inegalitatea dintre 
oameni şi a capacității de muncă, munca fizică a producătorilor de 
bunuri economice fiind considerată ca o ocupație nedemnă față de un 
om liber. 

Precursorii* Primul economist care a ajuns la concluzia că 
izvorul valorii mărfu îl constituie munca omenească, a fost William 
Petty (1623-1687). El face deosebire între „preţul natural", prin care 
înţelege valoarea mărfii şi „prețul politic", prin care înțelege „preţul de 
piață”. „Preţul natural” este determinat de munca omenească, iar 
măsura acesteia este timpul de muncă cheltuit pentru producerea mărfii 
respective. 

în lucrarea sa, „Tratat asupra impozitelor şi taxelor”, el scrie 
următoarele: „Dacă un om este în stare să aducă o uncie de argint din 
interiorul pământului, din Peru, până la Londra în aceeaşi durată de 
timp care i-ar fi necesară pentru a produce un bushel de grâu, unul 
dintre aceste produse constituie prețul natural al celuilalt, dar dacă, prin 
punerea în exploatare a unor mine noi şi mai bogate, el poate să obțină 
două uncii de argint cu acelaşi efort cu care înainte obținea una, grâul 
va fi tot atât de ieftin cum era mai înainte la preţul de cinci șilingi, 
celelalte împrejurări rămânând neschimbate" . 

Prin urmare, aceste mărfuri (grâul şi argintul) care se schimbă 
între ele, sunt egale între ele, căci conțin cantități egale de muncă. 
Deosebirile dintre diferitele feluri de muncă nu contează; valoarea lor 
este determinată de munca cheltuită pentru producerea lor. 

în viziunea lui W.Petty valoarea mărfii rezultă din colaborarea 
muncii cu natura, înțelegând prin muncă nu numai munca vie, ci şi cea 


* Ibidem, pag.40 


W.Petty "Tratat asupra impozitelor şi taxelor”. Bucureşti, Editura Politică, 1960, 
pag, 127 

trecută, concretizată în capital. Prin urmare, W.Petty este un precurso 
al teoriei celor trei factori de producție: munca, natura şi capitalul. 

Teoria valorii a lui W.Petty are însă şi o serie de lipsuri. W.Petty 
nu a înţeles natura muncii creatoare de valoare, nu a făcut distincție 
între munca concretă şi munca abstractă, a confundat valoarea de 
schimb cu valoarea de întrebuințare. O altă lipsă a teoriei valorii 
dezvoltată de W.Petty constă în faptul că el considera ca fiind creatoare 
de valoare numai munca cheltuită pentru extragerea metalelor 
prețioase, deoarece produsul acesteia se transformă nemijlocit în bani. 
Această afirmaţie a lui W.Petty reprezintă un tribut pe care el I-a plătit 
mercantilismului. 

Concomitent cu W.Petty şi independent de el, a contribuit la 
elaborarea teoriei valorii bazate pe muncă economistul francez Pierre 
Boisquillebert (1646-1714). El a ajuns la concluzia că substanţa 
valorii mărfii este munca omenească. P.Boisquillebert a căutat în 
spatele preţurilor mărfurilor vândute, valoarea lor pe care el a numit-o 
„valoarea justă". / 

La întemeierea teoriei valorii bazate pe muncă a contribuit şi 
Richard Cantilon (1697-1734). El a făcut deosebire între valoarea 
intrinsecă determinată de costul de producție şi prețul de piață. 
Adevărata valoare, în jurul căreia trebuie să graviteze prețul de piaţă, 
este cea intrinsecă. Valoarea intrinsecă se găseşte în lucruri şi este 
măsura pământului şi muncii care intră în producția sa. R.Cantilon, la 
fel ca şi W.Petty, considera că pământul contribuie alături de muncă Ia 
crearea valori mărfii. Valoarea intrinsecă nu are nici o legătură cu 
aprecierea subiectivă a indivizilor. în afară de valoarea intrinsecă 
există valoarea extrinsecă, care, spre deosebire de cea intrinsecă, este 
o valoare în mişcare şi constă din variațiile de preţuri pe piaţă şi care se 
măsoară cu banul. 

Ceva mai târziu s-a ocupat de analiza valorii şi unul din primii 
economişti americani Benjamin Franklin (1706-1790). în lucrarea sa 
O modestă cercetare a naturii şi necesităţii circulaţiei băneştU 
B.Franklin apără teoria valorii bazată pe muncă şi argumentează faptul 
că valoarea de schimb a mărfurilor este dată de timpul de muncă 
necesar producerii acestora. 

însă, ca şi W.Petty şi P.Boisquillebert, B.Franklin nu a înţeles 
natura specifică a muncii creatoare de valoare şi nu a putut explica 
natura banilor. După B.Franklin, munca creatoare de valoare de schimb 
şi banii nu se află în nici un fel de legătură reciprocă. Aşa se explică 

faptul că Franklin apără, pe lângă teoria valoare-muncă, şi concepții 
mercantiliste. 

Fondatorii. Problema valorii ocupă un loc central în sistemul 
economic a lui Adam Smith, care a dat dovadă de o mai mare 
capacitate de abstractizare decât predecesorii săi. Primele trei capitole 
din opera sa Avuţia națiunilor. Cercetare asupra naturii şi cauzelor ei 
(1776) sunt consacrate nemijlocit problemelor teoriei valorii. 

A.Smith a descoperit că într-o societate bazată pe diviziunea 
muncii, unde fiecare produce pentru piaţă fără înţelegerea prealabilă cu 
concurenții şi fără direcție de ansamblu, marea greutate este de a 
adapta oferta mărfurilor la cerere. în aşa condiții apare necesitatea 
principiului de bază al economiei de piață - echivalenţa schimbului. 
Rezolvarea acestei chestiuni A.Smith a început-o prin analiza valorii 
mărfii. EI a precizat că „cuvântul VALOARE... are două înţelesuri: 
uneori exprimă utilitatea unui anumit obiect, iar alteori puterea de 
cumpărare a altor bunuri, pe care o dă posesiunea acelui obiect. Una 
poate fi numită „valoarea de întrebuințare", alta „valoarea de schimb". 
Lucrurile care au cea mai mare valoare de întrebuințare, au deseori o 
valoare de schimb mică sau chiar nici una; şi din contra, cele care au 
cea mai mare valoare de schimb, adeseori au o mică valoare de 
întrebuințare sau nici una. Nimic nu este mai folositor decât apa; dar cu 
ea nu se poate cumpăra mai nimic: aproape nimic nu se poate obține în 
schimbul ei. Un diamant, din contra, nu are aproape nici o valoare de 
întrebuințare, cu toate acestea, în schimbul lui se poate obține deseori o 
mare cantitate de alte bunuri" 


Valoarea de întrebuințare este capacitatea unui anumit bun 
economic de a satisface necesitățile concrete ale individului. Valoarea 
de schimb reprezintă proprietatea bunului de a se schimba pe alt bun 
economic. 

în scopul cercetării principiilor care determină valoarea de 
schimb a bunurilor, A.Smith a introdus noțiunile de preț real (natural) 
şi preț nominal (de piață). Cu ajutorul acestor noțiuni el a determinat 
măsura reală a valorii de schimb a mărfii şi diferite părți din care ea 
este compusă. Concluzia de bază la care a ajuns A.Smith este că 
izvorul valorii de schimb al mărfii îl constituie munca omenească, iar 
mărimea ei este dată de cantitatea de muncă cheltuită pentru 


10 Adam Smith "Avuţia națiunilor...". Vol.I. Chişinău, Editura "Universitas", 
1992, pag.22 

producerea mărfii. Astfel, - scrie A.Smith, - „valoarea oricărei mărfi 
pentru persoana care o posedă şi care înţelege să nu o întrebuinţeze sa 

să nu o consume personal, ci să o schimbe cu alte mărfuri, este egală 
cu cantitatea de muncă ce-i dă posibilitatea să le cumpere sau să 
dispună de ele. Munca, prin urmare, este măsura reală a valorii de 
schimb a tuturor mărfurilor”! 

Extinzând noţiunea de muncă creatoare de valoare la toate 
ramurile producătoare de bunuri materiale, A.Smith a făcut prin 
aceasta un mare pas înainte în comparație cu discipolii săi în 
elaborarea şi dezvoltarea teoriei bazate pe muncă. El a apreciat că 
numai în societățile „primitive” munca era singura sursă a valorii. în 
societățile civilizate pe lângă muncă la producerea mărfii mai 
contribuie pământul şi capitalul. Dacă Xenofon şi Aristotel considerau 
că valoarea bunurilor economice este creată numai de muncă, iar Petty 
şi Cantilon - de muncă şi pământ, apoi A.Smith introduce în procesul 
de producere a valorii şi capitalul, ca al treilea factor de producție. 

A.Smith a introdus în ştiinţa economică noțiunea de cost de 
producţie, ca adevărat regulator al schimbului. Costul de producție 
coincide cu prețul real al mărfii sau cu valoarea acestuia, care este 
determinată de munca necesară producerii ei. Preţul nominal sau prețul 
pieței este mai mare sau mai mic decât preţul real, în funcție de 
cantitatea ofertei şi cererea efectivă. 

Această concluzie a lui A.Smith este bazată pe utilizarea 
metodei de abstractizare (analitice) în cercetarea fenomenelor şi 
proceselor economice. 

Folosind metoda descriptivă, de descriere a fenomenelor şi 
proceselor economice, aşa cum ele apar la suprafaţă, A.Smith dă o a 
doua determinare a valorii de schimb a mărfii. Potrivit acestei 
determinări valoarea de schimb a mărfurilor nu mai este dată de munca 
cheltuită pentru producerea lor, ci de cele trei venituri: salariul muncii, 
profitul capitalului şi renta pământului. „Salariul, profitul şi renta sunt 
cele trei Surse primare ale oricărui venit ca şi ale oricărei valori de 
schimb". 


1! Adam Smith "Avuţia naţiunilor...". Vol.I. Chişinău, Editura "Universitas", 
1992, pag.39 
12 Adam Smith "Avuţia naţiunilor,.. Vol.I. Chişinău, Editura "Universitas", 
1992, pag.39 

Determinând valoarea mărfii ca o sumă a salariului, profitului şi 
a rentei, A.Smith comite două greşeli: exclude din valoarea mărfii 
valoarea mijloacelor de producție; reduce valoarea de schimb a mărfii 
la suma salariului profitului şi rentei pe care le consideră independente 
de valoare. In loc ca valoarea să fie sursa lor, ele devin sursa valorii. 

Dintr-o asemenea manieră de abordare a valorii de schimb a 
mărfii, apar în opera lui A.Smith multe contradicții ireductibile. Iată, 
de exemplu, una: uneori capitalul şi pământul se adaugă muncii în 
producerea valorii, producând în mod normal profit şi rentă; alteori 
profitul şi renta sunt considerate venituri obținute de capitalişti şi 
proprietarii funciari din munca muncitorului. 

Deşi A.Smith a comis unele erori în determinarea valori, el a 
dat dovadă unui simţ istoric şi unei mari forțe teoretice. 

Teoria valorii a lui A.Smith cu toate contradicţiile sale a 
reprezentat un aport considerabil în dezvoltarea economiei politice ca 
ştiinţă. 

O importantă contribuție la constituirea şi dezvoltarea teoriei 
valoare-muncă a adus David Ricardo. In lucrarea întitulată Despre 
principiile economiei politice şi a impunerii (1817), el îşi expune cu 
fermă claritate poziţia sa asupra valorii bunurilor economice. 
D.Ricardo a criticat concepția lui A.Smith, potrivit căreia determinarea 
valorii mărfurilor prin timpul de muncă cheltuit pentru producerea lor 
ar fi valabilă numai pentru societățile precapitaliste, arătând că acest 
principiu îşi păstrează valabilitatea şi în condiţiile capitalismului. De 
aceea D.Ricardo a respins determinarea de către A.Smith a valorii 
mărfurilor prin cantitatea de muncă ce se poate cumpăra în schimbul 
lor. „Valoarea unei mărfi", - scrie D.Ricardo, - sau cantitatea din orice 
altă marfă, cu care poate fi schimbată, depinde de cantitatea relativă de 
muncă necesară pentru producerea ei şi nu de compensaţia mai mare 
sau mai mică ce se plăteşte pentru această muncă". 

D.Ricardo s-a ridicat şi împotriva determinării valorii mărfii prin 
cele trei venituri. El a argumentat ideea că valoarea mărfii poate fi 
împărțită în venituri, dar aceasta nu îndreptăţeşte cu nimic considerarea 
celor trei venituri drept izvoare ale valori mărfurilor, aşa cum 
susținerea A.Smith. La D.Ricardo, mărimea valorii de schimb a 


3 David Ricardo "Opere alese". Vol.I. Chişinău, Editura „Universitas", 1993, 
pag.61 

mărfurilor este determinată strict şi consecvent de munca necesar 
pentru producerea lor. 

D.Ricardo a făcut o delimitare precisă între valoarea de 
întrebuințare şi valoarea de schimb a bunurilor economice, înlăturând 
unele neclarități ale lui A.Smith. El a respins punctul de vedere al lui 
A.Smith, potrivit căruia pot avea valori de schimb lucruri care nu au 
nici un fel de valoare de întrebuințare. „Dacă o marfă nu ar fi în nici o 
privință utilă - cu alte cuvinte, dacă nu ar putea contribui în nici un fel 
la satisfacerea nevoilor noastre - atunci, - serie D.Ricardo, - ar fi lipsită 
de valoare de schimb, oricât ar fi de rară sau oricât de mare ar fi 
cantitatea de muncă necesară pentru obţinerea ei"!f. Prin urmare, în 
această concepție, valoarea mărfii nu poate fi măsurată prin valoarea ei 
de întrebuințare, prin utilitatea ei. Dar, ca o marfă să existe şi să aibă 
valoare de schimb, este neapărat necesar ca ea să fie utilă. Două sunt 
izvoarele valorii: raritatea şi cantitatea de muncă consumată pentru 
producerea mărfurilor. Raritatea poate explica doar valoarea bunurilor 
nereproductibile: tablouri de artă, statui, vinuri rare ş.a. Pentru toate 
celelalte bunuri care constituie partea covârşitoare a lor, regula rămâne 
una singură: valoarea depinde de cantitatea de muncă necesară pentru 
producerea acestora. „Dacă cantitatea de muncă încorporată în mărfuri 
este aceea care determină valoarea lor de schimb, orice sporire a 
cantității de muncă trebuie să mărească valoarea acelei mărfi pentru 
care s-a cheltuit această muncă, după cum orice micşorare trebuie s-o 
reducă"!?. în viziunea lui D.Ricardo, variaţia mărimii valorii nu 
depinde, ca la A.Smith, de cantitatea de muncă ce se poate obține pe 
piață pentru marfa respectivă, ci de variația cantității de muncă însăşi 
întrebuințată pentru producerea ei. 

Munca, creatoare de valoare, este de „calități diferite”. Acest 
fapt însă nu afectează cu nimic principiul de bază. De ce ? Pentru că 
„Un anumit fel de muncă de la o anumită dată este comparat cu acelaşi 
fel de muncă, la o altă dată; dacă s-a adăugat sau dacă s-a scăzut a 
zecea, a cincia sau a patra parte din această muncă se va produce 
asupra valorii relative a mărfii un efect proporțional cu cauza" . 


14 Ibidem, pag.62 
15 Ibidem 
1 David Ricardo "Opere alese". Vol.I, Editura Universitar, Chişinău, 1993, pag.67 

O contribuţie importantă aduce D.Ricardo la dezvoltarea teoriei 
valoare-muncă, prin luarea în consideraţie atât a muncii vii (V+P), cât 
ŞI a muncii trecute (C) consumate pentru producerea mărfii. 

„Nu numai munca întrebuințată direct la producerea mărfurilor 
influențează valoarea acestora, ci, la fel, şi munca întrebuințată Ia 
producerea de instrumente, unelte şi clădiri, cu care se ajută această 
muncă""”. Totodată, el apreciază că mijloacele de producţie nu creează 
valoare nouă, ci doar îşi transmit valoarea pe care o au asupra noilor 
produse. 

D.Ricardo face deosebire între valoarea de schimb şi valoare. El 
numeşte valoarea de schimb când valoare relativă, când valoare de 
schimb, iar valoarea o numeşte valoare absolută. însă, la D.Ricardo, 
aceste noțiuni nu sunt delimitate în mod precis, din care cauză el 
înțelege prin valoare de schimb în unele cazuri raportul cantitativ în 
care se schimbă mărfurile între ele, iar în alte cazuri valoarea mărfii. 
Necunoscând dublul caracter al muncii încorporate în marfă, 
D.Ricardo nu a înţeles legătura dialectică dintre valoarea de 
întrebuințare, valoarea de schimb şi valoare, că valoarea de schimb este 
o formă a valorii, o manifestare exterioară a ei în cadrul actului de 
schimb. 


Aportul lui D.Ricardo la fondarea teoriei obiective a valorii 
constă şi în argumentarea principiului după care munca este sursa 
valorii mărfurilor în toate timpurile şi în toate spaţiile. 

Teoria valorii, întemeiată şi dezvoltată de A.Smith şi D.Ricardo, 
este apreciată de John Stuart Mill ca fiind completă şi desăvârşită. 
Ultimul lucru ce ar fi urmat să fie realizat era transformarea ei într-o 
teorie operațională. 

Succesorul. Pentru Karl Marx, ca şi pentru A.Smith şi 
D.Ricardo, valoarea bunurilor economice a reprezentat problema 
nodală a economiei în jurul căreia toate celelalte gravitează. 
Concepţiile de bază asupra valorii, K.Marx şi le-a expus în volumul I 
al operei sale Capitalul, publicată în 1867. 

Analiza valorii, K.Marx o începe cu analiza mărfii, întrucât în 
viziunea lui capitalismul apare ca o „uriaşă îngrămădire de mărfuri" 5. 
Marfa este un produs al muncii, destinat schimbului prin intermediul 


Ibidem, pag. 68 
15 K Marx "Capitalul". Vol.I. Chişinău, Editura "Cartea Moldovenească", 1967, 
pag. 43 

vânzării şi cumpărării. Marfa are două proprietăți: în primul rând, 
satisface o anumită nevoie a omului, în al doilea rând, ea este un luc 
ce poate fi schimbat pe un alt lucru. Cu alte cuvinte, marfa are valoa 
de întrebuințare şi valoare de schimb. 

Valoarea de întrebuințare a unui lucru constă în faptul că el es 
util oamenilor, satisface o nevoie sau alta a lor, fie ca obiect 
întrebuințare personală, fie ca mijloc de producție. Producția a 
menirea de a crea valori de întrebuințare. în condițiile producției d 
mărfuri, valoarea de întrebuințare trebuie să satisfacă nevoi 
persoanelor care cumpără marfa dată, şi nu nevoile producătorului 
însuşi. 

Valoarea de întrebuințare este, în acelaşi timp, purtător material 
al valorii de schimb. Valoarea de schimb reprezintă proporția 
raporturilor în care valori de întrebuințare diferite se schimbă între ele. 
Pentru a determina natura şi dimensiunile acestui raport de schimb, 
K.Marx recurge la următorul exemplu: „| quarter de grâu se schimbă 
pe X chintale de fier. Ce înseamnă această ecuația? Că un element 
comun de aceeaşi mărime există în două obiecte diferite... Cele două 
obiecte sunt, deci, egale cu un al treilea element, care în sine nu este 
nici unul nici altul... Dacă facem abstracție de valoarea de întrebuințare 
a corpurilor mărfurilor, nu le mai rămâne decât o singură calitate: cea 
de a fi produse ale muncii". Ca valori de întrebuințare mărfurile 
diferă, iar ca întruchipare a muncii ele sunt omogene. 


Elementul comun, deci, care apare în raportul de schimb este 
valoarea. Ea reprezintă munca omenească încorporată în marfă. 

Cea mai mare descoperire a lui K.Marx în domeniul teoriei 
valorii obiective este dublul caracter al muncii întruchipate în marjă. 
Pe baza acestei descoperiri, K.Marx a explicat că dublul caracter al 
mărfii, ca valoare de schimb, este determinat de dublul -caracter al 
muncii întruchipate în marfă ca muncă concretă şi muncă abstractă. 

Munca concretă este munca cheltuită într-o anumită formă utilă. 
Ea creează valoarea de întrebuințare (cărbune, metal, pâine ş.a.). 
Deosebirea valorilor de întrebuințare este condiționată de faptul că ele 
se manifestă ca produse ale diferitelor feluri de muncă concretă (munca 
minerului, jurnalistului, brutarului, ţesătorului ş.a.). Anume caracterul 
specific al muncii concrete a fiecărui producător de mărfuri face ca ea 
să se deosebească de munca unui alt producător de mărfuri. Această 


9 Ibidem, pag.77-78 

deosebire este cauzată de deosebirile dintre obiectele muncii, uneltele 
de muncă, caracterul operațiilor de producție, de rezultatul final ai 
muncii. Insă munca concretă nu constituie singurul izvor de valori de 
întrebuințare. Omul nu face decât să prelucreze substratul material, ce 
există de acum în natură. Deci, valoarea de întrebuințare este un 
rezultat al îmbinării a două elemente - substanţa naturii şi munca. 


Dacă se face abstracţie de modul specific în care se desfăşoară, 
munca apare ca o cheltuire de energie omenească (a muşchilor, 
creierului, nervilor ş.a.). Din acest punct de vedere ea apare, deci, ca 
muncă abstractă. K.Marx menţionează că „cheltuirea de muncă în sens 
fiziologic” capătă importanţă doar în condițiile activităţii economice 
producătoare de mărfuri, că cheltuire de energie musculară şi nervoasă 
a existat întotdeauna, dar, numai atunci când oamenii produc în 
vederea vânzării (produc, deci, mărfuri) cheltuirea fiziologică devine şi 
înseamnă muncă abstractă. 


Munca concretă şi munca abstractă nu sunt munci diferite, ci 
aceeaşi muncă privită din două unghiuri diferite. „Orice muncă este, pe 
de o parte, cheltuire de forță de muncă omenească în sens fiziologic şi 
în această calitate a ei de muncă abstractă ea creează valoarea 
mărfurilor. Orice muncă este, pe de altă parte, cheltuire de forță de 
muncă omenească într-o formă specială, în vederea unui anumit scop, 


şi în această calitate a ei de muncă concretă ea produce valori de 


A . 20 
întrebuințare". 


O altă contribuție a lui K.Marx la elaborarea teoriei valoare- 
muncă o constituie determinarea valorii mărfii. Dacă substanţa valorii 
o reprezintă munca omenească, mărimea valorii nu poate fi dată decât 
de cantitatea de muncă întruchipată într-o anumită marfă. Munca se 
desfăşoară în timp care, la rândul lui, se măsoară cu ora, ziua ş.a. 
Producătorii de mărfuri lucrează însă în condiţii diferite, în funcție de 
situațiile individuale de muncă şi de pregătirea specifică a fiecăruia. 
Lenea şi neîndemânarea, lungind durata muncii, nu măresc şi valoarea 
mărfii. Pentru ca lucrurile să fie clare, K.Marx precizează că valoarea 
mărfurilor nu este dată de timpul de muncă individual pentru 
producerea lor, ci de timpul de muncă socialmente necesar. „Timpul de 
muncă socialmente necesar este timpul de muncă necesar pentru a 
produce o valoare de întrebuințare oarecare, în condiţiile de producție 


20 K.Marx "Capitalul". Vol.I. Chişinău, Editura "Cartea Moldovenească", 1967, 
pag. 86 

întregime ca munca socială: munca individuală să fie încorporată într-o 
valoare de întrebuințare necesară societăţii; timpul de muncă individual 
pentru o unitate de marfă să corespundă în întregime cu mărimea 
timpului de muncă socialmente necesar, volumul muncii cheltuite 
pentru producerea cantității totale de mărfuri dintr-o ramură de 
producție să corespundă cu mărimea volumului de muncă determinat 
de nevoia socială pentru mărfurile respective. 

Pornind de la analiza contradicțiilor, K.Marx a explicat 
dezvoltarea formei valoare, geneza şi esența banilor. El a arătat că 
banii nu sunt nimic altceva decât o marfă care joacă un anumit rol 
social, şi anume acela de echivalent general al lumii mărfurilor. 

K.Marx, primul în istoria gândirii economice, a explicat rolul 
legii valori în producția de mărfuri. Esenţa acestei legi constă în 
necesitatea de a schimba mărfurile în corespundere cu valoarea lor 
socială. Aceasta îi determină pe producătorii de mărfuri să urmărească 
ca cheltuielile la producția de mărfuri să nu le depăşească pe cele 
socialmente necesare. 

în condițiile economiei de piaţă legea valorii se manifestă ca 
regulator spontan al producției de mărfuri. Mecanismul de 
reglementare al acestei legi constă în oscilarea spontană a prețurilor de 
piață, în devierea lor de la valoarea socială în urma luptei de 
concurenţă. Preţul coincide cu costul de producţie numai atunci, când 
cererea este egală cu oferta. însă, dacă nu există astfel de egalitate, 
preţul mărfii deviază de la costul de producție. Atunci când preţurile de 
piață depăşesc valoarea, se stimulează creşterea ofertei, sporirea 
producției de mărfuri. lar atunci, când preţurile de piață sunt mai 
scăzute decât valoarea lor, producția de mărfuri se restrânge. 

Pentru înţelegerea rolului regulator al legii valorii este necesară 
cunoaşterea celui de al doilea sens al timpului de muncă socialmente 
necesar. 

Dacă prin timpul de muncă socialmente necesar în primul sens 
se înțelege cantitatea medie de muncă necesară pentru a produce o 
unitate de bun, în schimb, prin al doilea sens al timpului de muncă 
socialmente necesar se înțelege cantitatea de muncă socială, necesară 
pentru a produce întreaga cantitate de produs al unei sfere. 

Pentru ca o marfă să se poată vinde la valoarea ei, nu este 
suficient ca fiecare producător să cheltuiască un timp de muncă 
individual egal cu cel socialmente necesar în primul sens, ci mai 
trebuie ca totalitatea producătorilor dintr-o sferă de producție să 


34 


cheltuiască un timp de muncă egal cu cel repartizat acestei sfere, adică 
să respecte al doilea sens al timpului de muncă socialmente necesar. 

K.Marx a făcut distincţie între valoare şi preţul de producție. El 
a arătat că în economia producătoare de mărfuri, acestea nu se vând la 
valoarea lor, ci la prețul care oscilează în jurul preţului de producție, 
care este o formă transformată a valorii mărfii. Deosebirea dintre 
valoare şi preţul de producție i-a dat posibilitate lui K.Marx să explice 
pe baza legii valorii formarea profitului mijlociu şi a rentei absolute. 

Teoria marxistă a valorii nu se încheie aici. O componentă a ei o 
constituie teoria plusvalorii. Tot ceea ce a construit K.Marx pe terenul 
teoriei valorii a fost subordonat explicării exploatării capitaliste. Din 
căutarea originii plusvalorii, a căilor de mărire a acesteia, şi-a făcut un 
crez. K.Marx găseşte potrivit să înceapă cercetarea plusvalorii prin 
prezentarea formulei generale a capitalului şi a contradicțiilor acesteia. 

în formula circulației simple de mărfuri, M-B-M, punctul de 
plecare şi cel final îl reprezintă o marfă. Banii servesc doar ca mijloc 
pentru a atinge un scop care este o altă valoare de întrebuințare decât 
cea posedată. Este vorba de o vânzare urmată de o cumpărare. între 
cele două extreme deosebirea este doar calitatea. Banii devin capital 
într-o altă formulă a circulaţiei şi anume B-M-B! sau bani-marfâ-bani. 
Cele două faze îşi schimbă succesiunea: cumpărarea este urmată de 
vânzare. între cele două extreme, deosebirea nu poate fi decât 
cantitativă (calitativ, banii nu se pot deosebi între ei). Ca să aibă 
motivaţie, formula trebuie să fie, deci, bani-marfă-bani mai mulţi sau 
B-M-B', în care B7B+Ab. „Acest increment sau excedentul peste 
valoarea inițială îl numesc, - scrie K.Marx, - plusvaloare"” f 


Din formula B-M-B' s-ar crede că plusvaloarea apare în procesul 
circulației. Parcă pentru a încurca lucrurile şi mai mult, K.Marx mai 
adaugă: „Capitalul trebuie să provină din circulație şi totodată să nu 
provină din ea". Dar tot el caută să limpezească situația. Pentru început 
arată că plusvaloarea nu poate proveni din circulație, şi nici prin 
schimbul de echivalente, nici prin cel de neechivalente. 

Prin schimbul de echivalente pot câştiga ambii contractanți 
numai în ceea ce priveşte valoare de întrebuințare, dar nu şi valoarea. 
Schimbul de neechivalente nu explică nici atât secretul lui Ab, într-o 


25 K.Marx "Capitalul". Vol.I. Chişinău, Editura "Cartea Moldovenească", 1967, 
Pag. 181 
6 Ibidem, pag. 187 

primă ipoteză, dacă vânzătorul îl înşeală pe cumpărător, dată fun 

înlănțuirea actelor de schimb, ceea ce câştigă în calitate de vânzăto 
pierde în calitate de cumpărător. într-o a doua ipoteză, dacă unii 
vânzători, foarte isteţi, reuşesc tot timpul să vândă peste valoare, ceea 
ce pentru ei este un plus, pentru alții este un minus. Suma algebrică 
rămâne întotdeauna aceeaşi. Pe întreaga societate, suma preţurilor 
întotdeauna este egală cu suma valorilor. 

Spre dezlegarea tainei, K.Marx consideră că proprietarii 
mijloacelor de producție, cu B, cumpără o marfă deosebită, a cărei 
utilizare în procesul de producție conduce la o valoare mai mare decât 
propria sa valoare. Această marfă este forța de muncă. 

Ca orice marfă, forța de muncă este supusă legii valorii; are deci 
valoare şi valoare de întrebuințare. Valoarea forţei de muncă este 
determinată de cheltuielile de muncă socialmente necesare pentru 
producerea şi reproducerea ei. Valoarea de întrebuințare a forţei de 
muncă reprezintă capacitatea sa de a produce, în procesul de producție 
pentru care este angajată, o valoare mai mare decât propria sa valoare, 
de a produce plusvaloare. 

Pentru această calitate a ei, posesorul mijloacelor de producție o 
angajează. Esenţial pentru K.Marx este şi faptul că ceea ce vinde 
salariatul nu este munca, timpul său de muncă, ci forţa sa de muncă 
pentru un anumit timp. 

In procesul de producție are loc combinarea forţei de muncă 
angajate şi a mijloacelor de producție. Factorii de producție nu au 
acelaşi roi şi nici nu se comportă la fel în timpul procesului de 
producție. Mijloacele de producție îşi transmit valoarea lor asupra 
produselor la a căror creare participă, parte cu parte, pe măsura uzurii. 
Forţa de muncă în acelaşi proces de producție şi în limitele zilei de 
muncă stabilite prin contract creează o valoare nouă peste propria sa 
valoare. „Valoarea forţei de muncă şi valoarea creată de ea în procesul 
muncii, - subliniază K.Marx, - sunt două mărimi diferite"?. Diferenţa 
dintre aceste două valori reprezintă plusvaloarea. 

Procesul de muncă nu este altceva decât consumarea mărfii 
cumpărate de proprietarul mijloacelor de producție, a forţei de muncă, 
în timpul procesului de muncă, munca, în calitatea ei de muncă 
concretă, utilizează mijloacele de producție pentru a le transforma în 


27 K.Marx "Capitalul". Vol.I. Chişinău, Editura "Cartea Moldovenească", 1967, 
pag.215 

mărfuri, iar în calitate de muncă abstractă creează şi adaugă valoare 
nouă. Pe proprietarul mijloacelor de producție nu-l interesează însă 
valoarea în sine, ci o anumită parte a ei - plusvaloarea. Ea se obține 
tocmai prin prelungirea procesului de formare a valorii dincolo de 
punctul până la care muncitorul a reprodus valoarea forței lui de muncă. 

La originea plusvalorii se găseşte, deci, consumarea forței de 
muncă a muncitorului. Ea nu poate aparține decât celui care a 
cumpărat-o pe piaţă pe baza schimbului de echivalente - capitalistului. 
Echivalenţa de pe piaţă permite exploatarea în procesul de producție. 

Odată acest lucru stabilit, K.Marx mai este preocupat de 
comportamentul diferit în crearea valorii de către forța de muncă faţă de 
mijloacele de producție. Indiferent că se comportă ca un capital fix sau 
capital circulant, mijloacele de producţie, în esență, nu fac decât să-şi 
transmită valoarea lor asupra produselor. Din această cauză, K.Marx 
numeşte această parte a capitalului investit în procesul de producție 
capital constant (C). Concomitent, banii investiţi în forța de muncă care, 
utilizată în procesul de producție, reproduce valoarea sa, dar creează şi 
un excedent, plusvaloarea formează capitalul variabil (V). Distincția 
dintre capitalul constant şi cel variabil aparține exclusiv lui K.Marx. Ea 
I-a aiutat să prezinte structural valoarea mărfii în formula: 


W = C + V + P 
valoarea capital capital plusvaloare 
constant variabil 
consumat consumat 


Deci, K.Marx, prin contribuția sa, a dezvoltat şi îmbogățit teoria 
valoare-muncă cu noi elemente şi idei importante. 

Teoria obiectivă a valorii a fost şi este susținută de economiştii 
care consideră producția ca bază a progresului economico-social al 
societății umane. 

La etapa contemporană, o atenție prioritară producției este 
acordată de reprezentanţii doctrinei ofertei Arthur Laffer, George 
Gilder, Paul Craig Roberts, Norman Ture ş.a. economişti americani. Ei 
consideră că problema principală a economiei contemporane nu este 
cererea, ci oferta. Producţia generează venituri care sunt folosite 
ulterior pentru a cumpăra ceea ce oferta furnizează. Nu se poate obţine 
mare lucru concentrând atenţia asupra cererii. Cererea nu este decât un 
reflex al producției, nu direct, ci mijlocit de preţuri. Producția este 
totul, iar aceasta se creează prin muncă. 


37 


Teoria Valoare - Utilitate 


„Munca, odată consumată, nu 
are nici o influență asupra valorii 
viitoare a unui articol; ea este 
pierdută pentru totdeauna... Gradul 
final de utilitate determină valoarea ". 

W.SJevons 


Fondatorii. La fondarea şi dezvoltarea acestei teorii şi-au adus 
aportul: Karl Menger (1840-1921), Eugen von Bohm-Bawerk(1850- 
1914), William Stanley Jivons (1835-1882), Alfred Marshall (1842- 
1924), Leon Walras (1834-1910) ş.a. 

Pentru K.Menger, spre exemplu, nu există „bunuri" din punct de 
vedere economic, ci numai în raport cu nevoile umane. Nu există 
bunuri fără ca nevoia să existe. Nu există bunuri fără capacitatea 
tehnică de a satisface o nevoie: alimente alterate, case în ruină 
încetează de a fi bunuri. în viziunea lui K.Menger nu orice bun este, 
automat, „bun economic". El devine ca atare numai dacă este rar. 
Elementul muncă nu intervine pentru a da bunurilor un caracter 
economic şi acest caracter nu este o proprietate intrinsecă a bunurilor. 
Ea este conferită lor de către evoluția nevoilor umane. 


Viaţa şi bunăstarea individului depind de măsura în care el 
dispune de bunuri menite să-i satisfacă trebuinţele. Aprecierea de 
valoare dată fiecărei unități dintr-un bun direct este legată de măsura în 
care-i satisface trebuințele, acestea înscriindu-se pe o scară 
descrescândă în funcție de importanța lor pentru viaţa individului 
respectiv. 

Dacă trebuinţele de satisfăcut sunt limitate, iar bunurile la 
dispoziția individului sunt nelimitate, nu există valoare şi nici pret. 

Exemplele de la care porneşte K.Menger sunt următoarele: un 
locuitor dintr-o pădure virgină dispune de atâtea lemne, încât şi după 
ce-şi satisface trebuințele de construcţii, de foc ş.a. mai rămân destule. 
Deci, pentru el lemnele rămase n-au nici o valoare, nici preţ. Un alt om 
trăieşte pe o insulă, unde are doar un izvor de apă dulce, care oferindu- 
i 10 găleți de apă pe zi, îi satisface toată scara trebuinţelor: de băut, 
gătit, spălat, udat grădina, adăpat animalele domestice, stropit praful. 
Ultima găleată (cantitatea marginală) îi satisface ultima trebuinţă (cea 
marginală), valoarea ei este marginală. Orice găleată de apă în plus 

pentru dânsul nu mai are valoare şi nici preţ, fiindcă nu-şi găseşte 
utilitatea, toate trebuinţele sunt satisfăcute. 

Cu cât şirul trebuinţelor de satisfăcut este mai mare şi numărul 
unităților din bunul care se poate satisface este mai mic, cu atât 
valoarea, determinată de utilitatea marginală (adică a ultimei unităţi) va 
fi mai MICĂ ŞI invers. 

Cum s-a văzut, punctul de plecare al teoriei utilității marginale îl 
constituie bunurile, în general (bunul este definit ca un obiect 
recunoscut ca apt de a satisface o trebuinţă omenească şi disponibil 
pentru această funcție) şi bunurile economice în speţă, a căror 
caracteristică este faptul că sunt limitate, de regulă, mai puţine decât 
nevoile de satisfăcut. Un bun neeconomic poate deveni economic prin 
diminuarea cantităților dispombile şi creşterea nevoilor. 

Valoarea este, după K.Menger, importanța pe care aceasta o 
prezintă pentru om. Ea nu este o calitate intrinsecă a lucrurilor; ea nu 
există decât în raporturile dintre om şi lucruri. Dacă dispare nevoia de 
la care obiectul poate răspunde, valoarea acestuia dispare. Toată 
evoluția exprimă, de altfel, mai degrabă, o gradare a importanţei decât 
a unei cantități exact măsurabile. 

Valoarea poate apărea, în viziunea lui K.Menger, şi în afara 
schimbului, în raporturile dintre un individ separat şi diversele bunuri 
capabile să-i satisfacă nevoile. Acest individ poate clasifica bunurile 
după gradul lor, mai mare sau mai mic, de utilitate. Adică el le 
evaluează pe unele în raport cu altele. Altfel spus, există o problemă a 
valorii de întrebuințare, ca problemă a valorii de schimb. 

Valoarea de întrebuințare este importanţa pe care o are bunul 
pentru fiecare dintre noi, în măsura în care el asigură direct satisfacerea 
trebuinţei, iar valoarea de schimb este importanța pe care o are bunul 
în măsura în care ne permite ca, indirect, pe calea schimbului să ne 
procurăm un alt bun care să ne satisfacă trebuinţa. 

Valorile de întrebuințare şi de schimb sunt, după K.Menger, 
variabile în funcție de mai multe împrejurări din care mai importante 
sunt modificările, în: 

a) importanța nevoilor cărora le corespunde bunul; 

b) proprietățile bunurilor; 

c) cantitățile bunului de care dispune individual; 

d) valoarea de întrebuințare a bunului pentru ale persoane. 

Cât priveşte măsura însăşi a valorii, ea depinde de gradul de 
utilitate a bunurilor. Pentru bunurile de prim-rang, care satisfac în mod 

direct nevoile după nuanţe se impun. Prima: nevoile nu sunt, pentru 
individ, de aceeaşi importanță. A doua: în cadrul unei nevoi date, 
unitățile dintr-un bun se raportează la grade descrescânde de intensitate 
a acesteia. 

în baza acestor ipoteze K.Menger a construit tabelul intensității 
nevoilor, care are un rol fundamental în înţelegerea teoriei sale. El 
arată precum urmează: 


Tabelul lui Menser 
| II II IV V VI VE VIM IX X 
10 9 8 7 6 5 4 3 2 l 
9 8 7 6 5 4 3 2 | 0 
8 ? 6 5 4 3 2 l 0 
7 6 5 4 3 2 | 0 
6 5 4 3 2 l 0 
5 4 3 2 | 0 
4 3 2 l 0 
3 2 ] 0 
2 l 0 
] 0 


Prin cifrele latine (1, II... X) este marcată clasificarea nevoilor în 
ordinea importanței lor: I este cea mai importantă (nevoia, să zicem, 
proprie de hrană) şi trebuie satisfăcută mai întâi de toate, iar unitatea 
din bunul respectiv, să zicem pâine, are cea mai mare valoare. Ea scade 
în măsura în care avem atâtea unități încât putem satisface toate cele 
zece trebuinţe, ajungând la I. 

Cifrele arabe din fiecare coloană exprimă importanța dozelor 
(cantităților) succesive de la zece până la zero, adică până atunci când, 
satisfăcând toate trebuințele, ne mai rămân şi alte unități (pâini) din 
produsul dat care, pentru posesorul lor, nu mai au valoare. Tabelul lui 
K.Menger, criticat şi criticabil, a dat o explicație incompletă rolului 
agerimii nevoii de satisfăcut şi a măsurii bunurilor de care se dispune 
în influențarea preţurilor pe piață prin intermediul ofertei şi cererii. 
Prin el nu se explică valoarea, ci oscilațiile prețurilor în condiții de 
liberă concurență, luând în considerație variația acestora şi a gradului 
de acuitate a nevoii de satisfăcut. De cine şi cum a fost creată adevărata 
valoare a bunurilor economice rămâne în umbră. 

Contribuţii la dezvoltarea teoriei subiective a valorii au adus şi 
alți economişti ai şcoli austriece: Eugen Bohm-Bawerk şi Friederich 
von Wieser. 

în concepția lui E.Bohm-Bawerk, valoarea are două sensuri: 
valoarea subiectivă şi valoarea obiectivă. Valoarea în sens subiectiv 
este însemnătatea pe care o are un bun sau un complex de bunuri 
pentru acoperirea nevoilor unui individ. Valoarea în sens obiectiv 
înseamnă puterea sau capacitatea unui bun de a conduce la un anumit 
rezultat, cu alte cuvinte posibilitatea ca, în schimbul bunului, să se 
obțină o cantitate dintr-un alt bun. 

Valoarea unui bun este determinată de mărimea utilității sale 
marginale. Preţul produsului pe piaţă este rezultatul ciocnirii dintre 
aprecierile subiective ale vânzătorilor şi cele ale cumpărătorilor. 
Prioritatea în materie de graniță a preţurilor o au cumpărătorii. întrucât 
aprecierile subiective ale cumpărătorilor, ca şi cele ale vânzătorilor, 
sunt diferite, E.Bohm-Bawerk susține că la preţ se ajunge prin 
formarea „perechii marginale" de cumpărători şi vânzători, ale căror 
aprecieri se apropie cel mai mult, iar schimbul se va efectua între cei 
din perechile în care aprecierile cumpărătorilor vor fi superioare celor 
ale vânzătorilor. 

Deci, în concepția lui E.Bohm-Bawerk, valoarea subiectivă nu 
are legătură cu preţul şi este determinată de intensitatea necesităților 
subiective ale individului şi de stocul de bunuri, pe când la valoarea în 
sens obiectiv, aprecierile subiective sunt legate de preţuri. 

Aportul lui Fr.Wieser constă în încercarea de a disocia utilitatea 
şi valoarea. într-un stoc de mărfuri omogene, aprecia Fr.Wieser, se 
poate observa că în timp ce utilitatea fiecărei unităţi scade pe măsura 
creşterii stocului, utilitatea totală continuă să crească, cu toate că nu 
proporțional cu creşterea stocului, dimpotrivă, valoarea stocului, 
întrucât depinde de utilitatea marginală, creşte la început, deşi mai 
încet. Doate apoi să se diminueze sau chiar să devină egală cu zero. 

Numărul | 2 3 4 5 6 7 8 9 10 
unităților: 

Utilitatea 10 9 8 7 6 5 4 3 2 l 
marginală: 10 19 27 34 40 45 49 52 54 55 
Utilitatea 10 18 24 28 30 30 28 24 18 10 
totală: 

Valoarea 

totală: 

Această demonstraţie este o versiune nouă a aceea ce adesea se 
numeşte „paradoxul valorii”. 

Un alt fondator al teoriei valoare-utilitate a fost englezul 
W.StJevons. El a criticat în opera lui D.Ricardo mai ales „teoria 
valori i-cost de producție" şi în special aspectul „valoare-muncă" al 
acestei teorii. în acest scop W.StJevons a utilizat exemplul 
pescuitorului de perle. Dacă acesta în loc să aducă perle în urma unei 
scufundări, mută doar petrele, munca sa nu conferă acestora valoare, 
dimpotrivă munca sa îşi pierde propria valoare. Deci, aprecia 
W.StJevons, valoarea nu provine din muncă, nici din costul de 
producție. Ea provine din utilitatea mărfurilor. Munca, de îndată ce 
este plătită, n-are nici o influenţă asupra valorii viitoare a unui bun. Ea 
se duce, se pierde pentru totdeauna. Dar, cum se poate combina 
utilitatea şi raritatea pentru a determina valoarea? Pentru a putea 
răspunde la această întrebare, W.StJevons a inventat noţiunea gradul 

final al utilității, prin care înţelegea utilitatea ultimei unităţi a stocului 

şi care este, deci, cea mai scăzută. Cum toate unitățile sunt 
interschimbabile, nici una din cele care răspund nevoilor de intensitate 
mai mare, nu pot avea o valoare mai mare decât a acestei ultime 
unități. Valoarea fiecărei unităţi depinde de utilitatea celei mai puțin 
utile a stocului. lată de ce preţurile scad când cantitățile de mărfuri 
sporesc. 


în acelaşi timp trebuie ţinut cont de costul de producție. După 
W.StJevons, costul determină, indirect, cantitatea produselor oferite pe 
piață. Obiectele mai costituitoare sunt mai scumpe. Prin intermediul 
costului se stabileşte unitatea finală şi deci valoarea bunurilor. Această 
concepție era ordonată şi corectă. însă W.StJevons i-a recunoscut 
costului de producție o importanță indirectă, exercitată prin intermediul 
unității finale. 

Fondatorul şcolii neoclasice elveţiene, Leon Walras, nu a studiat 
valoarea de întrebuințare a bunurilor economice. Acest aspect 1 s-a 
părut inutil. Analiza sa nu a fost, ca a lui K.Menger sau a lui 
W.StJevons, subiectivă şi psihologică, ci pur obiectivă. Singura sa 
grijă a fost de a şti cum se formează preţurile pe piaţă. Concluzia la 
care a ajuns constă în aceea că preţul este expresia valorii de schimb a 
mărfii. 

L.Walras a conferit noțiunii de utilitate a bunurilor un conţinut 
pe care îl acceptă aproape toți economiştii contemporani. Utilitatea 

desemnează simpla însuşire a unui lucru - de a satisface o nevoie 
oarecare. Pentru L.Walras, utilitatea şi raritatea au fost noțiuni absolut 
inseparabile. 

Gândind asupra intensității ultimei nevoi satisfăcute, L.Walras a 
admis că orice lucru devine, subiectiv, mai puțin util, pe măsura ce 
devine mai abundent şi de aceea nu poate să satisfacă decât nevoi de 
intensitate descrescândă. El aprecia că utilitatea se poate exprima 
grafic, printr-o linie (curbă) descrescătoare, pe măsura creşterii 
cantității disponibile. Pentru mărfurile nedivizibile, el a crezut că se 
putea reprezenta utilitatea progresiv descrescătoare a fiecărei unități în 
scară, iar pentru mărfurile divizibile, printr-o curbă continuu 
descrescătoare. 

Pornind de la teoria utilității-raritate, problema era de a cunoaşte 
la ce nivel se stabileşte prețul pe piață. L.Walras a contribuit la 
rezolvarea acestei probleme prin formularea câtorva principii generale: 
a) cererea este în funcție de pret; b) cererea scade pe măsură ce prețul 
creşte, şi invers; c) prețul se stabileşte la nivelul la care cererea şi 
oferta se echilibrează. 

în concepția lui L.Walras echilibrul se stabileşte în funcție de 
mişcarea cererii şi a prețurilor. Oferta nu joacă nici un rol. 


Conciliatorul. O încercare de conciliere (împăcare) între 
adepții teoriei valoare-muncă şi adepții teoriei valoare-utilitate a 
întreprins unul din cei mai importanți marginal işti britanici Alfred 
Marshall. 

Timp îndelungat A.Marshall a considerat că nu este necesar să 
se discute asupra problemei fundamentării valorii. „Ar fi la fel de 
rezonabil de a discuta asupra chestiunii de a cunoaşte care din cele 
două lame ale foarfecelui taie foaia de hârtie, ca şi a chestiunii de a 
cunoaşte dacă valoare este guvernată de utilitate sau de costul de 
producţie" ”. După părerea lui A.Marshall, aşa cum nu se poate spune 
care din cele două lame ale foarfecelui taie hârtia, tot aşa nu se poate 
spune cine determină valoarea, utilitatea sau costurile. Pentru el 
utilitatea şi costul de producție jucau acelaşi rol în determinarea valorii 
bunurilor economice. 

Schimbul putea avea loc numai dacă cei doi participanți obțin un 
beneficiu, fiecare apreciind mai mult ce obţine decât ce cedează. 


?8 A Marshall "Principes d'économie politique". Paris, 1989, pag.63 

Avantajul obținut a fost denumit de A.Marshail „surplusul 
consumatorului”. 

Cu timpul, A.Marshail a decis să-şi expună cât mai clar punctul 
său de vedere în privința fundamentării valori bunurilor economice. 
Elementul esențial care i-a permis lui A.Marshail să joace rolul de 
mediator între vechea şi noua teorie a valorii a fost distincția între 
perioadele scurte şi perioadele lungi. „Putem spune, ca regulă 
generală, - scrie A.Marshail, - că cu cât perioada de analiză este mai 
scurtă, cu atât cererea influențează mai mult valoarea şi că, dimpotrivă, 
cu cât această perioadă este mai lungă, cu atât valoarea va fl influenţată 
mai mult de costul de producţie”? 

Aşadar, oferta participă în aceeaşi măsură cu cererea la formarea 
valorii. Problema este una: de proporţii, iar măsura o dă mărimea 
perioadei analizate. Pe termen scurt cererea joacă un rol fundamental. 
Din acest punct de vedere, A.Marshail este de partea adepților teoriei 
subiective a valorii. Dar consideră că perioada scurtă este un caz 
restrâns şi doar un punct de plecare. De aceea îşi concentrează efortul 
spre cercetarea formării valori în perioadele lungi. în viziunea lui 
A.Marshail, în perioadele lungi valoarea bunurilor economice este 
determinată de costul de producție, adică de cantitatea de muncă 
cheltuită pentru producerea lor. O deosebită atenţie el acordă costului 
de oportunitate. Se vede nevoit însă să-l explice cu un plus de claritate, 
îl transformă într-un cost real. După A.Marshail, costul real al muncii 
este valoarea timpului liber sacrificat, dar şi efortul propriu-zis depus 
care, în nici un caz, nu este o plăcere, ci o neplăcere sau „dezutilitate”. 


Subliniind şi insistând asupra costului real ca factor de 
determinare a valorii, A.Marshall prelungeşte tradiția adepților teoriei 
obiective a valorii. Judecata o face, însă, în deplină logică marginalistă. 
Este conştient că pe termen lung intervin mulți factori esențiali: 
influenţa progresului tehnic, schimbarea gusturilor şi nevoilor 
consumatorilor, randamentele de scară vanabile, dotarea cu factori de 
producţie ş.a. Toate acestea modifică abordarea problemei. 

Apare problema alegerii. Aşa cum consumatorii, în limitele unor 
venituri, sunt puşi tot timpul să aleagă între consumul unor cantități 
diferite din diverse bunuri existente, la fel şi producătorii sunt 
confruntați cu problema alegerii. Ei aleg în fiecare caz particular 
factorii de producție care corespund cel mai bine scopului propus. 


? A Marshail "Principes d'économie politique”. Paris, 1989, pag.63-64 

Suma preţurilor factorilor de producție utilizați este întotdeauna mai 
mică decât a factorilor potenţial utilizabil. 

Pentru A.Marshall durata de timp reprezintă ipoteza 
metodologică de bază şi în cercetarea problemei formării prețurilor. în 
concepția lui, pentru perioadele scurte de timp, oferta de bunuri este 
relativ fixă. Schimbarea în plan tehnic şi organizatoric sunt minimum 
posibile. Ceea ce poate mări sau micşora volumul producției este 
factorul muncă. într-o asemenea situație, doar cererea influențează 
prețul. Oferta este considerată fixă. Prețul îşi modifică nivelul doar prin 
deplasarea curbei cererii; ea are un rol exclusiv. Grafic, situația se 
prezintă astfel: 


Pe 





(e Q 
Figura 1. 


In cazul când prețul bunurilor economice este totalmente 
influențat de cerere, A.Marshall este de acord cu adepții teoriei 
valoare-utilitate. 

Pentru perioadele lungi de timp, oferta se modifică. Factorii de 
producție pot f! combinați şi substituiți în diferite proporții. Prin 
urmare, randamentele activității economice pot fi constante sau 
variabile. în condițiile randamentelor de scară constante, ofertei îi 
revine rolul exclusiv, în formarea prețurilor de echilibru: 

Figura 2. Reacția prețului la ofertă în condițiile randamentelor 
de scară constante 


în cazul randamentelor de scară variabile (crescânde sau descrescânde) 
influența asupra formării prețului este conjugată (îmbinată) : 





7) Qe Qe Q 


Figura 3. Reacția prețului la ofertă în condiţiile randamentelor 
de scară variabile 


Producţia creşte de acelaşi număr de ori prin care se multiplică cantitatea 
factorilor de producție. 

Ofi reprezintă oferta (costul de producție) în condiţiile 
randamentelor de scară descrescătoare, iar Op - a randamentelor 
crescătoare. Aşadar, pe termen lung, influenţa costului de producție 
asupra preţului este exclusivă. Numai costul de producție asigură, pe 
termen lung, condițiile realizării echilibrului stabil între ofertă, cerere 
şi preţ. în aşa cazuri, A.Marshall este de acord cu adepții teoriei 
valoare-muncă. 

Prin ideile expuse mai sus, A.Marshall a încercat să realizeze 
concilierea celor două teorii ale valorii - obiectivă şi subiectivă. 

„ Născocirea banilor mi se pare a fi 
un lucru mult mai iscusit, potrivit cu toate 
pornirile firii noastre, decât altă invenţie 
omenească " 

(Mandevile, p»24) 


TEORIA BANILOR 


Banii sunt considerați ca cea de a doua mare descoperire a \ 
omenirii, prima fiind alfabetul. Totuşi, banii nu reprezintă o invenție; 
ei au apărut organic în procesul dezvoltării societății, adâncirii 
diviziunii sociale a muncii şi a schimbului de mărfuri. Ca şi limbajul, 
banii au mijlocit relațiile dintre oameni, au facilitat funcționarea 
economiei şi au dat impuls progresului omenirii. Nu putem, desigur, 
vedea la bani numai aversul, trebuie cunoscut şi reversul. Este pe 
deplin adevărat faptul că banu au fost şi sunt folosiți şi pentru 
implicarea oamenilor în activităţi nedemne, pentru cumpărarea 
conştiințelor;, câți n-au trădat pentru bani, câte ţări n-au fost 
destabilizate, din afară, cu bani. Sofacle, în Antigonia spunea că 
„nimic pe lume nu-i ca aurul de rău... el răstoarnă state, pustieşte..., 
schimbă inimi virtuoase şi le îndreaptă spre fapte blestemate”. 
Shakespeare spunea despre aur că „face alb din negru, din urât - 
frumosul, din nedrept - adevărul, din josnic - nobil..., din laş - erou”. 

înțelegerea esenței banilor, a funcțiilor şi a mutaţiilor pe care le- 
au dobândit aceştia, impune cunoaşterea procesului istoric a economiei 
marfaro-băneşti. 

După îndelungata dominație a economiei naturale, în viața 
materială a omenirii un rol important I-a deţinut economia de schimb. 
Această formă de activitate economică a apărut şi a evoluat în legătură 
cu producția bazată pe diviziunea socială a muncii şi cu dezvoltarea 
proprietății private. încă în antichitate (la greci, la romani şi alte 
popoare) schimbul de bunuri reprezenta o parte considerabilă a vieții 
economice. 

Prima etapă a economiei de schimb a reprezentat-o trocul. 
Schimbul, în forma sa cea mai simplă, de troc, consta în schimbul 
direct marfă pe marfă, obiect pe obiect. Trocul era, însă, o formă de 
schimb foarte anevoioasă şi trebuiau îndeplinite mai multe condiții. Un 
om căruia îi lipsea un bun trebuia să găsească un altul care dispunea de 

un excedent din produsul de care avea el nevoie şi care era interesat de 
bunul pe care el putea să-l ofere. De asemenea, trebuiau găsite şi 
obiecte de aceeaşi valoare. Trocul îngreuna dezvoltarea vieții 
economice. S-a simțit nevoia unui obiect care să mijlocească 
schimbul. 

Adâncirea diviziunii sociale a muncii, sporirea gradului de 
specializare a producției au contribuit la extinderea schimbului de 
mărfuri. Astfel, schimbul direct a început să dispară, o marfă s-a 
desprins din lumea mărfurilor, îndeplinind pe lângă funcțiile specifice 
utilității proprii şi o funcție specială de echivalent general pentru toate 
celelalte mărfuri. Această etapă a cunoscut ca echivalent general, după 
regiuni, vitele, blănurile, pietrele de moară, ceaiul, tutunul, scoicile ş.a. 
Cu timpul rolul de echivalent general a fost preluat de metale, începând 
cu arama ŞI terminând cu aurul, acesta din urmă având calități fizico- 
chimice care îl calificau în mod deosebit pentru un asemenea rol. 

Aşa au apărut banii-marfă, care în final se fixau pe metale 
prețioase. Odată cu apariția banilor, lumea mărfurilor se divide în 
două: la un pol apar toate mărfurile obişnuite, iar la celălalt pol - o 
marfă deosebită - banii - care se poate schimba cu orice marfă 
obişnuită. 

Informaţiile istorice arată că în China circulau bani metalici încă 
în secolul XI înaintea erei noastre. Herodot atribuia această creaţie 
regilor din Lydia, probabil în a doua jumătate a secolului al VIII 
înaintea erei noastre. 

De la apariție şi până la primul război mondial, circa 26 de 
secole, banii au circulat sub forma monezilor metalice cu valoare 
intrinsecă” în special a banilor din aur şi argint. O fază din aceasta, 
ultimele circa trei secole, alături de moneda metalică de aur şi argint 
au circulat şi semne băneşti, fără valoare proprie, banii de hârtie. 
Aceştia reprezentau în circulație aurul şi argintul şi în care puteau fi 
convertibili la cerere. 

După primul război mondial, în toate ţările, banii din aur şi 
argint au încetat să mai circule ca atare, a fost suspendată şi 
convertibilitatea banilor de hârtie în aur, pentru persoanele particulare. 
După ce) de-al doilea război mondial situația s-a menținut, banii de 
hârtie şi, în special, banii de cont, îndeplinind funcțiile de circulație a 
banilor. 

în prezent banii nu mai sunt o marfă cu valoare proprie. Ceea ce 
numim astăzi bani sunt titluri de valoare emise de stat, investite cu 
putere de cumpărare şi de plată. 

Pe măsura dezvoltării economiei producătoare de mărfuri, 
creşterii roiului banilor în lărgirea schimbului de bunuri şi servicii, au 
apărut şi diferite concepții despre natura, rolul şi funcțiile banilor. 

Platon, unul din reprezentanţii doctrinei elitei, pleda pentru un 
schimb de mărfuri restrâns şi o întrebuințare limitată a banilor în 
interior, interzicerea cu desăvârşire a împrumuturilor de bani. 

Un alt reprezentant a doctrine menționate Aristotel, a făcut un 
pas înainte în comparație cu Platon. El sesiza că prin intermediul 
banilor trebuie să se schimbe două mărfuri de valoare egală. Totodată, 
Aristotel a făcut deosebire între bani şi bogăție, menţionând în special 
rolul acelor bunuri care servesc la un nou câştig şi la producţie - 
capitalul. 

în Evul mediu era răspândită concepția că banu nu constituie o 
marfă cu valoare proprie, apărută din necesitatea uşurării schimbului 
de mărfuri, ci că ei sunt făcuți de prinț. Acesta (prinţul) conferea 
banilor valoare. De aici şi teoria nominalistă a banilor. Valoarea 
banilor era determinată de prinţ prin raportarea la o monedă de 
referinţă, de calcul, sau de cont, livra, a cărei greutate era fixată, mai 
mult sau mai puțin arbitrar. Deprecierile banilor din Evul mediu pot fi 
considerate ca primele semne ale unor stări inflaționiste. 


Ulterior, Nicolas Oresme (anul 1382) în lucrarea sa De origine, 
natura, jure et mutationibus, monetarum s-a ridicat împotriva 
proprietății prințului asupra banilor. Pentru N.Oresme banii erau un 
lucru comun, ei aparțineau colectivităţii pentru care erau făcuţi. Banii 
fiind un instrument de valoare, prima lor calitate era de a fi invariabili. 

Mercantiliştii Jean Bodin (1530-1596), Antoine de 
Montchrestien (1575-1622), Jean-Baptiste Colbert (1616-1683), 
Thomas Mun (1571-1641) şi alți supraapreciau rolul banilor din 
metale prețioase în viața societății. Ei considerau că prosperitatea 
societății, indiferent pe ce căi şi sub ce unghi era privită, presupunea 
bani. Aceasta a fost ideea-cheie pentru toți mercantiliştii. Ea era 
argumentată de credinţa că bogăția unei țări este dată de posesiunea 
unei mari cantități de bani. Nu numai bani mulţi, dar şi „bani buni". 
Epocii mercantiliste (1450-1750) i-a fost specific etalonul aur-bani cu 
valoare intrinsecă. Problema era de a menţine acest etalon la o 
dimensiune cât mai stabilă. 


50 


De câți bani avea nevoie ţara pentru a se dezvolta ? 
Mercantiliştii urmau să dea răspuns acestei întrebări. Ei au fost 
confruntați cu un fenomen neaşteptat, apărut în urma afluxului masiv 
de metale preţioase în țările lor - o creştere galopantă a prețurilor. 

Cercetat şi examinat, fenomenului 1 s-au dat explicări diferite. 

Sir Josias Child se mândrea văzând în prețurile crescânde 
posibilități avantajoase de îmbogăţire sub raportul puterii de cumpărare 
față de străinătate, chiar dacă „aprovizionările interioare vor face viața 
cetăţeanului mai scumpă". M.de Malestroit, membru al Camerei de 
Conturi din Paris, explica inflația prin reducerea conținutului aur al 
unității monetare. Ca urmare, rata de schimb dintre mărfuri, pe de o 
parte, şi bani, pe de altă parte, nu se modifică. în viziunea lui 
Malestroit, pentru a evita inflaţia este necesară menţinerea constantă a 
conținutului aur al unități monetare. 

Jean Bodin în lucrarea sa Răspuns paradoxurilor lui M. de 
Malestroit privind scumpirea tuturor lucrurilor (1568) combate 
această opinie argumentând că: a) urcarea preţurilor bunurilor 
este superioară deprecierii monetare şi b) ca o consecință a primului 
punct, inflația nu este numai nominală (deprecierea unităţii monetare), 
ci şi reală (creşterea prețurilor în termenii aurului şi argintului). 
Concluzia sa principală este că ridicarea preţurilor se explică prin 
surplusul de bani în circulație, că puterea de cumpărare a acestora este 
invers proporțională cu masa monetară în circulație. 

Formulată astfel, concluzia lui Jean Bodin a constituit punctul de 
plecare pentru elaborarea, la sfârşitul secolului XIX, a teoriei 
cantitative a banilor, esenţa căreia constă în faptul că valoarea unei 
monezi, indiferent de natura sa, este determinată de cantitatea de bani 
în circulaţie. 

Clasicii economiei politice, Adam Smith, David Ricardo ş.a. 
au criticat concepția mercantilistă conform căreia bogăția unei ţări este 
dată de cantitatea de bani (aur şi argint) aflată la dispoziția ei. 

A.Smith afirma că bogăția națiunii este constituită nu din bani, ci 
din bunuri materiale, obținute prin muncă în procesul de producție. El 
a apreciat că banu sunt o marfă specifică, separată spontan de lumea 
celorlalte mărfuri şi că ei au rolul de echivalent general. 

A.Smith compara banu aflați în circulaţie într-o ţară cu o şosea 
care, deşi serveşte circulația şi transportarea la piaţă a tuturor grânelor 
şi nutrețului din ţara respectivă, totuşi ea însăşi nu produce măcar o 
singură claie de paie sau de fân. 

A.Smith a avut preocupări importante şi în privinţa dezvoltării 
teoriei cantitative a banilor. El considera că masa de bani aflată în 
circulație influenţează direct proporțional nivelul preţurilor şi invers 
proporțional valoarea semnelor băneşti. Cantitatea de bani necesară 
circulației trebuie să fie determinată de valoarea mărfurilor a căror 
mişcare vor mijloci-o. 

D.Ricardo precizează că valoarea aurului şi a argintului este dată 
de cantitatea timpului de muncă încorporată în ea. între cantitatea de 
bani şi valoarea mărfurilor există un anumit raport. Prin dezvoltarea 
teoriei cantitative a banilor, D.Ricardo a încercat să dea o explicație 
coerentă cu privire la mişcarea preţurilor în economia de piaţă. 

Ulterior teoria banilor a fost completată şi dezvoltată de 
K.Marx. în opera sa Capitalul, sintetizând un enorm material istoric, 
el pentru prima dată a descris procesul dezvoltării formei valoare 
simplă, singulară, sau accidentală; formei valoare totală sau dezvoltată; 
formei valoare generală şi formei bani a valorii. 

K.Marx a arătat că valoarea este o proprietate socială a lucrului. 
Ea nu poate fi descoperită nemijlocit în marfă cu ajutorul vre-unei 
analize fizice sau chimice. Valoarea se manifestă doar în relațiile dintre 
producătorii de mărfuri, atunci când se compară marfa dată cu alte 
mărfuri în procesul schimbului. 

Schimbul de mărfuri în stadiul timpuriu al dezvoltării activității 
economice a avut un caracter accidental, întâmplător. Acestui stadiu al 
schimbului i-a corespuns forma valoare simplă sau singulară. De 
exemplu, posesorul unui topor de piatră îl schimbă pe o oaie: 7 topor 
= 1 oaie. 

Adâncirea diviziunii sociale a muncii şi creşterea continuă a 
producției au condiționat dezvoltarea de mai departe a schimbului. El a 
căpătat un caracter mai regulat. Ca urmare a primei mari diviziuni 
sociale a muncii (desprinderea păstoritului de agricultură) s-a început 
schimbarea vitelor pe alte mărfuri. Schimbul capătă acum următorul 
aspect: 1 oaie = 4 saci de cereale, sau = 1 topor, sau = 
ş.a.m.d. 


4 saci de cereale 
1 topor 
ş.a.m.d. 


1 oaie 

Această formă de schimb, ce exprimă o nouă treaptă de 
dezvoltare a lui, a fost numită de către autorul „Capitalului” forma 
valoare totală, sau dezvoltată. 

în urma creşterii volumului producției de mărfuri, dezvoltării 
procesului de schimb şi a adâncirii diviziunii sociale a muncii, în 
lumea mărfurilor se separă o marfă, ce devine echivalent pentru toate 
celelalte mărfuri, un echivalent general. Forma valoare dezvoltată se 
transformă treptat în forma valoare generală: 

în stadiile precedente ale dezvoltării schimbului funcția de 
echivalent putea fi îndeplinită de orice marfă. Rolul de echivalent 
general îl joacă, însă, numai o singură marfă. Pentru marfa ce joacă 
rolul de echivalent general se poate obține orice marfa. 

Apariția unui echivalent general a reflectat rezultatul stihiinic de 
dezvoltare a schimbului şi nu efectul vre-unui acord conştient între 
oameni, aşa cum afirmau şi afirmă unii economişti. 

Când schimbul s-a lărgit, a depăşit granițele pieţei locale, a 
apărut necesitatea ca funcția de echivalent generai s-o îndeplinească o 
singură marfă. Această marfă specifică au fost banii. Rolul de bani l-au 
îndeplinit diferite bunuri, dar treptat acest rol s-a fixat asupra aurului. 
Forma bani a valorii se prezintă astfel: 


4 saci de cereale 
20 metri de stofă 
3 paltoane 

7 perechi de ghete 
s.a.m.d. 

Aceasta întrucât, oricare ar fi obiectul acceptat în calitate de 
echivalent general, odată cu intensificarea schimbului apare 
amenințarea unei incomodități progresive ce vizează folosirea lui 
cotidiană. A merge la cumpărături însoțit de o turmă de oi, cu un butoi 
de vin sau cu câțiva saci de cereale este, cu siguranță, neconvenabil şi 
lumea a înlocuit fără regrete idea de a lăsa echivalentul-oaie în ocol, 
vinul în beci, cerealele în depozit cu sugestia de a utiliza nişte 
substitute, care ocupă mai puțin spațiu şi sunt mai uşor de păstrat, în 
orice timp şi în orice loc, şi care pot fi schimbate pe produsele pe care 
le reprezintă. Aceste substitute au fost banii. 

Apariția banilor a fost legată de a doua mare diviziune socială a 
muncii - desprinderea meşteşugăritului de agricultură. Odată cu 
apariția banilor toate mărfurile obişnuite sunt echivalate cu banii, 
valoarea oricărei mărfi se exprimă în bani. în felul acesta mărfurile 


2 grame de aur 

capătă un preţ. Prețul devine expresia băneasca a valorii mărfii. Aşa a 
explicat K.Marx apariția banilor. 

Concomitent, K.Marx a examinat funcțiile şi cantitatea de bani 
necesară circulației mărfurilor. El a aipreciat că esenţa banilor ca 
echivalent general apare în funcțiile pe carte ei le îndeplinesc în 
economia producătoare de mărfuri. Aici, după părerea lui K.Marx, 
banu îndeplinesc următoarele funcții: 1) măsura a valorii; 2) mijloc de 
circulație; 3) mijloc de plată; 4) mijloc de tezaurizare şi 5) bani 
universali. Dezvoltarea funcțiilor banilor este generată de extinderea 
ariei economiei de piaţă şi a legăturilor comerciale între țări. 

Ca măsură a valorii în bani pot fi exprimate în mod imaginar 
volumul producției întregii economii, capitalurile întreprinderilor şi 
avuţiile personale. în acest caz banii nu sunt prezenţi, se presupune că 
ei există. 

în procesul circulației mărfurilor bani i trebuie, însă, să fie 
neapărat, de față, deoarece în cazul vânzări 3-cumpărării mărfurilor 
preţurile lor ideale trebuie să se transforme în bani reali. 

în funcția banilor ca mijloc de plată se exprimă remunerarea 
muncii, plata pensiilor, burselor, diverselor ajutoare ş.a. Funcţia de 
mijloc de plată reflectă dezvoltarea în continuare a legăturilor de 
producție şi comerciale dintre oameni. 

Funcţia de tezaurizare o pot îndeplini nu numai monedele de aur, 
ci ŞI însuşi materialul bănesc în forma lui nemijlocit naturală: lingouri 
de aur, obiecte de aur ş.a. 

Funcţia de bani universali o îndeplineşte aurul. Aceasta întrucât 
pe piața mondială aurul este folosit ca mijloc universal de plăți. în 
comerțul mondial decontările se fac în cea mai mare parte din 
compensarea titlurilor de creanţă prin bănici. 

Conform teoriei cantitative a banilor cantitatea de bani necesară 
circulației mărfurilor este egală cu suma preţuri lor mărfurilor, împărțită 
la viteza de circulație a unităţii băneşti. Prin urmare, cantitatea de bani 
necesară circulației (C) este determinată de trei factori: 1) cantitatea de 
mărfuri (M); 2) mişcarea prețurilor mărfurilor (P); 3) viteza de 
circulație a banilor (Vb). Această dependență poate fi exprimată prin 


A 
următoarea formulă: C = MP 
Vb 


Procesul vânzării-cumpărării mărfurilor” viteza lui, la fel ca şi 
viteza de circulație a banilor, depinde de c ondițiile producției, de 

dezvoltarea transporturilor, legăturilor economice dintre oraş şi sat, 
starea relațiilor de credit ş.a.m.d. în aceste condiţii cantitatea de bani 
aflați în circulație depinde de împrejurările existente la fiecare etapă de 
dezvoltare. Datorită acestui fant legea cantitativă a circulaţiei banilor 


se prezintă astfel: 


Cantitatea de bani aflați în circulație (C) va fi egală cu suma 
preţurilor mărfurilor, care urmează să fie realizate /MP), minus suma 
preţurilor mărfurilor vândute pe credit (Cr), plus plățile (P) la care a 
sosit termenul de plată, minus suma plăţilor reciproc amortizabile 
/PRA) şi toate acestea trebuie împărţite la numărul de deplasări ale 
unității băneşti în funcțiune /Vb). 

în literatura de specialitate există cu totul alte opinii despre 
natura şi rolul banilor în economia modernă. Unul din precursorii 
radicalismului Silvio Gesell (1862-1930) pleda pentru înlocuirea 
banilor în circulație cu moneda liberă, descrisă drept o monedă fără 
acoperire, care ar avea următoarele efecte benefice: 

- la scară macroeconomică, ar elimina insuficiența cantității 

de bani, date fiind emisiunile monetare permanente; 

- la scară microeconomică, ar obliga deţinătorii de bani să îi 
utilizeze fie pentru achiziții imediate de bunuri de consum, 
fie pentru investiţii. 

în decursul anilor 1929-1933, adepţii lui S.Gesel! au pus în 
aplicare ideile sale privind emisiunea monedei libere în unele localităţi 
din Germania, Austria şi alte ţări. însă după câţiva ani de aplicare cu 
rezultate contradictorii, experimentul a fost interzis, moneda liberă 
fiind scoasă din circulație. 

Neoclasicii, K.Menger,  W.St.Jevons,  L.Walras ŞI 
A.Marshall, preocupaţi de utilitatea bunurilor economice, au pierdut 
din vedere, cu timpul, specificul banilor în comparaţie cu alte bunuri 
economice, considerând că banii sunt un simplu intermediar tehnic în 
schimburile de pe piaţă. Astfel ei au ignorat multiplele funcții pe care 
le îndeplinesc banii în economia de piață modernă. Dar, se ştie că 
economia de piaţă este o economie monetară, cu riscuri şi complicaţii 
pe care economia de consum (economia materială) şi schimbul direct 
dintre diferite bunuri (trocul) nu le-au cunoscut. 

în opinia altor economişti contemporani, banii sunt considerați a 
fi produsul unei convenţii la care oamenii ar fi ajuns pentru înlesnirea 

schimbului, sau că ar fi o ficțiune Juridică, respectiv, o creaţie a ordinii 
de drept. „Banii, - scrie Paul Samuelson, - sunt o convenție socială 
artificială ... de îndată ce bunurile pot fi cumpărate sau vândute pe un 
lucru dat, publicul va consimți să se folosească de el pentru 
cumpărările şi vânzănile sale. Oricât ar fi de paradoxal sau nu, banii 
sunt acceptaţi sau nu... pentru că ei sunt acceptaţi”. 

Există şi viziuni care încearcă o simbioză între aceste concepţii, 
respectiv, banii sunt consideraţi, ca produs al schimbului de mărfuri, 
investiţi cu încrederea tuturor posesorilor lor. Numai în aceste condiții 
banii sunt acceptați în societate. Ei sunt priviți ca fiind orice activ care 
este acceptat în tranzacţia şi în reglementarea schimbului şi a 
datoriilor. 

Se poate afirma, că problema banilor nu este încă pe deplin 
rezolvată. Discuțiile între specialişti continuă. Cert este că toți 
subliniază importanţa banilor în societate. Fără bani, schimbul de 
mărfuri ar fi îngreunat. Ei ajută la soluționarea problemelor economice 
şi sociale. 


0 Paul A.Samuelson "Economix". 13-th edition. New York, 1989, pag. 179 

TEORII ALE PREȚULUI 


în economia producătoare de mărfuri nu există proces economic 
şi social care să nu fie influenţat de preţ, în special de nivelul acestuia. 

Ce este, de fapt, preţul ? Ce exprimă acesta ? Care este 
conținutul categoriei de preţ ? 

Pornind de la interpretările care se aduc valori mărfii de către 
adepții celor două teorii ale valorii - teoria valorii-muncă şi teoria 
valoare-utilitate - se întâlnesc, în mod corespunzător, două accepțiuni 
ale categoriei de preţ. 

Conform teoriei valorii bazate pe muncă, preţul este considerat 
ca expresie bănească a valorii mărfii. Deci, prin preţ, cu ajutorul 
banilor, se exprimă valoarea mărfurilor. Cu alte cuvinte, preţul este 
determinat de două elemente, şi anume: 1) mărimea valorii mărfii: 
cu cât valoarea este mai mare şi prețul va fi mai mare; 2) puterea de 
cumpărare a banilor: cu cât puterea de cumpărare a banilor este mai 
mare, cu atât preţul este mai mic, şi invers. 

Sub acest aspect teoretic sunt cunoscute diferite concepții despre 
preţ. 

Toma d'Aquino (1225-1274) analizează aşa-numitul „preț 

just” al mărfurilor. Acest „preţ just” cuprinde toate cheltuielile 
efectuate pentru producerea mărfurilor ce vor face obiectul 
schimbului, cât şi venitul corespunzător stării sociale a participanților 
la schimb, venit care să le asigure acoperirea nevoilor de consum 
corespunzătoare rangului şi stării sociale. Deoarece „prețul just" nu se 
putea realiza pe piață, el trebuia asigurat de către stat prin aşa-numitele 
„commurus destimato", adică o serie de reguli menite să conserve 
rangul, privilegiile şi beneficiile participanților la schimb. 

William Petty a fost primul economist care a formulat ideea că 
valoarea mărfii este dată de timpul de muncă cheltuit la producerea ei. 
Preocupat de analiza preţurilor, W.Petty face distincție între prețul 
natural prin care înţelege valoarea mărfu şi prețul politic prin care 
înţelege preţul cu care marfa se vinde şi se cumpără. Preţul natural este 
determinat de munca omenească, iar măsura acesteia este timpul de 
muncă cheltuit pentru producerea mărfu respective. 


ȘI 


Adam Smith a analizat două feluri de preț: prețul natural şi 
prețul de piaţă. în viziunea lui prețul natural cuprinde cheltuielile de 
producție şi profitul întreprinzătorului. Nivelul preţului natural este 
determinat de condițiile medii generale în care se desfăşoară producția. 
Preţul natural este centrul în jurul căruia gravitează preţul pieţei. 

Preţul pieţei este preţul la care marfa se vinde şi se cumpără. 
Nivelul lui depinde de raportul dintre oferta de mărfuri şi cererea 
solvabilă. Când oferta nu îndestulează cererea solvabilă prețul pieţei se 
ridică, mai mult sau mai puţin, peste prețul natural. Când oferta 
depăşeşte cererea solvabilă preţui pieţei scade sub preţul natural. 
Atunci când cererea este egală cu oferta, cele două preţuri coincid, are 
loc echilibrul de piaţă. 

Natura, mărimea şi dinamica preţurilor au fost pe larg cercetate 
de David Ricardo. El a argumentat ideea că datorită raporturilor dintre 
cererea şi oferta de mărfuri reproductibile pe piaţă, preţurile lor 
oscilează continuu în jurul unui nucleu. Acest nucleu este reprezentat 
de valoarea lor. Pentru ca mărfurile să aibă preţ, respectiv valoare, 
arată D.Ricardo, ele trebuie să fie utile. Utilitatea devine o condiție 
necesară a valorii mărfii, dar ea nu poate fi considerată izvor al valorii, 
cum au susținut R.Turgot, Condilac şi ulterior J.B.Say. 

Karl Marx primul a definit preţul ca expresie bănească a valorii 
mărfii. EI a cercetate procesul formării preţului de producție şi a 
preţului de piaţă. 

După părerea lui K.Marx, prețul de producție este egal cu 
cheltuielile de producție, plus profitul mijlociu. Următorul exemplu 
ilustrează atât formarea ratei mijlocii a profitului, cât şi a prețului de 

în construirea exemplului, s-a plecat de la următoarele premise: 
rata plusvalorii, în toate cele patru ramuri, este de 100%, toate 
capitalurile efectuează o singură rotație pe an. 

Se observă că preţurile de producție nu coincid cu valorile. Ele 
se abat în sus sau în jos de la valoare. Deci, preţui de producţie nu este 
şi preţui de piață. Pentru ca acest lucru să se întâmple este necesar ca 
acel preţ de ofertă să aparțină producției reprezentative, care dă 
condițiile medii şi care are corespondent în planul de nevoi sociale. 
Până acolo, preţui de piață tinde să se apropie nu de valoare ci de 
prețul de producție. Prin urmare, preţul de producție nu este altceva 
decât o formă transformată a valorii. 

Conform teoriei subiective, valoarea mărfurilor este dată nu de 
muncă, ci de utilitate şi raritate. Preţul este explicat pe baza teoriei 
marginaliste, fundamentată pe analiza utilității unor unităţi succesive 
dintr-o marfă dată, on a costurilor succesive dintr-un anumit factor de 
producție. Deci, egalitatea dintr-o marfă şi altă marfă, în procesul 
schimbului, decurge din faptul că utilitatea finală sau marginală a 
unităților corespunzătoare este egală. 

Autorii teoriei subiective a valorii Cari Menger, Stanley 
Jevons, Leon Walras ş.a. afirmă că la baza valorii alături de utilitate 
stă şi raritatea bunurilor economice. Tot ei pun în evidență că alegerea 
de către consumator a bunurilor necesare se bazează pe legea utilității 
marginale, descrescânde, ceea ce presupune că utilitatea marginală pe 
unitate de cheltuieli ar fi aceeaşi la toate produsele ce ar urma să fie 
cumpărate. Ca rezultat, preţul ce se formează pe piață este determinat 
nu de cantitatea de muncă materializată în marfă, ci de punctul de 
echilibru dintre curba cererii şi a ofertei. în acest sens, prețul reflectă 
atât estimarea valorii de către cumpărători, prin prisma utilității, cât şi 
estimarea rarității bunurilor respective prin prisma costului lor. Preţul 
apare astfel ca un factor de echilibru. Desigur, această concepție are în 
vedere piaţa cu concurenţă perfectă. 


în condițiile concurenței imperfecte, firmele fac tot posibilul să 
controleze prețul, deci intervin elemente de perturbare ale 
mecanismului de reglare a pieţei şi de mişcare liberă a preţurilor. La 
general, teoria utilității marginale a bunurilor este prea teoretică. în 
primul rând, ea vizează piaţa cu concurență perfectă, ceea ce în viața 
reală demult nu există. în al doilea rând, nu ține seama de 
comportamentul întreprinderilor în legătură cu raportul cheltuielilor 
(cost) - preţ. în al treilea rând, neagă adevărul conform căruia 

producție fără muncă nu există, c ă munca este izvorul şi măsura reală 
a valorii tuturor mărfurilor. 

Conţinutul şi rolul pe care îl are prețul în economia 
contemporană se manifestă prin funcțiile lui. 

1% Funcţia de evaluare a cheltuielilor şi rezultatelor. Prin 
intermediul prețului capătă expresie bănească atât cheltuielile, cât şi 
veniturile agenţilor economici. Din acest punct de vedere, preţul apare 
ca element de fundamentare a tuturor deciziilor care, într-un fel sau 
altul, afectează cheltuielile şi veniturile producătorilor. 

Funcţia de corelare. Preţul nu poate fi izolat, el este în strânsă 
interdependență cu cererea şi oferta. Dacă pentru un bun oarecare 
există egalitate între ofertă şi cerere pe piață, atunci preţul bunului 
respectiv este un preţ de echilibru, rezultat !a intersecția dintre curba 


Preţul 


P, 





Q cu atea 


Figura 4. 

Dacă pe piață preţurile sunt mai mari decât cel de echilibru, 
respectiv sunt la poziţia Pi, atunci are loc exces de ofertă, determinând 
producătorii să reducă preţul, care va ajunge din nou la poziția P. Dacă 
vor fi preţuri mai mici decât cel de echilibru, respectiv la poziția P2, va 
apărea exces de cerere, ceea ce va determina pe producători să ridice 
preţul, care va ajunge din nou la punctul P. Deci, dezechilibrele care 
apar pe piaţă sunt corelate prin preţ. 

2. Funcţia de informare, în special cu privire la situația pieţei 
şi a intenției celorlalte întreprinderi din ramură. Preţul transmite, rapid 
şi fără dificultăți, tuturor agenţilor economici, informaţi privind 

raportul cerere-ofertă, privind presiunile care există pe piaţă, privind 
raritatea sau belşugul factorilor de producție ş.a. 

3. Funcția de stimulare a producătorilor. Nivelul preţului 
constituie un element motivaţional asupra producătorilor, acționând în 
mai multe direcţii: a) orientarea interesului acestora privind producerea 
unui anumit gen de bunuri; b) încurajarea producătorilor pe linia 
perfecționării condiţiilor de producţie, a produselor, a calității acestora 
ş.a.; c) orientarea opțiunilor consumatorilor şi, prin aceasta, dirijarea 
presiunii asupra producătorilor. 

4. Funcția de redistribuire. Prin intermediul acestei funcții se 
asigură redistribuirea veniturilor între diferite sectoare ale economiei 
naționale, între diferite categorii de agenţi economici şi între diferite 
pături sociale. Se realizează prin includerea în preţuri a impozitului pe 
valoarea adăugată, a accizelor, prin stabilirea plafoanelor preţurilor ş.a. 

Teoria şi practica economică cunosc două tipuri principale de 
prețuri: prețuri libere şi prețuri administrate. 

Preţurile libere au fost caracteristice economiei de piaţă a 
concurenței perfecte. Aceste preţuri se formau pe piaţă, prin mecanismul 
cererii şi ofertei, nefiind supuse nici unei reglementări. întrucât concurența 
perfectă este o situație ideală, în realitate, în condiţiile contemporane, 
dominantă este concurența imperfectă, pe piață manifestându-se un anumit 
control al prețurilor de către firme şi în anumite condiții şi de către stat. 
Preţurile libere sunt înlocuite de prețuri administrare. 

Preţurile administrate se stabilesc de către firmele ce 
controlează piaţa şi de către stat pentru bunurile care intră în sfera de 
intervenție lui. în prezent, în țările cu economie de piață, preţurile 
administrate sunt predominante. 

Toate preţurile dintr-o economie națională formează un anumit 
sistem care, sub influenţa diverșilor factori, se află în permanentă 
modificare. Sistemul prețurilor economiei naționale, respectiv şi a 
Republicii Moldova, include: 

- prețurile cu ridicate; 

- prețurile de achiziţie a produselor agricole; 

- prețuri cu amănuntul; 

- tarife de transport, 

- tarifele serviciilor; 

- prețurile de export; 

- prețurile de import; 

- prețurile producției de construcţie şi altele. 

Preţurile cu ridicata sunt preţurile stabilite de firmele care vând 
produse cu ridicata (în cantităţi mari) altor firme sau firmelor mediare. 
Preţul cu ridicata trebuie să acopere cheltuielile de producție ale 
firmelor şi să le asigure profitul care le-ar permite să funcționeze şi să 
se dezvolte în continuare în condiţiile pieţei. 

Prin urmare, preţurile cu ridicata includ impozitul pe valoarea 
adăugată şi accizele în conformitate cu legislația în vigoare. 

Preţurile de achiziție a producţie agricole de asemenea trebuie 
să acopere cheltuielile de producție ale producătorilor şi să le asigure 
obținerea unui profit. 

Preţurile cu amănuntul sunt preţurile mărfurilor care se vând cu 
amănuntul în sistemul de comerț. Formarea şi structura prețului cu 
amănuntul este reprezentată în următoarea schemă: 


i-l lea Artă ceea 


Preţul cu ridicata 








Schema 1. Formarea prețurilor 


Conform schemei, orice produs trece mai multe etape până 
ajunge la consumator. Cu cât mai puţine etape va trece produsul, cu 
atât mai mici vor fi adaosunile la prețul finit de comercializare cu 
amănuntul a acestui produs. După cum se vede, prețul produsului la 
fiecare etapă include preţul etapei precedente şi un adaos. 

Tarifele de transport reprezintă costul transportării mărfurilor şi 
pasagerilor. Aceste tarife includ, de asemenea, cheltuielile firmelor de 
transport, profitul lor şi impozitul pe valoarea adăugată. Aceeaşi 
structură o au şi tarifele serviciilor. 

Preţurile de export sunt preţurile comercializate pe piața 
mondială. Se formează ca şi preţurile cu ridicata. Dar conform 
legislației în vigoare, în aceste preţuri nu se include taxa pe valoarea 
adăugată. 

Preţurile de import se stabilesc la valoarea lor vamală, care 
include valoarea mărfurilor procurate, cheltuielile de transport şi de 
asigurare, taxele vamale, accizele şi taxa pe valoarea adăugată. 

Preţurile producţiei de construcţie reprezintă devizele de 
cheltuieli ale lucrărilor de construcție şi ale obiectelor construite, 
calculate în conformitate cu cataloagele preţurilor în vigoare ori 
preţurile contractuale. 

Toate tipurile de preţuri se află într-o anumită interdependenţă. 
Modificarea unui grup de preţuri cauzează modificarea preţurilor din 
toate grupurile. 

Un rol deosebit în formarea sistemului de prețuri revine 
preţurilor la resursele energetice. Modificarea preţurilor la resursele 
energetice se reflectă în stabilirea preţurilor la majoritatea bunurilor şi 
serviciilor. O legătură strânsă există, de asemenea, între preţurile de 
achiziție a producției agricole şi prețurile la produsele alimentare. 

6 TEORIA CAPITALULUI 


Capitalul ca factor de producție a fost analizat de cei mai vestiți 
economişti. Primii gânditori economici care s-au ocupat de analiza 
capitalului productiv au fost fiziocraţii. în viziunea lui Francois 
Quesnay (1694-1774) capitalul productiv reprezintă o totalitate de 
cheltuieli din produsul net pentru producția viitoare. El a distins trei 
categorii de cheltuieli, avansuri: 

|. Avansuri funciare - cheltuielile iniţiale pe care le fac 
proprietarii funciari pentru amenajarea şi atragerea în circuitul 
economic a terenurilor de pământ: desecări, defrişări, împrejmuiri ş.a., 
care făcute odată pentru totdeauna, nu presupun amortizarea. 

2. Avansuri inițiale - cheltuieli suportate de proprietarii funciari 
pentru achiziția tehnicii agricole şi a animatelor de muncă necesare 
activității economice. Ele se recuperează prin uzură şi amortizare. 
Avansurile iniţiale pot fi asimilate capitalului fix. 

3. Avansuri anuale - cheltuieli efectuate de arendaşii loturilor de 
pământ sau de fermieri pentru procurarea seminţelor, îngrăşămintelor, 
aratul solului, întreţinerea personalului şi a animalelor. Se recuperează 
integral din venitul anului dat. Avansurile anuale se pot asimila 
capitalului circulant. 

Adam Smith a cercetat capitalul sub mai multe aspecte: a) 
natura capitalului; b) sursa acumulării capitalului şi c) structura 
capitalului. 

Natura capitalului în această privinţă viziunea tui A.Smith este 
contradictorie. Pe de o parte, el apreciază că esenţa capitalului constă 
în aceea că ei provine din profit, iar acesta din munca muncitorului. Pe 
de altă parte, el apreciază capitalul ca pe o rezervă de la care 
capitalistul aşteaptă să obțină un venit Indiferent care variantă este 
avută în vedere, capitalul, după A.Smith, dimensionează producția, 
diviziunea muncii ŞI, deci, avuţia națională. 

Sursa acumulării capitalului A.Smith a analizat două căi de 
sporire a capitalului: 1) însuşirea de către capitalişti a unei părți din 
valoarea nou creată; 2) crearea, prin orice mijloace, a rezervelor 
(inclusiv prin cumpărări, economii şi renunțări ale capitaliştilor. 

Structura capitalului A.Smith a divizat capitalul în: capital fix 
şi capital circulant. După el, capitalul fix nu circulă, iar cel circulant 
circulă dintr-o mână în alta. Astfel A.Smith confundă capitalul 
circulant cu cel de circulație (comercial). Din această concepţie neclară 
despre capital, se desprinde şi concluzia că A.Smith n-a cunoscut şi n-a 
deosebit diferitele forme funcționale ale capitalului: industrial. 
comercial, de împrumut. Această problemă va fi rezolvată definitiv de 
K.Marx. 

Karl Marx explică că premisele obiective ale apariției 
capitalului le constituie existența unui anumit nivel al producției de 
mărfuri şi dezvoltarea circulației de marfă-bani. Din punct de vedere 
istoric, capitalul sub aspectul de capital negustoresc şi cămătoresc, a 
luat ființă sub formă de bani. Fiecare capital nou pe piaţa de mărfuri, 
pe piața de muncă sau pe piaţa financiară se manifestă sub formă de 
bani, care numai prin anumite procese se pot transforma în capital real. 

Banii ca bani şi banii ca capital, a menţionat K.Marx, la început 
se deosebesc între ei numai prin faptul că nu este identică forma de 
circulație. Forma circulației mărfurilor este următoarea: M(marfă)- 
B(bani)-M(marfă). în această formă marfa se vinde pentru a se 
cumpăra o altă marfă. Forma circulației banilor în calitate de capital se 
prezintă, însă, altfel: B-M-B, adică cumpărarea se face de dragul 
vânzării. între forma circulației mărfurilor M-B-M şi forma circulației 
banilor în calitate de capital B-M-B există asemănare şi deosebire. 
Asemănarea constă în următoarele: în primul rând, circuitele M-B-M 
şi B-M-B se descompun în unele şi aceleaşi faze opuse - vânzarea şi 
cumpărarea; în al doilea rând, în formulele M-B-M şi B-M-B sunt 
opuse şi aceleaşi elemente materiale - marfa şi banii; în al treilea rând, 
fiecare din aceste circuite se realizează cu participarea a trei persoane, 
dintre care una numai vinde, alta numai cumpără, a treia ba vinde, ba 
cumpără. 

în formula M-B-M mişcarea începe cu vânzarea mărfu şi se 
termină cu cumpărarea altei mărfi, care iese din circulație şi intră în 
consum. Prin urmare, aici banii sunt cheltuiţi definitiv de către 
posesorul lor. 

în formula B-M-B mişcarea începe cu cumpărarea mărfii şi se 
termină cu vânzarea ei. Punctul de plecare şi punctul final ale acestui 
proces 1e constituie banii. Aici banu nu se cheltuiesc, ci se avansează 
numai. Mişcarea banilor în calitate de capital este infinită. Sfârşitul 
unui circuit formează începutul unui alt circuit ş.a.m.d. Conţinutul 

acestui proces constă în ceea că suma de bani obținuți să depăşească 
suma de bani avansați inițial. Forma completă a mişcării banilor în 
calitate de capital se exprimă astfel: B-M-B!, unde B! = B + AB, 
adică este egal cu suma banilor inițial avansată plus un anumit spor. în 
felul acesta, capitalul este o valoare autocrescândă sau o valoare ce 
aduce plusvaloare. 

Posesorul de bani, care efectuează mişcarea B-M-B', 
funcționează ca un capitalist. Creşterea valorii devine un scop în sine al 
capitalului, un scop subiectiv al capitalistului. 

Formula B-M-B! este formula generală a capitalului. Ea se 
referă la toate formele de capital: negustoresc, cămătăresc, industrial 
ş.a. Sursa de creştere a capitalului o constituie supramunca 
muncitorilor salariați. 

Partea din capital, care se transformă în mijloace de producție şi 
care în procesul de muncă nu-și schimbă mărimea valorii, a fost 
denumită de K.Marx capital constant. Partea din capital, care se 
transformă în forță de muncă şi care în procesul de producție îşi 
schimbă valoarea (întrucât forța de muncă reproduce echivalentul 
valorii sale şi creează peste această valoare plusvaloarea), a fost 
denumită de K.Marx capital variabil. 

Valoarea capitalului constant consumat în producție nu face 
decât să se manifeste din nou în produsul finit. Valoarea capitalului 
variabil, egală cu valoarea forței de muncă cumpărate de capitalist, se 
cheltuieşte în scopul sporirii valorii avansate inițial. în procesul de 
muncă muncitorul creează o valoare egală cu mărimea capitalului 
variabil, precum şi plusvaloarea. Prin urmare, plusvaloarea este numai 
un spor al capitalului variabil. Mărimea valorii nou create poate fi 
exprimată prin formula V+I7, unde V este valoarea reprodusă a forţei 
de muncă, iar m - plusvaloarea. 

Aşa dar, formula valori mărfurilor (W) create la întreprindere, 
se prezintă în felul următor: W= C + V +m 

în mişcarea sa capitalul trece prin procesul producției şi prin 
procesul circulației. Totodată, mişcarea oricărui capital, investit în 
producție, începe cu forma lui bănească. Posesorul avansează o 
anumită sumă de bani pentru procurarea mijloacelor de producţie (Mp) 
şi forța de muncă (Fm). Primul stadiu al mişcării capitalului poate fi 
exprimat astfel: 


Fm 
Mp 


B-M 

In această fază de mişcare capitalul bănesc se transformă în 
capital productiv. Cumpărarea pe piaţa muncii a forței de muncă 
constituie condiția determinantă pentru transformarea valorii avansate, 
care se prezintă sub forma de bani în capital, adică în valoare ce aduce 
plusvaloare. Cumpărarea forţei de muncă, adică 8 - Fm exprimă 
relațiile dintre capitalist şi muncitorii salariați. Cumpărarea mijloacelor 
de producţie, adică actul B - Mp exprimă legăturile dintre capitalişti 
privind repartiția mijloacelor de producție. 

Cea de a doua fază de mişcare a capitalului constă în 
consumarea productivă a mijloacelor de producție şi a forței de muncă 
cumpărate de posesorul de bani. Ea poate fi exprimată în felul următor: 
P... Punctele dinaintea literei P înseamnă, că circulația capitalului 
este întreruptă, dar procesul circuitului lui nu s-a oprit, deoarece din 
sfera circulației de mărfuri el intră în sfera producției. 

Ca urmare a transformării capitalului bănesc în capital productiv 
valoarea capătă o astfel de formă naturală, în care ea nu poate să 
continue circulația şi trebuie să intre în sfera consumului productiv. Ca 
rezultat ai funcționării capitalului productiv se creează marfa, în care 
este întruchipată plusvaloarea. După crearea mărfii procesul de 
producție se întrerupe (ceea ce este notat cu puncte după litera P), iar 
capitalul productiv se transformă în capital-marfă, în M . 

Cea de a treia fază de mişcare a capitalului poate fi exprimată 
astfel: M! - B', unde M înseamnă că marfa produsă conţine 
plusvaloare creată de supramunca muncitorilor salariați. In această fază 
capitalistul apare ca vânzător al mărfurilor create la întreprinderea sa. 
în urma vânzării lor capitalul obține din nou forma inițială - forma 
bani. Plusvaloarea din forma marfă se transformă în forma bani. 

Aşadar, în mişcarea sa capitalul capătă succesiv trei forme: 
băncască, productivă şi marfă, respectiv celor trei faze ale circuitului 
său. Una din aceste faze se referă la sfera producției, iar celelalte două 
- la sfera circulaţiei. 

Mişcarea capitalului, în procesul căreia el se transformă succesiv 
dintr-o formă în alta şi se întoarce la forma inițială, a fost denumită de 
K.Marx circuitul capitalului. Circuitul capitalului luat în ansamblu se 
exprimă prin următoarea formulă: 


F 
B-M < M P.. M'-B' 
Mp 


Această formulă arată în mod ilustrativ scopul producției capitaliste - 
sporirea plusvalorii. 

însăşi natura capitalului condiționează necesitatea repetării 
mişcării lui. Circuitul capitalului, determinat nu ca proces izolat, ci ca 
proces periodic a fost denumit de K.Marx rotația capitalului. 

Intervalul de timp, în cursul căruia întreaga valoare capitală 
avansată trece prin faza producției şi circulației, constituie timpul de 
rotație a capitalului. Ca unitate de măsură a timpului de rotație 
serveşte, de obicei, anul. Cunoscând numărul de rotații, făcute de 
diferite capitaluri în decurs de un an, putem stabili viteza de rotație a 
lor. 

Numărul de rotații ale capitalului se calculează după formula: N 
® R/r, unde N este numărul de rotații, R - unitatea de măsură a 
vitezei de rotație a unui capital (un an - 12 luni), r- timpul de rotație a 
capitalului dat. Spre exemplu, capitalul care face o rotaţie în decurs de 
trei luni va efectua în decurs de un an patru rotații (N=7248), iar 
capitalul care efectuează o rotaţie în decurs de 18 luni, va face în 
decurs de un an numai 2/3 din rotația sa (N=12/18). 

Cu cât mai repede decurge rotația capitalului, cu atât mai repede 
obține o mai mare plusvaloare. 

Unul din cei mai importanți factori, ce influențează viteza de 
rotație a capitalului, îl constituie compoziția capitalului productiv, care 
se împarte în capital fix şi capital circulant. în viziunea lui K.Marx, 
capitalul fix reprezintă partea din capitalul productiv (clădirile, 
instalațiile, maşinile, utilajele ş.a.) care participă în întregime la 
procesul de producție, dar îşi transmite valoarea asupra produsului 
creat parte cu parte, pe măsura uzurii sale. Capitalul circulant este 
partea din capitalul productiv, a cărei valoare în procesul consumării ei 
se transmite totalmente asupra produsului şi revine în întregime la 
proprietar sub formă băncască în cursul fiecărui circuit. La capitalul 
circulant se referă materiile prime, materialele auxiliare, combustibilul 
ş.a. La capitalul circulant se referă şi acea parte a capitalului, care se 
avansează pentru angajarea forţei de muncă, adică capitalul variabil 


(V). 


31 K.Marx „Capitalul”. Vol.II, pag. 176 

Acesta este, într-o expunere succintă, demersul lui K.Marx în 
cercetarea conţinutului şi rolului capitalului în economia capitalistă de 
piaţă. 

Discuţiile privind esenţa şi rolul capitalului continuă. în viziunea 
unor economişti contemporani capitalul nu este o valoare 
autocrescândă, ca în accepțiunea lui K.Marx, ci o anumită sumă de 
bani sau un simplu ansamblu de mijloace de producție utilizate în 
procesul activității economice. De exemplu, unul din adepţii doctrinei 
neoclasice John Bates Clare (1847-1938) considera că capitalul 
desemnează ansamblul de bunuri capitale necesare producției, o 
„bogăţie" productivă. întemeietorul teoriei „economiei mixte", 
economistul american Paul Samuelson defineşte capitalul ca un factor 
nemijlocitor de producție, ca bunuri materiale produse de sistemul 
economic însuşi. Pot fi prezentate şi alte concepții. Dar să ne limităm 
la acestea. Important este să determinăm care din teoriile examinate 
mai sus conțin un suport ştiinţific propriu-zis şi care nu conțin un aşa 
suport. 

7 TEORII VIZÂND SALARIUL 


Salariul, ca formă de remunerare a forței de muncă, se aplică din 
timpurile cele mai îndepărtate. încă în Codul tui Hammurabi (mileniul 
II î.e.n.) apare reglementat fenomenul „muncii salariate", fenomen 
generat, pe de o parte, de perioadele în care se crea o mai mare 
cantitate de muncă, ce nu putea fi acoperită exclusiv prin munca 
sclavilor şi, pe de altă parte, ca urmare a existenței clasei sociale a 
„oamenilor liberi", care aveau posibilitatea de a angaja. Angajarea 
trebuia să se facă, conform Codului, pe o perioadă scurtă de timp şi în 
baza unei anumite sume, ce era stabilită şi reglementată legal. 

Toma d'Aquino în lucrarea sa Suma teologică (1266), 
analizând salariul, a precizat că lucrătorul trebuie să obțină contra 
muncii sale un salariu just”. Acest salariu trebuie să-i permită să 
trăiască el şi familia sa, la nivelul poziţiei pe care o ocupă în structura 
claselor sociale. întrucât nivelul „salariului just" nu se determina prin 
jocul liber al cererii şi ofertei, el trebuia asigurat de către stat prin 
aplicarea regulilor privind rangul, privilegiile şi beneficiile 
participanților la diferite tipuri de activități. 

Preocupat de problema salariului, fiziocratul Anne Robert 
Jasques Turgot considera că principiul liberei concurenţe acționează 
şi în relațiile dintre muncitori şi întreprinzători. El a dat cea mai reuşită 
formulare, pentru acea vreme, a legii salariilor. R,Turgot nu s-a limitat 
la afirmaţia că salariul se reduce la minimul mijloacelor de subzistență, 
ci şi explică pentru ce se produce acesta. Având posibilitatea să aleagă 
dintr-un număr mare de muncitori, întreprinzătorul îi preferă pe cei 
care sunt de acord să lucreze pentru cea mai mică sumă. Muncitorii îşi 
micşorează, astfel, unul altuia prețul muncii lor. într-o asemenea stare 
de lucruri între toate genurile de muncă se stabileşte doar salariul care 
tinde spre minimul mijloacelor de trai necesare. Deci, momentul 
hotărâtor al determinării mărimii salariului este concurența dintre 
muncitori. 

R.Turgot a înţeles bine şi ce este acela muncitor salariat. 
„Simplul muncitor, care posedă numai braţele şi meseria, va avea cele 
necesare numai în măsura în care va reuşi să-şi vândă munca sa". 
Condiţia apariției muncii salariate este separarea producătorului de 

proprietatea funciară, pământul reprezentând, la vremea respectivă, cel 
mai important mijloc de producție. 

La Adam Smith, campionul liberalismului economic clasic, 
problematica repartiție veniturilor factorilor de producție este strâns 
legată de teoria valorii bazate pe muncă. în lucrarea sa Avuția 
națiunilor el apreciază că, salariul este singurul venit care se bazează 
pe munca proprie a beneficiarilor săi, celelalte venituri primare - 
profitul şi renta funciară - constituie scăzăminte din valoarea 
noucreată, deci însuşire de muncă străină. Salariul este preţul muncii 
pe care lucrătorul o vinde capitalistului. El este o mărime variabilă în 
timp, determinată de necesitatea asigurării mijloacelor de subzistență 
necesare muncitorului şi familiei sale. Salariul, după părerea lui 
A.Smith, trebuie să fie, în cele mai multe împrejurări, chiar ceva mai 
mare decât minimul de existență. Astfel ar fi imposibil pentru muncitor 
să întemeieze şi să întrețină o familie, iar cursul vieţii unor asemenea 
muncitori n-ar putea dura mai mult de o generație. 

A.Smith considera că există două tipuri de salarii: nominal şi 
real, şi susține că salariile mari sunt o dovadă a prosperității societății 
şi nu un stimulent pentru muncitori de a lucra mai bine. 

David Rlcardo în opera sa Despre principiile economiei politice 
şi ale impunerii, la tel ca şi predecesorul său A.Smith, pune teoria 
valoare-muncă la temelia teoriei repartiției factorilor de producție şi a 
veniturilor acestora. D.Ricardo a fost preocupat nu numai de modul în 
care se creează bogăția, aspect major al cercetării economice din 
vremea sa, ci şi de modul în care se distribuie bunurile create în 
procesul muncii. în acest sens el scrie: „A descoperi legile care 
guvernează această distribuție constituie principala problemă în 
economia politică" 


în cadrul teoriei repartiției, salariul este considerat de D.Ricardo 
„preţul natural al muncii”, prin care se înțelege valoarea forţei de 
muncă determinată de valoarea mijloacelor de subzistență necesare 
producerii şi reproducerii ei. El afirmă, că salariile trebuie lăsate la 
concurenţa liberă şi loială de pe piaţa muncii şi nu trebuie niciodată să 
fie rezultate din amestecul legislaţiei. Legea cererii şi ofertei este cea 
care va funcționa şi pentru factorul muncă, la fel ca pentru orice tip de 
marfă. Prin urmare, D.Ricardo distinge şi un „preţ de piaţă al muncii”, 


* David Ricardo "Despre principiile economiei politice şi impunerii". Voi.). 
Chişinău, Ed.Universus, 1992, pag.57 

categorie care ar reflecta, potrivit concepției sale, prețul plătit în mod 
real pentru muncă conform raportului dintre cerere şi ofertă. El va 
cuprinde salariul sub trei ipostaze: salariul real, salariul nominal şi 
salariul relativ, raportat la profit. 

D.Ricardo formulează concluzia că, datorită creşteri populației, 
se va înregistra o cerere necontenită de produse agricole. Aceasta va 
determina o creştere a preţurilor produselor agricole: pe lângă creşterea 
preţurilor se va înregistra şi o creştere a salariului nominal, având drept 
consecință directă micşorarea profitului. D.Ricardo a formulat o „lege 
naturală" a salariilor conform căreia nivelul preţului de piaţă al muncii 
oscilează în jurul celui natural, adică în jurul condiţiilor reproducției 
simple a forței de muncă. 

John Stuart Mill a respins concepția ricardiană a salariului 
stabilit la nivelul minimului de existență. în concepția lui J.Miti, 
aceasta ar fi nivelul minim al salariului, nu salariul efectiv. Salanul 
efectiv depinde de raportul cerere-ofertă, adică de relația dintre 
importanța populației muncitoreşti (oferta) şi creşterea fondurilor 
destinate plății salariilor (cererea). Salariile depind, spune el, de 
raportul dintre importanța numerică a populației muncitoreşti şi capital, 
adică de fondurile consacrate cumpărării forței de muncă. Ca şi 
A.Smith, J.Mill considera că evoluția populației şi a forței de muncă 
sunt automat reglate de evoluția mijloacelor de trai şi cele pentru 
cumpărarea forței de muncă. Pe măsura dezvoltării societăţii fondul de 
salarii creşte. 


Cu totul altfel a definit salariul autorul „Capitalului” Karl 
Marx. în accepțiunea sa salariul este forma transformată a valorii şi, 
ca urmare, a prețului mărfii specifice forța de muncă. 

Esenţa salariului în societatea capitalistă este explicată astfel. 
Exploatarea oamenilor muncii de către proprietarii mijloacelor de 
producție în condițiile societăţii sclavagiste şi ale societăţii feudale 
avea un caracter necamuflat. Stăpânul de sclavi sau feudalul îşi însuşea 
deschis produsul muncii străine, luând direct produsul de la 
producător. Cu totul altfel stau lucrurile în societatea capitalistă. Aici 
sistemul de însuşire a muncii străine este bine camuflat. Aceasta 
datorită formei înşelătoare a salariului. 

în aparență totul se prezintă astfel ca şi cum munca muncitorului 
ar fi plătită în întregime. O asemenea iluzie se creează, în primul rând, 
deoarece capitalistul plăteşte muncitorului salariul nu în momentul 
când îl angajează, ci după ce acesta cheltuieşte o anumită cantitate de 

muncă. Prin urmare, la suprafaţă, salariul apare sub formă de preț al 
muncii, adică sub forma unei anumite cantităţi de bani, pe care i-o 
plăteşte stăpânul angajatului. în realitate, însă, prin natura sa munca nu 
poate fi marfă, ca însăşi constituie procesul de creare a mărfurilor şi de 
aceea nu poate servi ca obiect de vânzare-cumpărare. Dacă s-ar 
presupune, că munca ar avea valoare, atunci această valoare ar trebui 
măsurată. Dar cu ce ? Poate cu valoarea produsului, în care este 
întruchipată munca ? Dar, după cum se ştie, valoarea mărfii se măsoară 
ea însăşi cu cantitatea muncii cheltuite pentru producerea ei. Prin 
urmare, valoarea muncii se măsoară prin muncă, afirmație care nu este 
decât o tautologie banală. Afară de aceasta, dacă valoarea muncii s-ar 
măsura într-adevăr cu valoare produsului creat de ea, muncitorul ar fi 
trebuit să primească pentru munca sa sub formă de salariu întreaga 
valoare creată de el. Atunci, însă, proprietarului mijloacelor de 
producție nu i-ar mai rămâne nici un surplus de valoare peste salariul 
plătit muncitorului, iar producția de mărfuri ar pierde orice sens. în 
realitate pe piața muncii posesorului de bani îi este opusă în mod 
nemijlocit nu munca, ci forța de muncă. Adică capacitatea 
muncitorului de a munci. Se vinde nu munca, ci forța de muncă a 
muncitorului lipsit de mijloace de producție. 


în procesul muncii muncitorul reproduce valoarea forţei sale de 
muncă şi, afară de aceasta, creează plusvaloarea, pe care şi-o însuşeşte 
fără plată capitalistul. Plătind salariul, posesorul mijloacelor de 
producție compensează numai o parte din valoarea creată de muncitor, 
şi anume acea parte, ce este echivalentă cu valoarea forței lui de 
muncă. Cealaltă parte a valorii nou create formează plusvaloarea. Prin 
urmare, întrucât capitalistul compensează sub formă de salanu 
valoarea forței de muncă, consumată în procesul de muncă, salariul 
reprezintă o altă întruchipare, o altă formă a valorii forței de muncă. 


Valoarea forței de muncă, exprimată în bani, constituie preţul 
forței de muncă. Aşadar, valoarea şi preţul forței de muncă capătă la 
suprafaţa societății burgheze forma de preţ al funcției ei, adică forma 
de preţ al muncii. 

Au trecut circa 140 de ani de Ia elaborarea teoriei marxiste a 
salariului. Pe parcursul acestei perioade societatea capitalistă, botezată 
de contemporani şi economie de piaţă, a cunoscut diferite modificări. 
S-a păstrat fără schimbări doar argumentarea ştiinţifică a conținutului 
salariului efectuată de autorul „ Capitalului 

în literatura economică se întâlnesc şi alte concepții cu privire la 
salariu. Spre exemplu, în a doua jumătate a secolului al XIX  J.Mill 
şi Mac-Culloh au formulat concepția fondului de salarii, conform 
căruia nivelul salariului ar depinde de un anumit fond de salarizare, a 
cărui mărime ar fi neschimbată, precum şi de numărul muncitorilor. 
Dacă salariul muncitorilor, afirmau adepţii acestei concepţii, va depăşi 
nivelul determinat de mărimea fondului de salarii şi de numărul 
populației active, atunci va creşte inevitabil şomajul. Ei explicau 
aceasta prin faptul că dacă o parte din muncitori va obține sporirea 
salariilor, atunci fondul de salarii, ce va rămâne, se va reduce şi ceilalți 
muncitori vor fi nevoiţi să se mulțumească cu un salariu mai mic sau 
vor complecta piaţa forței de muncă. 

Una din teoriile despre salariu ce se bucura de popularitate la 
sfârşitul secolului XIX-lea şi în prima treime a secolului XX-lea, a fost 
teoria productivității finale, formulată de economistul englez Alfred 
Marshall şi economistul american John Clare. Esenţa acestei teorii 
constă în aceea că sursele veniturilor claselor principale ale societății 
contemporane le-ar constitui, precum că, cei trei factori ai producției: 
munca, ce creează salariul, pământul, ce creează renta, şi capitalul, ce 
creează profitul. în această viziune, nivelul salariului este determinat 
de produsul ce rezultă din sporul de muncă de la urmă, sau de aşa-zisa 
productivitate finală a muncu. La angajarea muncitorilor suplimentari 
(peste numărul lor „final") valoarea produsă de ei va fi mai mică decât 
cheltuielile pentru plata muncii lor. De aceea posesorilor factorilor de 
producție nu le convine să angajeze astfel de muncitori. 


Concepţia productivității finale a tost pusă la baza teoriei 
salariului reglementat, formulată de economistul englez John 
Mayrand Keynes (1883-1946). J.Keynes leagă volumul producției şi 
folosirea forței de muncă de un anumit nivel al salariului. Atunci când 
rămân neschimbate nivelul tehnicii, organizarea şi mijloacele de 
producție, volumul producției (iar ca urmare şi al folosirii forței de 
muncă) este în raport invers cu salariul real. Sporirea folosirii forței de 
muncă fără mărirea numărului de maşini şi utilaje duce, după părerea 
lui J.Keynes, la scăderea productivităţii muncii „muncitorului 
marginal", iar de aici - la reducerea salariului real. De aceea, reducerea 
salariului real printr-o inflație „moderată" şi „reglementată" va servi 
drept unul din mijloacele ce contribuie la creşterea folosirii forței de 
muncă. 

în cursul ultimilor decenii au fost întreprinse noi încercări 
privind analiza salariului prin intermediul concepției spiralei inflației, 
salariului şi prețurilor, teoriei compensării ş.a. Toate fiind 
subordonate analizei diferitor aspecte a nivelului şi formelor salariului, 
dar nu şi esenței acestuia. 

în condițiile contemporane salariul constituie pentru majoritatea 
populației cel mai important venit. El reprezintă circa 80% din venitul 
național al ţărilor industrial dezvoltate. în această situație este firesc ca 
salariul să stea în atenţia atât a teoreticienilor, cât şi a practicienilor. 

Pentru practica economică interesează mai puţin discuţiile cu 
privire ta definirea salariului ci mai mult modalitățile prin care se 
determină mărimea acestuia pentru fiecare angajat. 

Pe parcursul evoluției sale, salariul a cunoscut diverse forme de 
plată. în esenţă, ele se pot reduce la două forme de bază: a) salariul 
după timpul lucrat şi b) salariul în acord. 

Salariul după timpul lucrat este forma de salariu prin care plata 
forței de muncă se efectuează în funcție de timpul lucrat: oră, zi, 
săptămână, ş.a. De regulă, se întâlneşte în cazurile în care munca este 
completă şi dificil de normat 

Salariul în acord este forma de plată pe lucrător sau în echipă 
în funcţie de cantitatea de obiecte realizate, sau de operaţiuni 
executate. Se aplică la acele activităţi unde se poate norma munca. 

Indiferent de formele prin care se determină salariul, acesta 
capătă expresie bănească. Sub acest aspect, salariul este cunoscut ca 
salariu nominal şi salariu real. Salariul nominal este prezentat de suma 
de bani pe care lucrătorul o primeşte în urma închirierii capacității sale 
de muncă. Salariul real reprezintă cantitatea de mijloace de subzistentă 
şi servicii pe care salariatul şi le poate procura cu salariul nominal. In 
principal, salariul real depinde de doi factori şi anume: mărimea 
salariului nominal şi nivelul prețurilor. 

Nivelul salariului diferă de la o ţară la altă ţară şi de la o 
perioadă de timp la alta. Spre exemplu, în anul 2005 salariul mediu 
lunar a constituit în Republica Moldova 1360 lei şi s-a mărit față de 
anul 2000 cu 60%. 

8 TEORII DESPRE PROFIT 


Unul din veniturile care se obțin în cadrul activității economice 
este profitul. Acesta, în sens foarte larg, poate fi privit ca fiind câştigul 
realizat, în formă bănească, de către cei ce inițiază şi organizează o 
activitate productivă. Problema care se ridică pentru teoreticieni este 
privitoare la natura şi conținutul profitului, iar pentru agenții economici 
- de a se stabili raportul în care acesta se găseşte cu celelalte venituri 
(salarii, rentă, dobândă) şi, mai ales, modalitățile prin care se poate 
asigura maximizarea lui.. 

în ce priveşte conținutul categoriei de profit, se poate spune că 
au existat şi există mai multe puncte de vedere, unele foarte 
asemănătoare între ele, altele opuse. Ca atare, se disting două mari 
concepții: una care include acele puncte de vedere după care profitul 
apare ca recompensă a factorilor de producție, alta, conform căreia 
profitul este valoarea supramuncii însuşită gratuit de cei ce posedă 
capitalul. 

O primă interpretare a profitului a făcut-o fondatorul doctrinei 
justiției sociale Thoma d'Aquino. £1 a definit „profitul just” ca 
diferență pozitivă între preţul de vânzare şi cel de cumpărare a 
mărfurilor. Obţinerea „profitului just*' este motivată de T.d'Aquino 
astfel: 

- ca necesitate pentru vânzător de a-şi cumpăra mijloace de 

trai şi de a acorda ajutor celor nevoiaşi; 

- ca remunerație pentru serviciul prestat; 

- pentru ameliorările aduse mărfurilor vândute; 

- ca diferenţă de curs în timp şi spaţiu; 

- pentru acoperirea riscurilor vânzătorului. 

La mercantilişti sursa profitului era considerat comerțul exterior, 
iar mărimea câştigului se determina de actul de înstrăinare a 
mărfurilor, datorită căruia marfa se vinde mai scump decât a fost 
cumpărată. 

Referindu-se la profit, William Petty s-a pronunţat împotriva 
limitării legale a acestuia de către stat, arătând că acesta era un preţ 
care se stabilea pe piață. 

Spre deosebire de Francois Quesnay, fondatorul doctrinei 
fiziocrate, confratele său R-Turgot nu nega posibilitatea obținerii de 


76 


profit» atât de industriaşi, cât şi de comercianți. Dar, deduce profitul 
din procent (dobândă), iar procentul din rentă. El aprecia că procentul 
trebuie să fie chiar mai mare decât renta, deoarece creditorul riscă mai 
mult decât proprietarul pământului. Din moment ce a fost demonstrat 
că banii trebuie să aducă beneficii, este dovedit că beneficii trebuie să 
aducă şi comerțul şi industria, deoarece şi în acestea se investesc bani. 
Ba mai mult. Acest profit trebuie să fie egal cu dobânda la capitalul 
investit, plus salariul industriaşului pentru munca sa, plus remunerarea 
pentru risc. După Turgot, dobânda şi forma transformată - profitul - 
sunt scăzăminte din produsul net (numit ulterior de Karl Marx 
„plusvaloare"). 

Pentru Adam Smith profitul exprimă venitul proprietarului de 
capital şi el nu trebuie confundat cu salariul, deoarece mărimea lui 
depinde de mărimea capitalului de care dispune patronul, deci, şi de 
numărul lucrătorilor pe care îi poate folosi. La A.Smith, profitul apare 
sub două accepțiuni: în sens general, ca un plusprodus sau surplus total 
din valoarea creată de muncitorii salariați peste salariul încasat de ei, 
cât şi în sens restrâns, beneficiu sau profitul propriu-zis al patronului, 
în acest caz el semnalează tendinţa de egalizare a ratei profitului Ia 
scara întregii economii naționale, ca urmare a migrației capitalurilor 
dintr-o ramură în alta, ca manifestare a luptei de concurență. 

în viziunea lui Adam Smith profitul reprezintă un scăzământ din 
produsul muncii muncitorului. Profitul este produs de toate ramurile 
producției materiale, şi nu numai de agricultură, cum aprecia 
fiziocratul Fr.Quesnay. 

Potrivit structurii de clasă dată de fondatorul liberalismului 
economic clasic (muncitori, capitalişti, proprietari funciari) valoarea 
mărfurilor se compune din salariu, profit şi rentă, adică el confundă 
valoarea mărfurilor cu venitul diferitor clase sociale. Totodată, 
A.Smith susține că sursa tuturor veniturilor (dar mai înainte a valorii) 
este munca muncitorilor salariați. 

Alt adept al liberalismului economic clasic David Ricardo 
defineşte profitul drept diferenţă dintre valoarea nou creată şi salariu, 
„întreaga valoare a mărfurilor (nou creată - A.B.) este împărțită numai 
în două porțiuni: una o constituie profitul capitalului şi cealaltă salariile 


muncii". Urmărind raporturile de intercondiționare dintre salariu şi 


" David Ricardo "Despre principiile economiei politice şi impunerii”. Vol.I. 
Chişinău, Editura Universus, 1992, pag.l 11 

profit, D.Ricardo constată că ele au o mişcare inversă. Dacă, de 
exemplu, salariul creşte, relativ sau şi absolut, cu aceeaşi mărime se va 
modifica profitul, dar printr-o mişcare inversă (va scădea). 

Nerezolvând (sau necunoscând) deosebirile dintre procesul de 

formare a valorii şi procesul de valorificare al capitalului, D.Ricardo 
pune semnul egal între salariu şi produsul muncii; între profit şi 
plusvaloare; între muncă şi forța de muncă, între capitalul constant şi 
capitalul variabil. Aceste aspecte au fost dezvoltate ulterior, de pe alte 
poziţii, de către K.Marx. 

Ocupându-se de rata profitului, D.Ricardo descoperă rata 
mijlocie a profitului şi atrage atenția asupra tendinței istorice de 
scădere a acesteia. 

Pentru J.S.Mill profitul era un venit al capitalului, dobânda nu 
era decât o formă particulară de profit. După el, rata profitului tinde 
spre egalizare şi nu spre scădere. 

Unul din adepţii socialismului utopic (realizabil) Pierre Joseph 
Proudhon în lucrarea sa Ce este proprietate (1840) apreciază că 
profitul este plusul de valoare creat prin coeziunea muncitorilor uniți. 
Valoarea creată de n muncitori uniți, este mai mare decât cea rezultată 
prin însumarea valorii crescută de n muncitori separați. Această 
diferenţă şi-o reține capitalistul, deşi este creată de muncitori. 

Karl Marx în opera sa Capitalul analizează profitul de pe 
poziția diviziunii sociale a muncii. Datorită dezvoltării în continuare a 
diviziunii sociale a muncii capitalul comercial şi capitalul de împrumut 
încep să funcționeze ca o parte diferențiată a capitalului industrial. 
Respectiv în componenţa clasei burgheze se formează trei grupuri de 
capitalişti: industriali, comerciali şi creditori, iar plusvaloarea (m) se 
dezmembrează şi capătă forme concrete: profit industrial şi comercial 
(P) şi de dobândă pentru împrumut (of). în afară de aceasta, o parte din 
plusvaloarea creată de supramunca muncitorilor agricoli este însuşită 
gratuit de proprietarii funciari sub formă de rentă (R). 


Prin urmare, la repartiția plusvalorii i-au parte toate cele trei 
grupuri de capitalişti şi marii proprietari funciari. Această repartiție 


poate fi exprimată astfel: 
P 
m SAR 
D 

Aşadar, unica sursă a formării profitului, a rentei şi a dobânzii 
este piusvaloarea. Transformarea plusvalorii în profit a fost examinată 
de către K.Marx în felul următor. Valoarea oricărei mărfi (W), produse 
la o întreprindere capitalistă, include în sine valoarea transformată şi 
valoarea nou creată. Aceasta poate fi prezentată prin formula W= C + 
(V + m), în care C este valoarea mijloacelor de producţie, care au fost 
folosite în cadrul procesului de producţie respectiv, valoarea care a fost 
transformată asupra mărfii nou create, iar (V + m) este noua valoare, 
creată în urma cheltuielilor de muncă vie în cadrul procesului de 
producție respectiv. Această valoare nouă este constituită din 
echivalentul valorii forței de muncă (V) şi din plusvaîoare (m). 

Capitalistul cheltuieşte pentru producție nu muncă, ci capital, o 
parte a căruia este cheltuită pentru cumpărarea mijloacelor de 
producție, iar cealaltă parte - pentru retribuirea forţei de muncă. 
Piusvaloarea nu-l costă nimic pe capitalist. El nu plăteşte pentru 
întreaga valoare (V + m)> noucreată de muncitor, ci numai pentru o 
parte a ei, egală cu preţul forței de muncă folosite (V). 


Anume cheltuielile de capital pentru producerea mărfii şi 
formează cheltuielile de producție. Din punct de vedere cantitativ 
acestea din urmă sunt mai mici decât valoarea mărfii cu mărimea 
plusvalorii şi se exprimă prin formula: K = C +V. în acest caz formula 
valorii W= C + (V+ m) se transformă în formula W- K + m, adică 
valoarea este egală cu cheltuielile de producție plus piusvaloarea. 

în practica societății piusvaloarea se manifestă sub forma de 
profit şi apare ca un rezultat nu numai al capitalului variabil, ci al 
întregului capital avansat. Aceasta se datorează faptului, că în 
cheltuielile de producție se şterge limita dintre capitalul constant şi 
capitalul variabil. Situaţia se complică în urma faptului că la suprafaţa 
fenomenelor nu se vede care anume parte din capitalul avansat creşte 
de la sine şi îi aduce capitalistului un venit suplimentar şi care parte 
este doar transferată prin munca concretă a muncitorului salariat asupra 
valorii noului produs destinat vânzării. De aceea se creează impresia că 
piusvaloarea ar fi un rod al funcționării întregului capital avansat şi nu 
numai a părții lui variabile, cum este în realitate. Anume din aceste 
considerente precursorii lui K.Marx confundau întreaga piusvaloarea 
numai cu o parte a acesteia - numai cu profitul sau numai cu renta. 


K.Marx în mod ştiinţific a apreciat că profitul este forma 
transformată a plusvalorii. Dacă notăm profitul cu litera P, cheltuielile 
de producţie cu litera K, formula valorii mărfii se va prezenta astfel: W 

= K + P, adică valoarea mărfii este egală cu cheltuielile de producție 
plus profitul. In timp ce formula valorii mărfii W-C+(Vv+m) 
dezvăluie structura internă a valorii mărfii şi arată care este izvorul 
valorii nou create - munca vie a muncitorilor salariați, expresia valorii 
mărfii sub forma W = K + P prezintă fenomenele aşa cum ele apar la 
suprafață şi maschează exploatarea muncii salariate. 

Profitul este scopul direct şi principal al activităţii economice. 
Avansând un capital pentru producția de mărfuri posesorul lui se 
interesează în primul rând de gradul creşterii acestuia, de surplusul de 
valoare ce poate fi obținut. Aceasta îşi găseşte expresia în rata 
profitului. Rata profitului este raportul între plusvaloare şi întregul 
capital avansat exprimat în procente. 

Rata profitului se notează cu litera P' şi se exprimă prin 
următoarea formulă: 

p = —M =" _X1000% » în care Kav. este 
Kav. C+V capitalul avansat. 
Rata 
profitului este totdeauna mai mică decât rata plusvalorii: 


m =11x100% 
V 








Dacă capitalul avansat este de 100 mii de dolari, iar plusvaloarea 
obținută în curs de un an, este 20 mii de dolari, atunci rata anuală a 


= a 100%) „iar rata 


plusvalorii va fi de 100% | m 
200007 


profitului (P”) va constitui 20% 
| 20000 _ 20000m 


100000  80000C + 200007 


Dacă rata plusvalorii arată gradul de exploatare a forței de 
muncă, atunci rata profitului - gradul de eficiență a utilizării întregului 
capital avansat. 

Rata profitului depinde de un şir de factori, cum sunt: rata 
plusvalorii, compoziția organică a capitalului, economisirea capitalului 
constant, viteza de rotație a capitalului. 

Rata mijlocie a profitului constituie raportul dintre întreaga 
plusvaloare creată de toți muncitorii salariaţi, şi întregul capital avansat 
în toate ramurile producției, raport exprimat în procente. Profitul, 


x] 00%) 

obținut pe baza ratei mijlocii a capitalului avansat, se numeşte profit 
mijlociu. 

Odată cu dezvoltarea producției de mărfuri rata profitului are o 
tendință de scădere. A.Smith considera că aceasta are loc din cauza 
existenţei unui belşug de capitaluri. D.Ricardo condiționa scăderea 
ratei profitului prin „legea fertilității descrescânde" a solului, formulată 
încă de fiziocratul R.Turgot. 

K.Marx a explicat că tendinţa de scădere a ratei profitului este 
condiționată de ridicarea compoziției organice a capitalului. Sporirea 
compoziției organice a capitalului este condiționată de realizarea în 
producţie a progresului tehnic, ceea ce duce la creşterea capitalului 
constant şi la reducerea relativă a capitalului variabil. 

în literatura de specialitate este cunoscută concepția 
neoclasicului Eugen von Bohm-Bawerk despre profit. £1 explică 
natura profitului astfel: întreprinzătorul angajându-l pe muncitor îi 
plăteşte un bun prezent, forța sa de muncă, prin salariu. Munca este un 
bun viitor şi va crea bunuri de valoare mai mică decât salariul. De 
aceea, pentru a respecta echivalența schimbului, muncitorul va trebui 
să creeze o valoare suplimentară. Deci, salariul (bun prezent) de 1000 
dolari va fî egal cu o valoare de 1100 dolari produsul muncii (bun 
viitor). în felul acesta muncitorul nu este exploatat (cum rezultă din 
teoria marxistă a valorii-muncă), ci numai astfel se asigură echivalenta 
schimbului între un bun prezent şi unul viitor. 

Există şi alte păreri privind esența şi importanța profitului. 
Ţinând cont de limitele spațiului lucrării date ne mărginim cu cele 
examinate. 

în concluzie menționăm, că profitul se diferențiază de celelalte 
venituri. Spre deosebire de salariu, rentă, dobândă, el nu are bază 
contractuală, depinzând de succesul şi de norocul întreprinzătorului de 
a nu întâlni o concurență distrugătoare ş.a. 

Profitul este considerat drept motor al economiei de piaţă, 
constituie motivaţia obiectivă a activității economice. „Motivația 


producătorului este perspectiva profitului pe care caută într-o perioadă 


nespecificată de timp să-l maximizeze".* în această perspectivă toate 


întreprinderile - indiferent de mărimea sau forma de proprietate - îşi 
organizează şi desfăşoară activitatea sub semnul profitului. Aceasta 


John K.Galbraith "Ştiinţa economică şi interesul public". Bucureşti, Editura 
Politică, 1982, pag.28 

întrucât profitul constituie singura sursă de autofinanţare a dezvoltării 


lor. 


în economia contemporană profitul îndeplineşte următoarele 


funcţii: 
l. 


Funcţia de motivare a unităților economice, luate în ansamblu. 
Profitul stimulează inițiativa producătorilor, determină 
acceptarea riscului de către agenții economici, şi prin aceasta, 
contribuie la stimularea producției de bunuri. 

Funcția de creştere economică, ce pune în evidență faptul că 
profitul stă la baza sporirii producției, a dezvoltării firmelor 
existente, a apariției de noi întreprinderi ş.a. El reprezintă 
sursa principală a acumulării pe baza căreia se efectuează 
noile investiții de capital. 

Funcția de control asupra activității economice. Profitul este 
un adevărat barometru pentru fiecare întreprindere. El 
generează şi imprimă spiritul de economisire la toate 
nivelurile de activitate economică. 

TEORIA RENTEI FUNCIARE 


Categoria economică de rentă a fost şi este cercetată cu atenție 
de către gânditori economici în vederea stabilirii semnificației ei. Din 
această perspectivă este necesar să arătăm că există mai multe 
interpretări în legătură cu noțiunea de rentă, originea, formarea şi 
însuşirea acesteia. 

Tonta d'Aquino, fondatorul doctrinei justiţiei sociale, considera 
că există o anumită, Justiţie distributivă", conform căreia fiecărei stări 
şi clase sociale 1 se cuvin anumite drepturi şi obligaţii. De aceea i se 
părea că renta funciară este absolut necesară pentru ca posesorii de 
pământ să fie lipsiți de grija traiului zilnic şi să-şi poată ocupa timpul, 
potrivit „funcției" lor fireşti, cu cultivarea orizontului lor spiritual. 

Unul din precursorii liberalismului economic clasic William 
Petty distingea trei categorii de venituri: salariu) pentru muncitor, 
profitul pentru întreprinzător şi renta pentru proprietarii funciari. 
Despre rentă el a scris puțin. 

Principalul fondator al doctrinei fiziocrate Francois Quesnay 
considera că numai agricultura era capabilă să furnizeze omului mai 
multă bogăţie, decât cea reprezentată de seminţe şi munca 
agricultorilor. Numai în agricultură are loc producerea „produsului 
net" însuşit de marii proprietari funciari sub formă de rentă. 

în ceea ce priveşte renta funciară, concepția părintelui economiei 
politice ca ştiinţă, Adam Smith, este destul de ambiguă. Atunci când 
încearcă a-i defini natura, A.Smith arată că renta prezintă anumite 
particularități față de salarii şi profit. El afirmă, că renta funciară intră 
în alt mod în structura preţurilor mărfurilor decât salariul şi profitul, 
căci ea se plăteşte pentru că pământul se află în proprietate privată. 
A.Smith se contrazice în ceea ce priveşte sursa rentei funciare: uneori o 
consideră scăzământ din valoarea creată de muncitori, alteori „ca un 
dar al naturii”, iar alteori, o consideră un venit justificat ce revine 
proprietarului de pământ, fără a arăta însă în virtutea cărui fapt sau 
argument. 


Un adept pesimist al liberalismului economic clasic Robert 
Thomas Malthus (1766-1834) a preluat, ca punct de plecare, 
explicația fiziocraților şi a lui A.Smith, care vedeau în rentă „efectul 

natural al unei calități sortită de Dumnezeu pământului, calitate care dă 
pământului puterea de a face să subziste mai multe persoane decât 
trebuie să-l cultive”. 

Pentru R.Malthus renta este rezultatul acțiunii a două legi: fizice 
şi economice. Conform cerințelor legii fizice pământul are calitatea 
naturală de a produce o cantitate de produse din ce în ce mai mare. 
Conform cerințelor legii economice pământul îşi măreşte necontenit 
propria sa valoare datorită presiunii crescânde a populației asupra 
subzistențelor. Având în vedere că pământurile sunt de fertilități 
naturale inegale, capitalurile investite în agricultură dau, inevitabil, 
câştiguri diferite. Diferenţa între câştigurile de pe pământurile mai 
puțin fertile şi cele de pe terenurile mai fertile este tocmai renta 
funciară diferențială. Pentru  T.Malthus renta este recompensa 
binemeritată a proprietarului de pământ pentru a fi atras în circuitul 
economic noi suprafețe de pământ. în viziunea lui T.Malthus, renta 
funciară apare ca o abatere în minus a costurilor de producție din 
agricultură, pe terenurile mai fertile, faţă de costul marginal (maximal) 
înregistrat pe cele mai slabe terenuri. £1 a susținut că preţul produselor 
agricole este cu atât mai mare (şi deci cu atât mai ridicată renta) cu cât 
o ţară este mai bogată. Creşterea prețului cerealelor în interiorul unei 
țări era posibilă de oprit prin importul din afară. în altă parte T.Malthus 
a arătat că creşterea rentei se face în detrimentul scăderii profiturilor şi 
salariilor, idee pe care o regăsim şi la D.Ricardo. 


O contribuție importantă la constituirea şi dezvoltarea teonei 
rentei funciare îi aparține lui David Ricardo, care a respins ideea 
fiziocraților, a lui A.Smith şi a lui T.Malthus, conform căreia renta 
funciară era considerată drept un „dar al naturii”. El a cercetat renta 
funciară prin prisma legii valorii-muncă. 

Punctul de plecare îl constituie analiza creşterii prețurilor 
produselor agricole, fenomen datorat atât volumului sporit de muncă 
cerut de cultura loturilor cu fertilitate scăzută, cât şi de taxele vamale la 
importul de cereale în Anglia, stipulate în „legea cerealelor" din 1815. 

Spre deosebire de A.Smith, D.Ricardo aprecia că renta funciară 
nu este izvor al valorii, ci consecinţa faptului că valoarea, deci preţul 
produselor agricole tind să înregistreze creşteri, drept urmare a faptului 
că sunt atrase în producție terenuri mai puţin fertile şi se cere mai 
multă muncă. 

„Renta implică mai mult zgârcenia decât dărnicia pământului, 
afirmă D.Ricardo. Dovada o găsim în faptul că fertilitatea nu poate fi, 

niciodată, izvor al rentei, ea singură este cauza rentei. Dacă într-un 
ținut, de exemplu, pământul este în cantitate superioară nevoilor 
populației, chiar dacă ar fi extrem de fertil, tot nu ar apărea renta. 
Renta apare numai când creşterea populației sileşte să fie defrişate 
terenuri de o calitate inferioară sau mai puțin potrivit situate, iar sacul 
de grâu mai scump, produs în condițiile mai puţin favorabile, se 
datorează legilor pieţei. 

în continuare D.Ricardo explică că renta funciară reprezintă acea 
parte din produsul pământului care se plăteşte proprietarului funciar de 
către arendaş, pentru folosirea forţelor originale şi indistructibile ale 
solului. Ea nu trebuie confundată cu profitul şi nici cu dobânda de 
capitaluri împrumutate. 

Cauza apariției rentei funciare o constituie caracterul limitat al 
pământului arabil, deosebirile de fertilitate şi poziție ale diferitelor 
loturi de pământ, faptul că atragerea în cultură a pământurilor de 
fertilitate scăzută duce la randamente mici, chiar dacă volumul de 
muncă prestat este mare. Izvorul rentei funciare este valoarea creată de 
muncitorii agricoli, care este însă însuşită gratuit de proprietarul 
funciar, ca „plată" efectuată de arendaş pentru permisiunea de a folosi 
terenul respectiv. 

D.Ricardo a analizat şi mecanismul creării rentei funciare. El 
porneşte de la ideea că, deoarece măsura mărimii valorii tuturor 
mărfurilor este dată de timpul cel mai îndelungat, respectiv, de 
volumul de muncă mare pe terenurile cu fertilitate scăzută atrase în 
agricultură, înseamnă că stabilirea preţului de vânzare ai produselor 
agricole de piaţă va fi determinat de această valoare. Practic, în condiții 
favorabile, când fermierii au cultivat terenuri de calitate superioară, cu 
o cheltuială de muncă redusă pe unitatea de produs, din vânzarea 
produselor ei vor obține un profit suplimentar, dar pe care nu-l pot 
reține, ci potrivit înțelegerii cu proprietarul funciar sunt nevoiți să-l 
cedeze sub forma rentei. 

Deci, renta funciară se exprimă ca diferență dintre prețul 
produselor agricole pe piaţă şi valoarea individuală mai mică, a 
produselor obținute pe terenurile cu fertilitate ridicată. Renta nu 
reprezintă un adaos la avuţia naţională, ci un simplu transfer de 
valoare, avantajos pentru proprietarii funciari şi dăunător pentru 
consumatori, mai arată D.Ricardo. 


35 David Ricardo „Opere alese". Chişinău, Editura Universul, 1992, pag.88 

Prin atragerea în cultură a terenurilor cu fertilitate scăzută, care 
implică cheltuieli de producție mari, profitul scade, iar renta creşte 
doar relativ, deoarece nu se poate spune că se plăteşte o rentă funciară, 
ci doar se realizează o rată generală a profitului. 

De analiza rentei funciare s-a ocupat şi ultimul clasic al 
economiei politice ca ştiinţă John Stuart Mill. El aprecia că renta este 
un efect al condiţiei de „monopol"”. De fiecare dată când un obiect 
există în cantități limitate şi este imposibil ca oferta lui să crească liber, 
putem spune că avem monopol. Pentru J.Mill ca şi pentru D.Ricardo, 
renta funciară este diferenţa între costurile de producție pe diferite 
terenuri şi pentru că terenurile de calitate bună sunt limitate. Cu toate 
acestea, între J.Mill şi D.Ricardo există două deosebiri în privința 
rentei funciare: 

-  I.Mill a crezut în existenţa rentei funciare absolute, obținută 

pe terenurile cele mai puţin fertile; 

- J.Mill n-a crezut, ca D.Ricardo, că renta funciară are 

tendinţe de creştere. 

Teoria rentei funciare a fost desăvârşită de către autorul 
„Capitalului” K.Marx. El a „curăţat” concepția ricardiană privind 
renta diferențială de „legea randamentelor descrescânde"; a demonstrat 
că investiția succesivă de capital pe una şi aceeaşi parcelă de pământ 
are potenţe productive suplimentare şi nu în descreştere; a delimitat 
clar şi net renta diferențială de gradul I de renta diferențială de gradul 
II; a descoperit renta absolută; a explicat mecanismul formării rentei 
funciare. 

K.Marx arată, că renta funciară este un produs al supramuncii 
muncitorilor agricol salariați. „Oricare ar fi forma specifică a rentei, - 
scria el, - tuturor tipurilor ei le este comun faptul că însuşirea rentei 
este forma economică, în care se realizează proprietatea funciară..." 

Renta funciară capitalistă exprimă relațiile de producție dintre 
trei clase sociale: muncitorii salariați, arendaşii şi proprietarii funciari. 

Referindu-se la renta diferențială, K.Marx a argumentat că cauza 
formării rentei diferențiale de gradul I şi de gradul II constă în 
monopolul asupra pământului în calitatea lui de obiect al activităţii 
economice. 

Baza rentei diferenţiale I o formează diferenţa dintre prețul de 
producție al produselor agricole obținute pe terenurile de cea mai joasă 


* K.Marx "Capitalul". Vol.I, partea 2, pag. 196 

fertilitate, preţ care este, totodată, preţ de producţie social, şi preţul de 
producție individual al produselor agricole obţinute pe terenurile cu 
fertilitate superioară şi de pe cele cu fertilitate mijlocie. Anume această 
diferenţă şi-o însuşesc proprietarii funciari atunci, când dau pământul 
în arendă întreprinzătorilor agricoli. 

Mecanismul formării rentei diferențiale I a fost analizat de 
K.Marx pe baza următorului exemplu. S-a presupus că trei loturi de 
pământ de aceeaşi suprafaţa se deosebesc prin fertilitatea lor. De aceea, 
deşi se cheltuiesc aceleaşi capitaluri, aceste terenuri dau producție 
diferită. Renta diferențială 1 se formează pe loturile cele mai bogate şi 
mijlocii din punct de vedere al fertilității şi nu se formează pe terenul 
cel mai puţin fertil, ceea ce se vede din tabelul de mai jos. 

Tabelul 1 
Mecanismul formării rentei diferenţiale 1 
Preţul de Preţul de 


producţie al unui producţie al 
chental întregii producţii 


individ 
ual 





Loturi de pământ 
Cheltuieli de capital 
Profitul mijlociu 
Producţia 
(în chent.) 
Renta diferenţială | 
de la 1 chental 
Suma totală a rentei 
diferenţiale l 


|120 | 120 | 0 | 
| 120 | 180 | 60| 


Izvorul creării rentei diferențiale I îl constituie supramunca 
muncitorilor agricoli salariați. 

Renta diferențială I apare numai ca rezultat al deosebirilor în 
ceea ce priveşte fertilitatea pământurilor, ci şi ca urmare a deosebirilor 
în ceea ce priveşte poziția terenurilor față de piețele de desfacere şi 
față de căile de comunicație. Aceste deosebiri cauzează o inegalitate în 
nivelul cheltuielilor de transport la o unitate de producție. 

Renta diferenţială U se formează în cazul, când se fac investiţii 
consecutive de capital într-unui şi acelaşi teren de pământ. Cheltuielile 
suplimentare de capital aduc în afară de profitul mijlociu obişnuit şi un 
supraprofit. Până la expirarea termenului contractului de arendă acest 
supraprofit rămâne la dispoziția arendaşului. Atunci, însă, când se 
încheie un nou contract de arendă, proprietarul funciar, stabilind o 
plată de arendă sporită, îşi însuşeşte acest supraprofit. 

Procesul de formare a rentei diferențiale II poate fi ilustrat astfel. 
Să presupunem, că într-un lot de pământ de calitate superioară din 
punctul de vedere al fertilităţii (e vorba de Iotul al treilea din tabelul 1) 
s-a investit suplimentar un capital de 100 de dolari. în urma acestei 
investiții s-a obținut o recoltă de 7 chent. Dacă preţul de producție 
social al unui chent va fi, ca şi mai înainte, de 30 de dolari, preţul de 
producție social al întregii producții obținute de pe urma investiţiei 
suplimentare de capital va ajunge la 210 dolari. Preţul de producție 
individual al acestei producții va fi numai de 120 de dolari. Prin 
urmare, în urma investiţiei suplimentare de capital apare un 
supraprofit, egal cu 90 de dolari, care ea forma de rentă diferențială II. 
Meritul lui K.Marx constă şi în descoperirea rentei absolute. 
Aici el a dat răspuns unei întrebări nerezolvate de fondatorii doctrinei 
liberalismului economic clasic: ce primeşte proprietarul terenului cel 
mai sărac, din punct de vedere al fertilităţii, care dictează condiţiile de 
formare a preţului de piață?". K.Marx a explicat că şi acesta primeşte 
ceva; că indiferent de gradul de fertilitate şi de investiția de capital, 
proprietarii  funciari primesc, tocmai în virtutea monopolului 
proprietății private asupra pământului renta absolută. Anume 
monopolul proprietăți private constituie baza formării acestei rente. 
Compoziția organică a capitalului, mai joasă în agricultură decât în 
celelalte ramuri, reprezintă premisa lui. Compoziţia organică a 
capitalului mai joasă în agricultură se traduce prin valori ale produselor 
agricole mai mari decât prețul general de producție. Următorul 
exemplu ilustrează fenomenul: 
Tabelul 2 
Mecanismul formării rentei absolute 














Diferenţa de 
plusvaloare 
















Plusva- 
loarea 


Capital 
investit 


Ramura 
economică 


Dea e 
PESE ARENA ERIN 


Exemplul prezentat poate fi înțeles numai dacă se pleacă de la 
ipoteza că monopolul proprietății private asupra pământului frânează 
mișcarea liberă a capitalurilor din alte ramuri şi, ca urmare, o parte a 
plusvalorii produse în agricultură nu participă la procesul egalizării 


organică | C+V 

ratei profitului. Tocmai acest surplus de plusvaloare se transformă în rentă 
absolută. O altă parte a plusvalori participă la egalizarea ratei profitului. 
Circulația capitalurilor între industrie şi agricultură este greoaie, nu însă şi 
imposibilă. Numai aşa se explică, şi aici, formarea profitului mijlociu 
însuşit de arendaşii capitalişti. Aşadar, în agricultură ca şi în alte ramuri, 
renta este o parte a plusvalorii însuşită gratuit de către proprietarii funciar. 

Renta funciară se încasează sub formă de arendă. Formând 
principata parte componentă a arendei, renta nu se identifică, totuşi, cu 
ea. în afară de renta propriu-zisă ca plată pentru folosirea pământului, 
arenda cuprinde adesea şi dobânda pentru capitalul investit în pământ, 
precum şi amortizarea acestui capital. 

în relațiile de vânzare-cumpărare mărimea rentei determină 
prețul pământului. 

Pământul nu este produs al muncii omeneşti şi, de aceea, nu are 
valoare. Cu toate acestea, în condițiile economiei de piață el devine un 
obiect de vânzare-cumpărare, la fel ca şi toate celelalte mărfuri. Neavând 
valoare, pământul are preţ. Cum se determină, dar, prețul pământului ? 

Vânzând un lot de pământ, proprietatea lui vinde, de fapt, dreptul la 
venitul ce se obține de pe el, adică dreptul la rentă. Se înţelege, deci, că 
proprietarul unui tot îl va ceda doar în cazul, dacă suma obținută în 
schimb, fiind depusă la bancă sau dată cu împrumut, va aduce sub formă 
de dobândă un venit egal cu renta. Prin urmare, prețul pământului este o 
rentă capitalizată şi se calculează după formula: 


în care: Pp este preţul pământului, R - renta, d - rata dobânzii. 

Dacă, de exemplu, banca plăteşte deponenților o dobândă anuală 
de 5%, atunci un lot de pământ, care aduce o rentă anuală de 1000 
dolari, va cost 20 de mii de dolari (71000/5x 100). 

în viața reală preţul pământului se formează pe piaţa funciară în 
raport cu jocul cererii şi a ofertei. în tările cu economie de piaţă 
contemporană prețul pământului este în permanentă creştere întrucât 
cererea depăşeşte oferta. O altă situație are loc în ţările cu economie de 
tranziție. în Republica Moldova, de exemplu, unde piaţa funciară se 
află încă în procesul de formare, tranzacțiile cu loturi de pământ se 
desfăşoară foarte lent datorită faptului că oferta cotaşi lor este până 
când mai mare decât cererea. Va trece nu mult timp şi situația se va 
schimba radical. 

p0) reonia vosanzn 


în cele mai dese cazuri dobânda este definită ca fiind venitul pe 
care îl însuşeşte proprietarul capitalului bănesc ca recompensă 
pentru suma de bani împrumutată. Ea constituie preţul capitalului 
bănesc dat în folosinţă temporară. 

Abordarea noţiunii de dobândă a evoluat în dependenţă de rolul 
pe care l-a îndeplinit capitalul dat sau luat cu împrumut. în perioada 
descompunerii orânduirii comunei primitive şi, încă timp îndelungat 
după aceasta, capitalul bănesc dat cu împrumut se manifesta sub formă 
de capital cămătărese, iar venitul însuşit de proprietarul acestuia era 
denumit camătă. 

împrumuturile cămătăreşti erau folosite de obicei nu în calitate de 
investiţii pentru inițierea unei afaceri, ci ca mijloc de plată sau de 
cumpărare a anumitor bunuri. Stăpân de sclavi şi feudalii se adresau 
cămătarilor după împrumuturi pentru a-şi acoperi cheltuielile extrem de 
mari, pe care le suportau în legătură cu cumpărarea obiectelor de lux, 
înălțarea palatelor, organizarea ospeţelor pompoase ş.a. Micii producători 
de mărfuri erau nevoiți să recurgă la serviciile cămătarilor pentru a-şi hrăni 
familia, a plăti impozitele sau renta către proprietarul funciar. 

Speculând mizeria în care trăiau ţăranii şi meseriaşii, precum şi 
risipa la care se dădeau stăpânii de robi şi feudalii, cămătari stabileau o 
dobândă înaltă pentru suma de bani dată cu împrumut, dobândă care 
înghițea nu numai întregul plusprodus, dar şi o parte a produsului 
necesar al producătorilor de bunuri materiale. Deseori nivelul dobânzii 
la capitalul cămătăresc atingea 50, 100 şi mai multe procente pe an. 
Cămătăria, atrăgând gospodăriile debitorilor în mreaja datoriilor, le 
condamna la decădere şi ruinare, frâna dezvoltarea forţelor de producție. 

De aceea gânditori economici din Antichitate şi Evul Mediu 
considerau dobânda o afacere imorală. Piaton, de exemplu, cerea 
interzicerea cu desăvârşire a împrumuturilor cămătăreşti şi a cametei ca 
sursă de îmbogățire prin însuşirea gratuită a muncii străine, 
împrumuturile de bani cu dobândă au fost condamnate şi de Aristotel. 
După părerea lui, în acest caz câştigul provine din însăşi monedă, şi nu 
din menirea ei ca instrument al schimburilor. „După cum copiii sunt 
generați de părinți, - scria Aristotel, - ta fel şi dobânda este moneda 

generată de monedă, sau multiplicarea monedei prin ea însăşi. Această 
modalitate de a câştiga este cu desăvârşire contrarie naturii lucrurilor". 

Duşman categoric al capitalului cămătăresc şi, respectiv, a cametei 
a fost şi Cato cel Bătrîn. El considera camăta drept „o ciumă". 

Contra exploatării debitorului s-a pronunţat şi biserica din Evul 
Mediu. Ea a elaborat o concepție particulară: acea a interzicerii 
împrumutului pentru dobândă sau camătă. Dar cu timpul, datorită 
dezvoltării economice, precum şi ca urmare a faptului că puterea 
economică a slujitorilor bisericii a crescut şi ei au devenit, la rândul 
lor, comercianții de bani, concepția a devenit mai flexibilă. Totodată, 
aveau în vedere şi considerente de psihologie morală, care susțineau 
că persoana trebuie apărată de încercările financiarilor de a o aservi 
prin intermediu] banilor şi de a ruina pe singurii care îşi câştigă 
existența în mod legitim: prin muncă. 

De aceeaşi părere a fost şi fondatorul doctrinei justiţiei sociale T. 
d'Aquino. în viziunea sa, este injustă perceperea dobânzii pentru banii 
împrumutați, deoarece, în acest caz, se cere a plăti ceea ce nu există, 
aceasta constituind o inegalitate ce contravine justiției. „Pentru a ne 
convinge de acest lucru, - scrie el, - trebuie să ne amintim că utilizarea 
unor obiecte se confundă cu consumul lor. Astfel noi consumăm vin 


pentru a ne potoli setea şi grâu pentru a ne alimenta. In cadrul 
schimbului, utilizarea bunului se transmite altuia. Dacă cineva ar fi dorit 
să vândă, pe de o parte, vin, iar pe de alta - dreptul de a-l consuma, el ar 
vinde acelaşi iucru de 2 ori, sau ar vinde ceea ce nu există. Deci, el va 
comite o injustiție. Din aceleaşi considerente, se va comite un păcat 
contra justiției, dacă, împrumutând vin sau grâu, se va cere două 
compensații: una ca restituire a echivalentului bunului şi alta - ca preţ al 
utilizării. Există obiecte a căror utilizare nu se confundă cu consumul. 
Astfel, utilizarea unei case constă în a locui în ea şi nu în a o distruge, 
sau a ceda utilizarea ei altcuiva, păstrând dreptul de proprietate asupra ei. 
De aici apare dreptul la uzufructul casei până în momentul întoarcerii ei 
proprietarului. Cât priveşte moneda... ea a fost inventată, în primul rând, 
pentru a facilita schimbul. Deci menirea ei este de a fi consumată, adică 
cheltuită în actele de vânzare-cumpărare. Ca urmare, devine injustă plata 


pentru utilizarea banilor împrumutaţi"."* 


37 Aristotel "Politica". Oradia, Editura Antet, 1996, pag.20. 
38 Thoma d'Aquino „Summa theologică". Bucureşti, Editura Ştiinţifică, 2000, 
pag.348. 

Totodată, T. d'Aquino afirmă că „, ...Dumnezeu acționează cu 
milostivire, nu ca şi cum ar face-o contra dreptăţii sale, ci acționând ca 
ceva deasupra justiției. Aşa cum, dacă cineva dă 200 de dinari unuia 
căruia îi datorează 100 dinari, de bunăvoia sa, nu face ceva contra 
justiţiei, ci acţionează îngăduitor şi milostiv"? . 

O concepție diametral opusă a fost elaborată de gândirea 
economică mercantilistă. Jean Bodin, Antoine d'Montchrestien, 
Thomas Mun şi alți mercantilişti, înțelegând că „banii nasc bani", ei 
nu trebuie să se găsească niciodată în staționare, ci în mişcare. Banii 
trebuie aruncați în circulație de unde să se întoarcă mai mulți. 
Mercantiliştii pledau pentru o rată redusă a dobânzii care, în viziunea 
lor, facilitează dezvoltarea afacerilor. 

în felul acesta mercantilismul a contribuit considerabil la 
înlocuirea scolasticii medievale, încătuşată de numeroase norme 
morale şi religioase, cu o nouă mentalitate liberă, întreprinzătoare, 
activă. Prin teoria şi politica lor economică, mercantiliştii au grăbit 
transformarea economiei naturale în economie de schimb şi a evoluării 
acesteia în economia de piață capitalistă. 

în perioada formării sale, orânduirea capitalistă, ciocnindu-se de 
caracterul înapoiat al relațiilor de credit, a început o luptă îndârjită 
împotriva cămătăriei, în scopul reducerii dobânzii pentru împrumut. 
Această luptă s-a încununat de succes doar atunci, când burghezia şi-a 
creat propriile surse de formare a unui capital, care să fie gata pentru a 
fi dat cu împrumut ta o dobândă acceptabilă pentru ea. Astfel de surse 
au devenit: 1) sumele de bani temporar disponibile ale capitaliştilor 
industriali şi comerciali; 2) sumele de bani ale rentierilor - 
capitaliştilor posesori de bani; 3) economiile disponibile ale celorlalte 
categorii de cetăţeni. Aceste mijloace, fiind acumulate de bănci, 
formează capitalul de împrumut, ale cărui proporții cresc mereu. 

Capitalul de împrumut are următoarele trăsături specifice: 

L Se manifestă sub formă de marfă specifică. Când o sumă de 
bani este dată cu împrumut, acest lucru se prezintă ca fiind un act de 
vânzare de către posesorii de bani a unei mărfi specifice - a capitalului 
bănesc. Asemenea formă de tranzacție constituie un rezultat al faptului 
că banii capătă o valoare de întrebuințare suplimentară, care constă în 
capacitatea lor de a aduce profit. Tocmai această valoare de întrebuințare 
posesorul de bani o şi vinde întreprinzătorului. Dar actul de cumpărare- 


* Ibidem, pag.349 

vânzare a mărfii - capital de împrumut se deosebeşte de celelalte acte ale 
circulației mărfurilor. Când se vând mărfuri obişnuite valorile lor de 
întrebuințare trec de la vânzători la cumpărători şi în cele din urmă se 
consumă. Totodată dispare atât marfa, cât şi valoarea ei. Cât priveşte 
marfa-capital bănesc, după trecerea ei de la un posesor la altul, în 
procesul consumării valoarea şi valoarea de întrebuințare nu numai că se 
mențin, ci încă şi cresc. Mărfurile obişnuite se înstrăinează pentru 
totdeauna, în timp ce marfa-capital de împrumut este remisă de către 
vânzător cumpărătorului doar pentru un termen anumit, după expirarea 
căruia ea se întoarce înapoi la vânzător. Prin urmare, înstrăinarea mărfii- 
capital are un caracter vremelnic, capătă forma de împrumut. 

2. Este cea mai fetişizată formă a capitalului. In mişcarea sa, 
exprimată în avansarea banilor şi în întoarcerea lor cu un adaos B- Bi 
în aparenţă el nu capătă nici forma de capital productiv, nici forma de 
capital-marfă, aflându-se permanent doar în formă băncască, fn acest 
caz adevăratul izvor al dobânzii - plusvaloarea creată de supramunca 
muncitorilor salariați - este camuflat la maximum. într-o formă 
desfăşurată circuitul capitalului de împrumut poate fi exprimat prin 
următoarea formulă: 


Fm. 
B-BI-M C""  _n..M-Bi'-B,, 
M.p 


Primul act (B - B ) exprimă acordarea unui împrumut, ultimul 
act (B! - Bl) - întoarcerea lui cu dobândă, iar toate fazele 
intermediare prezintă circuitul capitalului productiv în mâinile unui 
întreprinzător. 

Aşadar, capitalul de împrumut este o valoare, pe care posesorii 
ei o dau cu împrumut agenților economici în funcţiune şi care la rândul 
său aduce plusvaloare sub formă de dobândă. 

La suprafaţa fenomenelor dobânda se manifestă în calitate de 
preț al mărfii-capital de împrumut. Dar spre deosebire de preţurile 
celorlalte mărfuri, acest preţ nu exprimă valoarea întruchipată în 
capitalul de împrumut. Dacă, să zicem, se dau cu împrumut 1000 de 
dolari cu o dobândă anuală de 5%, atunci cei 50 de dolan de venit 


1000x 5 


anual de la acest împrumut EI = 50 | nicidecum nu pot fi o 


00 


expresie a valorii acestei mii de dolari. Dobânda este o formă iraţională 

a preţului valorii de întrebuințare a mărfi-capital de împrumut de a 
duce profit. 

Din punctul de vedere al conţinutului său economic dobânda 
pentru împrumut este una din formele modificate ale plusvalorii, 
întreprinzătorii în funcțiune folosesc capitalul luat cu împrumut în 
procesul de producție sau al comerţului şi obțin un profit mijlociu. O 
parte a acestui profit ei trebuie s-o dea creditorilor în calitate de plată 
pentru împrumut. Dar întrucât profitul însăşi nu este decât o formă 
transformată a plusvalorii, dobânda pentru împrumut are aceeaşi natură 
economică. Cealaltă parte a profitului, obținut de pe urma folosirii 
capitalului de împrumut, parte care rămâne în posesia debitorilor, se 
numeşte beneficiu al întreprinzătorului. Prin urmare, profitul mijlociu 
obținut de la capitalul de împrumut se împarte în două: dobândă pentru 
împrumut şi beneficiul al întreprinzătorului. 

Nivelul dobânzii pentru împrumut nu poate fi mai mare decât 
profitul mijlociu, ci trebuie să constituie doar o parte a acestuia. Dacă 
dobânda ar înghiți întregul profit obţinut de antreprenor, luarea de 
împrumut n-ar mai avea un rost pentru el. 

Examinarea dobânzii presupune cunoaşterea ratei acesteia. Rata 
dobânzii reprezintă raportul procentual dintre suma venitului anual 
obținut de la capitalul de împrumut şi mărimea acestui capital. 
Formula determinării ratei dobânzii este următoarea: 


d =~X100%, unde: d - rata dobânzii; D - mărimea absolută a 
C 


dobânzii (masa dobânzii); C - suma de bani împrumutată (sau 
creditul). 


Dacă, de exemplu, de la un capital de 200 mii de dolari, dat cu 
împrumut, posesorul lui primeşte un venit anual în mărime de 8 mii de 


dolari, rata dobânzii va constitui: X100% = 4% 
200.000$ 


în condițiile economiei de piață rata dobânzii este o mărime 
variabilă şi în fiecare moment dat depinde de interacțiunea mai multor 
factori, cei mai importanți fiind: a) raportul dintre cererea şi oferta de 
capital de împrumut; b) rata profitului; c) rata inflației; d) perioada de 
timp pentru care se împrumută suma de bani; e) politica economică a 
statului. 

Raportul dintre cerere şi ofertă influențează asupra ratei 
dobânzii, aproximativ la fel ca şi asupra preţurilor tuturor celoOrlalte 
mărfuri. Dacă cererea de capital de împrumut depăşeşte oferta lui, rata 
dobânzii se va ridica; dacă, însă, capitalunile băneşti disponibile sunt 
multe, iar cererea de ele este relativ mică, rata dobânzii va scădea. La 
rândul său, raportul dintre oferta de capital de împrumut şi cererea de 
el depinde de mişcarea capitalului real. Acest raport, de exemplu, 
diferă în mod esențial în diferitele faze ale ciclului economic. Cum am 
văzut deja, limita de sus a ratei dobânzii este rata profitului. Mai mult, 
rata dobânzii creşte odată cu creşterea ratei profitului. 

Inflația influențează rata dobânzii astfel: Cu cât este mai înaltă 
rata inflaţiei, cu atât este mai mare şi rata dobânzii. 

Limita minimă a ratei dobânzii nu poate fi determinată. Uneori 
(cum se întâmplă, de exemplu, în faza de depresie) ea poate să coboare 
până la un nivel aproape de zero, însă niciodată nu se egalează cu zero, 
deoarece în asemenea caz darea capitalului cu împrumut şi-ar pierde 
orice sens. 

Evoluţia ratei dobânzii demonstrează că în anii'60-80 ai 
secolului XX, în țările industrial avansate, ea era de 4-5%. în ultimele 
două decenii ale aceluiaşi secol rata dobânzii s-a ridicat la nivelul de 9- 
12%. în Republica Moldova rata dobânzii la capitalul de împrumut în 
anii 1995-2006 s-a redus de la 40-50% anual până la 14-18%. Deci, 
putem constata, că nivelul ratei dobânzii variază de la o țară la alta şi 
depinde, mai ales, de starea economiei ţării respective. 

Rata dobânzii poate influenţa activitatea economică atât în sens 
pozitiv, cât şi în sens negativ. în primul rând, ea determină volumul 
economiilor în ţară. Dacă rata dobânzii este înaltă, ea poate încuraja nu 
numai populaţia, ci şi agenţii economici să-şi depună resursele băneşti 
la bănci în loc să le acumuleze sau să le investească în producere. în al 
doilea rând, nivelul ratei dobânzii poate accelera sau frâna activitatea 
economică. Atunci când rata dobânzii este mică, întreprinzătorii sunt 
interesați să facă împrumuturi şi să le plaseze în crearea de bunuri 
materiale şi servicii. Şi invers, o rată înaltă a dobânzii încetinește 
ritmurile dezvoltării economice. în al treilea rând, rata dobânzii 
influenţează rata de schimb a monedei naţionale. 


Pe măsura creşterii rolului capitalului de împrumut în 
dezvoltarea activității economice, s-au diversificat şi concepțiile cu 
privire la dobândă. 

Unul din reprezentanții socialismului utopic Charles Fourier 
(1772-188387) era de părerea că „capitalunile se scurg masiv către 
clasa improductivă; bancherii şi negustorii se plâng deseori că nu ştiu 
ce să facă cu fondurile lor; el le obţin cu 3%, pe când agricultorul nu le 
poate avea nici cu 6%; acesta este constrâns să trateze cu oameni de 
afaceri care, împrumutându-le cu 5% nominal, percep în realitate 16- 
17% prin adaosurile accesorii şi indirecte. Toţi banii sunt concentrați în 
comerţ, vampir care pompează corpului producător şi forțează clasa 
productivă să cadă pradă cămătarului".“ 

Pierre-Josep Proudhon, un alt reprezentant al socialismului 
utopic, a înaintat ideea creării unei „bănci populare", numită oficial 
„Banca de schimb", care urma să acorde împrumuturi de bani fără 
dobândă. Creditul gratuit urma să ducă la scăderea prețurilor şi deci la 
creşterea nivelului de trai al maselor largi populare. Prin asemenea 
acțiune, el intenţiona să lichideze temelia unor venituri neprovenite din 
muncă. însă banca lui P.Proudhon n-a funcționat nici măcar o zi. 
Nimeni nu s-a găsit predispus să împrumute cuiva bani pe degeaba. 
Totuşi ideea unui credit ieftin, sau gratuit, ca instrument de influențare 
a dezvoltării economice, a supravieţuit, fiind apoi preluată de gândirea 
economică keynesistă. 

în viziunea lui Karl Marx dobânda este „o formă iraţională a 
preţului" valorii de întrebuințare a mărfu-capital, a capacităţii acestei 
mărfi de a aduce profit. 

Neoclasicii Cari Menger, Eugen Bohm-Bawerc ş.a. considerau 
dobânda drept preţ de echilibru între cererea şi oferta capitalului de 
împrumut, preţ marginal al acestui capital. 

John  Maynrad Keynes, fondatorul doctrinei dirijismului 
economic, susținea că dobânda este „o recompensă pentru rămas bun 
de la banii gheaţă" (adică de la banii în numerar). în concepția lui 
Keynes nivelul dobânzii este determinat nu numai de confruntarea 
cererii şi ofertei vizând capitalul de împrumut, ci şi de conjunctura 
economică şi de deciziile autorităților publice. Astfel, în accepțiunea 
keynesistă dobânda este nu numai venitul factorului capital de 
împrumut, ci şi un important instrument de politică economică. 


în literatura de specialitate pot fi întâlnite şi alte viziuni asupra 
noțiunii de „dobândă". 


* Charles Fourier "Noua lume economică şi societară”. Cap.XLUI în Opere alese. 
Chişinău: Universitas. 1992, p.303. 

11 TEORII PRIVIND IMPOZITELE 


Originea şi evoluţia impozitelor. Noţiunea de „impozit" 
provine de la latinescul „impositum" şi are semnificația de plată 
obligatorie, stabilită prin lege, pe care cetăţenii, instituţiile ş.a. o varsă 
din venitul obținut şi din avere în bugetul statului. 

Pe parcursul timpului impozitele au evaluat în strânsă legătură 
cu funcțiile şi sarcinile statului. încă din timpuri străvechi impozitele 
erau plătite în natură sau prin muncă (cereale, produse alimentare, 
amenajarea drumurilor, canalelor, caselor,  digurilor publice, 
fortificațiilor militare ş.a.). Forma de plată era nesistematizată, iar 
tipurile impozitelor erau dictate de necesitățile publice. 

Odată cu apariția banilor şi dezvoltarea relațiilor marfâ-bani 
impozitele îmbracă forma bănească, căpătând, astfel, conținutul 
relațiilor financiare corespunzătoare. 

în Grecia antică veniturile publice proveneau din multiple surse: 
plățile aliaților (pentru apărare), taxe vamale, plata de arendă pentru 
folosirea patrimoniului (loturi de pământ, mine ş.a.), taxe de judecată, 
taxa de înregistrare a actului de vânzare-cumpărare ş.a. Impozite 
directe de pe cetățeni nu existau. Numai în situații excepționale 
cetățenii se impuneau conform principiului: „toți - egal". Mai mult ca 
atât, surplusul de venituri publice se utiliza în folosul cetățenilor. Este 
cunoscut „feoricon"-ul grecesc (bani teatrali) - distribuirea unor sume 
de bani săracilor. Ulterior, se percepeau impozite de pe veniturile 
meseriaşilor, impozitul extraordinar în caz de război de pe veniturile 
cetățenilor bogaţi, ca o datorie de onoare a acestora. 


în Roma antică principalul impozit a fost tributum (obligație în 
bani). La început acest impozit era plătit numai de locuitorii provinciei 
cucerite, fiind stabilit fie pe valoarea pământului stăpânit în mod 
individual, fie ca zecime în produsul brut obținut. Ulterior, tributum a 
fost extins ca impozit cetățenesc permanent datorat de toți cetăţenii 
statului roman care aveau proprietăți imobiliare, iar mai târziu şi pentru 
bunuri mobile. 


+ EpoBKoBa Er. „(OH BăspeAHIHEI- QIM rocyaaperBa”. Kmk SIRIN 


1997, pag. 12 

în Roma antică, achitarea impozitului era nu numai o 
obligațiune, ci şi un privilegiu. Numai cetățenii liberi, care dispuneau 
de avere, plăteau impozite, erau recrutați în armată şi admişi la 
operațiuni militare. Participarea la cucerirea popoarelor străine se 
considera în acea perioadă de timp una din cele mai profitabile 
îndeletniciri. Cetăţenii declarau averea cenzorului de mărimea căreia 
depindea dreptul de vot. 

Concomitent cu tributul se percepea impozit pe succesiuni. S-a 
introdus şi impozitul asupra vânzărilor de bunuri, pe meşteşugănit şi, 
temporar, pe numărul de sclavi, impozitul datorat de celibatari. 

Odată cu creşterea necesităților de mijloace băneşti împăratul 
August a substituit tributul cu impozitul pe moştenire. Acest impozit 
era extrem de exagerat, încât două-trei generații îşi vărsau întreaga 
avere în vistieria statului. 

Pentru o mai reuşită administrare fiscală, acelaşi împărat August 
a împărțit Imperiul Roman în provincii senatoriale şi provincii 
imperiale. Veniturile obținute din impozitarea provinciilor senatoriale 
aparțineau poporului, iar cele obţinute din provinciile imperiale - în 
întregime împăratului. Conform mărturiei istoricului roman Sveton, 
când încasatorii de impozite din provincie i-au propus următorului 
împărat Tiberius a impune noi impozite, acesta a răspuns că „un 
păstor bun tunde oile şi nu le jupoaie 

în Evul Mediu impozitele erau de asemenea diferite de la o ţară 
la alta. în statele curopene, constituite după destrămarea Imperiului 
Roman, exista inițial o situație neobişnuită. Cetăţenii lor asociau 
libertatea lor personală în mod exclusiv cu neachitarea impozitelor. 
Liber se putea considera numai persoana al cărei nume nu figura în 
lista contribuabililor. 

Treptat a avut loc individualizarea impozitelor. Acestea se 
stabileau pe casă, pe familie, pe persoană. 

în feudalism principalele impozite erau cele directe - pe avere, 
şi îmbrăcau forma impozitului funciar şi pe persoană - capitația. 
Impozitul funciar se plătea de către păturile înstărite - feudalii, 
proprietarii de terenuri, moşierii, latifundiarii. Impozitul pe persoane 
era pus în sarcina tuturor cetăţenilor liberi. 

Au avut loc elemente de democratizare în sistemul impunerii. 
Astfel, în Anglia prin Magna Charta Libertatum din 1215 s-a 
interzis instituirea impozitelor de către monarh fără aprobarea 
poporului. Ulterior, în 1558, regina Angliei Elizaveta 1 declară că „a 

stabili impozite şi a obține dragoste nu-i este dat nimănui", accentuând 
că a început a conduce dragostea supuşilor săi. Aceasta s-a manifestat 
prin faptul că în timpul domniei sale existau numai acele impozite pe 
care englezii le considerau compatibile cu libertatea lor personală. 

Spre deosebire de Anglia, în Franţa avea loc lupta pentru 
împlinirea bugetului cu orice preţ. Impozitele erau majorate după 
propria voinţă a regelui. Este cunoscută expresia lui Ludovic XIV că 
„Statul sunt eu". De aceea în timpurile domniei lui presiunea fiscală 
era deosebit de mare. Sistemul de impozite francez includea: 
impozitele pentru proprietarii de terenuri şi pe veniturile cetăţenilor; 
impozitul la a douăsprezecea parte din venit ulterior majorat la a zecea 
parte; capitația (impozit) datorat de toți cetățenii în formă bănească 
diferențiat în raport cu rangul social; patenta, datorată în folosul 
monarhului de către cei ce executau meserii şi comerț pe cont propriu; 
impozite percepute la vânzarea sării, băuturilor şi tutunului; impozitele 
percepute la tranzacțiile de bunuri; impozite de timbru şi altele. 

Apariția şi evoluția impozitelor pe teritoriul țării Moldova se 
caracterizează, ca şi în toate statele europene, drept un proces complex 
şi de durată. 

în perioada formării şi constituirii statului moldovenesc, unde 
predomina economia naturală, cele mai răspândite dări erau: tributum 
soli (impozitul funciar); sferturile sau civerturile; dijmăritul sau 
desitina (din zece una); albunăritul (darea pe stupi, pe miere şi pe 
ceara de albine); vinăritul (darea pe vadra de vin); tutunăritul (impozit 
pe terenurile cultivate cu tutun), oieriful (dare pe numărul de oi); 
văcăritul dare percepută pe boi, vaci, cai); fumăritul (impozit ce se 
punea asupra fumurilor (coşurilor) de la case) ş.a. 

Pe lângă aceste dări mai existau şi altele stabilite în urma 
instaurării dominației turceşti şi care a durat mai mult de 300 de ani. 
Una din obligațiunile economice oficiale ale Moldovei față de Poartă 
era tributul anual (numit de turci Paraci). După 1538-1541 haraciul 
sporeşte repede şi cu timpul îşi schimbă parțial caracterul. în 
continuare el se presta ca impozit pentru avere, şi mai ales pentru vite 
şi pământ, al cărui stăpân suprem era statul. Către sfârşitul secolului al 
XVT™ suma tributului a crescut mai mult de 6 ori, de la 10 mii la 66 
mii de galbeni (12000 de boi în preţurile de piaţă din acea vreme). 

Deşi haraciul era o dare în bani, totuşi, deja în a doua jumătate a 
secolului al XVI" erau destule cazurile când achitarea unei părţi din 
impozit se presta sub alte forme: se aduceau provizii şi cai pentru 

expediții otomane, lefuri pentru inicierii aflați pe lână domn ş.a. Toate 
produsele achiziționate se scădeau din haraci. Sumele plătite de 
Moldova tn contul haraciului Porții, numai de la 1538 până la finele 
secolului XVr'“, au constituit circa 2 milioane de galbeni (tn cursul de 
încasare a visteriei otomane din anii respectivi). 

în afară de haraci domnul Moldovei trimitea la Istambul daruri 
oficiale, numite de turci peșcheşuri şi neoficiale, numite rugfeturi. 
Peşcheşurile erau plocoane oficiale şi obligatorii, oferite anual sau cu 
ocazie, fie padişahului, fie unui cerc tot mai larg de dregători ai săi. 
Ruşfeturile (în limba turcă riişvet - mită) erau, dimpotrivă, daruri 
neoficiale, oferite direct sau în taină, prin intermediari sultanului şi 
dregătorilor săi, pentru a se obţine o favoare.” 

Dările fiind foarte variate şi grele, în cele mai dese cazuri, nu 
puteau fi suportate, duceau la sărăcirea majorităţii cetățenilor. 

Ruinarea contribuabililor şi fuga lor în masă l-au făcut pe 
domnul Moldovei C.Mavrocordat să introducă în anii 1741-1742 noi 
schimbări în impozitele prestate de populaţie. El a anulat unele 
impozite (văcăritul, pogonăritul) şi a stabilit un impozit unic pe cap de 
locuitor (birul) care trebuie să fie strâns în bani câte 2,5 lei de fiecare 
contribuabil de patru ori pe an („în ciferturi”). Toată suma birului, cât 
revenea la fiecare sat, ţăranii o împărțeau între ei proporțional averii, 
însă creşterea de dări din partea Porții l-au determinat pe acelaşi domn 
să strângă nu patru, ci cinci şi chiar mai multe „ciferturi” pe an. 
Domnii, care au urmat la scaunul țării, păstrând „ciferturile" au 
reintrodus o parte din impozitele anuale de mai înainte.” 


Aşadar, apărut încă în civilizațiile străvechi, sistemul de 
impunere purta amprenta robiei şi despotismului. Particularitatea 
principală a impunerii din acea perioadă a fost forma sa naturală. Odată 
cu apariția banilor dările au îmbrăcat forma bănească şi au fost 
adoptate la noile condiţii şi cerinţe. 

Abordare* religioasă a impozitelor. Această abordare 
dezvoltă teza privind statutul omului ca debitor în faţa divnității şi 
necesitatea, pentru a accede de lumea reală la cea invizibilă, de a 
îndeplini un anumit ritual prin care ființa umană se achită de o datorie 
specifică, în care se include şi „sacrificiul fiscal”. în această viziune 


42 Istoria Moldovei din cele mai vechi timpuri până în epoca modernă. Chişinău, 
Editura „Ştiinţa", 1992, pag. 116 
4 Ibidem, pag. 158 

impozitul apare ca o componentă logică a sacrificiului, fiind anterior 
apariției statului. 

Vechiul testament afirmă că „toată dijma de la pământ, din 
roadele pământului şi din roadele pomilor este a Domnului, sfințenia 
domnului”. 

în legătură cu apariţia statului Nou/ testament a declarat: „Daţi... 
Cezarului ce este a Cezarului şi lui Dumnezeu ce este a lui Dumnezeu" 
(Matei 22:21)... „...trebuie să fiţi supuşi nu numai de frica pedepsei, ci 
şi datorită conştiinţei. Tot pentru aceasta să plătiți şi birurile. Căci ei 
[autoritățile superioare" guvernamentele] sunt nişte slujitori ai lui 
Dumnezeu, făcând necurmat lucrul acesta. Daţi tuturor ce sunteţi 
datori: cui datorați impozitul, dați-i impozitul, cui datorați vama, dați-i 
vama" (Romani 13:5-7). Creştinii aveau obligaţia să fie cetățeni 
cinstiți, care îşi achitau impozitele, plătind statului pentru serviciile 
făcute (loan 17:16). 

Cmeţeriit fi&a! al indulgențelor. în secolul al XVI"® puterea 
statală nu era reprezentată de un guvern ales în mod democratic, ci de 
două structuri: puterea civilă reprezentată de un prince, duce, sau rege, 
şi puterea religioasă exercitată de biserică şi condusă de Papa de la 
Roma. Consecința în plan economic era însă una dură: omul de rând 
avea doi stăpâni, pe şeful statului şi pe şeful bisericii, şi amândurora 
trebuia să le plătească impozite. Dacă din partea suveranului exista un 
interes direct de a nu-şi „tăia gâscă care face ouă de aur" şi de a-şi 
proteja, într-un fel sau altul, cetăţenii, apoi din partea străinilor care, de 
multe ori reprezentau în teritoriu biserica, aşteptările erau mai mici. 


Era admis conceptul, conform căruia biserica catolică deținea 
reala capacitate de a mântui pe toți păcătoşii dispuşi să facă anumite 
eforturi în acest sens. Surprinzător însă, nu credinţa era principala cale 
de mântuire, ci faptele oamenilor. Mai precis, era nevoie de ispăşire a 
păcatelor, deoarece nimeni nu putea fi neatins de păcat. Şi atunci, ca şi 
în prezent, de exemplu, accepțiunea era generală. în sfârşit, pe lângă o 
serie de mărturisiri şi după spovidanie, oamenii erau îndemnați să facă 
o serie de „fapte bune". Dintre aceste „fapte bune" cea mai apreciată a 
fost cumpărarea indulgențelor (iertare de păcate acordată credincioşilor 
în schimbul unei sume de bani). 

De cele mai multe ori indulgenţele punctau un număr fix de 
bani, erau vândute numai sub autoritatea Papei şi constituiau un mijloc 
real de creştere suplimentară a veniturilor papalității. Prin urmare, 
interesul major al clercului era acumularea de averi şi mai puţin 

bunăstarea spirituală a credincioşilor. Prin puterea indulgențelor 
oamenii vedeau un fel de asigurări de viaţă, numai că pentru cea „de 
Apoi”. 

Exista o adevărată „piață a indulgențelor", unde se 
comercializau diverse tipuri de „înscrisuri pentru iertarea păcatelor”. 
Se instituia aşadar un monopol asupra posibilității de a se cunoaşte 
încă din timpul vieții soarta fiecărui credincios față de mântuirea sa. 
Astfel, monopolul indulgențelor asigura bisericii catolice baza 
câştigurilor materiale în acea epocă. 


Conceptii vizând obiectul şi principiile impozitării. Unul din 
reprezentanţii gândirii economice mercantiliste Jean Bodin aprecia că 
„în cazul în care protecția şi apărarea particularilor începe să depindă 
de puterea forței publice, fiecare cetăţean este obligat să se implice în 
susținerea ei. In acest caz, taxele şi impozitele impuse supuşilor sunt 
justificate, dat fiind faptul că nu este nimic mai just decât ce este 
necesar”. 

Fondatorul doctrinei fiziocrate Francois Quesnay era de altă 
părere. „Impozitul, - scria el, - nu trebuie să fie distructiv sau 
neproporțional masei de venit, majorarea lui recurgând doar din 
majorarea venitului; el trebuie să fie stabilit pe produsul net, şi nu pe 
salariu; el nu trebuie să fie perceput nici din veniturile fermierilor". 

Adam Smith, întemeietorul gândirii liberale clasice, considera 
că fiecare cetățean apt de muncă trebuie să contribuie, pe cât posibil, la 
susținerea statului în raport cu venitul obținut. Tot el a formulat patru 
maxime (principii) care au intrat ulterior în teoria financiară a 
impunerii. Rezumativ expuse, aceste principii reflectă următoarele: 

- impozitul să fie echitabil, adică să aibă în vedere capacitatea 

de plată a fiecărui contribuabil; 

- impozitul să fie bine precizat şi nu arbitrar, iar termenul, 
modalitatea şi sumele de plată să fie clare pentru fiecare 
plătitor; 

- impozitul să fie comod, adică să fie perceput la termenele şi 
în modul cel mai convenabil pentru plătitor; 


44 Jean Bodin „Cele şase cărți ale Republicii”. în Histoire de la pensée 

économique. Par ).-L.Bailly, pag.36 

45 Francois Quesnay "Maxime generale ale guvernământului economic într-un stat 
agricol". în Xpecmomamua no >KonomuuecKoii meopuu. M. 2000, pag.247 

- impozitul să aibă un caracter universal, adică să fie plătit de 
toate persoanele fizice şi juridice, care obțin venituri din 
aceeaşi sursă sau posedă acelaşi gen de avere. „Once 
impozit, - scrie A.Smith, - trebuie să fie astfel conceput, 
încât să scoată şi să înstrăineze din buzunarele populației cât 
mai puțin posibil, peste atât cât poate aduce în tezaurul 
public al statului".* 

Un alt fondator al gândirii economice clasice David Ricardo era 
de opinia că „impozitele sunt o porțiune din produsul pământului şi 
muncii dintr-o ţară pusă la dispoziția guvernului; şi sunt plătite 
întotdeauna, în ultimă instanță, sau din capital, sau din venitul țării... 
Marele neajuns al impunerii trebuie găsit nu atât în selecția obiectelor 
sale, cât mai ales în suma generală a efectelor sale luate în totalitatea 
lor".^\ 

în secolul al XIX"® şcoala istorică germană de gândire 
economică adaugă noi idei principiilor impozitării. Reprezentanții 
acestei şcoli Wilhelm Roscher (1817-1894), Karl Knies (1821-1898), 
Werner Sombart (1863-1941) ş.a. trasau principii de impozitare în 
cadrul următoarelor domenii: 

- impozitul ca venit la bugetul guvernului; 

- etica şi bunăstarea; 

- politica economică; 

- cadrul legal şi administrativ. 

După Paul Samuelson, un sistem fiscal, care tinde a fi corect şi 
eficient, trebuie să fie fundamentat în baza a două principii: 

e principiul avantajelor, potrivit căruia fiecare individ trebuie 
să plătească impozite în funcție de proporția în care 
beneficiază de programele guvernului; 

° principiul capacității de plată, conform căruia impozitele 
plătite de indivizi trebuie să fie în funcție de veniturile sau 
averea acestora. 

Neoliberalul Arthur Laffer explică consecințele negative ale 
presiunii fiscale pe baza unui grafic cunoscut sub denumirea de „Curba 
lui Laffer". Ideea principală este că o creştere a presiunii fiscale nu 


* Adam Smith „Avuţia națiunilor. Cercetare asupra naturii şi cauzelor ei." Voi.Il. 
Chişinău, Editura Universitas, 1992, pag.242-244 

4 David Ricardo „Despre principiile economiei politice şi impunerii”. Opere 
alese. Vol.I. Chişinău, Editura Universitas, 1993, pag.138-139 

antrenează în mod necesar şi o creştere a încasărilor statului. Totul 
depinde de context şi de nivelul ca atare a fiscalităţii. în esență, însă, 
impozitul este descurajator pentru producție. Următorul grafic ne 
demonstrează această situație. 


Încasările 
fiscale 





Cote 
0 A 4 B 100% de impunere 


Explicarea graficului este următoarea: la o rată a impozitului de 
0%, încasările statului din această sursă sunt egale cu zero. La cealaltă 
extremă, la o taxă de 100% de impozit, apare lipsită de motivație 
activitatea oricărui agent economic. Nimeni nu este dispus să 
muncească numai pentru „a produce impozit". Statul are de ales într-o 
fiscalitate înaltă, în aparență aducătoare de venit, dar cu efect 
confiscător pentru viitor şi o fiscalitate redusă, din nou aparent 
defavorabilă încasărilor, dar încurajatoare pentru investiții şi stimularea 
producției. în plus, în țările în tranziție reducerea presiunii fiscale 
încurajează ieşirea din ilegalitate a unor agenţi economici, reduce 
proporțiile sustragerii de la obligațiile fiscale, întrucât, în cazul unor 
impozite mai reduse nu este rațional de a ascunde veniturile. 

Teoria impoztiului-schimb sau a impozitului-asigurare a 
predominat în a doua jumătate a secolului al XVUr“ şi în cursul 
secolului XIX. în această viziune impozitul este considerat ca un preţ 
pe care cetățeanul trebuie să-l plătească pentru securitatea şi servicule 
furnizate de stat. Această teorie derivă din gândirea contractual stă 
legată de conceptul de contract social. 

Ideea fundamentării impozitului în baza unui contract a fost 
promovată de Thomas Hobbes (1581-1679), John Loske (1632- 
1704), Jean Jaques Rousseau (1712-1778), Dupont de Nemourus 
(1739-1817) ş.a. Conform acestei idei, mărimea impozitului trebuie să 

fie în funcție de utilitatea pe care fiecare plătitor o resimte prin 
consumarea serviciilor publice. Contribuabilul client nu va plăti prețul 
cerut dacă consideră că acesta este inferior avantajului pe care-l poate 
obține datorită serviciilor publice. 

Desigur, această teorie nu poate fi acceptată integral, întrucât 
impozitul achitat de un contribuabil nici într-un fel de împrejurări nu 
este echivalent cu valoarea serviciilor publice obținute de el din partea 
statului. Pe de altă parte, nici mărimea impozitului nu se stabileşte în 
funcție de genul şi valoarea serviciilor de care poate beneficia un 
cetăţean. 

Teoria impozit-solidaritate a apărut ca o reacție la teoria 
impozit-schimb, la sfârşitul secolului al XIX-* şi corespunde unei 
duble necesități: 1) depăşirea dificultăților specifice demersului 
constând în tratarea raporturilor dintre stat şi cetățean similare cu cele 
dintre producător şi consumator, însoțite de consecinţe negative în plan 
social; 2) stabilirea unei legături între membrii unei comunități fondate 
pe ideea de solidaritate. 

Adepții acestei teorii concep societatea ca fiind formată din 
elemente aflate în interdependenţă, ceea ce face ca dificultățile 
resimțite de una dintre părțile componente să afecteze întregul. Se 
impune deci o repartizare corectă a bogățiilor în scopul evitării 
disfuncțiilor. 

în planul fiscalității, această concepţie impune, pe de o parte, 
luarea în considerare a capacității contributive a plătitorilor şi 
instituirea unei progresivități a impozitului, iar pe de altă parte, 
folosirea impozitului ca un instrument de redistribuire şi egalizare. 

Teoria impozitului unic. Posibilitatea unui impozit unic a 
preocupat gândirea economică de mult timp în speranţă că se va ajunge 
astfel la un impozit simplu care va conduce la o organizare 
administrativă simplă şi mai puţin costisitoare. Acest impozit ar avea 
în plus meritul de a permite o comensurare perfectă a incidenţei reale a 
impozitului. în acelaşi timp, cerințele principiului echităţii fiscale ar fi 
cel mai bine satisfăcute deoarece un astfel de impozit permite stabilirea 
cotei de impunere în funcție de capacitatea contributivă a fiecărui 
contribuabil, împiedicând  repercutarea  poveni fiscale prin 
multiplicarea obligațiilor fiscale. în plus, acest impozit nu prezintă 
inconvenientul atribuit sistemului impozitelor multiple: acumularea de 
nedreptate, disfuncţii şi nemulțumiri. 

In decursul timpului s-au elaborat mai multe proiecte de impozit 
unic. în a doua jumătate a secolului al XIX~® a fost propus impozitul 
unic pe capital de către fabricantul de ciocolată Menier, susținut de 
Emile de Girandin şi reluat în zilele noastre de Maurice Allais, 
laureat al Premiului Nobel pentru economie din anul 1998. în viziunea 
lui Allais un impozit de 1% asupra capitalului, fără a fi unic, ar trebui 
să fie dominant, renunţându-se la impozitul pe venit, impozitul pe 
societăți, taxele asupra transferului de proprietate şi impozitele locale, 
în scopul de a pune capăt penalizări prin impozit a veniturilor 
câştigate de o manieră activă de către întreprinzători şi salariați. 

Impozitul unic pe cheltuieli este o idee, de origine anglo- 
saxonă, şi poate fi urmărită începând cu Thomas Hobbes care în 1651, 
în lucrarea sa Leviathan considera că cel care munceşte mai mult şi 
care, economisindu-şi veniturile, consumă mai puţin, nu trebuie să 
primească de la stat o protecție mai redusă decât cel care, trăind fără a 
face eforturi deosebite, obține venituri scăzute pe care le cheltuieşte în 
întregime. Dacă fiecare ar fi impozitat pentru ceea ce consumă, ţara nu 
ar fi frustată de risipa anumitor persoane. 

Teoria sacrificiului se bazează pe principiul că statul preia o 
parte din veniturile contribuabililor, determinându-l, în aşa fel, la un 
sacrificiu pentru acoperirea cheltuielilor publice. Nici această teorie nu 
poate fi justificată, deoarece contravine menirii statului - de a-i ocroti 
şi proteja pe cei ce-i are în supuşenia sa şi nu de a-i sacrifica. 


:v  Particularităţile, rolul şi clasificarea contemporană a 


Particulaiititile impozitelor constau în aceea că ele au un 
caracter obligatoriu, sunt nerambursabile şi plata lor este fără 
contraprestaţie în sensul că contribuabilul nu primeşte îndată şi 
nemijlocit careva bunuri sau servicii. 

Rolul impozitelor se manifestă în plan financiar, economic şi 
social. în plan financiar impozitele sunt mijlocul principal de 
procurare a resurselor financiare publice. în ţările industrial avansate 
pe seama lor revin 80-90% din totalul resurselor financiare ale statului. 
In ţările în curs de dezvoltare ponderea impozitelor şi taxelor în 
resursele financiare publice variază între 50% şi 80%. în Republica 
Moldova ponderea impozitelor directe şi indirecte în totalul veniturilor 
bugetului consolidat din anul 2005 a constituit circa 80%. O 

caracteristică aparte a evoluției impozitelor este sporirea lor ca mărime 
şi ca pondere în produsul intern brut. 

în plan economic rolul impozitelor se manifestă nu numai ca 
mijloc de colectare a veniturilor necesare acoperirii cheltuielilor 
publice, dar şi ca instrument de stimulare sau frânare a unor anumite 
activități, de creştere sau de reducere a producţiei sau a consumului 
unui anumit produs; mijloc de impulsionare ori de îngrădire a 
comerțului exterior ş.a. La etapa actuală, guvernele tuturor ţărilor 
valorifică masiv impozitele şi taxele în calitate de instrument de 
reglementare macroeconomică. 

în plan social impozitele reprezintă instrument de redistribuire a 
unei părți din venitul naţional între grupuri sociale. în țările industrial 
dezvoltate prin intermediul impozitelor şi taxelor statul preia la buget 
30-40%, şi chiar mai mult, din venitul național, pe când în ţările în curs 
de dezvoltare - 20-30%. O situaţie analogică are loc şi în Republica 
Moldova. Această parte din venitul național este utilizată ulterior în 
scopul protecției materiale a grupurilor sociale nevoiaşe, a finanţării 
acțiunilor de protecție socială, a instituțiilor specializate în furnizarea 
serviciilor sociale. 

După conţinut şi formă, impozitele se clasifică în impozite 
directe şi impozite indirecte. 

Impozitele directe se stabilesc nominal în sarcina unor persoane 
fizice sau Juridice, în funcție de veniturile sau averea acestora. Se 
încasează direct de la subiectul impozitului în mărimea calculată 
reieşind din cotele şi termenele prevăzute în lege. 

La rândul lor, impozitele directe se grupează în impozite reale şi 
impozite personale. Cele reale se stabilesc pe anumite obiecte 
materiale: pământ, clădiri ş.a. Impozitele personale se aşează asupra 
veniturilor sau averii, în strânsă legătură cu situația personală a 
subiectului impozitului. 

Impozitele indirecte sunt denumite astfel deoarece, fiind incluse 
în prețurile mărfurilor şi tarifelor serviciilor, sunt plătite indirect. 
Consumatorul plăteşte vânzătorului impozitul odată cu preţul pentru 
bunul cumpărat, iar vânzătorul, la rândul său, îl plăteşte statului. Deci, 
spre deosebire de impozitele directe, care prevăd existenţa venitului 
sau a averii, impozitele indirecte vizează cheltuirea sau utilizarea 
acestora. De aceea, ele se mai numesc impozite pe consum sau pe 
cheltuială. 

Din categoria impozitelor indirecte fac parte: taxa pe valoarea 
adăugată (TVA), accizele, taxele vamale, alte taxe prevăzute de lege. 

impozitele indirecte influențează puterea de cumpărare a 
consumatorilor, prin urmare şi nivelul de trai al populației. In urma 
stabilirii unui impozit indirect asupra unui anumit bun, cumpărătorul 
va putea să-şi procure o cantitate mai mică din bunul respectiv decât 
înainte de aplicarea acestuia. 

Este dificil să fie raportate impozitele directe sau cele indirecte 
la gradul de dezvoltare economică a unei ţări. Cert este că orice stat 
aflat în dificultate în ceea ce priveşte veniturile bugetare apelează Ia 
impozitele indirecte, în astfel de situaţii crescând ponderea lor în 
totalul veniturilor publice. 

O astfel de situaţie are loc în Republica Moldova, unde ponderea 
impozitelor indirecte în totalul veniturilor bugetare au crescut de la 
40,87% în anul 1995 până la 54,42% în 2000 şi 62,80% în anul 2004. 
Corespunzător ponderea impozitelor directe s-a redus de la 35,17% în 
1995 la 21,18% în 2004.* De fapt, situaţia ar trebui să fie inversă. 


Neonorarea plăţii impozitelor este forma de ocolire, 
eschivare, sustragere prin orice mijloace, integral sau parțial, a plății 
impozitelor de către persoanele fizice şi juridice. 

Neonorarea este legată de povara fiscală, impusă contribuabililor 
prin multitudinea obligațiilor legislației fiscale. Această povară a 
stimulat, în toate timpurile, ingemozitatea acestora în inventarea 
procedeelor de nerespectare a sarcinii fiscale. „Fuga" de la datoria 
fiscală a fost şi este provocată de motivul că fiscul, lovind indivizii în 
veniturile şi averea lor, îi atinge în cel mai sensibil interes - interesul 
bănesc. Există o psihologie a contribuabilului de a nu plăti impozit 
niciodată decât în cazurile în care nu poate să nu plătească. 

Neonorarea plății impozitelor, în funcție de împrejurările cum ea 
poate fi săvârşită în raport cu legitimitatea, se manifestă în două forme: 
legală (licită, Ia adăpostul legii) şi ilegală (ilicită, cu încălcarea legii). 

Neonorarea legală înseamnă neachitarea impozitelor, integral 
sau parțial, fără ca acest comportament să fie apreciat contravenție sau 
infracțiune. O aşa situație este posibilă datorită faptului că metodele de 
stabilire a obiectului impozabil permite de a scoate de sub incidența 
impozitului o parte a venitului impozabil. Aşa, de exemplu, are loc în 


48 Anuarul Statistic al Republicii Moldova. Chişinău, 2005, pag.496 

cazul existenței minimului impozabil, sau în cazul impunerii 
veniturilor realizate de persoane fizice pe baza unor norme medii de 
venit: contribuabilii care obțin venituri mai mari decât media, nu 
plătesc impozit pentru diferenţa respectivă. 

Neonoarea ilegală înseamnă neachitarea impozitelor, integral 
sau parțial, prin încălcarea legislației fiscale. Neachitarea se manifestă 
prin diverse forme, principalele fiind: desfăşurarea ilegală a 
activităților (neînregistrarea ca întreprinzător, fără licenţă ş.a.) şi 
falsificarea evidenţei (ținerea dublelor registre, lichidarea intenționată a 
documentelor, prezentarea documentelor fictive ş.a.). 

Fenomenul neonorării achitării impozitelor şi, în primul rând, 
prin forma sa ilegală este urmărit de organele specializate în domeniul 
fiscalității. 

Aşadar, impozitele, constituind sursa principală de formare a 
veniturilor publice, au apărut şi au evaluat în strânsă legătură cu 
evoluția statului şi diversificării funcţiilor acestuia. Dacă primul stat a 
apărut în Grecia antică cu peste 2600 de ani în urmă, putem, deci, 
constata că şi impozitele au aceeaşi vârstă. 

TEORIA REPRODUCȚIEI PRODUSULUI 
SOCIAL TOTAL 


Oricând şi oriunde baza vieții omeneşti o constituie producția 
bunurilor materiale necesare consumului. Oamenii nu pot înceta să 
producă nici pentru cea mai scurtă perioadă, deoarece ei au nevoie în 
fiecare zi de noi şi noi cantități de bunuri şi servicii. Aşa cum 
societatea nu poate înceta să consume, tot aşa ea nu poate înceta să 
producă. Prin urmare, pentru ca societatea să poată exista, producția 
trebuie să fie neîncetată. 

Procesul de producție, privit în fluxul continuu al reluării sale, se 
numeşte procesul reproductiei. 

Drept rezultat al procesului macroeconomic de producție se 
creează produsul social total. în economia producătoare de mărfuri 
produsul social total se manifestă sub două forme: natural-materială şi 
valorică. 

După forma sa natural-materială produsul social total constă din 
mijloace de producție şi obiecte de consum. 

Din punct de vedere al valorii produsul social total se divizează 
în trei părți: capitalul constant (C), capitalul variabil (V) şi 
plusvaloarea (m). Prima parte reprezintă valoarea mijloacelor de 
producție cheltuite; partea a doua este echivalentul forței de muncă 
creat de munca necesară a muncitorilor salariați, iar partea a treia 
reprezintă plusvaloarea, creată de supramunca aceloraşi muncitori 
salariați. Părțile a doua şi a treia (V+m) împreună formează valoarea 
nou creată, sau venitul național. 


Pentru ca procesul de reproducție să se desfăşoare fără 
întrerupere produsul social total trebuie să fie realizat. Problema 
realizării produsului social total a fost şi este problema centrală a 
teoriei şi practicii economice. 

Prima încercare făcută în teoria economică în ceea ce priveşte 
realizarea produsului social total a întreprins-o Fr.Quesnay în lucrarea 
sa Tabloul economic (1758). 

In cadrul „Tabloului economic” Fr.Quesnay porneşte de la o 
serie de premise. El presupune existența unui mare stat, pe al cărui 
teritoriu se creează, în condiţiile unei agriculturi avansate, un produs 
anual de 7 miliarde livre, care se realizează între trei clase sociale: 
clasa producătorilor, clasa marilor proprietari funciari şi clasa „sterilă”. 

Situaţia celor trei clase sociale, în momentul începerii realizării 
produsului anual, este următoarea: 

1. Clasa productivă, după ce a înlocuit în natură avansurile 
anuale, mai dispune încă de un produs brut agricol de 5 miliarde livre 
(trei miliarde sub formă natural-materială şi 2 miliarde sub formă 
bănească), 

2. Clasa sterilă dispune de mărfuri industriale în valoare de 2 
miliarde livre, din care Vz este reținută de această clasă. 

3. Clasa proprietarilor figurează doar cu pretenția la o rentă 
„ce i se cuvine de la natură") în valoare de 2 miliarde livre, pe care 
urmează să o încaseze de la clasa productivă. 

întregul produs anual (recolta agricolă) de 5 miliarde de livre 
este format din 3 miliarde livre costul de producție (1 miliard 
amortismente pentru „avansurile inițiale", 2 miliarde pentru „avansuri 
anuale") şi 2 miliarde livre produs net. Se ţine cont şi de faptul, că 
procesul realizării începe cu arendaşii care dau proprietarilor de 
pământ 2 miliarde livre sub formă valorică (reprezentând renta) şi au 
consacrat 1 miliard livre (tot sub formă valorică) cumpărării celor 
necesare de la clasa sterilă. în acelaşi timp, se ține seama de faptul că 
circulația între două clase (productivă şi proprietarii funciari) este 
numită de fiziocraţi circulație incompletă, iar circulația între cele trei 
clase sociale, drept circulație completă. 

Prima circulație (incompletă). Arendaşii plătesc proprietarilor 
funciari renta de 2 miliarde livre fară a primi ceva în schimb. Cu î 
miliard proprietarii funciari cumpără mijloace de subzistență de la 
arendaşi, care primesc astfel jumătate din banii pe care i-au dat sub 
forma de rentă. 

A doua circulație (completă). Cu al doilea miliard livre primit 
sub formă de rentă, proprietarii funciari cumpără de la clasa sterilă 
mărfuri industriale. Clasa sterilă cumpără cu acest miliard livre 
mijloace de trai de la clasa productivă. 

A treia circulaţie (incompletă). Clasa productivă cumpără de la 
clasa sterilă bunuri industriale în valoare de 1 miliard livre. O mare 
parte din aceste bunuri constă din unelte agricole şi alte mijloace de 
producție pentru cultivarea pământului. Clasa sterilă înapoiază clasei 
productive aceşti bani, cumpărând cu ei materii prime pentru înlocuirea 
propriului său capital circulant. în felul acesta clasa productivă 
primeşte cele 2 miliarde (în numerar) pe care le-a cheltuit cu plata 

rentei. Procesul realizării se încheie şi se creează condițiile necesare 
reluării procesului de producție în anul următor. 

în „Tabloul economic" a lui Fr.Quesnay analiza realizării 
produsului social total este prezentată astfel: 


Tabelul 3 
Tabloul economic al lui Fr. Quesnay 
Avxansur angale ale Venit pentru propnetarii Av aur avale ale 
vlasti premiu e de pâmunt şi suveran clasci serile 
2 Milne 2 Motninse | Miliard 









Sume care rvoe la platu 1 adun | Milani 
venitului proprietari loe 
funcaan şi a debânzi | Xa lard 
avisunlit pimitive 1 Miliard 
1 Milad 
inlocuraa a 
avansa lar 2 Miliarde 2 Milinrde din caro 'y 
aude este nsținută de monastă 
«lssâ pentr 
avasaniie anulu: 
TOTAL 3 Miliarde x 


Chiar dacă în creația lui Fr.Quesnay se conțin o serie de 
inexactități, important rămâne, însă, surprinderea aspectelor 
fundamentale ale reproducției produsului social total şi descrierea la 
nivel macroeconomic a repartiției veniturilor între cele trei clase 
sociale, banii jucând doar rolul de instrument de schimb. Accentul este 
pus pe latura productivă (chiar şi numai la nivelul sectorului agricol), 
iar circulația mărfurilor şi banilor este privită doar ca o latură a 
procesului reproducției şi nu ca sursă exclusivă a bogăției, aşa cum 
considerau mercantil işti i. 


în baza unei evaluări critice a contribuției liberalilor clasici dar, 
mai ales, a valoroaselor idei din Tabloul economic a lui Fr.Quesnay, 
Karl Marx şi-a construit teoria sa cu privire la reproducția produsului 
social, încercând să dea răspuns următoarei întrebări: în ce fel capitalul 
consumat în procesul de producție este înlocuit sub raportul valorii lui 
din produsul anual şt în ce fel se împleteşte procesul acestei înlocuiri 
cu consumarea plusvalorii de către capitalişti şi a salariului de către 
muncitori ? 

în elaborarea teoriei reproducției produsului social, K.Marx a 
pornit de la următoarele premise teoretice - conform dublei structuri a 
produsului social, activitățile de producție includ două mari sectoare: 
sectorul I, constituit din ramurile care produc mijloace de producție şi 
sectorul II format din ramurile care produc bunuri de consum. 

Producția socială cu divizarea sa în sectoarele I şi II reprezintă o 
unitate contradictorie. Această unitate îşi găseşte manifestarea în aceea 
că sectorul I nu poate exista izolat de sectorul II şi invers. Pentru ca să 
se realizeze procesul de reproducție, se cere un schimb între aceste 
sectoare. Problema centrală a reproductiei întregului produs social o şi 
constituie explicarea faptului cum se realizează acest schimb, cum se 
compensează toate părțile componente ale produsului social total după 
valoare şi după formă socială. 

Spre facilitarea analizei şi având grijă ca acest fapt să nu 
afecteze cu nimic veridicitatea concluziilor, K.Marx a făcut abstracție 
de o serie de factori cu slabă pondere în influențarea rezultatelor, 
adoptând următoarele ipoteze metodologice de lucru: 

- întregul produs social creat în cursul anului este destinat atât 
pentru consumul individual, cât şi pentru consumul 
productiv; 

- societatea este formată numai din două clase sociale - 
muncitori salariați şi capitalişti; 

- fiecare ţară îşi produce toate bunurile de care are nevoie şi le 
realizează numai în interiorul graniţelor sale, fără a apela la 
comerțul exterior; 

- valoarea mărfurilor produse nu se schimbă, ele se vând şi se 
cumpără după valoarea lor inițială; 

- întreaga valoare a capitalului fix este transferată asupra 
noului produs în limitele anului respectiv; 

- pentru toți anii, în cursul cărora se analizează reproducția 
rata plusvalorii rămâne neschimbată (m=100%); 

- progresul tehnic este neutru; aceasta înseamnă că un nou 
ciclu de producție începe cu aceeaşi compoziție organică a 
capitalului (C/ V) ca şi în ciclul anterior; 

- se face abstracție de rolul pe care îl au banii şi de circulația 
acestora în procesul reproducției, „deoarece banii în sine nu 
constituie un element al reproducției reale" 


* K.Marx "Capitalul". Vol.II, pag.572 

Cu premisele teoretice şi ipotezele metodologice arătate, să 
urmărim, în proprii termeni, analiza iui K.Marx a reproducției simple 
şi a celei lărgite. 

Reproducția simplă.  Reproducția simplă este o repetare a 
procesului de producție în proporțiile anterioare. în acest caz întreaga 
plusvaloare se consumă în mod neproductiv, nu se transformă în 
capital suplimentar. Reproducția simplă nu este caracteristică pentru 
modul de producție capitalist, însă, întotdeauna ea constituie o parte a 
reproducției lărgite. De aceea, pentru a afla care sunt condiţiile 
realizării produsului social total în cadrul reproducției lărgite trebuie să 
aflăm în ce condiţii are loc realizarea în cadrul reproductiei simple. 

Pentru a ilustra mecanismul de ansamblu a realizării produsului 
social în condițiile reproducție simple. K.Marx utilizează următoarea 
schemă convențională. Se presupune, că întregul capital social 
constituie careva 7500 de unități băneşti. Dintre acestea în ramurile 
sectorului I, care produce mijloace de producție, funcționează un 
capital în mărime de 5000 de unităţi, inclusiv capitalul constant (C) 
constituie 4000 de unități, iar capitalul variabil (V) - 1000 de unități. 

în ramurile sectorului II, care produce bunuri de consum, 
funcționează un capital în mărime de 2500 de unități băneşti, inclusiv 
capitalul constant (C) constituie 2000, iar capitalul variabil (V) - 500 
de unități băneşti. 

Drept rezultat al funcționării întregului capital social, rata 
plusvalorui (m) fiind egală cu 100%, se creează un produs social anual 
în valoare de 9000 de unităţi. 

în sectorul I s-a produs producție-marfa sub formă de mijloace 
de producție în mărime de 6000 unităţi şi, care poate fi împărțită în 
următoarele părți: 

14000C + 1000V + 1000m = 6000 

în sectorul II s-a produs producție-marfă sub formă de bunuri de 
consum în mărime de 3000. în ceea ce priveşte valoarea, această 
producție se împarte în: 

II 2000C + 500V + 500m = 3000 

Să urmărim acum, cum va decurge procesul de realizare a 
întregului produs social, cum va avea loc schimbul de producție între 
sectoarele I şi II în cadrul reproducției simple. 

Se presupune, că în sectorul I din cele 6000 de unităţi, 
încorporate în mijloace de producție, pot fi folosite 4000, ceea ce este 
egal cu suma capitalului constant cheltuit în cadrul acestui sector. 

Restul producției sectorului I în sumă de 2000, egală ca valoare cu I 
(V+m), reprezintă fondul de consum propriu al muncitorilor (1000 V) 
şi al capitaliştilor (1000 m) din acest sector. în limitele acestui sector 
ea nu poate fi folosită, deoarece sectorul 1 nu produce obiecte de 
consum individual. Acestea se produc în sectorul II. Prin urmare, o 
producție a sectorului I în suma de 2000 trebuie preschimbată pe o 
sumă egală a producției sectorului II. 

Din produsul anual al sectorului II în sumă de 3000, produs care 
este compus din bunuri de consum, în acelaşi sector poate fi realizată o 
producție pentru o sumă egală cu salariul muncitorilor (500 m) şi 
plusvaloarea capitaliştilor (500 m) din acest sector. în sectorul II 
rămâne nerealizată producție pentru 2000 de unități băneşti. Ca valoare 
ea este egală cu capitalul constant, cheltuit în acest sector (II c). 
Această producție nu poate fi consumată în sectorul II. De aceea apare 
necesitatea de a schimba producţia sectorului II, care este egală cu 
suma de 2000, pe o producție având o sumă analogică a sectorului I. în 
urma acestui schimb apare din nou posibilitatea reînnoirii în cursul 
anului următor a producției în aceleaşi proporții atât în sectorului I, cât 
şi în sectorul II ale producției sociale. 

în cadrul reproducției simple principala condiţie a realizării o 
constituie prezenţa următoarei proporții: I (V+m) = II C, adică suma 
veniturilor anuale ale muncitorilor şi capitaliştilor din sectorul I trebuie 
să fie egală cu capitalul constant din sectorul II, consumat în cursul 
unui an. 

în mod schematic această condiție poate fi reprezentată astfel: 


Din condiția de bază decurge condiția a doua. în cadrul 
reproducției simple suma producției sectorului I trebuie să fie egală cu 
suma capitalurilor constante din ambele sectoare, adică: 


Din condiția de bază decurge, de asemenea, şi condiția a treia, 
întrucât producția sectorului II este compusă din bunuri de consum 
personal, destinate satisfacerii nevoilor individuale ale muncitorilor şi 
capitaliştilor din sectoarele I şi II, în cadrul reproducției simple: 

II (C+ V+m)=I(V+m)+1!(V+m) 

Aceasta înseamnă, că suma producției sectorului II trebuie să fie 
egală cu suma capitalului variabil şi plusvalorii din ambele sectoare. 

Acestea sunt condițiile de realizare a produsului social în cadrul 
reproducție simple. 

Reproducţia lărgită * în cazul reproducției lărgite are loc reluarea 
procesului de producție în proporții mărite. Totodată, o parte a 
plusvalorii se transformă în capital suplimentar - constant şi variabil. 
După cum s-a menţionat deja, sursa reproducției lărgite o constituie 
acumularea de capital, iar izvorul acumulării - plusvaloarea. 

Realizarea rezultatelor reproductiei lărgite K.Marx a demonstrat- 
o pe baza următoarei scheme. în sectorul I a fost investit capital în 
sumă de 5000 unităţi băneşti: 14000C + 1000V 
Capitalul sectorului II e format din 2250 de unități băneşti: II J500C 
+ 750V f 
Când rata plusvalorii (m-100%) întregul produs social total obținut 
va constitui 9000: 


Să presupunem, că în sectorul I se acumulează o jumătate din 
plusvaloarea obținută, adică 500. Plusvaloarea acumulată se împarte în 
capital constant suplimentar şi capital variabil suplimentar în aceeaşi 
proporție, în care capitalul constant se referă la capitalul variabil în 
anul precedent, adică 4:1. în acest caz din plusvaloarea acumulată 400 
de unități vor fi transformate în capital constant suplimentar (să-I 
notăm cu Cf) şi 100 de unități - în capital variabil suplimentar (să-l 
notăm cu vi). Prin urmare, în sectorul din producția acestui sector vor 
fi consumate mijloace de producție 4400 de unităţi, dintre care 4000 
vor fi folosite pentru restabilirea mijloacelor de producție, consumate 
anul trecut, şi 400 - pentru procurarea de mijloace de producție 
suplimentare. 

După aceasta în sectorul I va rămâne producție nerealizată în 
sumă de 1600. După forma sa naturală ea reprezintă mijloace de 
producție care pot fi consumate numai în mod productiv, iar ca valoare 
ea reprezintă o parte a valorii nou create, echivalentă cu valoarea forței 
de muncă (1000V), plus o parte a plusvalorii, pe care capitaliştii o lasă 
pentru a angaja noi muncitori (100V), plus o parte, folosită de către 

capitalişti pentru consumul individual (500m). Dar 1(V+m), după cum 
ştim, nu pot fi realizate în cadrul sectorului I şi trebuie să fie 
preschimbate pe producția sectorului II. în cadrul sectorului II pentru 
reproducția simplă se cer 1500 de unități de capital constant. Dar 
proprietarii mijloacelor de producție din sectorul I cer de la sectorul II 
adăugător 100 de unităţi, necesare pentru noua forță de muncă pe care 
ei o angajează. Capitaliştii din sectorul II capătă posibilitatea de a lărgi 
producția, mărind capitalul constant cu 100 de unități. Astfel, 
mijloacele de producție în sumă de 1600 se preschimbă pe o sumă 
egală de obiecte de consum. Realizarea producției sectorului I se 
încheie. 

Referitor la sectorul II, aici a mai rămas nerealizată producție în 
sumă de 1400, care trebuie să fie folosită în cadrul aceluiaşi sector. Din 
această sumă 750 de unități vor fi folosite pentru consumul 
muncitorilor de acum angajaţi. Deoarece capitalul constant din sectorul 
II a sporit de la 1500 la 1600 de unităţi, proprietarii trebuie să angajeze 
un număr suplimentar de muncitori. Dacă reieşim din compoziția 
organică neschimbată a capitalului, care în sectorul II este de 2:1, 
atunci în cazul măririi capitalului constant cu 100 de unități va fi 
nevoie de un capital variabil suplimentar de 50 de unităţi. Prin urmare, 
pentru consumul individual al muncitorilor din sectorul II va fi nevoie 
de o producţie de 800 de unităţi (750V+50V). Această producție se 
realizează chiar în cadrul sectorului II. 


După aceasta în sectorul II mai rămâne producție nerealizată în 
sumă de 600 unităţi, care reprezintă o parte a plusvalorii, rămasă după 
acumulare (100Ci + 50V:). Ea este folosită pentru consumul individual 
al capitaliştilor din acest sector. Ca rezultat, întreaga producție a 
sectorului doi este şi ea realizată. Din cele expuse urmează condiția de 
bază a realizării produsului social total în cadrul reproducției lărgite: 
suma veniturilor anuale ale muncitorilor şi capitaliştilor din sectorul I 
trebuie să fie mai mare decât capitalul constant al sectorului II, 
capitalul consumat în cursul anului, sau: 

I(V+m)>IC 

Din această condiție de bază decurge şi a doua condiție: întreaga 
producție a sectorului I în cazul reproducției lărgite trebuie să fie mai 
mare decât suma capitalului constant, care a fost consumat în cursul 
anului precedent în sectoarele I şi II, sau: 

I(C+ V+m)>IC+IIC 

Cu alte cuvinte, sectorul I trebuie să producă o astfel de cantitate 
suplimentară de mijloace de producție, care ar putea să asigure pe 
parcursul anului următor o mărime a capitalului constant atât în 
sectorul I, cât şi 7n sectorul II. 

Din condiția de bază a realizării în cadrul reproducției lărgite 
decurge şi a treia condiție: în cazul reproducției lărgite venitul național 
al societăţii trebuie să fie mai mare decât valoarea producției sectorului 
II, sau: 

Il (V+m)+L(V+m)>U(C+ V+m) 

Cu alte cuvinte, în cazul reproducției lărgite venitul național 
creat în sectoarele I şi II ale economiei naționale nu este folosit în 
întregime pentru consumul individual - o parte a lui este acumulată 
pentru a fi folosită în scopul măririi capitalului constant în ambele 
sectoare. 

Aşadar, spre sfârşitul primului an pe contul plusvalorii a avut loc 
o lărgire a proporțiilor producției atât în sectorul I, cât şi în sectorul II. 
La începutul celui de-al doilea an capitalul social se prezintă astfel: 

| 4400C + 1100 V 
II 1600C + 800V 

După sfârşitul celui de-al doilea an întregul produs social va 

creşte de la 9000 ia 9800 (m fiind de 100%). 


I 4400C + 1100V + 1100m = 6600 } 9800 
II 1600C + 800V + 800m = 3200 


După cum se observă, un imbold spre sporirea capitalului 
constant în sectorul I şi dă sectorul I. Prin aceasta, în special, se şi 
manifestă rolul lui în dezvoltarea întregii productii sociale. în exemplul 
citat compoziția organică a capitalului este privită ca fiind 
neschimbată. în realitate, însă, are loc dezvoltarea progresului tehnic şi 
această compoziţie se măreşte. 

Teoria reproducţiei produsului social elaborată de K.Marx oferă 
o imagine clară şi o explicaţie a mecanismului economic în care fiecare 
parte componentă a producţiei naţionale îşi găseşte, atât material cât şi 
valoric, locul şi rolul în ansamblul procesului de reproducție. 
Valabilitatea şi actualitatea ei o demonstrează concepţiile ulterioare, 
care direct sau indirect, voit sau nu, se sprijină, se completează, se 
dezvoltă, sau, pe o altă cale, ajung la concluzii asemănătoare. Spre 

exemplu, modelul lui Leontiev şi Tsuru, în mod direct îşi trag sorgintea 
din analiza marxistă. 

Economista engleză J.Robinson afirmă că teoria reproducției a 
lui K.Marx „oferă un mod foarte simplu şi neapărat necesar de 
abordare a problemei economisirii şi investițiilor, precum şi a 
echilibrului între producția de bunuri materiale şi cererea pentru 
bunuri de consum" ° 


50 J Robinson "Contribution to Modern Economics”. New York, Academic Press, 
1978, pag.66 

13 TEORIA REPARTIȚIEI 


Repartiția reprezintă procesul de repartizare a rezultatelor 
activității economice între membrii societății, una din fazele 
omul, datorită dezvoltării mijloacelor de muncă, a început să producă 
mai mult decât era necesar pentru propria Iui întreținere. Era şi este 
firesc ca rezultatele producției să se repartizeze între cei ce participă, 
într-un fel sau altul, la desfăşurarea activităților umane. 

Treptat repartiția a devenit una din cele mai disputate probleme 
în cadrul teoriei economice, cu repercusiuni deosebite în practica 
economică, socială şi politică. Disputele asupra acestei probleme de o 
importanță majoră continuă. în consecință au apărut anumite concepții 
cu privire la locul şi rolul repartiției în ştiinţa şi practica economică. 

Primele încercări în vederea elaborării unei teorii a repartiţiei 
le-au întreprins precursorii liberalismului economic clasic William 
Petty, Candillac şi Richard Cantillon. 

William Petty în lucrarea sa Tratat asupra impozitelor şi 
taxelor (1662) distingea trei mari categorii de venituri: 

- salariul - pentru muncitor; 

- profitul - pentru întreprinzător; 

- renta - pentru proprietarul funciar. 

W.Petty considera că există o lege naturală a salariilor în 
conformitate cu care acestea se stabilesc la un nivel determinat de 
minimul de existență. Stabilirea unui salariu mai mare ar îndemna 
muncitorii spre „lenevire". Referindu-se la profit, s-a pronunţat 
împotriva limitării legale a acestuia de către stat, arătând că profitul era 
un preţ care se stabilea pe piață. Despre rentă a scris puţin. 

Condillac a distins patru categorii de participanți la distribuirea 
veniturilor: capitalişti, proprietari funciari, întreprinzători şi salariați, şi 
a apreciat că nivelul diferitelor tipuri de venituri este reglementat de 
legi riguroase. 

Richard Cantillon în lucrarea sa Eseu asupra naturii 
comerțului general (1755), printre indivizii care îşi aduc aportul la 

dezvoltarea producției îi distingea pe cei cu „venituri certe" şi pe cei cu 
„venituri incerte" (poate mai potrivit ar fi „câştiguri"). Pe ultimu el i-a 
numit întreprinzători (antreprenori), cei care purtau riscul producției şi 
remunerarea lor era un tip de venit care nu se confunda cu nici unul din 
celelalte. Cât despre celelalte venituri, acestea erau: 

- salariul muncitorului; 

- profitul capitalului; 

- renta - pentru proprietarii funciari. 

Salariul era considerat ca dependent de o lege naturală, legat de 
costul de producție a muncii şi fiind variabil în raport cu pregătirea 
profesională a muncitorului. 

Problema repartiției a constitui nucleul cercetărilor ştiinţifice ale 
fiziocraților. Ei au fost primii care au analizat activitatea economică ca 
un flux continuu de venituri, trecând de la o clasă a populației la alta. 
Şeful necontestat al fiziocraților Francois Quesnay a prezentat aceste 
diverse fluxuri de venituri în vestitul său Tablou economic apărut în 
anul 1758. Fr.Quesnay şi-a propus să ilustreze modul în care se 
repartizează produsul global anual al unei ţări (Franţa) între trei clase 
sociale: 

a) clasa productivă, reunind pe lucrătorii şi arendaşii 

pământului; 

b) clasa proprietarilor, formată din marii proprietari funciar, 

clercul, administrația de stat ş.a. 

c) clasa „sterilă, compusă din industriaşi, comercianți, 

meseriaşi liberi. 

Această clasificare, stabilită după rolul jucat în producție, şi nu 
după modalitățile fiecărei categorii de venit, a constituit, după cum s-a 
menţionat, baza teoriei repartiției fiziocrate. 

în continuare teoria repartiției a fost îmbogățită cu noi idei de 
creatorii liberalismului economic clasic. Adam Smith în opera sa 
Avuția națiunilor a divizat societatea din timpul său în trei clase: 
muncitori, capitalişti şi proprietari funciari. Potrivit structurii de clasă, 
A.Smith aprecia că venitul nou creat se împarte în salariu pentru 
muncitori, profit pentru capitalişti şi rentă pentru proprietarii funciari. 
Totodată, el susținea că sursa tuturor veniturilor este munca 
muncitorilor salariaţi. Salariul este doar o parte din produsul muncii 
muncitorului. Profitul şi renta sunt create de supramunca muncitorului 
şi însuşite gratuit de proprietarii mijloacelor de producție. 

David Ricardo în opera sa Principiile economiei politice şi ale 
impunerii considera, că sarcina Economiei politice constă nu numai în 
studierea problemelor creşterii avuției, ci şi în explicarea legilor 
distribuirii avufiei. După părerea lui, a determina legile care 
reglementează această distribuire, constituie principala problemă în 
ştiinţa economică. Prin contribuțiile sale majore în acest câmp 
D.Ricardo poate fi denumit, pe drept cuvânt, economist al repartiție. 

întreaga explicație a sistemului repartiției este realizată de 
economistul englez, de pe poziţiile teoriei valorii-muncă. Pentru prima 
dată în istoria ştiinţei economice, D.Ricardo înlătură ruptura dintre 
producție şi repartiție - prezentă la toți predecesorii - realizând între 
cele două faze ale reproducției o legătură indestructibilă. 

în concepția lui D.Ricardo, toate veniturile societății (salariu, 
profit, rentă) sunt create prin munca muncitorului. Şi la D.Ricardo, ca 
şi la A.Smith, salariul şi profitul sunt două mărimi complementare: 
dacă una creşte - cealaltă se micşorează. Explicaţia este de una 
singură: sursa lor o constituie valoarea nou creată. 

Jean Babtiste Say a prezentat toate veniturile ca fiind supuse 
aceloraşi legi, iar toți coparticipanţii ca prezentând părți din acelaşi 
produs nou creat, constituit prin preţul de piață a mărfurilor. J.B.Say 
era de părerea că venitul societăţii este egal cu produsul brut rezultat 
din pământuri, din capitaluri şi din industria unei națiuni. Acest venit el 
l-a prezentat ca repartizat între trei serii de copartajanţi, clasați după 
natura serviciului lor productiv: muncitori, furnizori de fonduri de 
pământ, furnizori de capital. 

J.B.Say aprecia că fiecare categorie de venit putea, în fapt, să ia 
două forme: sau să fie aleatoriu, adică să depindă de nivelul general al 
preţurilor, caz în care proprietarul mijloacelor de producție este 
considerat ca preluând o afacere „pe cont propriu", adică îşi vinde lui 
însăşi produsele; sau să fie calculat forfetar, în cazul în care serviciile 
productive sunt „cedate" unui întreprinzător, pentru un preţ fixat, In 
avans, independent de prețul obiectelor produse şi unde antreprenorul 
păstrează pentru el diferenţa între preţul serviciilor şi prețul obiectelor. 

Concepţia lui John Stuart Mill referitor la repartiție este mai 
apropiată de cea a lui D.Ricardo, decât de cea a lui J.B.Say. Pentru 
J.S.MHI există trei participanți la procesul repartizării şi trei venituri: 
muncitorul cu salariul, capitalistul cu profitul, proprietarul funciar cu 
renta. 

Salariul muncitorului depinde de raportul cerere-ofertă de forță 
de muncă, adică de relația dintre importanţa numerică a populației 
muncitoreşti şi capital, adică de mărimea capitalului avansat pentru 
cumpărarea forței de muncă. Ca şi A.Smith, J.S.Mill considera că 
evoluția populației şi a părții acesteia aptă de muncă sunt automat 
reglate de creşterea mijloacelor de trai şi celor pentru angajarea forței 
de muncă. Pe măsura dezvoltării societăţii fondul de salarii urma să 
crească. 

Pentru J.S.Mill profitul era un venit al capitalului, iar dobânda 
nu era decât o formă particulară de profit. Renta pentru proprietarul 
funciar era apreciată de ultimul liberal clasic ca un efect de „monopol”. 
De fiecare dată când un obiect există în cantități limitate şi este 
imposibil ca oferta lui să crească liber, putem spune că avem monopol. 

Sismonde de Sismondi unul din primu critici ai liberalismului 
economic clasic, fără a fi socialist, a căutat o cale medie, care ar 
permite, înlăturând abuzurile libertății, să salveze principiul armoniei 
sociale. în lucrarea sa Noi principii de economie politică (1819), 
referindu-se la problemele repartiției, S.Sismondi critică şcoala liberală 
pentru faptul de a fi impus ca obiect de cercetare bogăţia națiunilor, 
cauzele sporirii ei. După el, adevăratul obiect al ştiinţei economice este 
OMUL, sau şi mai exact, „bunăstarea” fizică a omului. De aceea în 
Economia politică trebuie făcut loc, în primul rând, distribuției. 
Bogăția merită acest nume, - aprecia S.Sismondi, - numai când e 
repartizată în proporții convenabile. Ea nu ar putea fi nici concepută, 
nici apreciată, dacă se face abstracție de repartiție. Mai mult, în 
distribuirea bogățiilor face un loc cu totul deosebit acelora pe care el îi 
numeşte „săraci", cei care nu au decât braţele lor pentru a putea trăi şi 
care muncesc din greu, din zi şi până-n noapte, în uzine sau pe ogoare. 
Ei sunt, în fapt, cei ce formează majoritatea populației. în repartizarea 
inegală a bogăției el vede contradicţiile dintre bogați şi săraci. 

Henri de Saint Simon, Charles Fourier şi alți reprezentanți ai 
socialismului utopic (realizabil) au examinat problema repartiției 
veniturilor şi au căutat soluții pentru perfecționarea ei în conformitate 
cu propriile lor convingeri. 

S.Simon în lucrările sale Industria (1817) şi Noul creştinism 
(1825) afirmă că în societatea capitalistă există doar 2 clase: muncitorii 
ŞI trândavii (albinele şi trântorii). Unica sursă a tuturor veniturilor este 
munca muncitorilor. Relații de exploatare apar când trândavii însuşesc 
o parte a produsului creat de muncitori, în mod gratuit. S.Simon face 

deosebire între întreprinzători, care obțin un venit justificat prin 
participarea la muncă, şi proprietari, care obțin un venit doar pentru 
calitatea lor de stăpâni a mijloacelor de producție. 

Exploatarea este, după părerea lui S.Simon, un defect organic al 
unui regim social. Ea este inerentă proprietății private şi este o 
consecință necesară a acesteia. Atributul fundamental al proprietății 
private este tocmai perceperea unui venit fără muncă. De aceea 
interesul social cere ca proprietatea să se afle în mâinile oamenilor cei 
mai destoinici. în aşa condiții bogăția nu va fi un scop în sine, ci un 
mijloc de satisfacere a nevoilor întregii populaţii. Pentru soluționarea 
acestei probleme S.Simon propunea trecerea proprietății în posesia 
statului. Fund posesorul tuturor mijloacelor de producție, statul va 
distribui venitul nou creat prin munca tuturor în concordanţă cu nevoile 
reale. într-o societate colectivistă, indivizii au şanse egale de 
afirmare, fără ca aceasta să însemne egalitarism. 

Charles Fourier în Teoria celor patru mişcări şi a destinului 
general (1809) şi Tratat despre asociația domestică-agricolă (1822) a 
arătat că anarhia în producție, circulație şi repartiție constituie viciile 
principale ale capitalismului. Sporirea producției capitaliste ca urmare 
a industrializării, în loc să creeze o bunăstare generală, contribuie, 
dimpotrivă, la sărăcirea unei părți a populației, şi anume a clasei 
muncitoare. Această situație duce la acumularea bogăției în mâinile 
câtorva, în timp ce lumea muncitoare se zbate în nevoi, în sărăcie. în 
civilizația capitalistă, - scrie Ch.Fourier, - e nevoie de mulți săraci 
pentru a putea exista câțiva bogați. 

Ch.Founier era convins că civilizația capitalistă, în mod 
obligatoriu, trebuie să evolueze către armonie. în acest scop el 
propunea un sistem de organizare socială care are la bază nişte 
asociaţii constituite în mod liber denumite falange. Falanga este o 
unitate de producție agricolă, manufacturieră, de exercitare a ştiinţelor 
şi artelor, este totodată o unitate de gospodărie consumativă. 


Modul de repartizare a produsului obținut prin munca tuturor 
celor apți de a activa va fi următorul: 4/12 capitalului; 3/12 talentului; 
5/12 muncii manuale, fiecare asociat putând participa cumulativ la 
toate aceste trei categorii. Regulile repartiției pot fi rezumate astfel: 

1.  Remunerarea după muncă a fiecărui asociat; 
2. Este necesar să se ţină seama că produsul nou creat este 
rezultatul muncii întregii colectivități; 

3. Mărimea venitului (salariului) trebuie să fie în raport direct cu: 
a) gradul de necesitate a muncii; b) gradul de utilitate, şi în 
raport invers cu c) gradul de atracție al muncii prestate. 

Dreptul la muncă este, după Ch.Fourier, un drept natural al 
omului. Societatea trebuie să asigure fiecărui om posibilitatea să 
muncească. 

Autorul „,Capitalului” Karl Marx explică esenţa repartiției 
astfel. în economia naturală, nedivizată în clase, - aprecia el, 
muncitorul păstrează pentru sine întregul produs al muncii sale. 
Artizanul vinde o marfă pentru bani, cu care cumpără altă marfă. Nu 
acelaşi lucru se întâmplă în regimul capitalist. Producția este lăsată la 
dispoziţia indivizilor care pun în mişcare capitalul, cumpărând cu el 
mărfuri, şi vor să recupereze, în final, un capital mai mare. Acest scop 
se realizează numai în condiţiile în care există o marfă capabilă de a 
produce o valoare mai mare decât propria-i valoare. Această marfă este 
forța de muncă. 

Capitalistul cumpără forța de muncă la valoarea ei determinată 
de costul bunurilor de existență. Dar forța de muncă are calitatea 
excepțională de a produce o valoare mai mare decât propria-i valoare, 
plusvaloarea. în procesul repartiției valorii nou create muncitorul 
primeşte salariu egal cu preţul forței sale de muncă, iar proprietarii 
mijloacelor de producție însuşesc gratuit plusvaloarea creată de 
supramunca muncitorilor sub formă de profit, rentă sau dobândă. 
Pentru  K.Marx, exploatarea forței de muncă, în condițiile 
capitalismului, este inevitabilă; ea rezultă din legile formării preţurilor. 

Unul din reprezentanţii neoclasicismului Alfred Marshall a 
dezvoltat teoria repartiției prin distincția între perioada scurtă şi 
perioada lungă de timp. El porneşte de la ideea că în orice economie, 
prin vânzări se nasc în fiecare an mase de disponibilităţi, superioare 
celor necesare pentru plata resurselor puse în mişcare. Acest surplus, 
dividend naţional esențialmente mobil, constituie masa ce trebuie să fie 
repartizată între diverşi agenți ai producției ca preţ al serviciilor 
prestate. 

A.Marshall a considerat că pentru toate categoriile de venit 
există aceleaşi legi: pe termen scurt - legea productivității marginale, 
pe termen lung - legea costului de producție. Mai mult. El a distins 
patru şi nu trei categorii de venituri: 

- renta, pentru pământ; 

- salariul, pentru muncă; 

- dobânda, pentru capital; 

- profitul, pentru spiritul de inițiativă. 

în viziunea lui A.Marshall toți factorii de producție sunt 
substituibili, în sensul că fiecare om de afaceri se întreabă ce factor de 
producție trebuie folosit, decizia utilizării unuia sau altuia luând-o 
numai după ce s-a informat asupra prețului fiecăruia. în consecinţă, 
orice fluctuație în prețul unui factor trebuie să influenţeze şi asupra 
altuia. 

Alt adept al neoclasicismului Friedrich von Wiesser (1851- 
1926), examinând problema repartiției, aprecia că orice producție 
necesită folosirea mai multor factori de producție. Important este, pe de 
o parte, de a determina contribuția fiecăruia la obținerea producției, iar 
pe de alta - stabilirea venitului fiecărui factor. Pentru rezolvarea 
acestor două probleme von Wiesser a propus metoda combinării 
factorilor de producție. Conform acestei metode fiecare factor de 
producție poate intra, în aceeaşi întreprindere, în mai multe combinaţii 
posibile, iar prin determinarea contribuției lui - prin detaşarea rolului 
jucat în fiecare dintre ele - se poate stabili mai exact şi venitul 
corespunzător. în felul acesta se stabilesc veniturile forței de muncă, 
pământului şi capitalului deoarece, în concepția economistului austriac, 
toți şi fiecare în parte produc valoare. 


Foarte incorect din punctul de vedere ai teoriei obiective a 
valorii. 

în literatura de specialitate există şi alte concepții cu privire la 
problema repartiției. Noi vom menționa doar viziunea neokeynesistului 
Pierro Sraffa (1898-1983). în lucrarea sa Producția de mărfuri prin 
intermediul mărfurilor (1960) el consideră că în economia de piață 
contemporană un rol important îl au „raporturile dintre muncă şi 
mijloacele de producție". în condițiile în care cei ce depun munca sunt 
organizați pentru apărarea intereselor lor, inclusiv pentru apropierea 
unei părți din surplusul nou creat, iar proprietarii mijloacelor de 
producție sunt Şi ei organizați ca să-şi apere interesele şi să ia o parte 
cât mai substanțială din acest surplus, se cere ca statul să intervină prin 
diverse mijloace (inclusiv ale veniturilor, taxelor, impozitelor, 
indexărilor, ajutoarelor de şomaj ş.a.) şi să contribuie la realizarea unei 
juste repartiții a surplusului de valoare nou creată. 

TEORII PRIVIND ŞOMAJU 


Teoria subutilizării forței de muncă în economia de piaţă 
capitalistă a fost inițiată de Simonde de Sismondi, care primul a 
explicat că cauza şomajului o constituie acumularea capitalului şi 
ruinarea nucilor producători. Introducerea maşinilor influenţează nu 
numai asupra celor care devin şomeri, ci şi asupra celor menținuți în 
serviciu; li se micşorează salariul, li se prelungeşte ziua de muncă, sunt 
atraşi în producție copiii şi femeile. 

Sismondi a formulat ideea că societatea industrială tinde să se 
scindeze în două clase diferite: cei care muncesc şi cei care posedă, 
sau cum afirmă el, bogați şi săraci. Libertatea concurenței grăbeşte 
această despărțire, făcând să dispară toate rangurile intermediare, 
pentru a lăsa faţă în faţă pe proletar şi capitalist. în societate nu mai e 
loc decât pentru marele capitalist şi salariați. 

în opoziția dintre capitalist şi salariați Sismondi vede cauza 
mizeriei. Deposedat de proprietate, muncitorul îşi va vinde forţa de 
muncă, ca pe oricare altă marfă. Cererea şi oferta va regla şi înmulțirea 
sau scăderea numărului de muncitori. 

Thomas Malthus considera că subutilizarea forţei de muncă se 
datorează acumulării capitalului şi creşterii prea accentuate a 
populaţiei sărace. 

Până la T.Malthus a predominat ideea Ordinii naturale, conform 
căreia proporțiile sociale, deci şi evoluția populaţiei, erau reglate de la 
sine prin manifestarea neîngrădită a interesului personal. A.Smith, 
Godwin, Condorcet ş.a. apreciază că nu este nici un pericol al 
suprapopulației, întrucât numărul populației se regla de Ia sine de către 
evoluţia mijloacelor de subzistență. Prin ştiinţă şi alte mijloace se putea 
asigura sporirea bunăstării populaţiei. T.Malthus a atras atenția asupra 
unei tendinţe de creştere mai rapidă a populației față de mijloacele de 
tral. 

El a presupus că populaţia creşte într-o progresie geometrică, iar 
mijloacele de trai într-o progresie aritmetică. 


Populația 1 2 4 8 16 32 64 128 256 
Bunurile materiale 1 2 3 4 5 6 7 8 9 


127 


Perioada considerată de 'T.Malthus pentru dublarea populaţiei, 
respectiv pentru creşterea cu o unitate a bunurilor materiale, este de 25 
ani. Se observă că populația dublându-se la fiecare 25 ani, iar 
mijloacele de trai sporind cu o cantitate constantă, distanţa între ele va 
creşte în proporții îngrijorătoare. 

Ideea majoră a iui T.Malthus este aceea că prin înmulțirea 
necontrolată a populației, omenirea se condamnă la mizerie, la 
înrăutățirea situației sale economice. Acumularea capitalului 
favorizează acest proces. înclinația spre economisire îi determină pe 
cei bogați să acumuleze şi să investească în paguba consumului. 

Karl Marx a pus în centrul cercetării problemei şomajului legea 
generală a acumulării capitaliste. E| subliniază, că pe măsură ce 
proporțiile absolute ale întregului capital sporesc, ponderea capitalului 
variabil în masa globală a capitalului scade. întrucât cererea de forță de 
muncă este determinată de mărimea capitalului variabil, reducerea 
ponderii lui duce la scăderea relativă a cererii de forță de muncă. 
Cererea de forță de muncă creşte mai încet decât proportiile capitalului 
social total şi ale producției. în acelaşi timp oferta forței de muncă 
creşte. 

Totodată, aplicarea tehnicii şi tehnologiilor mai avansate, 
intensificarea muncii ş.a. sunt însoțite de reducerea unei părți din 
muncitorii ocupați. în aşa condiții apare şomajul, numit de K.Marx 
„armata industrială de rezervă a muncii 

Prin urmare, mecanismul acumulării capitaliste şi condiţiile 
generale ale dezvoltării producției creează un raport dintre oferta de 
forţă de muncă şi cererea de forță de muncă, care nici pe departe nu 
este favorabil muncitorilor salariați. O anumită parte a clasei 
muncitoare este condamnată la şomaj. în situaţiile crizelor economice, 
când producția se reduce, şomajul creşte brusc. Atunci când economia 
se află în faza de avânt şi întreprinderile au nevoie de un număr 
suplimentar de muncitori proprietarii mijloacelor de producție îi 
angajează din rândurile şomerilor, datorită cărui fapt şomajul scade. în 
faza de criză el iarăşi creşte. 

Existenţa armatei de şomeri înseamnă că există o suprapopulație 
relativă. în esenţă, forțele de producție contemporane dau posibilitatea 
de a-i asigura întregii populații apte de muncă o activitate utilă. 
Suprapopulația este anume relativă, adică reprezintă un surplus de forță 
de muncă în comparație cu cererea de forță de muncă din partea 
capitalului. 

în aprecierea lui K.Marx suprapopulația relativă, adică şomajul 
există sub trei forme principale. 

1. Şomaj flotant Această formă a şomajului îi cuprinde pe 
muncitorii care ba sunt eliminați din câmpul muncii, ba sunt atraşi din 
nou în sfera de activitate economică. La baza acestei forme de şomaj 
(suprapopulație relativă) se află neuniformitatea dezvoltării producției 
capitaliste, acumulării capitalului şi modificării compoziției lui 
organice în diferite ramuri. 

2. Şomaj latent. Această formă a şomajului este legată în cea 
mai mare parte de sfera agrară de producție. Creşterea compoziției 
organice a capitalului în agricultură are ca urmare reducerea absolută a 
cererii de muncă, necesară lucrării pământului dat. în același timp, 
mica producție agricolă nu asigură ocuparea deplină a acesteia. Apare 
şomajul. Este numit latent deoarece lucrătorii din producția agricolă, 
rămaşi fără lucru, în cea mai mare parte a lor, nu-şi găsesc aplicare în 
oraş şi rămân în sat. 

3. Şomaj stagnat K.Marx a raportat la această formă de 
şomaj (suprapopulaţie relativă) partea populației apte de muncă, care 
se caracterizează prin faptul că este ocupată extrem de neregulat, şi, în 
special, pe muncitorii care lucrează la domiciliu. Mulți muncitori, 
numai de la caz la caz, au posibilitatea de a avea de lucru, iar durata 
şomajului lor este atât de mare, încât ei se pomenesc cuprinși de forma 
stagnată a şomajului. 

pătura inferioară a şomerilor constă din trei categorii: a) 
persoanele apte de muncă, dar care timp îndelungat nu au de lucru şi 
trăiesc din cele donate în folosul săracilor; b) orfanii şi copiii săracilor, 
care nu au nici un fel de venituri şi mijloace de subzistență; c) 
mutilaţii, bolnavii, proletarii ajunşi la vârsta înaintată. Această pătură 
formează categoria de invalizi a armatei muncitoreşti active şi balastul 
armatei industriale de rezervă". 

Ulterior problema şomajului a fost analizată şi de alți 
economişti, dar contribuția majoră a avut-o John Maynard Keynes. în 
lucrarea sa Teoria generală a folosirii mâinii de lucru, a dobânzii şi a 
banilor (1936) el a efectuat o amplă cercetare a şomajului involuntar, 
când acesta devenise o problemă mondială îngrijorătoare. 

Originalitatea cercetării lui constă în abordarea şomajului în 
contextul unui dezechilibru general între ofertă şi cerere, fapt neadmis 


* K.Marx. "Capitalul". Vol.I, pag.676 

de teoria clasică şi neoclasică. Pentru susținerea punctului său de 
vedere, J.Keynes recurge la raportul dintre funcţia cererii şi ofertei 
globale, raport influenţat de acțiunea, controlată sau nu, a unor legi 
psihologice fundamentale In economia de piaţă. 

Conform postulatelor teoriilor clasice şi neoclasice şomajul 
poate fi numai voluntar. El rezultă din faptul că muncitorii (partea 
afectată) ar refuza să muncească în condițiile în care salariul ar fi mai 
mic decât dificultățile, neplăcenile ş.a. muncii prestate. J.Keynes 
demonstrează că postulatele respective sunt valabile numai pentru 
cazul particular al şomajului voluntar, dar ele nu pot explica situația 
generală a şomajului voluntar şi a şomajului involuntar când 
muncitorii doresc să lucreze şi caută de lucru, dar nu găsesc. 

Explicaţia cazului general al şomajului involuntar J.Keynes o 
caută în modul de funcționare a mecanismelor economiei de. piață, 
necontrolată şi nedirijată, care atrage după sine rămânerea în urmă a 
cererii solvabile față de creşterea ofertei, cu repercusiuni asupra 
nivelului utilizării factorilor de producție, inclusiv a forţei de muncă. 

Tezei neoclasice a şomajului voluntar, potrivit căreia nivelul 
ocupării forţei de muncă ar fi invers proporțional cu nivelul salariilor, 
J.Keynes i-o opune pe cea după care salariaţii „se opun, de obicei, unei 
reduceri a salariului nominal, dar nu obişnuiesc să refuze de la lucru 
ori de câte ori are loc o urcare de preţuri la bunurile care intră în 
consumul lor. Logic sau nu, experienţa arată că astfel se comportă 
mâna de lucru în realitate” . 

J.Keynes a arătat că echilibrul ofertă-cerere poate avea loc nu 
numai atunci când factorii de producție disponibili sunt folosiți deplin, 
ci ŞI în condiţiile subutilizării lor, într-o măsură mai mare sau mai 
mică. Starea de subutilizare poate fi alimentată de excesul de 
economisire care reduce consumul şi frânează creşterea cererii 
solvabile pe măsura creşterii ofertei. 

După J.Keynes, dacă se notează cu „Z "prețul global de ofertă al 
producției obținute când se folosesc „N" persoane, atunci raportul între 
Z şi N este Z=FCN şi se numeşte funcția ofertei globale. De cealaltă 
parte a ecuației ofertă-cerere notăm cu „D" volumul de încasări pe care 
întreprinzătorii contează să-l obţină folosind ,„N" persoane, vom avea 
funcția cererii globale în următoarea expresie: D = f(N). 


i J.M.Keynes "Teoria generală a folosirii mâinii de lucru, a dobânzii şi a banilor”. 
Bucureşti, Editura Ştiinţifică, 1970, pag.41 

Pornind de ia aceste determinări, J.Keynes a explicat esența 
teoriei sale a ocupării forței de muncă. în viziunea lui, dacă la o 
anumită mărime a numărului forței de muncă ocupate (N), volumul 
scontat de încasări este mai mare decât prețul global de ofertă (D > Z), 
întreprinzătorii vor fi stimulați să mărească volumul folosirii mâinii de 
lucru dincolo de O şi, la nevoie, să urce costurile făcându-şi concurenţă 
pentru factorii de producție la mărimea lui N la care Z devine egal cu 
D. Astfel, volumul folosirii mâinii de lucru este determinat de punctul 
de intersecție dintre curba cererii globale şi curba ofertei globale, căci 
acesta este punctul la care profiturile scontate de întreprinzători vor fi 
maximizate. 

Atunci când creşte folosirea mâinii de lucru, venitul global se 
măreşte. Psihologia societății este de aşa natură încât, atunci când se 
măreşte venitul global, consumul global creşte, dar nu cu aceeaşi 
mărime cu venitul. O parte din venitul obţinut se economiseşte pentru 
lărgirea investițiilor de capital. Căci dacă investițiile nu vor spori se 

Prin urmare, ca să fie justificat un anumit volum de ocupare, 
trebuie să existe un volum de investiții curente suficient de mare pentru 
a absorbi surplusul producţiei totale peste cantitatea pe care 
colectivitatea doreşte s-o consume la nivelul dat al ocupării. Căci dacă 
nu există acest volum de investiţii încasările viitoare ale 
întreprinzătorilor vor fi mai mici decât cele necesare pentru a-i 
determina să ofere volumul respectiv de ocupare. 

Rezultă, deci, că la o mărime dată a ceea ce vom denumi 
înclinația colectivităţi spre consum (prima lege psihologică 
fundamentală), nivelul de echilibru al ocupării va depinde de volumul 
investițiilor curente. 

La rândul său, volumul investiţiilor curente va depinde de ceea 
ce vom denumi imboldul la investiţii (legat de a doua lege psihologică 
fundamentală), iar imboldul la investiții depinde de raportul dintre 
curba eficienței marginale a capitalului (parte componentă a celei de-a 
doua legi) şi totalitatea de rate ale dobânzii (legat de cea de-a treia 
lege) percepute la împrumuturi cu scadenţe şi riscuri diferite. 

J.keynes afirmă, că în economia de piaţă, dirijată sau nu, nivelul 
consumului şi al investițiilor determină gradul de ocupare eficientă a 
forţei de muncă şi nu invers. 

Volumul ocupării mâinii de lucru nu depinde de voința 
salariaților de a munci sau nu. El depinde de înclinația spre consum şi 

de volumul investiţiilor, totodată fiind legat într-un mod bine 
determinat de un nivel dat al salariului real şi nu invers. 

în legătură cu problema ocupării forţei de muncă, în literatura 
economică contemporană s-au conturat mai multe concepții. Sub 
influența „Ieoriei generale..." a lui J.Keynes mulți economişti 
occidentali au considerat că ocuparea deplină este, aşa cum afirma 
N.W.Arndt" „cea mai importantă problemă", iar Gunar Murdal, 
Nicolas kKaldor ş.a. afirmau că ocuparea deplină este „un factor 
important al creşterii economice”. Joan Robinson consideră ocuparea 
deplină ca o stare ideală ce are puţine şanse de realizare în economia 
actuală. Adepții neolberalismului contemporan şi, mai ales, ai gândirii 
monetariste consideră ocuparea deplină ca sursă a inflației. Pe această 
bază ei au ridicat rata şomajului admisibil la 6-7%. 

La etapa actuală cei mai mulți economişti definesc şomajul ca o 
stare (latură) negativă a economiei, concretizată într-un dezechilibru al 
pieței muncii prin care oferta de forță de muncă este mai mare decât 
cererea de forță de muncă din partea agenţilor economici. 

Se disting două forme principale de şomaj: şomaj voluntar şi 
şomaj involuntar. La rândul său şomajul involuntar se manifestă sub 
aşa forme ca: şomaj conjunctural sau ciclic, care se formează ca 
urmare a reducerii activităţii economice în timpul fazelor de recesiune 
(criză); şomaj structural, datorat schimbărilor care au loc în structura 
economică teritorială; şomaj tehnologic, format pe baza schimbărilor 
prin înlocuirea unor tehnologii vechi cu altele noi şi prin restrângerea 
locurilor de muncă în urma reorganizării întreprinderii; şomaj 
sezonier; întâlnit în anumite profesiuni în agricultură, construcții, 
turism ş.a., şomaj frictional, care corespunde perioadei necesare 
trecerii de Ia un loc de lucru la altul sau pentru căutarea primului loc de 
muncă. 


Toate aceste forme de şomaj sunt caracteristice perioadei de 
tranziție a Republicii Moldova la economia de piață. Conform datelor 
statistice ponderea şomerilor în componența populației apte de muncă 
constituie în Republica Moldova circa 20%, ceea ce influențează 
negativ asupra creşterii economice şi a stării materiale a sutelor de mii 
de oameni. 


* Gheorghe Creţoiu ş.a. "Economie politică". Bucureşti, 1995, pag.403 

5 TEORIA INFLAȚIEI 


Abordarea conceptului. Una dm problemele de importanţă 
majoră care a necesitat preocupări din partea cercetătorilor economişti, 
şi nu numai, o constituie inflația. 

Reprezentanţii gândirii monetar-financiare afirmă că în etapele 
în care funcția de etalon revenea în mod exclusiv metalului prețios, 
conceptul de inflație încă nu era elaborat sau, pur şi simplu, nu exista şi 
nu se manifesta ca atare. 

Etapele parcurse însă de către bani şi transformarea treptată a 
acestora în forme specifice: bani de hârtie, bani de credit cu toate 
varietăților lor, cât şi pe baza unor mutații structurale generate în mod 
obiectiv de însăşi dezvoltarea omenirii, şi-a făcut loc un fenomen intrat 
în literatură şi vorbire sub denumirea de inflație. 

Sub aspect terminologic noţiunea de inflație provine din 
latinescul „inflare", iar în vocabularul limbii franceze este cunoscută 
sub denumirea de ,„inflation", atribuindu-i sensul de dezechilibrul 
economic ŞI monetar. 

în gândirea economică conceptul de inflație este abordat în mod 
diferit. Iată câteva din acestea: 

- fenomen specific perioadelor de criză, constând dintr-o emisiune 
de bani de hârtie peste necesitățile reale a circulației băneşti, 
ceea ce duce la devalorizarea banilor şi la scumpirea mărfurilor; 


- dezechilibru economic caracterizat printr-o creştere generală a 
preţurilor şi care provine în urma excesului de hârtie-monedă 
aflată la dispoziția populaţiei luată în raport cu cantitatea de 
bunuri şi servicii puse la dispoziția ei; 

- mecanism economic, social şi monetar generat de un complex de 
factori luaţi în conexiune, având acțiune dezechilbrantă asupra 
proceselor monetare;€ 


** Dicţionarul limbii române. Editura Academiei, 1958, pag.383 
55 Petit Larousse Ilustre, Paris, 1975, pag.543 


* Eugenia Vasilescu „Managementul proceselor monetare”. Editura Curtea Veche, 
1993, pag. 118 

- inflația reprezintă faptul de a umfla un capital prin derularea lui, 
în scopul de a obţine un venit, fără o reală contraprestare; 7 
- inflația monetară este arta de a crea valori din nimic.” 
Conceptii privind cauzele inflaţiei. Fenomene inflaționiste au 
apărut din cele mai vechi timpuri. Aceasta o demonstrează şi datele 
cuprinse în tabelul ce urmează. 






































Tabelul 4 
Cele mai cunoscute episoade inflaţioniste din istoria omenirii” 
Indicatorii inflației 
Țara Perioada Sporul Semnificația Maxima 
inflației acumulat al medie, „Anuală anuală 
preţurilor 
% 
Roma Antică 151-301 19900,0 i i 
China Antică 1191-1240 2092,6 7,2 18,0 
Europa 1349-1351 138,5 34,4 56,3 
Spania 1502-1600 315,2 1,6 14,6 
Franța 1717-1720 55,2 26,0 -1431,3 
S.U.A. 1777-1780 2701,7 148,7 16098,7 
Franța 1790-1796 26566,7 321,8 92067,6 
(revoluția) 
Nord 1862-1864 116,9 30,0 45,1 
Confederația de 1861-1865 9019,8 189,3 5605,7 
Sud 
Mexic 1913-1916 10715,4 197,1 7716100,0 
(revoluția) 
China 1938-1947 2617681,0 207,0 612,5 
(războiul cu 
Japonia) 























Concomitent cu intensificarea fenomenelor inflaționiste s-au 
conturat şi constituit diverse concepții privind cauzele inflației. în 
literatura economică aceste concepții sunt împărțite în două mari 
grupe: a) adepții inflației monétariste şi b) adepții inflației 
nemonetariste. 

Prima concepție pune la baza fenomenului inflației factori care 
acționează în sfera circulației banilor, şi îndeosebi masa acesteia. 


57 C.A.Schafer « Klassiche Valuta Stabilisierungen». Hamburg, 1922, pag.3 

58 Yves Guyot« Les problemes de la deflation », pag.38 

®© Reprodus după C.P.Mouceel "Hnbisnus: COBpeMEHHEIĂ B3FAAA Ha BEUHYIO 
npoGnemy". OOO "Market DC Corporation". 2004, pag.23-24 

Această concepție corespunde, de fapt, explicaţiei clasice a inflației, 
care vedea cauza inflației în excedentul masei monetare, indiferent de 
formele de monedă din care ea se compune şi care atrage după sine 
creşterea preţurilor. O astfel de explicație se bazează pe teoria 
cantitativă a banilor, formulată încă de Davanzati şi în special de 
mercantilistul Jean Bodin în secolul XVMea şi dusă mai departe de 
şcoala de la Chicago prin Milton Friedman. 

Pentru a înţelege cât de răspândit a fost acest mod de a explica 
inflația amintim faptul că şi un economist de talia lui J.K.Galbraith, 
care nu aparține şcoli monetariste, afirma la mijlocul anilor '70 ai 
secolului XX că inflația se poate produce şi în condiţiile etalonului aur, 
aducând în această privință ca argument faptul că afluxul de aur din 
Europa în S.U.A. în timpul primului război mondial a constituit cauza 
inflației în această ţară. în viziunea susținătorilor contemporani ai 
acestei concepții, combaterea inflației trebuie realizată prin măsuri de 
presiune asupra masei monetare prin reducerea acesteia cu ajutorul 
unor restricții în sfera creditului şi a ratei dobânzii. 


Adepții inflației nemonetare afirmă că la baza inflaţiei se află nu 
excedentul masei monetare, ci presiunea cererii, discrepanța dintre 
mărimea cererii solvabile, care sporeşte în funcție de creşterea 
salariilor, de investiţiile întreprinderilor şi cheltuielilor statului, pe de o 
parte, şi capacitatea economiei naționale de a satisface concomitent 
toate aceste cereri, pe de altă parte. Alţi gânditori consideră că la 
originea inflației, înțeleasă ca proces de creştere a preţurilor, se află 
majorarea costului de producție, prin ridicarea continuă a preţurilor 
factorilor de producţie. 


Există şi părerea că nu orice creştere a preţurilor echivalează cu 
inflația. J.M.Albertini menţionează că o creştere inflaționistă a 
preţurilor presupune ca indicele general al preţurilor naționale să 
crească mai repede decât cel al preţurilor internaționale; sporirea 
preţurilor să se generalizeze şi să se prelungească fară perspective clare 
de încetare; creşterea respectivă să aibă efecte economice şi sociale 
patologice dureroase pentru ansamblul economiei naționale. 

Preţurile cresc sub influența unor factori multipli: a) creşterea 
mai accentuată a cererii, în raport cu oferta; b) scumpirea factorilor de 
producție şi în primul rând creşterea preţurilor la resursele naturale şi a 
salariilor, precum şi a altor cheltuieli, care conduc la creşterea 
costurilor de producție; c) devalorizarea monedei naționale care 
scumpeşte importurile. 

Declanşarea şi desfăşurarea inflației este, însă, mult mai 
complexă. Ea poate fi alimentată prin cererea excesivă de bani şi de 
credit, prin creşterea deficitului bugetar, dar în egală măsură şi prin 
nerespectarea unei corelaţii de bază a activităţii economice în cadrul 
întreprinderilor care cere ca sporirea salariilor să se facă numai în 
măsura creşterii productivităţii muncii. Complexitatea factorilor şi 
mecanismelor care pot provoca şi alimenta fenomenele inflaționiste îi 
face pe specialişti să afirme că este dificil de oprit spirala inflaționistă 
şi de stabilit prețurile odată pentru totdeauna. Aceasta întrucât, a căuta 
vinovatul de inflație este ceva asemănător cu a se întreba „care este 
într-un râu picătura de apă care împinge pe toate celelalte". 

Concepția potrivit căreia inflația ar echivala cu o emisiune 
suplimentară de bani peste masa bănească activă, sau concepția 
absolutizării factorului preţ luat ca atare în declanşarea inflației nu 
numai că nu pot explica ceilalți factori şi cauze ale acesteia, dar se 
înscriu în cadrul unei gândiri care poate genera confuzii nu numai în 
plan teoretic, dar cu efecte imprevizibile în întreaga metodologie şi 
practică monetară. 

De aceea se impune analiza cauzelor inflației sub aspect obiectiv 
şi sub aspect subiectiv. 

Nu încape îndoială că producția bunurilor materiale, circulația 
acestora, consumul neproductiv şi productiv reprezintă fenomene şi 
procese obiective şi necesare existenței omului. Aceste fenomene se 
referă, în primul rând, la capacitatea indivizilor de a înțelege şi 
cunoaşte faptele şi evenimentele care se desfăşoară în activitatea 
economică şi, respectiv, în cea monetar-financiară, ca latură 
inseparabilă a acesteia. Spre exemplu, cunoaşterea conţinutului şi 
funcțiilor banilor, preţului, profitului, salariului, masei monetare, 
precum şi a inflației, au o importanţă esențială pentru întregul 
mecanism al înţelegerii şi stăpânirii fenomenului, să-i spunem, - 
monetar. Are loc o dedublare luată atât prin legătură directă cât şi 
inversă o semnificație obiectivă şi, respectiv, una subiectivă care țin de 
logica internă a fenomenului a cărui existenţă şi formă de manifestare 
explică însăşi rațiunea desfăşurării lui şi, totodată, pune în valoare 
prezenţa, implicarea şi participarea efectivă a omului, capacitatea Iui 
de a-l cerceta şi pune într-un sistem coerent şi explicabil toate 
fenomenele economice. 

A analiza inflaţia de pe poziția menţionată înseamnă a admite că 
acțiunea omului, existenţa lui în cadrul unui fenomen economic şi 
social ca cel inflaționist are o dublă semnificație: 

- obiectivă, care presupune existența unor proporții de 
interdependență între fenomene şi procese econom ico-monetare de 
tipul producție-bani, producţie-preț, producție-profit ş.a. şi care ţin în 
mod organic de acţiunea unor legi economice obiective: legea valorii, 
legea circulației banilor, legea plusvalorii; 

- subiectivă, care constă în faptul că în cadrul conexiunilor 
dintre fenomenele economice diferiți subiecți ai activităţii economice 
îşi pun amprenta, influențând prin actul lor de voinţă, raporturile din 
sfera monetară. 

Dar, interdependenţele dintre latura obiectivă şi cea subiectivă a 
inflației nu trebuie însă redusă numai la relaţia cauză - efect. 
Influențele reciproce nu parcurg o cale liniară, ci una sinusoidală, 
dinamică şi contradictorie. De cele mai multe ori are loc tendinţa de a 
se acorda mai mare atenție efectelor inflației, fără o cercetare profundă 
a cauzelor ei şi invers, astfel încât apar dificultăți în delimitarea 
riguroasă unde începe şi unde se termină cauza, şi de unde începe 
efectul. Această influență reciprocă a relației obiective-subiective a 
impus cu necesitate cercetătorii să apeleze la aparatul statistico- 
matematic, adică la rezolvarea „impasului" prin descoperirea şi 
măsurarea laturii funcționale a efectelor şi cauzelor fenomenului 
inflaționist 

Astfel, începând cu gândirea monetară antică (Platon, Aristotel 
ş.a.), continuând cu şcoala iluministă (Descartes, Montesquieu ş.a.), cu 
şcoala fiziocrată (Quesnay, Turgot), cea clasică (Smith, Ricardo ş.a.), 
şcolile neoclasice (Fisher, Marshall) şi încheind cu personalități 
contemporane ca Wicksell, Samuelson, Friedman, vom observa că în 
gândirea lor economică şi monetară-financiară, aducând contribuții 
remarcabile la explicarea fenomenului monetar au trecut, totuşi, cu 
vederea unele momente privind justificarea fenomenului inflationist. 

De aceea, definirea conceptului de inflație, a conţinutului şi 
semnificației lui contemporane nu pot fi determinate numai prin 
maniera în care acestea au fost formulate de gânditori menţionaţi. 

în afara celor două cauze fundamentale (obiective-subiective) 
natura şi geneza inflației sunt organic legate de rolul pe care-! are 
politica monetar-financiară a unui stat sau altul. Statul, spunea încă 
marele savant polonez N.Copernic, care practică inflaţia, acționează ca 

uri falsificator de monedă. Crearea de monedă falsă (fară acoperire 
n.n.) constă în producerea arbitrară de venituri noi sau în extinderea 
neregulată a veniturilor unei colectivități. 

Etapele şi formele inflaţiei se manifestă prin prisma cauzelor 
ce stau la baza acesteia. 

Gândirea economică contemporană pune în evidență următoarele 
etape de declanşare a inflației: 

- inflația târâtoare, liniştită, care presupune o creştere a prețurilor 
în proporție de sub 3% şi care având tendinţă de depăşire a unui 
anumit prag, apare pericolul ca fenomenul să fie scăpat de sub 
controlul autorităților monetare; 

- inflația moderată, atinge o rată de până la 6%; 

- inflația rapidă, înregistrează o creştere a prețurilor de până la 
10%; 

- inflația galopantă, sau hiperinflaţia, cu acţiune extrem de 
distructivă asupra proceselor economice şi sociale şi presupune o 
creştere a preţurilor de peste 50%. 

Inflația târâtoare şi cea moderată sunt considerate un „rău 
necesar*", în timp ce inflația rapidă şi cea galopantă arată că fenomenul 
a scăpat de sub control, iar consecinţele sunt greu de evaluat. 

La etapa actuală sunt supuse analizei următoarele forme de 
manifestare a inflației: inflația prin cerere, inflaţia prin costuri, inflația 
prin monedă şi credit, inflația importată. 

Inflaţia prin cerere se caracterizează prin faptul că, datorită 
insuficienței producției, a deformări raportului dintre cerere şi ofertă, 
oferta nu acoperă cererea în volum şi structură. Acest dezechilibru 
major determină o creştere substanțială a preţurilor şi o scădere 
marcantă a puterii de cumpărare a banilor. 

Inflaţia prin costuri este caracterizată de faptul că prin creşterea 
preţurilor de vânzare a bunurilor ca urmare a scumpirii factorilor de 
producție şi a includerii în cheltuielile de producție a unor cheltuieli 
nejustificate creşte nivelul general al preţurilor. 

Inflaţia prin monedă constă, în principal, în faptul că excedentul 
de cerere şi, respectiv, de masă monetară, se datorează emisiunii 
suplimentare de bani pentru acoperirea deficitelor bugetare, ca şi prin 
creşterea excesivă a creditelor, şi astfel apare un surplus de bani pe 
piață, care nu are acoperire în bunuri şi servicii. Acest surplus de bani 
agravează dezechilibrul dintre cerere şi ofertă şi se concretizează atât 

prin creşterea sensibilă a prețurilor, cât şi prin scăderea puterii de 
cumpărare a banilor. 

Inflația importată, sau prin curs, constă în faptul că preţurile la 
mărfurile importate cresc, în principal, ca urmare a scăderii cursului de 
schimb a monedei naționale. Este mai semnificativă, în special, în 
cazul resurselor sau componentelor tehnice importate, pentru că duce 
în mod direct la creşterea prețurilor bunurilor şi serviciilor create prin 
folosirea acestora. 

Nivelul inflaţiei poate fi măsurat cu ajutorul indicelui preţurilor 
şi a puterii de cumpărare a banilor. 

Indicele prețurilor (1,,) este principalul instrument de măsurare 
a inflației întrucât se referă la aspectul cel mai evident al inflației: 
creşterea semnificativă şi generalizată a prețurilor. De regulă, indicele 
preţurilor se determină ca raport procentual între cantitatea (0) de 
mărfuri exprimată în preţurile perioadei curente (pri) şi în preţurile 
perioadei de bază (pro): 


întrucât inflația afectează în mod direct calitatea vieţii 
populației, o deosebită atenție se acordă determinării indicelui 
preţurilor la bunurile şi servicule de larg consum, folosindu-se 
instrumentul statistic ..coşul de consum" sau al gospodinei. Astfel, se 
calculează indicele preţurilor la bunurile de consum (Ip) prin 
raportarea cantității de bunuri şi servicii din „coş" în preţuri curente şi 
în preţuri de bază: 


Indicele preţurilor arată ritmul creşterii preţurilor într-o anumită 
perioadă de timp, adică de câte ori s-au mărit preţurile. Pentru a 
determina cu cât au crescut prețurile într-un interval de timp, se 
foloseşte un indicator, numit rata inflației (r). 

Rata inflației se determină prin scăderea din indicele preţurilor a 
100 de unități /r = Ipr - 100]. De exemplu, dacă într-o perioadă dată 
indicele preţurilor este de 120%, rata inflației este de 20% (120% - 
100%). 

Puterea de cumpărare a banilor este un alt indicator de 
măsurare a inflației, pentru că acest fenomen afectează în mod direct 
veniturile nominale (exprimate în bani) a populației şi a 
întreprinderilor. 

Puterea de cumpărare a banilor (P.,,) se determină ca un raport 
dintre masa monetară (Mb) din economie şi nivelul preţurilor (P,), 
apreciind câte bunuri şi servicii se pot cumpăra cu suma de bani din 
economie, la un nivel dat al preţurilor: 


Consecințe ale inflaţiei. Indiferent de forma de manifestare, 
inflația are consecinţe negative de ordin economic şi social. 

în primul rând, creşterea inflaționistă a preţurilor determină 
reducerea puterii de cumpărare a salariaților şi mai ales a oamenilor cu 
venituri fixe şi mai reduse. Prin aceasta, ea slăbeşte rolul stimulativ al 
veniturilor din muncă, cu implicaţii asupra producției sociale. 

In al doilea rând, prin devalorizarea banilor pe care o 
antrenează, inflația provoacă modificări în comportamentul agenților 
economici, alimentând tendinţele speculative, devalorizând economiile 
(acumulările) şi descurajând orientarea spre investiții productive. 

în al treilea rând, inflația accentuează scăderea puterii de 
cumpărare a monedei naţionale în raport cu alte valute, conducând la 
scăderea cursului acesteia. 

Inflația, dacă nu depăşeşte anumite limite, poate avea efecte 
pozitive pentru debitori care, la contractarea creditelor obțin sume cu o 
anumită putere de cumpărare, iar la rambursare, în condițiile unor 
preţuri majorate, sumele respective au o putere de cumpărare mai mică. 
In aceste condiții, deprecierea monedei naționale determină 
redistribuirea veniturilor acumulate şi schimbă sensurile utilizării 
acestora. Efectul general negativ al acestei redistribuiri constă în 
descurajarea investițiilor directe sau propriu-zise, pentru dezvoltarea şi 
modernizarea activităților economice şi în orientarea unor importante 
resurse băneşti spre acţiuni speculative. 

Măsuri antiinflaţioniste. Fenomenele  inflaționiste pot fi 
înlăturate prin aşa măsuri ca: stimularea ofertei, controlul cererii 
agregate, politica fiscală, politica monetară ş.a. 

Stimularea ofertei se realizează, în principal, prin măsuri de 
eficientizare a activităţii economice şi vizează promovarea competiției 
reale prin asigurarea condițiilor specifice creşterii economice de tip 
intensiv. Măsurile şi programele sunt nemijlocit legate de optimizarea 
costurilor, sporirea productivității muncii şi menţinerea unor prețuri 
reale. în acest sens se acordă facilități fiscale şi tarifare şi, chiar, 
subvenții pentru domeniile şi activitățile ce pot asigura o creştere 
economică neinflaționistă. 

Controlul cererii agregate (globale) presupune folosirea unor 
instrumente sau pârghii care să permită stoparea creşterii preţurilor. 
Măsurile de control a cererii se concretizează prin două componente 
principale: politica fiscală şi politica monetară. 

Politica fiscală antiinflaționistă presupune modificarea nivelului 
şi dinamicii diferitor categorii de venituri prin diminuarea şi, chiar, 
stoparea evoluției veniturilor din activităţi neproductive, parazitare sau 
speculative, ori fără o corelare rațională cu ritmurile creşterii 
productivităţii muncii sociale (PIB/loc). Politica fiscală neimflaționistă 
constă în dimensionarea impozitelor şi a taxelor, volumului, structurii 
şi evoluției cheltuielilor publice (bugetare), asigurându-se reducerea 
deficitelor bugetare cronice şi a decalajelor dintre cererea nominală şi 
oferta reală de bunuri şi servicii de consum. 





Politica monetară antiinflaționistă se realizează prin măsuri de 
raționalizare a masei monetare, în raport cu oferta reală de bunuri şi 
servicii, de diminuare a surplusului absolut şi relativ de masă 
monetară, aflată în circulaţie, prin modificarea masei monetare sau prin 
reglarea ratei dobânzii, diminuarea ofertei de monedă, respectiv 
reducerea  lichidităților prin scumpirea creditului. Astfel, prin 
diminuarea posibilităților de acces la împrumuturi bancare, scad atât 
cheltuielile de consum ale populației, cât şi cele ale agenților 
economici care sunt obligați să aloce o parte mai mare din venituri 
pentru continuarea activității la scară lărgită. 

Influenţa măsurilor antiinflaționiste poate fi privită şi prin 
raportul dintre ritmurile creşterii economice şi rata inflației. Astfel, în 
funcție de sensul acestei corelaţii, sunt cunoscute mai multe tipuri ale 
creşterii economice: creștere economică neinflaționistă — ritmul 

creşterii economice este superior ratei inflației, creştere economică 
inflaționistă - ritmul creşterii economice este inferior ratei inflației; 
stagflația - stagnarea creşterii economice şt o inflație rapidă; 
slumpflația- declin economic şi inflație rapidă sau galopantă. 

în prezent pentru economia națională a Republicii Moldova este 
caracteristică creşterea economică inflaționistă, deoarece rata anuală a 
inflației depăşeşte ritmurile creşterii economice de peste trei ori şi 
constituie 10-12%. 

în concluzie remarcăm că, întrucât inflația descurajează 
activitatea economică şi socială, agravează nivelul de trai al populaţiei 
şi, în primul rând, acelei cu venituri fixe şi reduse, devalorează 
ritmurile creşterii economice, ea trebuie supusă unui control riguros nu 
numai din partea autorităților monetar-financiare, ci şi din partea 
statului prin reglarea preţurilor bunurilor de primă necesitate, tarifelor 
serviciilor comunale ş.a. Aceasta deoarece experimentele de 
liberalizare totală a preţurilor din ultimii 10-15 ani au provocat 
consecinţe din cele mai negative. 


142 


TEORII ŞI MODELE ALE CREŞTERII 
ECONOMICE 


Prin creşterea economică se înţelege un ansamblu de teorii 
şi modele menite să evidențieze raportul dintr-o unitate din sporul 
de produs naţional brut (sau de venit național) din perioada 
curentă (AY)şi volumul corespunzător de produs național brut (sau 
de venit național) din perioada de bază (Y), Prin teoriile şi 
modelele creşterii economice se urmăreşte conjugarea unor factori 
ai creşterii în diverse modele care, prin acţiunea lor, adesea cu 
concursul larg al statului, să asigure o creştere cât decât stabilă a 
produsului naţional brut. 

Sunt constituite, astfel, diferite modele ale creşterii 
economice care se bazează pe diferite elemente ale societăţii, fie 
de natură economică, fie de natură socială, politică sau 
psihologică. 

Originea teoriilor şi modelelor de creştere economică se 
găseşte în Tabloul economic a lui Fr.Quesnay. Ulterior, contribuții 
la teoria creşterii economice a adus doctrina liberalismului 
economic clasic (mai ales prin A.Smith), apoi marxismul 
(k.Marx, Capitalul, voi.Il). Un impuls major primesc cercetările 
în domeniu prin lucrările lui J.MKeynes, în perioada interbelică. 
După cel de-al doilea război mondial creşterea economică devine 
unul din cele mai importante subiecte ale cercetării, atât la nivelul 
micro-, macro-, cât şi mondoeconomic. Sintetizate sub unghiul de 
vedere istoric principalele teorii şi modele de creştere economică 
pot fi prezentate astfel: 

Tabelul 5 


Teorii şi modele de creştere economică 


























Autorii şi anul Sursele creşterii Trăsăturile 
elaborării caracteristice 
A.Smith Diviziunea muncii; Creştere nelimitată 

(1776) munca productivă 
D.Ricardo Reinvestirea productivă Creştere limitată de 
(1817) a surplusului randamentul descrescător 
al pământului 
T.Malthu5 Reinvestirea productivă Creşterea limitată de 
(1799) a surplusului de produs legea populaţiei 
K.Marx Acumularea plusvalorii Creştere limitată în 
(1884) lumea producţiei 
capitaliste cauzată de 
tendințele scăderii ratei 
mijlocii a profitului 
J.Schumpeter Inovaţiile Instabilitatea creşterii 
(1911-1939) 
J.Keynes Economiile Creştere limitată de 
(1936) cererea efectivă 
Modelul postkeynesian | Raportul dintre rata de Instabilitatea creşterii 
R. Har rod (1939) economisire şi cea de 


E.Domar (1946) 


investire 





Modelul neoclasic 
R»Solow (1956) 


Populația activă şi 
progresul tehnic 


Creştere tranzitorie 





Modelul Clubului 
de la Roma 
(1972) 


Resursele naturale 


Creştere determinată de 
„explozia demografică", 
de poluare, de resursele 
energetice 





Teoria reglementării 
M.Agliettoa (1976) 
R*Boyer (1986) 


Raportul dintre 
productivitate şi regimul 
de cerere 


Diversitatea tipurilor de 
creştere în timp şi spațiu 





Teoria creşterii 
endogene 
RRomer (1986) 
J.Teben şi 
W.Nordhaus (1989) 
Lucas (1988) 


Sporul de produs 
național; capitalul uman 
şi cel public; noile 
tehnologii 


Caracter endogen, 
reabilitarea statului, 
luarea în considerare a 
istoriei 








Modelul districtelor 
industriale 
G.Becattin (1991) 





Formele de organizare a 
producției 





Explicația inegalităților 
regionale ale creşterii 

Analiza diverselor teorii şi modele de creştere economică arată 
că cel mai frecvent sunt luați drept factori ai creşterii: diviziunea 
muncii; acumularea de capital şi populația ocupată, incluse în model 
sub forma masei acumulate sau a ratei acumulării. 

Contribuţii de seamă în domeniul cercetării problemelor creşterii 
economice au economiştii contemporani: R.Harrod, E.Domar, 
N.Coldar, R.O,Uzawa, RJSolow ş.a. Spre deosebire de modelul 
economic al lui JLM.Keynes, neokeynesiştii depăşesc problema 
prevenirii crizelor şi şomajului, modelele lor fiind dinamice, în sensul 
că, de exemplu, R.Harrod consideră că S = G x C, adică rata 
economiilor să fie egală cu rata creşterii produsului național brut (G) 
înmulțită cu coeficientul capitalului (C). Să examinăm mai minuţios 
acest model. 

Dacă modelul lui J.MKeynes era dominat de primatul 


consumului şi a cererii, ceea ce şi-a găsit expresia în „multiplicatorul 


pac Lila ina AV , 
investițiilor” | M = AF , apoi R.Harrod introduce în modelul său 


TR I 
„Coeficientul capitalului” (on = `y , Care este un parametru al 


producției şi ofertei. 

Spre deosebire de modelul keynesist, care era static. R.Harrod şi 
E.Domar au elaborat un model dinamic. Ei au arătat că într-o economie 
dinamică se modifică: 

a) nivelul venitului; 

b) condițiile fundamentale: 

- creşterea populației; 
- progresul tehnic; 


- productivitatea muncii. 

Pe R.Harrod ÎI interesează necesarul de economii care 
urmează a fi transformat în capital pentru a realiza o economie 
dinamică, adică o reproducție lărgită. Dacă condiţiile fundamentale 
ale creşterii economice (creşterea populației şi productivitatea 
muncii) sunt variabile independente şi cunoştinţele tehnice rămân 
constante, atunci nevoia de capital va creşte în acelaşi ritm cu 
creşterea populației şi ea va putea fi satisfăcută dacă populația 
economiseşte o fracțiune constantă din venitul total. Mărimea 
acestei fracțiuni depinde de coeficientul capitalului, iar dacă 


progresul tehnic este neutru, coeficientul rămâne constant. Adică: 
An 
S = —x Cm 
n 


unde: 


| I 
S — rata acumulărilor (rata economiilor y ji 


— — rata de creştere a populației; 
n 


I 
Cm — coeficientul marginal al capitalului (5) i 


După ce stabileşte astfel nevoia de capital suplimentar pentru 
ocuparea deplină a forței de muncă, R.Harrod urmăreşte să 
evidențieze factorii care determină „înclinația spre economisire". 

In modelul R.Harrod - E.Domar, în care coeficientul 
capitalului este constant, rata acumulării este egală cu rata de 


creştere a populației. 

Deci, nevoia creşterii de capital Ya va spori în acelaşi ritm cu 


AK An R A 
creşterea populaţiei, adică —— = —; iar această creştere va fi 
H 
KE TELIES _ An 
satisfăcută dacă S = —x Cm sau 5=—XCm: sau 
n K 
AK E S 
K Cm 


Aşadar, între ritmul de creştere economică necesar utilizării 
maxime a principalelor resurse şi ritmul înregistrat în realitate, pot 
exista diferențe. Ecuația fundamentală a modelului este: 


GxCm=$ sau e PRE A unde: 
m 


G — rata creşterii economice; 
Cm — coeficientul marginal al capitalului; 


S — rata acumulărilor STI ). 


O asemenea relație presupune că, în mod obligatoriu, întregul 
plusprodus acumulat se investeşte. 

R.Harrod, ca şi J.M.Keynes, face din obținerea profitului scontat 
de întreprinzător elementul hotărâtor al echilibrului economic. In 
privința luptei împotriva depresiunii R.Harrod, ca şi J.M.Keynses, 
propune reducerea ratei dobânzii. 

Dacă pe Fr.Quesnay şi J.M.Keynes 1-a preocupat macroanaliza 
statică, pe A.Smith şi D.Ricardo cea dinamică, dar microeconomică, 
apoi în perioada ultimilor 50 de ani în aproape toată literatura 
economică, asistăm la macroanalizele dinamice. Se realizează , în plan 
teoretic, sinteza propriu-zisă dintre abordarea macroeconomică şi 
abordarea dinamică. Astfel, are loc conturarea teoriei creşterii 
economice dinamice, ca o componentă a ştiinţei economice 
contemporane, aflată în contact direct cu o serie de discipline conexe şi 
cu unele domenii pragmatice, de aplicare pragmatică şi 
instituționalizată a creşterii economice. 

Paralel cu abordarea macroeconomică se desfăşoară cercetarea 
problemelor creşterii economice la nivel global. Dintre economiştii 
occidentali care au abordat problematica mondodimamicii numim pe: 
A .Le wis, G. Abraham-Frois, S.Kuznets, W. W.Rostow, 
P.Samuelson, R.Prebisch ş.a. Această problemă este profund 
cercetată şi în lucrări ale O.N.U şi organizațiile sale specializate 
(UNCTAD, ONUDI, UNESCO, FAO ş.a.). 

Aspecte globale ale creşterii economice se conţin în „Raportul 
global 2000. Intrând în secolul XXI", elaborat de J.O.Barny la 
solicitarea Preşedintelui S.U.A. şi în raportul OCDE „Cu faţa la viitor", 
în care autorii repun în discuţie problemele populației, resursele 
mediului, ritmul creşterii economice, comerțul internațional. 

Fi TEORIA ECHILIBRULUI ECONOMIC 
GENERAL 


Autorul acestei teorii este considerat unul din fondatorii 


neoclasicismului Leon Walras. In lucrarea sa Elemente d'economie 
politique pure (1874) el a studiat trei pieţe principale: a bunurilor de 
consum, a serviciilor şi a mijloacelor de producție. Cele trei piețe sunt 
legate între ele prin unitatea lor funcțională. 

întrebările fundamentale pe care şi le-a pus L.Walras au fost 
următoarele: echilibrul pe piața mijloacelor de producție atrage 
automat echilibrul pe piața bunurilor de consum ? Sunt aceste echilibre 
compatibile ? Care sunt condițiile lor de existență ? Sunt, sau nu, 
stabile asemenea echilibre 7 

In căutarea răspunsurilor L.Walras şi-a propus să analizeze 
simultan modul în care diferite echilibre parțiale sunt coerente între ele 
şi compatibile cu echilibrul general. Pentru aceasta a construit un 
sistem de ecuații plecând de la următoarele date inițiale: 

m = numărul bunurilor de consum; 

n = numărul „serviciilor productive", 
provenind de la trei categorii de capitaluri: funciare, „personale" 
(munca), mobiliare. Rezultatul acestor trei capitaluri este, în mod 


corespunzător, renta, salariul şi profitul; P = ixm , preţul bunurilor 


de consum; P = iăn > preţul „serviculor"” mijloacelor de producție; 
cij = coeficienții tehnici de fabricație, ne arată cât se consumă din 
factorul „z" pentru a produce o unitate din bunul Plecând de la 
aceste date, L.Walras a formulat 5 sisteme de ecuații după cum 

urmează: 
- Sistemul I: w-ecuaţii ale cererii de bunuri de consum care 
exprimă echilibrul agenţilor economici în calitatea lor de 


consumatori. In funcție de preţul altor bunuri şi „servicii 
productive", cantitatea produsă şi oferită din fiecare bun este 
egală cu cantitatea cerută; 

- Sistemul II: w-ecuaţii ale costurilor, exprimă echilibrul Ia 
nivelul agenților economici în calitatea lor de 
întreprinzători. Din acest punct de vedere echilibrul este 
atins când întreprinzătorul nici nu pierde şi nici nu câştigă; 

- Sistemul III: «-ecuaţii ale cantităților necesare de 
mijloace de producție. Este sistemul ce exprimă echilibrul 
la nivelul agenților tn calitatea lor de producători; 

- Sistemul IV: «-ecuaţii ale ofertei de mijloace de 
producţie, îi priveşte pe posesorii de capitaluri; 

- Sistemul V: ww-ecuaţii ale coeficienţilor tehnici de 
producție, coeficienți care sunt în funcție de preţul 
mijloacelor de producție. 

Ecuațiile menţionate au fost gândite şi elaborate pentru a afla: 

1) cum se determină cantitățile din cele m bunuri vândute şi cum se 
fixează preţurile acestora; 2) care sunt consumurile specifice; 3) 
cum se fixează cantitățile factorilor antrenați în producție ca şi 
preţul acestora. 

Construit astfel, sistemul lui L.Walras este rezolvabil. 

Starea de echilibru a producției, implicit şi a schimbului, are 
loc atunci, - este de părere L.Walras, - când oferta şi cererea 
efective ale serviciilor producătoare sunt egale, şi când există un 
preţ curent staționar pe piața serviciilor. Similar cu echilibrul în 
sfera serviciilor se pune problema şi pe piața produselor, caz în care 
preţul de vânzare al produselor este egal cu preţul lor de revenire în 
servicii producătoare. Echilibrul general vizează proporționalitatea 
între produse, servicii, venituri şi capitaluri în cadrul economiei în 
ansamblu, în fiecare piaţă şi între acestea. Starea de echilibru este, 
însă, un ideal spre care se tinde mergându-se din dezechilibru în 
dezechilibru. Echilibrul poate fi punct de plecare sau de atins pentru 
un moment, traversând numeroase dezechilibre. 

Nu orice stare de dezechilibru este negativă. Sunt 
dezechilibre condiție a progresului, dar şi dezechilibre bază a 
decăderii, a crizelor. Ele pot fi prevenite şi rezolvate, după 
L.Walras, cu atât mai bine cu cât sunt cunoscute mai profund 
condițiile ideale ale echilibrului. 

titWalriis şi rolul statului. în teoria echilibrului economic 
general, L.Walras face abstracție de rolul statului. Realitatea arată 
că statul este necesar şi tocmai de aceea el este nevoit să-l ataşeze 
economiei ca pe un factor exterior. „O societate economică, - 


150 


menționa L.Walras, - nu ar putea să funcționeze fară intervenția 
unei autorități, însărcinate cu menţinerea ordinii, securității, cu 
realizarea dreptăţii, cu asigurarea apărării naționale şi cu înfăptuirea 
multor altor lucruri necesare. Or, statul nu este un întreprinzător; el 
nu-şi vinde produsele pe piaţă nici după principiul liberei 
concurențe, nici după principiul monopolului sau al maximizării 
produsului net; el le vinde adesea cu pierdere, le dă uneori gratuit... 
şi noi credem... că el trebuie să procedeze în acest fel din motivul că 
serviciile statului fac obiectul unui consum colectiv şi individual.*' 
Cheltuielile făcute de stat, în sensul arătat, sunt acoperite, ca regulă, 
din impozite luate de la populaţie, lucru considerat de el ca incorect 
şi nedrept. Corect ar fi, după L.Walras, ca ele să fie acoperite din 
renta care ar trebui încasată de stat din arendarea terenurilor şi a 
altor factori naturali luaţi de la particulari şi trecuți în proprietatea 
societăţii. 


! L.Walras "Eléments d'économie politique pure ou théorie de la richesse 
sociale", 1874, pag.347 

18 TEORIA OPTIMULUI ECONOMIC 


Autorul acestei teorii a fost succesorul lui L.Walras, la catedra 
de Economie politică de la Lausanne, italian de origine, Vilfredo 
Pareto (1848-1923). La început el a susținut concepția predecesorului 
său, însă cu timpul s-a depărtat de viziunea tui L.Walras şi a elaborat o 
teorie proprie privind echilibrul economic. 

Din start V.Pareto a declarat că trebuie de renunțat la ideea 
conform căreia utilitatea este o mărime măsurabilă. Fiecare 
consumator alege în mod rațional cantitățile din bunurile dorite. El ştie, 
în realitate, că pentru el o anumită combinare a bunurilor este mai 
avantajoasă decât alta, sau că cele două combinații îi sunt indiferente. 
Se poate deci afirma că pentru preţurile existente consumatorul 
cumpără bunurile care formează combinaţia cea mai avantajoasă. 
Aceasta semnifică: 

1. Dacă înlocuirea unei cantități qa din bunul A cu o cantitate 
din bunul B dă o combinaţie echivalentă combinației inițiale; 

2. Această înlocuire va avea loc, dacă valoarea monetară a lui ge 
este mai mică decât a lui qa, adică dacă avem: 


; sau 
IA TB 


Dacă se desemnează — rata marginală de substituire a 


produsului A cu produsul B, se poate aprecia că consumatorul va 
înlocui bunul A prin bunul B atât timp cât rata marginală de substituire a 
lui A prin B va fi inferioară raportului dintre preţul iui A şi preţul lui B. 
Când rata marginală de substituire va fi egală cu raportul dintre 
preţurile celor două bunuri, orice combinaţie între ele devine 
indiferentă consumatorului, aducându-i aceeaşi satisfacție. în felul 
acesta, consumatorul egalează raporturile dintre unitățile marginale în 
raport cu preţurile bunurilor cumpărate. Dacă, de exemplu, se 
substituie 2 unități din B pe I unitate din A, înseamnă că utilitatea 
marginală a lui B este de două ori mai mică decât a lui A. Rata de 


152 


substituire a celor două bunuri este egală cu raportul dintre utilităţile 
lor marginale. 

Prioritatea nou formule dată teoriei echilibrului consumatorului 
a lui L.Walras este că ea nu implică ideea că individul să măsoare 
utilităţile marginale ale bunurilor, adică să le desemneze prin numere 
cardinale 1, 2, 3, 4, 5... Ea presupune doar ca consumatorul să 
stabilească o ordine determinată între diversele combinaţii posibile ale 
bunurilor, numai acele combinaţii care i se par mai avantajoase. Astfel, 
va apărea prima combinaţie, a doua, a treia ş.a.m.d. 

Analiza ulterioară l-a condus pe V.Pareto la o descoperire foarte 
importantă. Presupunem, spune el, că o anumită repartiție a bunurilor 
între indivizi se va realiza prin jocul concurenței şi să ne imaginăm că 
se poate opera o schimbare legeră în această repartiție. Este posibil de 
demonstrat că o schimbare oarecare de acest gen este necesar 
dezavantajoasă pentru un individ sau mai mulți. Ori, dacă se doreşte, se 
poate demonstra că modificând sistemul de distribuire a bunurilor 
create prin libera concurență nu se poate obține satisfacție, egală sau 
superioară, pentru toți indivizii concomitent. 


Pe acest teren, V.Pareto a definit „maximul de utilitate” sau, 
cum l-a numit el, „maximul de ofelimitate”. „Noi apreciem, - scria 
V.Pareto, - că membrii unei colectivități obțin, într-o anumită poziție, 
maximum de ofelimitate, când este imposibil de a găsi un mijloc de a 
se îndepărta cât de puţin de la această poziție, de o asemenea manieră 
că ofelimitatea fiecărui individ al colectivităţi să crească sau să scadă. 
Adică, orice mică deplasare de la poziția inițială atrage, în mod 
necesar, sporirea  ofelimității unor indivizi şi diminuarea 
corespunzătoare (în aceeaşi măsură A.B.) a celorlalți.” In această 
citată se conține miezul esenței optimului economic a lui V.Pareto. 

Conţinutul optimului este explicat astfel: în situaţia echilibrului 
general al economiei, fiecare consumator cumpără cantități de bunuri 
pentru care raporturile dintre utilităţile lor marginale sunt egale cu 
raporturile dintre preţurile lor. Rezultă că, dacă nu se schimbă nimic în 
nivelul prețurilor şi în cantitățile bunurilor, este imposibil să crească 
satisfacțiile obținute de un consumator, fără diminuarea celor obținute 


! Vilfredo Pareto "Manuel d'economie politique". Ediţia II. Vol.I. Paris, 


1963, pag.354 

de un altul. Pentru a avantaja un consumator trebuie să 1 se ofere contra 
unei unități din bunul A o cantitate din bunul B superioară raportului 
existent între prețul lui A şi al Iui B. Dar, pentru a opera această 
substituire, trebuie prelevată cantitatea dorită din B din consumul unui 
alt individ care este, astfel, dezavantajat dacă nu primeşte decât o 
unitate suplimentară din bunul A. 

Se poate, pe de altă parte, demonstra că o întreprindere va utiliza 
un factor de producție oarecare într-o cantitate pentru care 
productivitatea marginală a factorului respectiv va fi egală cu preţul 
său. Cum productivitatea marginală a factorilor de producție descrește 
pe măsura sporirii cantității lor, înseamnă că atunci profitul net al 
întreprinderii este maxim. 

Cum nu există decât un singur preţ pentru flecare factor de 
producție, rezultă că productivitatea marginală a acestuia în două 
ramuri diferite va fi egală. Dacă qA şi qB sunt cantități suplimentare a 
celor două bunuri obținute prin adăugarea unei unități de factor, şi Pa, 
Pb - sunt preţurile bunurilor, avem: 


Expresia desemnează cantitatea adițională din bunul B care 


se poate obține, renunțând la producerea unei unităţi din bunul A, adică 
rata marginală de substituire a lu B prin A. Dacă se deplasează, 
efectiv, o unitate dintr-un factor de producție, în modul indicat şi dacă 
se modifică cantitățile bunurilor consumate de un individ în relaţie cu 
modificările intervenite în producție, consumatorul pierde o satisfacție 


egală cu UAXQA şi câştigă o satisfacție egală cu usXqs (u - 
utilităţile marginale ale celor două bunuri). Cum noi avem: 


Aceasta semnifică că nu se pot spori satisfacțiile obținute de un 
consumator limitându-se la deplasarea unui factor de producție şi la 
modificarea corelativă a cantităților de bunuri atribuite consumatorului. 

Mai rămâne de examinat încă un aspect. Nu este posibil ca, 
deplasând simultan doi factori de producție în sens invers (mai mult 

capital şi mai puţină forţă de muncă în A, mai puţin capital şi mai 
multă forță de muncă în B), să sporească cantitatea produsă dintr-un 
bun, lăsând neschimbată cantitatea produsă din altul ? Dacă aşa ceva ar 
fi posibil, ar putea fi avantajat un consumator fără a lipsi în vre-un fel 
altă persoană. V.Pareto a argumentat că aceasta nu este posibil. Pentru 
exemplificare a analizat doi factori de producție cu prețuri egale şi cu 
productivităţi marginale egale, ratele de substituire fiind identice. 

Deplasând o unitate a primului factor din ramura A în ramura B, se 
pierde cantitatea qa din A şi se câştigă cantitatea ge din B. Pentru a recupera 
cantitatea pierdută din A, este suficient să se deplaseze din B către A, o 
unitate din factorul al doilea. Dar această deplasare duce la pierderea 
cantității qe din B, egală cu cea câştigată anterior. Deci, ne găsim în situația 
inițială. Nu este, deci, posibil ca cu aceleaşi resurse să se obțină sporuri la 
un produs, fără a se micşora corespunzător cantitatea din alt produs. 

De menţionat, că raționamentul paretian n-a ţinut cont de faptul 
că într-o economie concurențială, pot rămâne resurse incomplet 
utilizate şi atunci „optimul" se va referi, obligatoriu, numai Ia folosirea 
optimă a resurselor atrase în producţie şi nu la situația atragerii 
complete a resurselor. Dar şi în această situație problema alegerii, a 
alegerii optime devine tot mai frecventă. 

TEORIA RAPORTULUI DINTRE 
MAREA ŞI MICA ÎNTREPRINDERE ŞI 
A ROLULUI PIEȚEI ÎN ECONOMIA 
CONTEMPORANĂ 


Autorul acestei teorii este fondatorul neoinstituţionalismului, 
americanul de origine canadiană John Kenneth Galbraith (n.1908). 
Prin lucrările sale Capitalismul american (1952), Societatea opulenței 
(1958), Noul stat industrial (1967) ş.a. J.Galbraith a devenit unul dintre 
cei mai populari economişti ai secolului XX. 

în viziunea lui J.Galbraith la etapa actuală nu piaţa, ci marile 
întreprinderi (corporaţiile) supuse unei stricte planificări şi statul 
constituie principalele instituții care determină dezvoltarea economică 
şi socială. La această concluzie el a ajuns studiind rigiditatea preţurilor 
la produsele industriale după Marea depresiune ce a zguduit lumea 
capitalistă în perioada 1929-1933. 

Constituirea marilor corporații monopoliste sau oligopoliste a 
generat o mare putere care are posibilitatea să stabilească singură 
preţurile de piaţă şi să le menţină ridicate chiar şi în condiţiile unei 
insuficiențe a cererii agregate. Mai mult. EI constată că pentru a 
menţine preţurile ridicate, monopolurile reduc nivelul producției 
corespunzător nivelului cererii, sacrificând uneori chiar şi profitul pe 
termen scurt în favoarea profitului ridicat de monopol. J.Galbraith 
formulează teza conform căreia economia contemporană a ţărilor 
capitaliste se împarte în două sectoare: sectorul „producției 
competiționale" şi sectorul „producţiei necompetiționale". 

Evoluţia economică a fost de aşa natură, - explică J.Galbraith, - 
încât concurenţa perfectă nu mai acţionează în economiile dezvoltate. 
Aici concurența este înlocuită de câteva societăţi anonime - 
monopoluri sau oligopoluri - care au puterea de a fixa preţurile lor şi 
de a-şi regla interesele. Marea întreprindere sinonimă cu sistemul 
industrial a distrus astfel mecanismele pieţei perfect concurențiale. 
Această idee este argumentată de J.Galbraith astfel: în S.U.A. două 
sute de firme uriaşe folosesc două treimi dim numărul de muncitori 
industriali. Câteva mari linii de aviaţie, două companii de linii 
telefonice, trei rețele de televiziune, câteva companii electrice au 
acaparat toate sectoarele respective de activitate. La rândul lor 

cincizeci de mari bănci domină piaţa financiară a S.U.A. Concentrarea 
în domeniul asigurărilor şi a comerțului, cu excepția comerţului de 
detaliu, este şi mai mare. Aproximativ două mii de mari întreprinderi 
furnizează mai mult de jumătate din producția privată de bunuri şi 
servicii în S.U.A. 

în viziunea lui J.Galbraith, „economia modernă se divide în 
două sectoare: primul grupând câteva firme uriaşe, al doilea grupând 
milioane de întreprinderi mijlocii şi mici. în S.U.A. ele numără între 
10-12 milioane. „Eu nu cred că micile exploatări individuale sau 
familiale sunt pe cale de dispariţie. Ele sunt foarte eficiente într-un 
domeniu al vieţii economice. Dar este fapt, că o bună jumătate a 
economiei este în afara hotărârii impresionale a pieţei şi se plasează în 
sfera puterii autoreglatoare a marii întreprinderi". 

Referindu-se la rolul pieţei în economia contemporană, 
fondatorul  neoinstituționalismului, J.Galbraith apreciază că astăzi 
aceasta este „un concept abstract care implică vânzări ori cumpărări de 
bunuri şi servicii, fiind golită de orice sens geografic. Şefii unor mari 
întreprinderi americane fac tranzacţii deseori foarte complexe pe 
pieţele unde ei n-au pus niciodată piciorul"?. însă cu toată puterea 
deosebită a marilor întreprinderi în economia contemporană piața, 
spune J.Galbraith, n-a dispărut şi ar fi o exagerare să susţinem aceasta. 
Multe întreprinderi nu exercită decât un control imperfect asupra 
prețurilor lor. Mulţi oameni nu-şi pot controla veniturile lor, în aceste 
cazuri dacă întreprinderea sau particularul cere un preţ prea ridicat sau 
oferă un produs rău sau servicii rele, vor trebui să lase locul altora care 
vor furniza bunuri mai calitative şi la un preţ mai convenabil. Piaţa şi 
concurența imperfectă există pentru întreprinderile mijlocii şi cele 
MICI, pentru micii comercianți, pentru fabrici mari, dar care nu au o 
situație de monopol, într-o oarecare măsură pentru agricultură ş.a. Dar 
întreprinderile mici şi mijlocii sunt adeseori cumpărate în întregime de 
monopoluri sau oligopoluri. 


J.Galbraith consideră că dezvoltarea sistemului industrial, 
punând capăt atotputerniciei pieţei libere nu va duce niciodată la 
dispariția completă a acesteia. El doar şi-o va supune şi o va adapta pe 
aceasta propriilor sale interese. 


'J.K.Galbraith, Nicolae Salinger "Tout savoir ou presque sur l'économie". 
Paris, 1970, pag.47 
* Ibidem, pag.43 

începând de Ia o anumită dimensiune mari ie întreprinderi dispun 
de mijloace de a-şi extinde influența asupra comportamentului 
consumatorilor şi, deci, asupra propriilor pieţe. Marea întreprindere 
poate influenţa adesea şi statul, pe când mica întreprindere nu dispune 
de o asemenea posibilitate. Mai mult. Marile companii au adeseori 
posibilitatea să înfăptuiască propria lor politică externă deosebită de a 
guvernelor lor. 

Un element esenţial care permite marilor întreprinderi să iasă de 
sub influența mecanismului pieței şi să intre în sfera organizării şi 
planificării microeconomice este formarea tehnocraţiei. în marea 
întreprindere deciziile sunt luate de judecăţile colective ale 
managerilor, directorilor comerciali, directorilor tehnici, inginerilor, 
oamenilor de ştiinţă, contabililor, şefilor de personal ş.a. Acesta este 
aportul colegial de decizie, căruia i-au dat numele de fehnostructură. 
Astfel, în marea întreprindere, puterea tinde să treacă din mâna 
proprietarilor în cea a gestionarilor. în marile corporaţii nimeni nu 
posedă mai mult de 1% din acţiuni, rar când se mai întâlnesc firme 
mari cu acționari care să posede de la 2% la 10% din acţiuni. în 
general, acționarii sunt neinformați cu privire la afacerile curente ale 
marilor societăți pe acțiuni. 

în marele întreprinderi contemporane locul determinant revine 
tehnostructurii, iar planificarea înlocuieşte aici piaţa. Planificarea 
înlocuieşte în cadrul său preţurile stabilite de piaţă cu prețuri stabilite 
de ea. Marea întreprindere în conlucrare tacită cu alte întreprinderi de 
uriaşe dimensiuni posedă forțe suficiente pentru a-şi planifica 
producția cu mulţi ani înainte. 

Apreciind rolul statului în economia contemporană, J.Galbraith 
afirmă că existenţa sectorului public împiedică şi el jocul pieţei. Aria 
sectorului public se extinde la un număr de servicii din ce în ce mai 
numeroase şi din ce în ce mai variate: un sistem de apărare, de 
susținere a industriei de armament, învățământ şi formarea 
profesională, drumuri rutiere pentru automobile, instituţii de cercetare 
ale căror costuri depăşesc cheltuielile companiilor particulare, spitale, 
locuinţe, securitate socială, electricitate, telefoane ş.a. Se formează 
astfel chiar un monopol de stat. Totodată statul, ca instituție principală 
devine nu numai monopolist, ci şi mijloc de sprijin a pieţei şi a 
concurenței. El intervine pentru a îndepărta neajunsurile concurenţei. 
Statul impune sau stabileşte prețuri minimale pentru produsele agricole 
în particular, poate decreta cota (rata) beneficiilor minimale pentru 

micii comercianți în scopul de a pune capăt unei concurențe 
distrugătoare. Guvernul poate asigura asistenţă când unele firme nu 
mai sunt competitive, poate asigura salarii minimale garantate pentru 
muncitorii nesindicalizați ş.a. 

în concluzie putem menționa, că J.Galbraith a cercetat în mod 
profund procesul de concentrare şi centralizare a capitalului şi a 
producției, creşterea rolului marilor întreprinderi şi legăturile acestora 
cu statul. El a observat, însă, că oricât s-ar concentra şi centraliza o 
economie, ea nu va exclude niciodată mica întreprindere şi pe micul 
întreprinzător. Dimpotrivă, adeseori existenţa acestuia din urmă devine 
o necesitate obiectivă. între marea şi mica întreprindere există 
numeroase legături de interdependenţă. Pentru el o economie este 
unică şi indivizibilă. Dar marea producție întotdeauna va avea 
ascendent asupra celei mici, iar economia în proporțiile sale actuale nu 
se poate dezvolta fără o intervenţie activă a statului. Aşadar, 
J.Galbraith a rămas un adept convins al amestecului statului în 
condițiile menținerii marilor corporaţii particulare şi a economiei de 
piaţă bazată pe întreprinderea mică şi cea mijlocie. 

TEORIA „ECONOMIEI DOMINANTE” 


A fost elaborată de vestitul economist francez Francois 
Perroux, născut în anul 1903. Bazele teoriei „economiei dominante" 
se conțin în două lucrări ale lui Fr.Perroux: Schiță a teoriei „economiei 
dominante” şi Macrodeciziile. Prin teoria „economiei dominante" a 
fost adusă o contribuție majoră la îmbogățirea ştiinţei economice 
contemporane. 

Şi iată de ce. în viziunea liberalilor clasici, agenții economici 
prezenți pe piaţă, erau egali, iar raporturile dintre ei erau esențiaimente 
contractuale. Dar în realitate, observă Fr.Perroux, cel puţin în 
economia contemporană, această idee a concurenţei între egali, nu este 
valabilă. Realitatea economică demonstrează, că un anumit număr de 
firme sau ţări încearcă (se străduiesc) să impună altora propria lor 
politică de producţie, sau de preţuri; ele exercită asupra celor din urmă 
un „efect de dominaţieDupă părerea lui Fr.Perroux, viața economică 
contemporană se caracterizează „printr-un ansamblu de raporturi, 
evidente sau disimulate între dominanţi şi dominaţi"!. în lucrările sale 
el a analizat pe larg ce este efectul de dominație, ce rol joacă firma 
uriaşă sau „economia dominantă" şi care sunt consecinţele acestora. 

Fr.Perroux afirmă că efectul de dominație, intenționat sau nu, 
este o influenţă asimetrică sau ireversibilă. Componentele acestui efect 
sunt: a) forța contractuală a unității şi b) dimensiunea şi apartenenţa sa 
la o zonă activă a economiei. Este firmă dominantă, orice firmă care 
prin dimensiunea, sau puterea sa comercială este în măsură să exercite 
o influență irezistibilă şi ireversibilă asupra pieţei şi concurenţilor, 
asupra clienților şi furnizorilor săi. Firma dominantă poate fi aceea 
care, printre numeroşii mici producători, reprezintă mai mult de 50% 
din producția totală. Firma dominantă este aceea care posedă mijloace 
tehnice mai modernizate, producând la un cost inferior în comparație 
cu concurenții săi, sau aceea care beneficiază de un credit mai 
avantajos, de rezerve financiare mai mari, sau de oarecare privilegii 


! Francois Perroux. "L'économie de XX-eme siècle, d'euxieme édition 
augmente". P.U.P. Paris, 1964, pag.27 

acordate de autorizaţiile publice. Există firme dominante aproape în 
toate sectoarele economiei naționale. 

Şi în relaţiile economice internaționale există firme sau naţiuni 
capabile să exercite un efect de dominație. 

De fiecare dată când intră în acțiune o firmă sau o economie 
dominantă, piaţa va suferi importante transformări, precum urmează: 

L Firma Sau economia dominantă poate să constrângă pe alții 
să se adapteze în loc să se adapteze ea însăşi. Cantităţile totale de 
mărfuri ale economiei dominante au variații larg autonome şi sunt 
variabile în raport cu cele precedente. în domeniul prețurilor firma sau 
economia dominantă poate să emită o cerere relativ mai mică faţă de 
concurenții săi, pentru că ea însăşi integrează (în unităţile sale 
componente) transformarea în produse finite a unor materii prime de 
care dispune. Totodată, ea poate oferi relativ mai puțin, pentru că 
transformă ea însăşi (prin operații succesive) unele produse (anterior 
finite) în produse intermediare. Aceasta o pune în situația de a vinde pe 
piaţă la preţuri mai convenabile. Preţurile practicate de ea se impun pe 
întreaga piaţă. 

2. Firma (economia) dominantă pătrunde în mecanismele 
distribuirii creditului. Prin acordarea de credite cumpărătorilor săi, 
pătrunde în activitatea concurenţilor mai slabi şi, cu timpul, exercită o 
influență crescândă şi asupra marilor instituții distribuitoare de credit 
Ea poate, astfel, să influenţeze chiar terțe pieţe, pe care în prezent nu 
efectuează tranzacții directe, 

3, Firma dominantă influențează condițiile în care se realizează 
echilibrul pieței. Fr.Perroux susține că, în anumite condiții, firma 
dominantă poate exercita o influență determinantă asupra echilibrului 
pieței, din cauză că ea are posibilităţi mai mari de a fi la curent cu 
variațiile cererii, decât numeroasele întreprinderi mici. In acest caz nu 
este vorba de un echilibru spontan, ci provocat, sau, mai bine zis, 
impus la nivelul convenabil firmei dominante. Dar trebuie avut în 
vedere că erorile de calcul privind dimensiunea unei piețe controlată în 
proporție de 80% de către firma dominantă, au consecinţe mult mai 
grave asupra echilibrului economic, întrucât ele nu pot fi compensate 
de către celelalte firme, în timp ce în absența unei asemenea firme, 
erorile comise de multitudinea întreprinzătorilor de forță apropiată, ar 
avea şanse de a se compensa. 


Prin urmare, existența firmei dominante constituie o piedică 
pentru realizarea echilibrului automat şi a oricărui echilibru, în general. 

Teoria economiei dominante a lui Fr.Perrouy a fost îndreptată 
împotriva argumentelor liberalismului clasic, privind armonizarea 
automată a interesului personal cu cel general, în procesul luptei de 
concurență de pe piaţă. El consideră că din moment ce există firme 
dominante şi că această dominație este ireversibilă înseamnă că teoria 
armoniei generale nu mai poate fi susținută. Dominația firmelor - şi nu 
numai a lor - se va exercita în propriul interes, care, de regulă, 
contravine interesului general. Laissez-faire-ul nu mai este libertate 
pentru toți; el s-a transformat în libertatea firmelor dominante. 

Procesul actual de globalizare încă o dată confirmă adevărul 
ştiinţific al teoriei economiei dominante fundamentată de Fr.Perroux. 

TEORIA DEBUŞEELOR SAU 
„LEGEA SAY” 


Ca şi la A.Smith, asigurarea continuității producției şi creşterii 
bogăției, nu întâlneşte la J.B.Say nici o oprelşte. Totul se mişcă şi se 
autoreglează după o schemă simplă şi clară, cuprinsă în propoziția: 
„Produsele se schimbă contra produse". 

Această concepție, cunoscută în literatura economică sub 
denumirea de „Legea debuşeelor” sau „Legea Say" este exprimată 
condensat de economistul francez astfel: „Este de remarcat că un 
produs, odată terminat, oferă, din acest moment, un debuşeu altor 
produse pentru toată suma valorii sale. într-adevăr, atunci când ultimul 
producător a terminat un produs, cea mai mare dorință este de a-l 
vinde, pentru ca valoarea acestui produs să nu şomeze în mâinile lui. El 
nu este mai puţin grăbit să scape de banii obţinuţi prin vânzare pentru 
ca aceşti bani să nu şomeze în mâinile lui. Or, el nu poate scăpa de 
banii obținuți decât căutând să cumpere un produs oarecare. Se vede 
deci că singurul fapt de a produce un bun deschide, în acelaşi moment, 
un debuşeu pentru alte produse. Banii nu îndeplinesc decât un rol 
pasager în acest dublu schimb şi, odată schimburile terminate, ne dăm 
seama că întotdeauna s-au plătit produse contra produse" . 

Prin urmare, mărfurile îşi servesc unele altora ca debuşee. 
Deţinători unor mărfuri le vând ca să cumpere altele de la alți 
deținători care, la rândul lor, se angajează într-un nou act de vânzare- 
cumpărare, operațiunile constituindu-se într-un lanţ continuu. Orice 
producător se află pe piaţă succesiv în ipostazele de vânzător şi 
cumpărător, suma vânzărilor se egalează cu cea a cumpărărilor, 
echilibrul ofertă-cerere se realizează automat, iar piaţa nu ar oferi teren 
pentru crize de supraproducție şi şomaj, ca fenomene de amploare. Prin 
sporirea producției, sporesc automat debuşeele, iar şansele de realizare 
a echilibrului între ofertă şi cerere cresc. 


Din teoria debuşeelor a lui J.B.Say s-au desprins câteva 
concluzii importante: 1) cu cât se produce mai mult şi mai 


! Jean Baptiste Say "Traite d'économie politique”. Calman-Levy, Paris, 
1972, pag. 136; 140-141 

diversificat, cu atât mărfurile pot fi mai uşor realizate. Deviza 
principală să fie producerea de cât mai multă avuţie sub formă de 
mărfuri. îmbogăţi-ți-vă prin producţie - era porunca vremii; 2) fiecare 
producător era interesat în bunăstarea şi prosperitatea celorlalți, ca să 
aibă ce şi cu ce schimba propriile produse; 3) liberalizarea importurilor 
şi exporturilor era considerată binefăcătoare pentru fiecare țară, 
deoarece stimula producătorii să producă mărfuri cât mai multe şi mai 
calitative, pentru a avea ce schimba cu străinătatea şi a rezista în lupta 
de concurență; 4) producția îşi creează singură piaţa necesară. Ceea ce 
se produce se şi realizează, nu pot avea loc crize de supraproducție. 

La observațiile critice ale unor savanți economişti, ca 
S.Sismondi, T.Malthus, G.Garnier, care admiteau o supraîncărcare 
generală a pieţelor cu mărfuri care reflecta momente de criză de 
supraproducție, J.B.Say le răspundea, că oferta totală a mărfurilor şi 
cererea totală a lor trebuie să fie, prin natura lucrurilor, egale, deoarece 
cererea totală nu este altceva decât suma veniturilor factorilor de 
producție care, la un loc, dau valoarea mărfurilor oferite. O 
supraîncărcare a pieţei cu mărfuri era considerată de J.B.Say ca o 
absurditate. El admitea ca posibile doar nepotriviri parțiale şi 
întâmplătoare între oferta şi cererea unor mărfuri care se rezolvă de la 
sine ca urmare a jocului ofertei şi cererii. 

O ilustrare a teoriei debușşeelor este, ceea ce se mai numeşte, şi 
„identitatea lui Say", explicată astfel: să presupunem o economie 
închisă, cu n bunuri. Dacă se ea unul din bunuri drept monedă şi este 
considerată egal cu 1, şi exprimăm toate preţurile în raport cu el, vom 
avea n-l relaţii de schimb sau preţuri relative determinate. Presupunem 
că Xi este grâul, xj - mere şi xj - portolace. Mai presupunem că 2 mere 
se schimbă contra 1 unitate de grâu (X2 / xi = 2), şi că 1 portocală se 
schimbă pe 2 unități de grâu (33 /W ~ 1/2). Preţurile relative vor fi 
invers acestor raporturi de schimb, adică P2 / Pi şi P3 / P| - 4. 

Totalitatea raporturilor pentru sistemul de 3 bunuri este dată 
nemijlocit de cele două raporturi de schimb şi de identitatea 
numerarului care, în cazul menționat, este grâul. Numerarul poate fi 
luat egal unei unităţi sau oricărui alt număr, de exemplu, un număr dat 
de dolari. Totuşi, acest fel de monedă nu serveşte decât de unitate 
abstractă de calcul; ea poate exista, în sensul fizic al cuvântului, dar 
acest lucru nu este necesar, şi schimbul prezintă toate caracteristicile 
trocului. 

Moneda de cont nu este o monedă izolată, complet diferită de 
cea care circulă, cu funcții diferite, inclusiv cea de măsură a valorii. Ea 
nu este decât o monedă - instrument de calcul. 

într-o economie în care există numai monedă de cont, valoarea 
totală a tuturor mărfurilor cerute este întotdeauna identic egală valorii 
tuturor mărfurilor oferite. Formula acestei identități este: 


n n 
> PiDi=y, PiSi 
i=) t=] 

Această identitate a căpătat mai târziu, când s-a recurs la 
matematizarea economiei politice de Leon Walras, denumirea de legea 
lui Walras, care nu este altceva decât Legea lui Say, reprelucrată, 
stilizată şi pusă în formule matematice. Scopul era de a dovedi 
imposibilitatea supraproducției în economia de piață, cu monedă de 
cont. 

Dacă presupusurile teoretice ar fi putut să fie aplicate în 
realizare, soluția cea mai simplă pentru evitarea crizei, inclusiv şi celei 
din 1929-1933, ar fi fost înlocuirea monedei reale cu cea de cont şi 
totul ar fi fost în ordine. Echilibrul perfect, între suma ofertei şi cea a 
cererii s-ar fi realizat de la sine, n-ar mai fi fost nevoie nici de măsuri 
ale dirijării economiei de piață prin intervenția statului, nici de 
keynesism ca fundament teoretic principal. 

Cu meritele şi neajunsurile ei, teoria debuşeelor, respectiv Legea 
Say, s-a menținut la loc de frunte în gândirea economică clasică şi 
neoclasică. 

5151 TEORIA FORŢELOR PRODUCTIVE ALE 
Qn NAȚIUNII ŞI A PROTECȚIONISMULUI 


în prima jumătate a secolului XIX, perioadă de plin triumf a 
teoriilor liberalismului economic clasic, apare în Germania un mod de 
gândire diametral opus, şi anume protecționismul economic. 
întemeietorul noii gândiri a fost economistul german Friedrich List 
Lucrarea în care şi-a expus ideile şi teoriile sale economice se numeşte 
Sistemul naţional de economie politică, publicată în 1841. 

Gândirea economică a lui Fr.List s-a format într-o perioadă 
crucială a istoriei germaniei. La 1800 Anglia şi Franţa îşi încheiaseră 
procesul de formare a statelor naționale unitare şi a economiilor 
naționale, în timp ce Germania era divizată în peste 360 de stătulețe 
izolate, fâră unitate politică şi economică, fără industrie şi agricultură 
în dezvoltare, în pericol de a fi subjugată economic de ţările avansate. 

Aceste şi alte împrejurări l-au silit pe Fr.List să se ridice 
împotriva liberalismului economic clasic care promova interesele de 
îmbogăţire ale ţărilor industrial dezvoltate pe seama ţărilor rămase în 
urmă în această privință. învinuirile aduse de Fr.List liberalismului 
clasic se pot sintetiza în următoarele: 

a)  Acuzaţia de cosmopolitism, care nu ţine cont de interesele 
naționale, ci doar de cele ale individului. 

b) Politica liberală  avantajează pe cei dezvoltați şi 
defavorizează pe cei rămaşi în urmă. 

c) Există contradicții majore între interesul individual egoist şi 
interesul național, că între aceste două este mai important şi 
trebuie să se afle pe prim plan cel din urmă. 

De aceea, în sistemul teoretic al lui Fr.List nu individul este 
elementul de bază al vieţii economice, ci națiunea cu nevoile ei de 
consolidare economică şi politică. „Irăsătura caracteristică a 
sistemului conceput de mine, - preciza Fr.List, - este naționalitatea, 
întreaga mea concepţie este clădită pe ideea de naționalitate, ca verigă 
între individ şi omenire. Aceasta întrucât un individ este preocupat 
numai de necesitățile sale personale şi ale gospodăriei sale... O naţiune, 
însă, se ocupă de necesitățile sociale ale majorității membrilor săi nu 
numai în prezent, ci şi de soarta generațiilor viitoare. Un individ poate, 
prin faptul că urmăreşte propriul său interes, să prejudicieze interesul 

obştesc; o naţiune, atunci când promovează bunăstarea generală, poate 
să frâneze interesele unora dintre membrii să-— O naţiune poate să 
sufere din cauza faptului că nu dispune de o industrie, deşi unii membri 
ai săi pot să prospere din vânzarea produselor industriale străine”. 
Deci, de la individ la națiune, - iată schimbarea radicală produsă de 
Fr.Last în metodologia cercetării fenomenelor şi proceselor economice. 

Forțele productive ale națiunii Dpcă ştiinţa economică de până 
la Fr.List era considerată o ştiinţă a avuţiei - definită ca o îngrămădire 
de bunuri economice - sub forma valorilor de întrebuințare, la el ea 
este o ştiinţă a „forţelor productive" care creează avuţia. 

Avuţia adevărată este puterea de a crea avuție. Puterea unei 
națiuni nu este avuţia pe care o are la un moment dat - ca totalitate de 
bunuri - pentru că aceasta poate fi consumată şi ţara poate să decadă, 
ci forţa productivă corespunzătoare, capabilă să desfăşoare crearea de 
avuţie în proporții tot mai mari. 

în forțele productive ale națiunii Fr.List a inclus tot ce exista în 
societatea germană şi putea fi mobilizat eficient în direcția progresului 
economic şi social: forţa de muncă creatoare de noi bunuri; spiritul 
oamenilor; forțele naturii care pot fi atrase şi folosite benefic în 
procesul dezvoltării, sindicatele, instituţiile civile, statul ş.a. 

Fr.List a făcut din stat şi intervenția sa în economie factori 
importanți ai dezvoltării economice. „Statul, - scria el, - este constituit 
din oameni care s-au născut liberi, dar pe care nu este îndeajuns să-i 
laşi să acţioneze anarhic, ci trebuie să-i şi sprijini pentru ca în 
activitatea lor să nu fie tulburați. Puterea statului rezidă în suma puterii 
indivizilor; legătura dintre aceşti indivizi izolați, creată prin lege şi care 
constituie forța totală pentru a realiza bunăstarea generală, se numeşte 
stat." 


Cu ajutorul unui stat puternic se poate crea o bogăție şi mai mare 
decât cea deja acumulată. Lansarea ideii forțelor productive ale națiunii 
şi a studierii lor, a adus în ştiinţa economică o problematică nouă şi 
unghiuri noi de reconsiderare a subiectelor tradițional cercetate, cum 
erau: rolul muncii în crearea avuţiei şi a diviziunii muncii în 
amplificarea ei, munca productivă şi munca neproductivă şi încadrarea 


! Friedrich List "Sistemul naţional de economie politică”. Bucureşti, 
1973, pag. 15 
? Ibidem, pag. 125-126 

acesteia în complexul larg al economiei naţionale: producţie, 
organizarea socială şi juridică, mergând până la creația artistică. 

Protecţionismul Odată stabilit locul şi rolul forţelor productive 
ale națiunii, principalul obiectiv al politicii economice a statului devine 
protecționismul, iar calea prioritară - dezvoltarea industrială. 

în viziunea lui Fr.List, protecționismul nu poate fi nici 
permanent şi nici rigid, nici absolut şi nici total, nici un scop în sine, ci 
instrument de protejare şi apărare a pieţei interne de invazia mărfurilor 
străine, precum şi a agenţilor economici autohtoni în dezvoltarea 
producției naționale. El trebuie să fie un protecționism temporar şi 
educator. Un aşa protecționism trebuie să ducă spre mărire şi putere, 
să educe forțele productive ale națiunii în spiritul apărării intereselor 
naționale şi numai după aceasta să cedeze locul liberalismului 
ECONOMIC. 

Fr.Lust acordă prioritate dezvoltării industriei, ca ramură de bază 
a creşterii economice şi a forțelor productive ale națiunii. Industria este 
capabilă să mărească eficiența, să dezvolte armonios teritoriul național, 
să asigure reala independenţă a unui stat. Structurile industriale au o 
superioritate decisivă asupra celor agrare, deoarece, în condițiile 
liberului schimb ţările industriale dezvoltate le subordonează pe cele 
agrare. 

După părerea lui Fr.Last, nivelul de dezvoltare al industriei 
determină eficienţa întregii activități a națiunii. 

în concluzie se poate menţiona, că oamenii ştiinţei şi practicii 
vor reveni mereu la ideile şi teoriile lui Fr.List. Şi nu fără de folos. 


168 


TEORIA ECONOMIEI DE PIAȚĂ 
DIRIJATE 


în rândul specialiştilor este răspândită ideea, după care ştiinţa 
despre economie se sprijină pe opera a trei titani: A.Smith, K.Marx şi 
J.M.Keynes. Primul a descifrat tainele economiei de piață a 
concurenţei perfecte şi a pus în evidenţă virtuțile ei în sporirea avuției 
națiunilor; al doilea a descoperit contradicțiule şi legile care-i 
guvernează mişcarea spre decădere; iar cel de-al treilea a argumentat 
posibilitatea salvării economiei bazate pe piață dacă societatea, prin 
stat, o supune organizării, controlului şi dirițării. în acest sens, Jonhn 
Maynard Keynes poate fi considerat teoretician al capitalismului 
organizat, modalitate sub care el vedea scoaterea economiei 
occidentale din profunda criză a anilor 1929-1933. 

Economia de piață - privită de economiştii clasici numai sub 
aspectele ei pozitive, iar de cei socialişti numai în latura ei negativă - 
se cerea a fi resupusă unui examen critic din care să rezulte remedule 
ce-î trebuiau aduse. De la cele câteva idei intuite în Urmările 
economice ale păcii (1919), dezvoltate şi completate cu altele în Tratat 
asupra banilor (1930), J.M,Keynes ajunge la un sistem teoretic 
desăvârşit, expus în lucrarea Teoria generală a folosirii mânii de lucru, 
a dobânzii şi a banilor (1936). în ea are loc detaşarea autorului de 
liberalismul clasic şi cel neoclasic, afirmându-se o nouă paradigmă în 
ştiinţa despre economie. 

Noua paradigmă este axată pe ideea că economia de piață este 
bună în principiu, dar mersul ei în realitate este determinat de acţiunea 
unor legi (înclinații) psihologice fundamentale ale oamenilor care, 
lăsate să acționeze de la sine, influenţează nefavorabil activitatea 
economică, generând crize, şomaj, inflație şi alte aspecte negative, pe 
care oamenii nu le-ar mai putea suporta. Prin acţiuni conştientizate, 
într-o societate a capitalismului organizat, aspectele negative ale 
mecanismului de funcţionare a economiei, neputând fi lichidate, pot fi 
menținute în limite rezonabile şi transformate din factori destabilizatori 
în factori propulsori ai dezvoltării. 

Noul sistem teoretic despre economie nu se putea afirma fâră 
critica celui clasic şi neoclasic. Cu aceasta şi debutează Teorie 
generală a lui JJM.Keynes. Primele sunt criticate postulatele 

teoretice clasice şi neoclasice privind „mâna invizibilă" a lui A.Smith, 
„legea debuşeelor" a lui J.B.Say, excluderea intervenției statului în 
economie, teoria echilibrului general a lui L.Walras, lipsa şomajului 
involuntar ş.a. 

Criticele lui J.Keynes nu se referă la piaţă ca instituție a 
economiei în general şi nu vizează îndepărtarea ei pentru a fi înlocuită 
cu altceva; ele sunt de natură să arate că vremea laissez-faire a trecut, 
iar economia de piață contemporană are nevoie de un cadru de 
corectare a neajunsurilor generate de concurenţa perfectă şi imperfectă. 
Prin teoria sa, el caută să înlăture lacunele teoriei clasice şi neoclasice 
şi să determine natura mediului pe care îl cere jocul liber al forțelor 
economice pentru a putea transforma în realitate potențialul de 
producție. Locul central în cadrul acestui mediu revine, după părerea 
lui J.Keynes, măsurilor de control central, necesare pentru asigurarea 
ocupării depline a forței de muncă. Aceste măsuri vor implica o mare 
extindere a funcțiilor tradiționale ale statului. 

Extinderea funcțiilor statului, a unui stat democratic, implicată 
de punerea în concordanță a înclinației spre consum, spre economii şi 
investiții, apreciată de neoclasici ca o încălcare a principiilor 
individualismului, apare la J.Keynes ca singurul mijloc posibil prin 
care se poate evita distrugerea formelor economice existente, în 
ansamblul lor, cât şi pentru că este condiția funcționării cu succes a 
inițiativei individuale. Fără cadrul adecvat creat de statul democratic, 
inițiativa privată şi jocul liber al pieţei conduc la şomaj de mari 
proporții şi crize acute, J.Keynes afirmă că lumea contemporană nu va 
mai tolera mult timp şomajul care, cu excepţia unor scurte intervale de 
activitate febrilă, este legat inevitabil de individualismul capitalist De 
aceea este necesară completarea mecanismului spontan al pieţei cu un 
mecanism adecvat, construit în mod conştient de către societate, nu 
după bunul plac, ci după cerinţe şi legi obiective. 

în fundamentarea unui astfel de mecanism, J.Keynes a pornit de 
la analiza realităților Angliei şi ale altor țări capitaliste zguduite de 
marea criză economică din anii 1929-1933. El a constatat că 
principalele boli de care suferea economia şi societatea erau 
incapacitatea lor de a asigura folosirea deplină a forţei de muncă şi 
repartizarea inechitabilă a veniturilor. Era, deci, de înţeles că în centrul 
atenției o să-i stea problema eradicării şomajului involuntar. 

J.Keynes ajunge la concluzia că în condițiile în care nivelul 
tehnicii de producție, volumul resurselor şi salariul unitar sunt date, 

nivelul ocupării forței de muncă depinde de volumul de încasări 
scontat a se obține în urma vânzării producției. Volumul ocupării nu 
este, deci, independent; dimpotrivă, el este influențat de volumul şi 
structura producției, şi mai ales, de posibilitatea ca aceasta să fie cerută 
şi vândută cu profit maxim. 

J.Keynes este de părere că însăşi logica şi finalitatea producției 
impun din totdeauna ca o parte a rezultatului acestei producții să 
servească pentru consumul curent, iar altă parte pentru dezvoltarea de 
mai departe a bazei tehnico-materiale de producție. Aceasta întrucât un 
anumit volum de ocupare necesită un volum dat de investiții. Rezultă 
deci că la o mărime dată a ceea ce vom denumi înclinația spre consum, 
nivelul de echilibru al ocupării, adică nivelul la care nu mai există 
mobiluri nici de a extinde, nici de a restrânge folosirea mâinii de lucru, 
va depinde de volumul investițiilor curente. La rândul său, volumul 
investițiilor curente va depinde de ceea ce vom denumi imboldul spre 
investiții, iar acest imbold va depinde de raportul dintre curba 
eficienţei marginale a capitalului şi complexul de rate ale dobânzii la 
capitalul dat cu împrumut. 

Cele menționate arată că la baza explicării modului şi gradului 
de ocupare a forței de muncă J.Keynes a pus principiul cererii efective. 
Aceasta nu este altceva decât totalitatea cererii de bunuri de consum 
curent şi de bunuri-capital (investiţii). Volumul ocupării rezultă din 
confruntarea efectivă pe piaţă a cererii globale cu oferta globală. Ceea 
ce poate rezulta din această confruntare se poate situa la nivelul 
deplinei ocupări sau sub aceasta. 

Rezumând analiza şi preocupat de ideea de a descoperi totuşi ce 
anume determină, în ultimă instanță, volumul ocupării, J.Keynes 
conchide că acesta este în funcție de doi factori principali - consumul 
(C) şi investițiile (1), adică tocmai de cele două componente ale cererii 
efective, care nu este altceva decât venitul global (Y) obținut prin 
vânzarea producției. 

Partea de venit care rămâne peste cheltuielile pentru consum, 
J.Keynes o numeşte economii (S). Ele sunt destinate investițiilor 
curente. Din cele expuse se poate deduce următorul sistem de ecuații: 

1. Ecuațiile echilibrului: V =C +I 

sau S=V-C 
sau S=[ 

II. Ecuațiile dezechilibrului: V >C + I 
sau S>V-C 
sau S>l 


în cazul în care V =C + K S=], cererea şi oferta se echilibrează, 
se învestesc toate economiile, crizele şi şomajul dispar, economia de 
piață funcționează normaL 

în realitate relaţia cerere-ofertă nu se află întotdeauna în stare de 
echilibru. Pentru J.Keynes şi adepţii săi dezechilibrul de forma V > C 
+ I era dăunător şi trebuia asigurată eliminarea lui. Deci, echilibrul 
cerere-ofertă nu se realizează automat, în toate cazurile. Statul trebuie 
să intervină pentru a preîntâmpina apariția dezechilibrelor, iar când ele 
există, pentru a le înlătura. 

Concentrându-şi atenția asupra cauzelor dezechilibrelor 
economice, J.Keynes apreciază că acestea se găsesc în psihologia 
(comportamentul oamenilor), de aceea măsurile de politică economică 
ce trebuie întreprinse pentru realizarea echilibrului, trebuie să fie 
centrate în jurul a trei legi psihologice fundamentale: 

a) legea înclinației spre consum, definită ca tendință a membrilor 
societății de a-şi spori cheltuielile de consum atunci când le 
sporesc veniturile, dar în mai mică măsură decât creşterea 
veniturilor. Oamenii sunt înclinați ca o parte din sporul de venit, 
din multiple motive, să o acumuleze, să o economisească, fapt 
care atrage după sine influențarea dinamicii cererii de bunuri de 
consum neproductiv, în sensul frânării, în raport cu dinamica 
ofertei, relativ mai accentuată; 

b) legea înclinației spre investiţii” definită prin tendința agenților 
economici de a investi şi a crea noi locuri de muncă numai acolo 
şi atunci unde şi când întrevăd perspectiva obținerii ratei de 
profit care să-i satisfacă. în caz contrar, ei preferă un alt 
plasament al noului capital acumulat, fapt care influenţează 
negativ dinamica cererii de bunuri investiţionale, a consumului 
productiv, cu efecte asupra rămânerii în urmă a cererii față de 
ofertă; 

c) legea înclinaţiei spre valori lichide, definită ca preferinţă a 
oamenilor de a păstra economiile în formă lichidă, depuse la 
bănci, case de economii, plasate în obligații ş.a., dacă câştigurile 
realizate de pe urma lor sunt mai mari decât profiturile pe care 
le-ar putea aduce investirea în domenii productive şi lucrative. 

Un alt motiv pentru a păstra bani lichizi îl constituie nevoile ce 
apar în intervalul dintre încasarea venitului şi cheltuirea lui. Se 
păstrează bani lichizi şi pentru acoperirea necesităților în 
intervalul dintre efectuarea cheltuielilor ocazionate de afaceri în 
curs şi momentul încasărilor din vânzări. Are loc păstrarea de 
bani lichizi pentru situaţii neprevăzute (afaceri avantajoase, alte 
situații). 

Prin manifestarea acestei legi psihologice fundamentale o 
parte a economiilor nu se investeşte S > I şi se ajunge, din nou, 
într-o stare de dezechilibru de forma: V > C + f. Corespunzător, 
ocuparea forţei de muncă este doar parțială, scad veniturile, 
cererea ş.a. 


Politica economică dirijată.  J.Keynes a analizat economia 
engleză şi a altor țări în perioada marii depresiuni a anilor 1929-1933 
nu din rațiuni pur iluministe. Dimpotrivă, el şi-a propus, de la bun 
început, să ofere țării sale şi a altora interesante, instrumente pentru o 
nouă politică economică de natură să depăşească criza, să readucă 
echilibrul şi să asigure prosperitatea. în concepția noii sale politici 
economice el pleacă de la două premise şi constatări esențiale. 

Prima. J.Keynes se declară convins că obiectul economic şi 
social suprem pe care trebuie să-l aibă în vedere şi la care să se 
raporteze întreaga politică economică guvernamentală este folosirea 
cât mai completă a forței de muncă. Aceasta, întrucât folosirea cât mai 
deplină a forței de muncă reprezintă o garanție a utilizării eficiente şi a 
celorlalte resurse. Dar folosirea tot mai deplină a forței de muncă, aşa 
cum s-a văzut, nu putea avea loc în afara satisfacerii cererii efective. 
Ceea ce este nevoit J.Keynes să constate este tocmai insuficiența 
acesteia, pentru toate ţările afectate de criză, insuficiență al cărei prim 
şi cel mai important rezultat era o folosire incompletă a forței de 
muncă. Ca atare, eradicarea şomajului nu-şi putea găsi sorți de izbândă 
decât în stimularea cererii efective, în ambele sale componente - 
consum şi investiții. Aceste idei sunt, după părerea noastră, foarte 
actuale pentru economia în tranziție a Republicii Moldova, unde circa 
35% din populația aptă de muncă nu este ocupată în sectorul real de 
producție. 


A doua. J.Keynes se pronunță pentru intervenția activă a 
statului în viaţa economică cu scopul principal de „a ajuta inițiativa 
privată", de a controla „forțele oarbe ale pieţei" şi de a lua decizii acolo 

unde nimeni nu mai lua. Din acest punct de vedere keynesismul 
înseamnă dirijism, înseamnă extinderea funcțiilor tradiţionale ale 
statului şi transformarea acestuia, din simplu „paznic de noapte" într-o 
prezență şi un agent nemijlocit al vieții economice. 

Şi aceste teze sunt deosebit de importante pentru determinarea 
rolului economic al statului Republica Moldova. 

Intervenţia statului în viaţa economică nu înseamnă, însă, 
sfârşitul absolut al /aissez-faire-lui. Statul nu trebuia nici să 
subordoneze şi nici să sufoce piața. Avantajele tradiționale ale liberei 
inițiative, concurenţei şi răspunderii particulare, ale eficienței obținute 
prin urmărirea interesului personal şi descentralizarea deciziilor ş.a. 
trebuiau păstrate. Ceea ce se propunea era ca statul contemporan să 
acționeze pentru a debloca economia şi a interveni acolo unde libera 
inițiativă îşi epuizează mijloacele. 

Aria intervenției statale, după părerea lui J.Keynes, trebuie să 
fie: producția în masă de locuinţe, dezvoltarea sistemului de transport, 
drumuri, extinderea rețelei de transmitere a energiei electrice, într-un 
cuvânt, - extinderea lucrărilor publice. Important de reţinut este că 
statului îi revenea misiunea de a realiza politică economică activă 
pentru stimularea cererii efective recurgând, în acest sens, la toate 
mijloacele posibile de intervenție: controlul emisiunii monetare, al 
salariilor, impunerii, scontului, sistemului bancar ş.a. 

J.Keynes a condamnat zgârcema rentierilor pentru a glorifica 
avantajele consumului în vederea creşterii gradului de ocupare. Pentru 
a stimula înclinația spre consum, statul putea recurge la o politică 
fiscală de natură să corecteze inegalitatea veniturilor- Aceasta nu din 
spirit de echitate; acest aspect l-a interesat mai puțin. Ceea ce l-a 
preocupat şi trebuia rezolvat era ca venitul să ajungă la cei a căror 
înclinaţie spre consum era în creştere. 

O componentă importantă a politicii economice dirijiste o 
constituia stimularea investițiilor. Erau acceptate atât investițiile 
finanţate din surse proprii cât şi din împrumuturi; atât investițiile 
publice cât şi cele private. Dacă ocazia de investiții genera efectul de 
creare de noi locuri de muncă, aceasta era suficient pentru a justifica 
respectiva cheltuială. 

J.Keynes nu pleda pentru investiția neproductivă în sine. 
Dimpotrivă, el era conştient şi convins de rolul şi importanța 
investițiilor productive în ansamblul mijloacelor creatoare de locuri de 

muncă. Investiţia neproductivă şi inutilă a pus-o în discuţie şi o 
considera acceptabilă doar ca alternativă „mai bună decât nimic". 

Factorul decisiv a stimulării investiţiilor în constituia micşorarea 
ratei dobânzii la capitalul de împrumut. Acest lucru îl putea face statul 
pe calea unei politici monetare expansioniste. După părerea lui 
J.Keynes, o aşa politică putea fi promovată de puterea statală prin 
crearea unei cantități de monedă suplimentară de natură să reducă 
preţul importului şi să facă, astfel, creditul facil. 

Autorul teoriei economiei de piaţă dirijate de stat n-a preconizat 
o reducere permanentă, fară limite şi în orice condiții a ratei dobânzii. 
El susținea doar că nivelul ratei dobânzii să fie favorabil investițiilor 
prin situarea lui sub mărimea ratei profitului. Milita pentru acel nivel 
„natural" sau optim al ratei dobânzii pe care, în Tratat despre monedă 
îl defineşte ca fiind acela care menține egalitatea între economii şi 
investiții, iar în Teoria generală cel care menține folosirea forței de 
muncă la nivelul ocupării depline. Odată atins acest scop. se impunea 
revenirea la stabilitatea monetară. 

Orientarea politicii economice dirijiste spre scopul final - 
ocuparea cât mai deplină a forţei de muncă, stimularea cererii efective 
pe calea unei politici monetare expansioniste - au adus țărilor 
occidentale ani buni de creştere economică deşi, la nivelul anilor'70 ai 
secolului XX-lea, aceeaşi politică de inspirație keynesistă a fost găsită 
responsabilă de noile dezechilibre economice şi de inflație. 

TEORIA TIPURILOR IDEALE DE 
ECONOMIE 





Autorul teoriei tipurilor ideale de economie a fost economistul 
german Walter Eucken (1891-1950). A activat în calitate de profesor 
la Universitatea din Fraiburg, unde a înfiinţat revista „Ordo", în jurul 
căreia s-a creat o adevărată şcoală de gândire economică de factură 
neoliberală. 

Teoria tipurilor ideale de economie este apreciată ca principala 
contribuție a lui W.Eucken la dezvoltarea ştiinţei economice germane, 
ca un pas înainte în raport cu liberalismul clasic şi cu teoriile şcolii 
istorice. După W.Eucken, principalul neajuns al liberalismului clasic a 
constat în faptul că s-a limitat să analizeze numai ordinea economică în 
care domneşte libera concurență, nelimitată de nimeni şi de nimic. 
G.Schmoller, unul din promotorii şcolii istorice germane, a încercat să 
depăşească limitele liberalismului clasic prin extinderea cercetării la 
mai multe ordini economice, dar a apelat la o abordare empirică a 
faptelor observate, neputând să aducă contribuţii considerabile. Sarcina 
ce şi-a pus-o W.Eucken era ca, folosind ce a fost bun la clasici şi la 
şcoala istorică germană, să depăşească limitele lor şi printr-o sinteză 
amplă să elaboreze o nouă teorie, în stare să cuprindă marea varietate a 
tipurilor de ordine economică existente de-a lungul întregii istorii a 
omenirii, varietate redusă, în plan teoretic abstract, la două tipuri. 

Aplicând metoda  abstractizării, W.Eucken a reuşit să 
construiască teoria amintită. Conform acesteia, economia, în ceea ce 
are ca fundamental şi caracteristic, se reduce la două tipuri: 

a) economia liberă de piaţă; 
b) economia centralizată, condusă şi comandată de la un anume 
centru. 

Totodată, el a reținut să precizeze că acestea sunt tipuri care nu 
reflectă economia reală: acestea nu sunt tipuri concrete care să 
caracterizeze organizarea economico-socială sau o treaptă a dezvoltării 
acesteia. Ele sunt modele create de mintea oamenilor, sunt forme 
ideale, adevărate tipuri ideale. Acestea nu sunt legate concret de anume 
etape ale dezvoltării istorice, nici de timp şi nici de spaţiu, dar, în 
formă ideală, se găsesc oriunde şi oricând. 

Tipurile ideale de economie sunt considerate ca punct de 
plecare, ca structuri de bază ale formelor concrete sub care se 
manifestă economia reală. Altfel spus, ele sunt structuri esențiale 
neschimbătoare pe care se axează forme economice schimbătoare. 
Acestea din urmă nu iau niciodată înfăţişarea tipurilor ideale dar 
întotdeauna se regăsesc în ele elemente ale lor în diverse combinații. 
Reuşita mai mare sau mai mică a formelor concrete de economie 
depinde şi de calitatea combinației de elemente ale primului tip cu cele 
din al doilea. 

Tipul ideal al economiei libere de piaţă este cel în care legăturile 
între agenții economici se realizează prin piaţa liberă, în timp ce în 
tipul ideal al economiei de comandă legăturile respective se realizează 
pe baza indicaţiilor date şi a regulilor stabilite de un anumit centru. 
Primul tip este considerat ca cel mai bun şi mai eficient, fund în stare 
să asigure libertatea, democrația şi bunăstarea indivizilor; cel de-al 
doilea este caracterizat ca ineficient, generator de dictatură şi de nivel 
de trai scăzut. 

Recunoscând ca necesar, într-o anumită măsură, rolul statului în 
economie, W.Eucken şi alți neoliberali acceptă în practica economică 
şi un sector public care ţine de tipul doi. Acesta, împreună cu sectorul 
privat, dă configuraţie economiei reale. în economia reală de piaţă 
ponderea sectorului privat trebuie să predomine, întrucât acesta 
constituie locomotiva dezvoltării. Sectorul public este imaginat de 
neoliberali ca vagoanele încărcate ce trebuie trase de o forță. Cu cât 
raportul între sectorul privat şi cel public este mai optim, cu atât sunt 
mai mari şansele dezvoltării economico-sociale. 

TEORIA ECONOMIEI MIXTE 


Autorul acestei teorii este Paul Anthony Samuelson (n.1915), 
economist american, laureat al Premiului Nobel pentru economie din 
anul 1970. 

P.Samuelson şi-a expus sinteza concepțiilor sale în lucrarea 
Ekonomics, devenit în ultimele decenii cel mai răspândit manual de 
Economie politică şi care se apropie de publicarea celei de a douăzecea 
ediții, tipărit în zeci de milioane de exemplare în diverse limbi. Locul 
central în cadrul sintezei revine noțiunii de „economie mixtă”. 

Referindu-se la economia de piaţă, în general, dar în primul rând 
la economia americană, P.Samuelson consideră că termenul „libera 
inițiativă privată" sau „capitalism concurențial" folosit la sfârşitul 
secolului XIX şi începutul secolului XX nu mai corespunde realităților 
din perioada actuală, în care funcțiile economice ale statului s-au 
dezvoltat fără întrerupere. De aceea regimul actual american, afirmă 
P.Samuelson, este un sistem economic mixt. în care „controlul este 
exercitat simultan de instituțiile publice şi private" . 

Economia mixtă presupune măsuri luate de stat pentru a controla 
activitatea economică, legislația vamală, legi contra falsificărilor, 
pentru reglementarea serviciilor publice, legislație pentru garantarea 
salariilor minime ş.a. Dar, în acelaşi timp „sute de mii de mărfuri sunt 
produse de milioane de indivizi particulari oferind mai mult sau mai 
puţin după gustul lor, fără a fi supuşi nici unei direcțiuni centralizate, 
nici unui plan general"?. Deci, are loc coexistenţa între intervenţia 
statului şi desfăşurarea de la sine a numeroase activități economice. Nu 
se mai poate vorbi nici de „un capitalism pur", nici de o intervenție 
statală exagerată; nici de o economie bazată, inclusiv, pe preceptele 
clasice, nici pe dirijism statal. în acest sens, P.Samuelson precizează că 
economia contemporană este o economie mixtă, cel puţin în dublu 
sens: inițiativa privată este modificată prin intervenția statului; acțiunea 
concurenței perfecte este supusă elementelor monopoliste. 


! Paul A.Samuelson, W.D.Nordhaus. "Economics". 13-th edition, New 
York, 1989, pag.69 
? Ibidem, pag.70 

P.Samuelson consideră că concurența perfectă este astăzi mai 
mult un termen tehnic, pe care economistul îl foloseşte pentru a 
caracteriza cazul unde nici un agricultor, om de afaceri, nu exercită 
nici o influență personală oricare ar fi ea, asupra prețurilor practicate 
pe piaţă. Dar, în lumea reală concurenţa nu este nicăieri nici pe departe 
perfectă. Şi aceasta de aceea că există elemente de monopol care pot să 
denatureze prețurile, să ducă la o alocare anormală a resurselor şi la 
supraprofituri. Deci, în prezent nu există concurenţă perfectă, ci 
concurenţă imperfectă. 

Pornind de la situaţia reală, P.Samuelson recunoaşte tot mai mult 
necesitatea intervenției statului în economie. El apreciază că 
mecanismele economiei de piaţă lăsate la voia jocului exclusiv al 
ofertei şi cererii, pot să conducă economia națională la stare de criză, 
sau depresiunea economică, „că jocul pieţei generează monopoluri, 
care apoi, degradează concurența". în această situaţie statul intervine 
ca agent care cheltuieşte pentru a ameliora veniturile reale sau 
monetare ale unor cetăţeni. Statul poate, de exemplu, să asigure paturi 
de spitale cetăţenilor săi, poate acorda ajutoare pentru şomaj sau pentru 
bătrâneţe. Un obiectiv important al statului îl constituie asigurarea unui 
minim de viaţă, printr-o anumită politică socială sau financiară. 
P.Samuelson atrage atenția că nu este suficient ca statul orientându-se 
spre soluționarea problemelor legate de creşterea venitului național, să 
omită din calcule cheltuielile sociale. La etapa contemporană un aşa 
pas este inadmisibil. Țările cu economie mixtă dezvoltată trebuie să se 
preocupe de creşterea lor economică, dar fără a sacrifica stabilitatea şi 
Justiția socială. 

Prezentând statul economiei mixte ca fiind capabil să asigure un 
minim de existență, P.Samuelson atrage, însă, atenția că oamenii 
preferă, în locul unui venit minim asigurat, să aibă un loc de muncă 
sigur, că majoritatea publicului apt de muncă preferă garantarea 
folosirii forței de muncă şi nu a veniturilor minime. In opinia lui, statul 
economiei mixte este chemat să realizeze măsuri intervenționiste 
pentru reducerea inegalităților existente între diferite pături sociale. 

ÎNTRE LIBERTATEA 


216 TEORIA RELAȚIILOR LOGICE 
ECONOMICĂ ŞI CEA POLITICĂ 

Contribuția majoră la elaborarea acestei teorii îi aparține 
economistului american, laureat al Premiului Nobel pentru economie 
(1976) Milton Friedman (1912-2006). în lucrările sale Capitalism şi 
libertate (1962), Libertatea de a alege (1979-1980) ş.a. el considera că 
libertatea economică este un mijloc indispensabil pentru a realiza 
libertatea politică. Tipul de organizare economică care asigură 
libertatea economică în mod direct, şi anume capitalismul concurențial, 
promovează şi libertatea politică, deoarece separă puterea economică 
de cea politică şi, în acest fel, dă posibilitatea uneia să o 
contrabalanseze pe cealaltă. 

în viziunea lui M.Friedman, istoria confirmă, fără echivoc, că 
există o relaţie între libertatea politică şi piaţa liberă. Secolul al XIX" 
şi începutul secolului XX reprezintă, în ţările occidentale, excepții 
şocante în raport cu tendinţa generală a dezvoltării istorice. Libertatea 
politică, în această perioadă de timp, s-a extins în mod evident odată cu 
piaţa liberă şi cu dezvoltarea instituțiilor economiei de piaţă capitaliste. 

Legătura logică între libertatea politică şi cea economică este 
completă şi în nici un caz unilaterală. La începutul secolului XX, 
gânditorii radicali erau înclinați să privească libertatea politică ca pe un 
mijloc de a ajunge la libertatea economică. Ei credeau, spune 
M.Fniedman, că masele erau nemulțumite de restricțiile ce le erau 
impuse şi, că dacă printr-o reformă politică s-ar fi dat populației dreptul 
de vot, aceasta ar fi optat pentru ce era mai bun la „laissez faire"-ul. 
Triumful liberalismului economic în Anglia secolului al XIX" a avut 
loc, ca o restricție, faţă de intervenţia crescândă a guvernului acestei ţări 
în treburile economice. Această tendință a fost mult mai accelerată între 
cele două războaie mondiale. în ţările democratice, situația dominantă a 
devenit bunăstarea materială, mai degrabă decât libertatea. 


Evenimentele de după cel de-al doilea război mondial au scos la 
iveală o reacție diferită între libertatea economică şi cea politică. 
Planificarea centralizată a economiei de factură sovietică s-a interferat, 
desigur, cu libertatea individuală. Totuşi, în cel puțin câteva ţări, 
rezultatul nu a fost înăbuşirea libertății, ci inversarea politicii 
economice. 

Care sunt, în esență, legăturile logice între libertatea economică 
şi cea politică? Pentru a răspunde la această întrebare, M.Friedman ia 
în considerare, mai întâi, piața ca o componentă nemijlocită a libertății 
şi, apoi, relația indirectă dintre mecanismele pieţei - libertatea 
politică. Rezultatul derivat al acestui demers analitic va fi o schițare a 
regulilor economiei ideale, aferente unei societăți libere. Problema de 
bază a organizării sociale este: cum să coordonezi activitățile 
economice ale unui număr mare de participanți la procesul de 
reproducție. Chiar în societățile relativ înapoiate, diviziunea largă a 
muncii şi specializarea pe funcții sunt cerute de utilizarea eficientă a 
resurselor disponibile. 

In esenţă, sunt doar două căi de a coordona activitățile economice 
a milioanelor de lucrători. Una este conducerea centralizată, implicând 
folosirea constrângerii şi cealaltă este cooperarea voluntară a agenților 
economici pe baza mecanismelor pieţei. 

Posibilitatea coordonării prin cooperarea voluntară se bazează pe 
principiul elementar că ambele părți ale unei tranzacții economice 
beneficiază de avantaje cu condiţia ca tranzacţia să fie voluntară, atât 
pentru o parte, cât şi pentru cealaltă, şi ambele să fie în cunoştinţă de 
cauză. Aşa fiind schimbul, se poate, deci, realiza coordonarea fară 
constrângere. Un model funcțional de societate organizată pe bază de 
schimb voluntar îl reprezintă capitalismul concurențial, unde coordonarea 
activității economice se realizează cu concursul pieţei libere. 

In economia de piață, bazată pe întreprinderi şi bani, cooperarea 
este strict individuală şi voluntară cu două condiții: 

e întreprinderile să fie particulare, pentru că părțile contractante 
să fie în ultimă instanţă indivizii înşişi; 

e indivizii să fie efectiv liberi, pentru a intra sau nu într-o relație 
de schimb, astfel încât fiecare tranzacție să fie strict voluntară. 
Cerinţa de bază constă în menţinerea legii şi a ordinii, pentru a 
face să fie executate contractele încheiate prin propria voinţă a 
părților. 

La etapa actuală cele mai frecvente probleme sunt cele pe care le 
generează monopolul şi cele ce derivă din externalități. Monopolul 
împiedică afirmarea libertății efective a indivizilor, iar externalitățile 
provoacă efecte care se exercită asupra terţilor şi care nu pot fi puse 
nici la plată, nici la recompensare. Atâta timp cât se menține libertatea 
efectivă a schimbului, consumatorul este protejat de constrângere din 
partea vânzătorului, deoarece există alți vânzători cu care poate avea 

relații de afaceri, iar vânzătorul este protejat de constrângere din partea 
consumatorului, deoarece există şi alți consumatori cărora acesta le 
poate vinde. 

Funcționarea pieţei libere nu elimină, desigur, nevoia de guvern, 
dimpotrivă guvernul este necesar atât ca autoritate în stabilirea 
„regulilor jocului", cât şi ca arbitru în interpretarea şi aplicarea 
regulilor decise. Ceea ce face piaţa este să reducă în mare măsură şirul 
de probleme ce trebuie rezolvate prin măsuri politice. Prin sustragerea 
organizării activității economice de sub controlul exercitat de 
autoritatea publică, piaţa elimină sursa puterii coercitive, permițând 
forței economice să fie mai degrabă un obstacol în fața puterii politice 
decât o consolidare a acestei puteri. 

Puterea economică poate fi foarte mult dispersată dacă nu există 
o lege a conservării care să impună apariția şi dezvoltarea noilor centre 
de putere economică pe seama celor existente. Pe de altă parte, puterea 
politică este mult mai greu de descentralizat. Dacă guvernul central 
obține mai multă putere, aceasta are loc după toate probabilitățile pe 
seama puterii autorităților locale. în consecință, dacă puterea 
economică este asociată cu puterea politică, concentrarea pare să fie 
inevitabilă. Pe de altă parte, dacă puterea economică este deţinută de 
alte centre decât cele ale puterii politice, ea poate servi doar ca frână şi 
contrapondere în raport cu puterea politică. 

Rolul pieţei constă în faptul că permite unanimitatea fără 
obligativitatea de a te conforma, fiind un sistem de reprezentare efectiv 
proporțională. Pe de altă parte, trăsătura caracteristică a acțiunii 
desfăşurate pe căi politice explicite constă în tendinţa de a cere şi a 
impune o substanțială confirmare. în general, rezultatul final trebuie să 
se concretizeze într-o lege aplicabilă tuturor grupurilor, şi nu în acte 
legislative separate pentru fiecare parte reprezentată, ceea ce înseamnă 
că reprezentarea proporțională în versiunea sa politică tinde către 
ineficiență şi fragmentare. 


Există, după părerea lui M.Fniedman, o serie de domenii în care 
reprezentarea proporțională efectivă este imposibilă. De exemplu, o 
anumită persoană nu poate dori să obţină o „cantitate" de apărare 
națională mai mare decât cea primită de o altă persoană, dar tocmai 
existenţa unor astfel de probleme indivizibile - dintre care protecția 
individului şi a națiunii împotriva constrângerii sunt, evident, cele mai 
importante - împiedică sprijinirea exclusivă pe acţiunea individuală 
prin intermediul pieţei. Dacă, totuşi, trebuie să folosim o parte a 

resurselor noastre în folosul unor astfel de probleme indivizibile, 
devine necesară folosirea căilor politice pentru reconcilierea punctelor 
de vedere diferite. 

Folosirea căilor politice nonpiață, deşi inevitabilă, tinde să 
tensioneze coeziunea socială necesară unei societăţi stabile. Această 
tensiune este minimă dacă acordul pentru o tensiune comună trebuie 
atins doar în cazul unui număr limitat de probleme, asupra cărora 
oamenii au păreri comune, orice s-ar întâmpla. Folosirea pe scară largă 
a pieţei reduce tensiunea din structurile sociale, făcând inutilă 
confruntarea în privinţa oricăreia dintre activitățile pe care o cuprinde. 
Cu cât numărul de activități care intră în aria pieţei este mai mare, cu 
atât sunt mai puţine problemele care reclamă decizii implicit politice 
şi, deci, în legătură cu care este necesar un acord. 

La rândul lor, cu cât problemele asupra cărora este necesar un 
acord sunt mai puţine, cu atât este mai mare posibilitatea de a obține un 
consens, menținând, totodată, o societate liberă. 

Funcțiile de bază ale statului într-o societate liberă sunt: 

e asigurarea mijloacelor prin care se pot modifica „regulile 

jocului"; 

e studierea divergenţelor noi cu privire la înțelesul regulilor şi să 
impună respectarea lor de către cei puţini, care, altfel, nu s-ar 
conforma jocului. 

Existenţa guvernului devine astfel necesară, dat fiind că o 
libertate absolută este imposibilă. Iată, deci, organizarea activităţii 
economice pe baza liberului schimb prevede ca, prin intermediul 
guvernului, respectarea legii şi a ordinii să preîntâmpine încălcarea 
libertăților unui individ de către altul. Rolul guvernului este acela de a 
face ceea ce piaţa nu este în stare să realizeze singură, adică să 
stabilească, să arbitreze şi să aplice regulile jocului. De asemenea, prin 
intervenția statală pot fi efectuate anumite activități despre care se 
presupune că ar putea fi făcute şi prin mijlocirea pieţei, dar, pe care 
anumite condiții tehnice le îngreunează. Toate acestea se reduc la 
cazurile în care schimbul voluntar este excesiv de costisitor sau practic 
imposibil. 

Există două categorii generale de astfel de cazuri: monopolul sau 
alte imperfecțiuni similare ale pieţei, precum şi externalitățile. 
Monopolul implică absenţa alternativelor aproximativ echivalente, iar 
externalitățile conduc la acţiunea unor persoane asupra altor persoane 
pe care nu este posibil să fie puse la plată sau să fie recompensate. In 

cazul externantăților un exemplu evident îl constituie poluarea apelor. 
Individul care poluează apa îi forțează de fapt pe ceilalți indivizi să 
schimbe apa bună pe o apă proastă. 

Un alt exemplu este întrebuințarea autostrăzilor. In acest caz, 
este posibil din punct de vedere tehnic să fie identificate persoanele 
care le folosesc şi în consecință să le fie percepute taxe, permiţând 
astfel funcționarea unei societăți particulare. Totuşi, pentru şoselele 
obişnuite, care implică multe puncte de intrare şi ieşire, cheltuielile de 
colectare a taxelor ar fi extrem de ridicate. Dacă ar fi să se instituie 
plăți pentru fiecare serviciu primit, apare necesitatea de amplasare a 
aparatelor sau cabinelor de taxare la toate intrările. O metodă mult mai 
ieftină de a impune la plată indivizii (direct proporțională cu folosirea 
de către ei a drumurilor) este taxa pe benzină. Dar şi această metodă 
are dezavantajul său pentru că taxa plătită nu poate fi corelată în mod 
strict cu utilizarea drumurilor. Ca urmare, este foarte dificil să ai o 
întreprindere particulară care să asigure serviciile şi să colecteze taxele 
respective, fără să fie stabilit un vast monopol privat. 

Parcurile reprezintă un exemplu interesant, deoarece ilustrează 
deosebirea între cazurile ce pot şi care nu pot fi justificate prin efecte 
externe. La prima vedere, aproape oricine consideră administrarea 
monumentelor naturii drept o justificată atribuție a guvernului. De fapt, 
externalitățile pot motiva doar cazul unui parc urban, nefiind valabile în 
cazul parcurilor naționale. Care este însă diferența fundamentală între 
cele două tipuri de parcuri ? M.Friedman răspunde: în cazul parcului 
orăşenesc, este extrem de dificil să identifici persoanele care beneficiază 
de pe urma lui şi să le percepi taxe pentru foloasele avute. Dacă există un 
parc în mijlocul oraşului, casele care-l înconjoară beneficiază de un 
spaţiu deschis, iar cei care se plimbă prin el sau pe lângă el au de 
câştigat. Ar fi foarte scump şi greu să plasezi aparate de taxare pe la porți 
sau să impui taxe anuale pentru fiecare fereastră care dă spre parc. 


Consideraţii de tipul celor menționate au fost adesea invocate 
pentru a explica în mod rațional aproape orice intervenție 
guvernamentală. De aceea, efectele de externai itate sunt o sabie cu 
două tăişuri. Ele pot fi invocate atât pentru limitarea activităților 
guvernamentale, ca şi pentru extinderea lor. Efecte de acest gen 
stânjenesc schimbul voluntar, deoarece identificarea consecinţelor lor 
asupra terţilor şi evaluarea consecințelor acestora sunt dificile. Dar 
această dificultate este prezentă şi în privinţa activităților 
guvernamentale. 

Este greu să determini când externalitățile sunt suficient de mari 
pentru a justifica anumite costuri specifice, necesare efectelor 
respective. Este şi mai greu să repartizezi costurile în mod 
corespunzător. In consecință, atunci când guvernul se angajează în 
activități destinate depăşirii externalităților, el însuşi va introduce, într- 
o anumită măsură, o serie suplimentară de efecte externe, prin faptul că 
reuşeşte să constrângă indivizii la plată sau să-i compenseze în mod 
convenabil. Care dintre aceste efecte externe sunt mai grave: cele 
inițiale sau cele nou create ? Aceasta se poate stabili de la caz la caz, şi 
atunci foarte aproximativ. în plus, implicarea guvernului în depăşirea 
acestor efecte are în sine un sens de externaiitate extrem de important, 
independent de împrejurările acțiunii guvernamentale. 

Fiecare măsură de intervenție guvernamentală limitează în mod 
direct sfera libertății individuale şi amenință în acelaşi mod libertatea. 
Libertatea este un obiectiv justificabil doar pentru indivizii responsabili. 

în opinia lui M.Friedman, mai există încă tendinţa de a considera 
oportună orice intervenție guvernamentală, de a atribui pieţei toate 
relele şi de a aprecia noile propuneri referitoare la controlul statal într- 
o perspectivă ideală. Acestea ar fi aplicabile cu succes dacă ar fi 
materializate de oameni capabili, dezinteresați, liberi de orice presiune 
din partea grupelor de interes special. Şi totuşi, nu trebuie să 
comparăm piaţa aşa cum funcționează ea în mod real cu intervenţia 
statului cum ar funcționa ea în mod ideal, ci realul cu realul. 

Deficiența principală a măsurilor guvernamentale este aceea că 
ele urmăresc prin amestecul guvernului să forțeze oamenii să acționeze 
împotriva propriilor interese imediate, în scopul promovării unui 
presupus interes general. Ele caută să rezolve ceea ce se presupune a fi 
un conflict de interese sau o deosebire de vederi în privinţa acestor 
interese, nu prin crearea unui cadru menit să elimine conflictele sau 
prin convingerea oamenilor să aibă alte interese, ci prin constrângerea 
acestora să acţioneze împotriva propriului tor interes. Aceste măsuri 
înlocuiesc valorile promovate de participanții la proces cu valori 
impuse din afară, fie că li se spune acestora ce este bun pentru ei, fie că 
guvernul ia de la unii pentru a-i mulțumi pe alții. Aceste măsuri8 au 
fost contracarate de cea mai puternică şi mai creatoare forță cunoscută 
omului, respectiv, încercarea oamenilor de a-şi promova propriile lor 
interese, de a-şi duce viaţa conform propriilor lor valori. Este şi 
motivul major pentru care măsurile guvernamentale au avut atât de des 
contrarii celor scontate. Ele constituie una din forțele principale ale 
unei societăți libere şi explică de ce reglementările guvernamentale nu 
pot influenţa mersul procesului economic în astfel de societăţi. 

CONCEPȚII PRIVIND ROLUL 
7 CONSUMATORULUI şi 

ANTREPRENORULUI ÎN 

ECONOMIA DE PIAȚĂ 


Economia de piaţă are !a bază proprietatea privată, sistemul de 
preţuri, concurența, antreprenorii.  Funcţionând în ansamblu, 
elementele economiei de piață trebuie să se afle în interdependență 
unele cu altele şi să aibă un sistem de autocontrol, care să îi asigure 
funcționarea continuă. 

Aşa cum argumenta Adam Smith, acţiunile omului sunt 
conduse de instinctul de mai bine şi de instinctul de troc. Având în 
vedere chiar şi numai cele mai elementare părți ale însuşirilor sale - 
capacitățile lui intelectuale şi fizice - individul va intra în relaţii de 
cooperare, schimb, pe o piaţă cu ceilalți indivizi, pentru a-şi satisface 
interesele. 

Insă pentru ca oamenii să participe continuu la aceste reiații de 
schimb, economia de piaţă trebuie să se sprijine pe un anumit stimulent 
de autofuncționare. Acest stimulent de autofuncționare îl constituie 
raportul profit-pierdere, care are la bază lupta de concurenţă, element 
care caracterizează legăturile dintre indivizi pe piaţă. 

In natură, concurența semnifică faptul că cel mai puternic, cel 
mai adaptat va reuşi să supravieţuiască. Funţele mai slabe vor fi 
întotdeauna învinse de cei puternici şi vor dispărea. Pentru lumea 
animală noțiunea de competiţie (concurenţă) se reduce prin rivalitate în 
căutarea hranei, în apărarea teritoriului, acestea fiind condiţia de 
supravieţuire. însă nu trebuie confundată competiția biologică cu cea 
socială. Societatea este rezultatul acțiunii conştiente a oamenilor, şi în 
societate indivizii acționează în aşa fel încât să obțină o poziție mai 
favorabilă în cadrul activității sociale. 

Herbert Spencer afirmă că „porunca „dacă cineva nu vrea să 
muncească, nu trebuie să mănânce" de-a dreptul o enunţare creştină a 
acelei legi universale a Firii, sub care viaţa şi-a ajuns înălțimea ei 
prezentă: legea, ca o ființă care nu e în stare să lupte, trebuie să 


nl 


moara. 


! Spencer Herbert "Individul împotriva statului". Iaşi, Editura "Timpul", 
1996, pag.36 

Spre deosebire de ceea ce scria H.Spencer, în societate nu 
funcționează legea lui Darwin, pentru că indivizii care, prin acțiunea 
lor, nu reuşesc să ocupe în societate locul pe care l-au urmărit nu 
dispar, nu sunt nimiciţi. Ei sunt doar „mutaţi” pe un loc, mai modest 
dar corespunzător capacităților şi posibilităților lor. 

Locul pe care îl ocupă fiecare în viaţa socială este determinat de 
consumator prin decizia lui de a cumpăra sau de a se abţine de la a 
cumpăra. Prin aceste decizii, cumpărătorii hotărăsc indirect ce, cât cum 
să se producă. Dar nu numai atât. Prin acest comportament, 
cumpărătorii decid sau îi orientează pe producători cum să folosească 
resursele relativ limitate pentru a produce ceea ce ei doresc să 
cumpere. Producătorii care produc bunurile sau serviciile pe care 
cumpărătorii vor să le cumpere vor fi răsplătiți prin profit, în timp ce 
acei producători care obțin pierdere vor fi eliminaţi din sfera celor care 
posedă factori de producție. 

Concluzia care se desprinde este că în cadrul economiei de piață 
nu piața ca atare îi îmbogățește pe unii şi îi sărăceşte pe alții, ci 
consumatorul. 

Orice încercare de a modifica această inegalitate a veniturilor îl 
va afecta în realitate pe consumator, care nu va mai putea decide 
asupra acelui producător care îi satisface cel mai bine nevoile. Cei care 
cer amestecul statului pentru egalizarea veniturilor urmăresc în esenţă 
creşterea propriei lor puteri de consum. Susținătorii concepției 
egalității ca axiomă politică nu doresc să-şi împartă averea cu cei care 
au mai puţin. 

Spre deosebire de economia planificată centralizat, în economia 
de piață locul pe care îl ocupă fiecare în societate este determinat nu de 
felul de a câştiga favorurile celor aflați la putere, ci de capacitatea de a 
rezista în lupta de concurență. 

Concurența nu este nici o formă a monopolului. Monopolul pe 
piață nu trebuie înţeles ca o situaţie în care un individ sau grup de 
indivizi deţin în mod exclusiv controlul asupra unuia dintre 
componentele vitale pentru existenţa omului. Monopolul, în afara unui 
astfel de raport de tip stăpân-supus, nu este incompatibil cu piaţa, cu 
concurența, 

O altă trăsătură a economiei de piață constă în faptul că această 
formă de activitate economică se bazează pe activitatea de 
antreprenoriat. Noţiunea de antreprenor pentru prima dată a fost 
utilizată în gândirea economică de către Jean Babtiste Say, unul din 

fondatorii liberalismului economic clasic, în viziunea lui J.B.Say 
„antreprenorul scoate resursele economice dintr-un domeniu cu 
productivitate scăzută şi le introduce într-un domeniu cu productivitate 
ridicată şi cu randament mai mare”. 

Astfel, obligaţiunea antreprenorului constă în a determina cea 
mai reuşită folosire a factorilor de producție. !n acest proces 
antreprenorul este condus de dorinţa lui egoistă de a câştiga un profit. 
Aceasta însă nu înseamnă că el poate obține acest profit dacă nu 
foloseşte factorii de producție astfel încât să satisfacă dorinţele 
consumatorilor. 

în nici o ramură de producție, însă, profiturile antreprenorilor nu 
durează la nesfârşit, pentru că acolo unde există o activitate profitabilă 
- deci dorinţa consumatorilor de a cumpăra - vor veni şi alți 
antreprenori cu investițiile lor capitale pentru a-şi spori veniturile, ceea 
ce înseamnă că profiturile acestor numeroşi antreprenori vor scădea. 
Dar oricând şi oriunde vor exista condiții de obținut profituri pentru 
antreprenorii isteţi, care vor şti să răspundă cerințelor consumatorilor. 
Concepţia bine cunoscută conform căreia producția în economia de 
piață se desfăşoară doar în scopul obținerii profitului şi nu pentru 
asigurarea consumului conține o neînțelegere. Este de la sine clar 
înțeles, că producția este destinată profitului pentru că aceasta este 
motivaţia care determină ca pe piaţă să se prezinte şi să se vândă ceva. 
Dar aceasta nu înseamnă că bunurile produse de un antreprenor care 
încearcă să obțină profit nu sunt destinate consumului curent sau 
productiv. în esenţă, dacă nu ar exista nevoia de consum, n-ar avea loc 
nici motivaţi desfăşurării producției în scopul obţinerii profitului, 
deoarece profitul apare numai după realizarea bunurilor sau serviciilor 
prin intermediul pieţei. 

Uneori egoismul antreprenorului care îşi urmăreşte propriul 
câştig, este criticat, pentru că el nu ar putea realiza profitul dacă nu ar 
exista consumatori dornici să cumpere ceea ce el vinde şi că obținerea 
lui de la a produce unele bunuri care sunt considerate „rele" nu îi va 
educa pe consumatori. 

Răspunzând la această critică, Ludwig von Mises afirmă că „nu 
este vina antreprenorului dacă consumatorii - oamenii - preferă 
lichiorul Bibliei şi poveştile polițiste cărților serioase şi că guvernele 


! Drucher Peter „Inovația şi sistemul antreprenorial". Bucureşti, Editura 
Enciclopedică, 1993, pag.21 

preferă armele în opoziție cu untul Antreprenorul nu realizează 
profituri mai mari vânzând lucruri „rele" faţă de vânzarea lucrurilor 
„bune"-.. Le rămâne filosofilor să schimbe ideile şi idealurile 
oamenilor. Antreprenorul serveşte consumatorii aşa cum sunt ei azi, 
oricât de imorali sau ignoraţi ar fi”!. 

Orice încercare a puterii publice de a reduce libertatea 
antreprenorului de a căuta profitul prin producerea de bunuri care sunt 
considerate „rele" va crea un profit mai mare pentru acei indivizi care 
se vor găsi pestetotlocul şi vor fi pregătiți să rişte mai mult prin 
încălcarea legii, dar care vor câştiga pentru că vor satisface o nevoie a 
consumatorilor. Acest tip de intervenție statală devine una dintre 
sursele economiei tenebre. Nu se produce doar ceea ce nu se vinde, nu 
se consumă. Concluzia: de sporit cantitativ şi calitativ producția de 
bunuri şi servicii în sectorul real al economiei naţionale. 

Cei care critică economia de piaţă, respectiv piața, pentru 
inegalitatea veniturilor uită că ei îi critică pe cei de alături pentru un 
comportament pe care îl consideră corect în ceea ce îi priveşte. Astfel, 
există indivizi care cer măsuri prin care să fie apărați de producători 
„egoişti”, pentru ca piaţa să fie „umanizată", dar în acelaşi timp sunt 
fermi în a se apăra pe ei înşişi ca producători, față de consumatori. 
Rezultatul unor astfel de cereri contradictorii este intervenția statului în 
economie. 

Conform acesteia, statul, ca arbitru imparțial, ar trebui să 
intervină pentru a reconcilia interesele antreprenorilor „lacomi" cu cele 
ale angajaților în ceea ce priveşte distribuția veniturilor. însă 
micşorarea profiturilor antreprenorilor, care asigurau eficiența 
economică și faptul că răspund nevoilor consumatorilor are ca rezultat 
o situaţie în care nu se va mai şti care antreprenor are abilitățile de mai 
sus; antreprenorii, necunoscându-şi poziția față de consumatori, nu vor 
mai răspunde eficient nevoilor acestora, iar în final cei care suferă sunt 
consumatorii, deci tocmai ei sunt cei care au cerut intervenția statului. 


în esență, ceea ce determină în final câştigul este mai reuşita 
prevedere a condiţiilor viitoare ale pieţei şi, în consecință, mai buna 
adaptare la aceasta. Privind în acest fel problema inegalității 
veniturilor, rezultă că pe piaţă nu există un conflict între interesele 
cumpărătorilor şi vânzătorilor. Dacă toți oamenii ar fi atotştiutori, toți 


! Ludwig von Mises "Consecințele economice ale banilor ieftini". 
Bucureşti, 1996, pag.300 

ar elabora nişte previziuni exacte ale condițiilor viitoare ale pieţei şi 
toți ar obține profit. însă cunoaşterea indivizilor este limitată şi, de 
altfel, teoria generală a acţiunii umane nu studiază acțiunea unor 
oameni perfecţi care ar fi incapabili de schimbare şi în consecinţă de a 
avea nevoi noi ,..Jar oricine urmăreşte binecuvântarea unei nații cu o 
cumpătare generală, austeritate şi altruism, împreună cu cerința unui 
rai al îndestulării şi abundenței, al creşterii comerțului, mi se pare că nu 
înţelege despre ce este vorba”]! 

Aşadar, consumatorul şi antreprenorul sunt actorii principali ai 


economiei de piață. 


! Bemard Mandeville "Fabula albinelor”. Bucureşti, Editura ALL. 1994, 
pag.21 

28 TEORIA MONETARISTĂ 


Monetarismul a fost definit pentru prima dată în anul 1868 de 
K.Brunner prin trei trăsături esențiale: în primul rând, impulsurile 
monetare sunt determinate de variațiile producției, folosirii mâinii de 
lucru şi preţurilor, în al doilea rând, evoluția masei monetare este 
indiciul cel mai sigur pentru a măsura impulsul monetar. în al treilea 
rând, autoritățile monetare pot controla evoluția masei monetare în 
cursul ciclurilor economice. Cu alte cuvinte, moneda reprezintă totul 
sau aproape totul în viaţa economică. Prin ea se poate stimula, crea şi 
controla, ea însăşi fiind posibilă de controlat. 

Monetarismul ca teorie demnă de a sugera recomandări de 
politică economică ține de anii'70 ai secolului XX; perioadă de declin 
a dirijismului economic şi de revigorare a liberalismului. Dirijismul, 
având în vedere ipoteza că preţurile şi salariile sunt relativ constante, a 
considerat că banii nu au mare importanță, şi atunci a acceptat inflația 
ca preţ al ocupării depline a forței de muncă şi pe această bază a unei 
creşteri economice. Cu toate acestea, în aniP70 inflaţia şi şomajul au 
început să crească şi orice politică de sorginte keynesiană nu mai dădea 
rezultate. 

Acesta este momentul lansării teoriei monstariste, care fusese 
gândită încă din anii'40 ai secolului trecut. întemeietorul ei este 
Milton Friedman, economist american, laureat al Premiului Nobel 
pentru economie în anul 1976. 

Bazele teoriei monstariste sunt puse de M.Friedman în lucrările: 
Eseurile teoriei economice pozitive (1953); Cererea de monedă ( 1959), 
Capitalism şi libertate (1962); Istoria monetară a S. U.A. pe perioada 
1867-1960, realizată împreună cu A.Schwartz ş.a. 

Monetarismul se bazează pe postulatele teoriei cantitative a 
banilor apărută încă în secolul XVIII. Conform teoriei cantitative a 
banilor nivelul prețurilor este direct proporțional cu cantitatea 
banilor existentă în circulaţie. Oferta de bani constă în moneda de 
circulație şi depozitele spre utilizare (economiile). Cantitatea de 
monedă (în fapt cererea de bani) este determinată de stat, 

Monetariştii afirmă că funcția cererii de bani este una din cele 
mai stabile şi mai importante în economie. 

Teoria monetaristă implică luarea în considerare a următoarelor 
principii: economia liberă de piață privată este considerată cea mai 
bună şi eficientă formă de activitate umană; în funcţionarea ei rolul cel 
mai important îl are moneda şi în bine şi în rău; între volumul 
activității economice şi masa monetară există o determinare cantitativă 
precisă, care se stabileşte cel mai corect în condițiile pieţei libere 
particulare şi cu efecte stabilizatoare dintre cele mai bune; atunci când 
economia devine mixtă (particulară şi publică), iar statul se amestecă 
în treburile economice private, recurgând la manevre cu masa 
monetară, economia se dereglează; inflația este rezultatul, şi, totodată, 
expresia cea mai elocventă a respectivei dereglări; inflația este un 
proces monetar contemporan cu cauze imediate dar şi mai îndelungate; 
cel mai bun remediu al ei este respectarea în drepturile fireşti a 
economiei de piaţă libere prin îndepărtarea intervenției exagerate a 
statului în funcționarea mecanismului ei. 

Politica monetară preconizată de M.Fniedman, decurge din 
poziția faţă de rolul statului în economie şi anume: statul să nu se 
amestece în domenii şi probleme pe care economia liberă particulară le 
poate rezolva cu succes; el să intervină numai acolo unde şi atunci 
când, fără concursul lui, problemele nu pot fi soluționate. 

în concepția monetaristă inflația este o realitate tulburătoare a 
economiilor de piață postbelice. în explicația momentului negativ al 
inflației M.Friedman face deosebire între cauzele imediate şi cele 
îndepărtate. Cauza imediată o constituie o creştere rapidă a masei 
monetare față de volumul producției. Deci problema de fond care 
trebuie lămurită este cea a cauzelor creşterii mai rapide a cantității de 
bani în raport cu sporirea producției, luând în considerație şi apariția de 
noi instrumente de schimb. 

Din momentul în care moneda n-a mai depins de cantitatea de 
metale prețioase, ci de voinţa şi hotărârile guvernelor şi/sau ale 
băncilor naționale, explicarea decalajului între cele două mărimi 
macroeconomice - creşterea masei monetare şi sporirea producției - 
trebuie căutată, cel puţin, în următoarele acțiuni: 

al nevoia sporită de bani a guvernului care recurge, prin 

inflație, la un impozit indirect forțat la populație; 

bl majorarea cheltuielilor guvernamentale, implicate de 

traducerea în practică a politicilor antişomaj şi anticriză; 

Ol erorile comise de banca centrală. 

Există „leac" contra inflație? După M.Friedman, singurul leac 
constă în împiedicarea creşterii rapide a cheltuielilor. Singurul mijloc 
de care dispune guvernul pentru a lupta contra inflației constă în a 
cheltui mai puţin şi în a „fabrica” mai puţini bani. Nu există altă 
soluţie. 

Inflaţia, recunoaşte autorul teoriei monétariste, nu este în toate 
cazurile un moment negativ, contrar dezvoltării. Sunt situații când 
inflația scăzută sau medie, controlată, poate constituit o sursă 
suplimentară, temporară, de finanţare a dezvoltării. 

Din aceste considerente M.Friedman propune o rată anuală de 
variație a masei monetare în circulaţie de 3-5% pe termen scurt şi 2-3% 
pe termen lung. 

în viziunea monetariştilor statul contemporan urmează să 
îndeplinească următoarele funcții: 

î) controlul masei monetare în circulație; 

2) acumularea veniturilor bugetare necesare bunei sale 

activităţi. 


După părerea monetariştilor, ceea ce se cere pentru asigurarea 
echilibrului şi creşterii economice este reducerea intervenției 
guvernamentale. Pârghile de care dispune statul ar urma să fie folosite 
în vederea asigurării unui cadru monetar stabil pentru o economie 
liberă. Toate celelalte proporții trebuie să se stabilească prin 
intermediul pieţei. 

în concluzie constatăm, că încercările de aplicare a teoriei 
monctariste în economia de tranziție a Republicii Moldova au produs 
efecte invers proporționale cu cele presupuse. 

TEORII DESPRE ROLUL ECONOMIC 
AL STATULUI 


Prezența statului în viaţa societății şi evoluția sa în 
suprastructură şi în baza economică s-au aflat şi se află în centrul 
atenției specialiştilor. De la Platon şi Hobbes, de la Rousseau la 
Heghel, de la Marx la Keynes şi de aici la adepții şi susținătorii teoriei 
„prea mult stat", sau „prea puţin stat", aproape că n-au existat filosofi, 
sociologi, politologi, economişti care să nu-şi fi spus părerea despre 
natura şi funcțiile statului, despre mijloacele şi limitele intervenției lui 
în economie, despre apropiata dispariție sau, dimpotrivă, dezvoltare şi 
intensificare a misiunii sale istorice. 

Platon în lucrările sale Republica (Statul) şi Legile a elaborat 
teoria statului ideal. Structura statului ideal a lui Platon prevede 
existenţa şi conlucrarea a trei caste (trei clase sociale): 

a) casta filozofilor, care are menirea de a conduce statul; 

b) casta străjerilor, care menţine ordinea în stat; 

c) casta agricultorilor, meşteşugarilor, comercianților ş.a., 

care se ocupă cu activitatea economică. 

Divizarea societăţii în clase nu trebuia să depindă de dreptul 
naşterii, ci de capacitățile personale. în elită (primele două clase) 
trebuia să fie încadrați prin concurs numai cei mai deştepţi şi bine 
instruiți. Platon preconiza desființarea proprietății private pentru 
guvernanți şi străjeri. 

Platon pleda pentru un stat agrar închis, în care proprietatea 
asupra pământului să fie în loturi aproape egale, între toți producătorii, 
aşa ca să nu apară deosebiri esenţiale de avere, să nu existe nici bogați, 
dar nici săraci. Loturile de pământ nu vor fi nici vândute, nici 
cumpărate. 

în viziunea lui Aristotel, statul este un produs istoric, cauzat de 
adâncirea diviziunii sociale a muncii, şi îşi are originea în instinctele 
naturale ale omului, care de la natură este o „fiinţă politică". 

în concepția lui Aristotel statul trebuie să fie format din: 

1) oameni liberi; 

2) sclavi. 

Pornind de la ideea deosebirilor naturale dintre oameni, 
determinate de rasă, capacități ş.a., ei susține că sclavia îşi are 

rădăcinile în inegalitățile naturale dintre oameni şi în necesitatea că 
unii trebuie să fie conduşi de alții. Dar sclavul trebuie să fie „bine 
nutrit şi tratat, dar şi continuu ocupat". De sclavie statul nu poate scăpa 
decât atunci când „suveicile vor toarce singure". 

Mercantiliştii Jean Bodin, Antoine d'Montchrestien, Thomas 
Mun ş.a. susțineau ideea unui stat puternic, autonom şi nesupus 
bisericii, condus de un suveran (prinţ, rege ş.a.). După părerea 
mercantiliştilor, prezența atotcuprinzătoare a statului constituie 
garanția apărării intereselor individuale, a păcii civile şi a proprietății 
private. 

Eficacitatea guvernării publice n-are a face cu morala creştină şi 
cu liberalismul politic. Libertatea lăsată pe mâna poporului înseamnă 
slăbirea statului, haos social şi dispariția naţiunii. Aceasta, nu pentru că 
libertatea n-ar fi de dorit şi n-ar constitui o valoare în sine, ci pentru că 
„deocamdată", mediul este „vulgar”, „poporul este corupt". Aşa stând 
lucrurile, „deocamdată" suveranul este şi rămâne simbolul unității 
statale şi garantul ordinii civile. Pentru a-şi atinge scopurile suveranul 
poate recurge la orice mijloace. Jean Bodin, în ale sale Sase cărți 
despre Republică, consideră suveranitatea ca esență a statului. 
Suveranitatea, menționa el, se întemeiază pe lege şi ordine, reprezintă 
atributul exclusiv şi practic, absolut al guvernatorului. Numai legile îi 
pot limita puterea. în aceste condiții, supunerea faţă de suveran era 
necesară şi de dorit, ea asigura consolidarea şi prosperitatea societăţii. 

Prin urmare, pentru a îmbogăţi ţara, mercantiliştii se adresează 
direct celui care o conduce: prinţului, regelui ş.a. Necesitatea 
intervenției statului viza, în primul rând, ordinea publică, cadrul 
juridico-legislativ şi garantarea proprietății private şi a bunei 
funcționări a pieţei. Statul trebuia, de asemenea, să vegheze asupra 
comerțului şi meşteşugăritului, să protejeze invențiile, să acorde 
facilități construcțiilor navale. El avea menirea să intervină cu taxe 
vamale şi alte măsuri de reglare a comerţului exterior. 





Fiziocraţii, şi în primul rând Francois Quesnay şi Anne Robert 
Jacques Turgot negau amestecul statului în activitatea economică 
particulară deoarece, după părerea lor, statul nu este un bun gospodar. 

Militând pentru un stat redus la dimensiunile minime, fiziocraţii, 
în acelaşi timp, recunoşteau necesitatea existenței autorității publice şi 
a funcţiilor acesteia. în viziunea lor, statul trebuie să îndeplinească trei 
funcții principale. 

v. Apărarea ,„Ordinii Naturale" şi, în esență, atributul ei 
fundamental: proprietatea. Proprietatea este sursa libertății. 

Dacă acestea două sunt garantate, ordinea naturală se realizează 
în mod eficient. Accentul este pus pe proprietatea privată 
personală ca dreptul de posesiune asigurat şi garantat de forța 
unei autorități tutelară şi suverană a oamenilor întruniți în 
societate. A fi proprietar personal desemna calitatea acestuia de 
a dispune, după propria voință, de propriile posibilități şi 
însuşiri, de a urmări propriul interes şi de a folosi rezultatele 
activității sale. 

2. Cunoaşterea de către cetățeni a instrucției publice (legislației) 
ca mijloc important pentru respectarea ordinii naturale şi pentru 
realizarea, prin ea, a fericirii personale. Fiziocrații vedeau în 
instruirea publică un proces de învățare propriu-zis, menit a 
cultiva, a forma în rândurile cetățenilor o opinie politică capabilă 
să recunoască şi să asigure realizarea ,„Ordinii Naturale". 

3. Efectuarea lucrărilor publice. Statul trebuia, în viziunea 
fiziocraților, să creeze, mai ales, o infrastructură corespunzătoare 
dezvoltării eficiente a agriculturii. Şi aceasta întrucât, după 
părerea lor, tot ce stimula dezvoltarea agriculturii corespundea 
„Ordinii Naturale". 


Făuritorii liberalismului economic clasic Adam Smith, David 
Ricardo, J.B.Say ş.a., ca şi fiziocrații, nu admiteau intervenția statului 
în activitatea economică privată. Aceasta întrucât intervenția statală nu 
poate să conducă decât la fixarea artificială a prețurilor şi la impunerea 
unui fel de monopol, care va conduce la încălcarea mecanismelor 
ideale ale concurenței perfecte. 

în accepțiunea liberalilor clasici statul trebuie să intervină numai 
în cazurile când acțiunea individuală este imposibilă, dar şi atunci cu 
caracter limitat. Ei recunoșteau statului numai trei funcții: 

1) Administrarea justiției; 

2) Apărarea țării; 

3) Construirea şi întreținerea anumitor instituții publice. 

De menționat, că pentru liberalii clasici neintervenția statului în 
economie era un principiu general şi nu o regulă absolută, lată câteva 
împrejurări în care ei considerau prielnică şi chiar necesară intervenția 
statului: 

Fixarea legală a ratei dobânzii; 

Administrarea poştelor; 

Instrucția publică primară obligatorie; examen de stat 
necesar pentru admiterea în orice profesie liberă sau în orice 
post de încredere. 

4.  Emiterea şi punerea în circulație a banilor. 


at adi ce 


Reprezentanții socialismului utopic (irealizabil) Saint-Simon, 
Charles Fourier, Robert Owen ş.a. propuneau înlocuirea 
mecanismului spontan de reglare a proporțiilor economice şi sociale 
implementat de liberalii clasici, cu intervenția statului. 

în viziunea căutătorului de alternative la liberalismul economic 
clasic Jean-Charles Leonard Sismondi, cauza şi forma de 
manifestare a crizelor de supraproducție în societatea capitalistă o 
constituie repartiția rezultatelor producției. Venitul nou creat se 
concentrează în mâini prea puţine, cei mai mulți rămânând săraci. 
Puterea lor de cumpărare se situează mult sub oferta pieţei. 
Dezechilibrele, mizeria materială şi morală, pentru o mare majoritate a 
populației, apar ca rezultat a lipsei justiției sociale. După părerea lui, 
Justiciarul nu poate fi decât statul. El trebuie să intervină pe cale 
legislativă pentru a tempera mecanismele pieţei libere, pentru a asigura 
protecția socială şi ocuparea cât mai deplină a forței de muncă. 

Sismondi n-a fost socialist. El n-a pledat pentru egalitarism şi 
nici pentru planificare centralizată. Sismondi vroia o economie de piaţă 
moderată prin prezenţa statului. Şi, deasupra tuturor, cerea mai multă 
Justiție socială. 

Fiedrich List, fondatorul doctrinei naționalismului economic, 
prin lucrarea sa Sistemul național de economie politică (1841) a dat 
glas necesităților de protejare a intereselor de industrializare, de 
unificare şi dezvoltare a forţelor productive naționale ale Germaniei şi 
ale altor ţări aflate în situaţii similare. El a respins concepția ordinii 
naturale, pe care se baza liberalismul clasic, şi a adoptat concepția 
ordinii pozitiviste, fâcând din stat şi intervenţia sa în economie factori 
importanți ai dezvoltării economice. „Statul, - scria Fr.List în lucrarea 
menționată, - este constituit din oameni care s-au născut liberi, dar pe 
care nu este îndeajuns să-i laşi să acționeze anarhic, ci trebuie să-i 
sprijini pentru ca în activitatea lor să nu fie tulburați. Puterea statului 
rezidă în suma puterii indivizilor; legătura dintre aceşti indivizi izolați, 
creată prin lege şi care constituie forța totală pentru a realiza 

bunăstarea generală, se numeşte stat”. în sistemul său, nu omo 
oeconomicus este elementul de bază al vieţii economice, ci statul cu 
structurile şi politica sa, națiunea cu nevoile ei de consolidare 
economică şi politică. 

O deosebită atenție studiului statului a acordat Friedrich Engels 
(1820-1895). în evoluţia sa ca forță politică, remarcă Fr.Engels, statul 
are tendința să se detaşeze de societate, transformându-se din slugă în 
stăpân, cu posibilități de acțiune în două direcţii: cea a dezvoltării 
economice normale, caz în care contribuie la accelerarea dezvoltării 
economice şi nu intră în conflict cu societatea; în direcție diferită şi 
contrară evoluției economico-sociale, caz în care intră în conflict cu 
economia şi societatea. 

Creşterea rolului statului în economie, inclusiv în calitate de 
proprietar, este condiționată, în opima lui Fr.Engels, de apariția 
monopolurilor şi transformarea concurenţei perfecte în concurenţă 
imperfectă, de cerința soluționării unor probleme generale ale 
societății, precum cele legate de căi ferate, poştă, telegraf şi altele de 
acest gen. 

Neoclasicii Kart Menger, William Stanley Jevons, Leon 
Walras ş.a., în cercetările lor au făcut abstracţie de rolul economic al 
statului. Realitatea a arătat, însă, că statul este necesar, că succesele 
activității economice contemporane tot mai mult depind de elaborarea 
şi realizarea politicilor economice guvernamentale. De aceea L.Walras 
a fost nevoit să ataşeze statul în calitate de factor exterior al economiei. 
O societate economică, menționa el, n-ar putea să funcționeze fără 
intervenția unei autorități însărcinate cu menținerea ordinii, securității, 
cu realizarea dreptăţii, cu asigurarea apărării naționale şi cu înfăptuirea 
multor altor lucruri necesare. Or, statul nu este un întreprinzător; el nu- 
şi vinde produsele pe piaţă nici după principiul liberei concurenţe, nici 
după principiul monopolului sau maximizării produsului net, el te 
vinde adesea cu pierdere, le dă uneori gratuit. Statul procedează astfel 
din motivul că servicule lui fac obiectul unui consum colectiv şi nu 
individual. Cheltuielile făcute de stat pentru acordarea bunurilor 
publice sunt acoperite, de regulă, din impozite luate de la populaţie. 
Corect ar fi, după L.Walras, ca ele să fie acoperite din renta ce ar trebui 
încasată de stat din arendarea terenurilor şi a altor factori naturali luaţi 
de la particulari şi trecuți în proprietatea publică. 

Şi instituționaliştii acordă o mare atenție cadrului juridic şi 
intervenționalismului rezonabil în viaţa economică. Adepții acestui 

curent de gândire economică Trosten Veblen (1857-1929), John 
Commons (1862-1945) şi Wesly C.Mitchell (1875-1948) apreciau că 
economia modernă este o economie mixtă cu un puternic sector public 
şi un stat însărcinat cu Justiția socială şi reglarea economică; un stat 
redistribuitor de venituri; un plătitor de „salarii indirecte”. 
întemeietorul dirijismului economic John Maynard Keynes 
considera că pentru a aduce şi menține economia de piaţă 
contemporană în stare de echilibru nu este suficient jocul liber al pieţei, 
ci se impune şi intervenția masivă a statului. Esenţa măsurilor de 
politică economică ale statului, preconizate de J.M.Keynes, vizează 
stimularea cheltuielilor pentru consum şi investiţii, „exact cu suma 
necesară pentru a menține utilizarea deplină a forței de muncă. 

Deci, măsurile propuse de J.M.Keynes pentru funcționarea 
economiei de piaţă în condiții de echilibru urmăreau: a) stimularea 
consumului neproductiv; b) stimularea investițiilor. Aceasta putea fi 
asigurată prin: 

li o politică de preţuri care să împiedice formarea economiilor; 

21 o politică de impozite şi taxe de natură să preia de la 
populație sumele economisite; 

37 comenzi de stat care să asigure realizarea avantajoasă a 
părții din producție care nu s-ar realiza din cauza 
economiilor; 

4] investiții ale statului, în special în sectorul social, pentru 
sporirea puterii de cumpărare a populaţiei; 

J promovarea de către stat a unei politici a creditului ieftin; 

6l asigurarea de preţuri avantajoase întreprinderilor, încât rata 
profitului să fie mai mare decât rata dobânzii; 

7X statul să asigure o eficienţă marginală a capitalului cât mai 
mare; 

l aprovizionarea cu materii prime ieftine. 


Neoliberalii, şi în primul rând Friedrich Augustus von Hayek 
(1899-1992), afirmă că pentru menținerea şi buna funcționare a 
economiei de piață sunt necesare următoarele reguli: abținerea fiecărui 
individ, a fiecărui agent economic de la apropierea pe nedrept a 
proprietății altora; îndeplinirea corectă şi la timp a obligațiilor 
contractuale asumate. Numai respectându-le, lupta tuturor împotriva 
tuturor se transformă în lupta tuturor pentru toţi, în condițiile 
economiei de piață. Regulile pot fi respectate numai într-un cadru 

instituțional şi constituțional corespunzător, democratic. De aceea, 
statul de drept se cere a fi însoțitor obligatoriu al economiei de piață. 

în concepția lui Fr.Hayek, statui de drept poate oferi un cadru 
democratic cu următoarele condiţii: aparatul, structura şi legile lui să 
fie croite pe comportamentul rațional al omului, adică să fie pentru om 
şi nu omul pentru ele; legile să fie democratice prin conținut şi 
modalități de aplicare, iar toţi oamenii, toți agenţii economici să fie 
egali în fața legilor; justiția distributivă şi controlul statului asupra 
economiei sunt incompatibile deoarece se creează condiţii pentru 
favorizarea unora şi defavorizarea altora; libertatea individuală trebuie 
concepută şi realizată numai în cadrul societății civile, nu în afara ei. 

Intervenţia statului în economie este admisă de neoliberali numai 
în măsura în care asigură mersul normal al activității economice, 
previne şi stopează nedreptatea din partea unor forţe de presiune. 
Pentru ca statui să nu devină un opresor şi Jefuitor la lumina zilei", el 
trebuie să aibă puteri limitate şi să acționeze pe baza legilor; să fie stat 
de drept şi să țină seama de sfera drepturilor individuale. Funcţionarii 
statului să nu aibă nici un privilegiu, să se supună legii ca orice 
persoană particulară. 

Atribuţiile statului în economie trebuie să fie limitate, dar 
aceasta nu înseamnă că el trebuie să fie slab. După Fr.Hayek, un stat 
slab, care nu se poate opune samovolniciilor unor persoane sau grupuri 
de presiune, este tot aşa de rău ca şi unul care promovează el însuşi 
samovolnicia şi asuprirea. 

Neoliberalu admit intervenția statului - cu restricțiile menţionate 
- într-un cadru larg de activităţi, de la susținerea sistemului bancar şi 
difuzarea informației, până la finanțarea activităților publice, a 
controlului mediului înconjurător, şi garantarea minimului de trai. 

3 TEORIA CAPITALULUI UMAN 


Naşterea teoriei capitalului uman datează cu începutul anilor'60 
ai secolului XX. Principalul fondator al acestei teorii este economistul 
american Gary Becker (n.1930), Laureat al Premiului Nobel în anul 
1992. Esenţa şi principiile metodologice ale teoriei nominalizate sunt 
expuse în lucrările: Capitalul uman (1964) şi Teoria economică 
(1971). 

Punctul de plecare în elaborarea teoriei capitalului uman îl 
constituie cuvintele: „Omul este cea mai de preţ bogăție a unei țări". 
Cercetarea problemelor a fost axată pe examinarea a trei concepții 
reciproc dependente; concepția privind familia; concepția relațiilor 
nemarfare şi concepția consumatorului. 

Concepţia familiei Analiza familiei ca celulă de bază a 
societăţii; a căsătoriei ca o alegere voluntară, rațională, rod al unei 
decizii care permite la doi soţi să-şi determine volumul de satisfacţii în 
raport cu ceea ce ar fi situația lor dacă fiecare ar rămâne celibatar; 
explicarea evoluției ratei de fertilitate a populației feminine printr-o 
analiză a factorilor economici care condiţionează deciziile familiale în 
privinţa optării pentru un copil sau mai mulți, i-au permis autorului 
teoriei capitalului uman să reintegreze fenomenele de populație în mod 
endogen în mecanismele economice şi în evoluția lor dinamică să 
ajungă la o nouă teorie generală a populaţiei, care permite restabilirea 
legăturilor dintre fenomenele demografice şi cele economice generale. 

Concepţia relaţiilor nemarfare» Cele expuse mai înainte duc la 
o generalizare a abordării economice în ansamblul activităților şi 
relațiilor sociale fie că acestea au un caracter marfar (o cumpărare) sau 
nu (de exemplu, filantropia sau activitățile politice). După cum a 
explicat însuşi G.Becker, ştiinţa economică intră într-o a treia vârstă. 
Prima a constat în a considera că economia se limitează la studierea 
mecanismelor de producție a consumatorului de bunuri materiale şi nu 
mergea dincolo de aceasta (teoria tradițională a pieţelor). într-un al 
doilea timp, domeniul teoriei economice a fost lărgit la studierea 
totalității fenomenelor marfare, adică dând loc la raporturi de 
schimburi monetare. în prezent, domeniul analizei economice se 
extinde la ansamblul comportamentelor umane şi al deciziilor care le 
sunt asociate. Ceea ce defineşte economia nu este caracterul de marfă 

sau material al problemei tratate, ci însăşi natura acestei probleme: 
necesitatea cercetării întregului ansamblu de relaţii atât marfare, cât şi 
nemarfare, cele ce apar dincolo de piață. 

Teoria consumatorului. în baza analizei critice a teoriei 
tradiționale a consumatorului, G.Becker arată că în actul de consum, 
individul nu este un pasiv; că, dimpotrivă, el este capabil de arbitraje 
intertemporale şi că nivelul şi structura consumului său nu sunt 
determinate doar de venitul de facto ci şi de aşteptările de câştig 
viitoare. 

Punctul de plecare, şi, de altfel, şi esenţa noii teorii a 
consumatorului îl constituie premisa potrivit căreia consumul nu este 
un act final ci unul intermediar, iar consumatorul, şi în mod deosebit 
„menajul”, o instituție economică cu rol activ, „producător”. 
Consumatorul nu mai este doar un beneficiar de satisfacţii aflat la 
capăt de drum, el însuşi îşi „produce” satisfacție dim unitățile 
economice, „funcția de producție domestică" este pusă în legătură cu 
trei variabile pe care consumatorul le ia în calcul drept „input" şi prin a 
căror combinare caută să-şi maximizeze satisfacția: 

U = f(x, t, M) 
în care: 
U - utilitatea, satisfacția; 
x - ansamblul de bunuri şi servicii de consum achiziționate; 
t - timpul; 
M - ansamblul de factori reprezentând mediul în care se desfăşoară 
„menajul". 


Luarea în considerare a factorului timp ca resursă rară, fără 
posibilitatea de a-l prelungi, i-a permis lui G.Becker să efectueze 
analiza cu privire la comportamentul consumatorului şi de a da 
explicații suficient de clare unor tendinţe în consumul modern. Aceste 
tendinţe au fost expuse astfel: 

a) noua teorie a consumatorului explică aparent iraționala 
pasiune a oamenilor pentru a acumula bunuri. Introducerea în analiză a 
factorului timp a pus problema măsurării valorii acestei resurse. Ea 
este cel mai bine exprimată prin costul de oportunitate, adică prin 
valoarea bunurilor create (sau a salariului real câştigat) dacă acel timp 
ar fi fost afectat producției (foloasele nerealizate). în condiţiile în care 
productivitatea muncii sociale creşte, se măreşte şi costul de 
oportnitate, venitul sacrificat pe unitate de timp. Dacă bugetul de timp 

devine tot mai limitat şi mai scump, consumatorul-producător va căuta 
să „economisească" şi să găsească substituenții necesari pentru a-şi 
păstra sau mări satisfacția. El va fi nevoit să achiziționeze frigider 
pentru a reduce numărul de cumpărături la alimente. Aceeaşi explicație 
o are dezvoltare serviciilor de transport, de poştă ş.a. 

b) noua teorie a consumatorului explică ipoteza „stabilităţii 
preferințelor". Clasicii şi neoclasicii au explicat dinamica consumului 
prin dinamica nevoilor şi preferințelor. Apariţia unor nevoi noi pune 
producătorii în situația de a găsi modalitățile spre a le satisface. 
G.Becker consideră că nu e nevoie să se plece de la diversificarea 
gusturilor şi dorințelor pentru a explica diversificarea bunurilor şi 
serviciilor; ceea ce se schimbă cu adevărat este „preţul timpului". Cum 
acest preţ este în permanentă creştere, relativ la preţul celorlalte bunuri, 
consumatorul, pentru a-şi satisface aceleaşi dorinţe, substituie bunurile 
vechi cu altele noi pentru singura rațiune că noile bunuri cumpărate, 
tinând cont de noua valoare a timpului, vor fi mai eficace. 
Consumatorul rămâne, astfel, un agent activ în întregul circuit 
economic. 

Noua teorie a consumatorului l-a condus pe G.Becker la 
formularea următoarelor concluzii: 1) efortul educațional, cheltuielile 
cu sănătatea, formarea profesională ş.a. sunt şi trebuie considerate 
cheltuieli de investiții analogice celor din sfera de producție; 2) 
alegerile raționale pe care le efectuează individul nu se reduc la cele 
între consum şi economii, ci pot fi extinse la toate dimensiunile 
activității umane; 3) omul este şi rămâne rațional şi caută avantajul 
maxim ŞI atunci când arbitrează între timpul pe care îl consacră muncii 
şi pe care îl foloseşte pentru odihnă; 4) raționalitatea şi principiul 
hedonistic pot fi utilizate cu folos şi în perimetrul dreptului, familiei, 
politicii, religiei, al turismului ş.a. 

Examinând cele trei concepții, G.Becker pune pentru prima dată 
în evidență faptul că individual nu este simplu consumator final, ci un 
adevărat producător, care îndeosebi prin educație şi formare, practică o 
investiție în capitalul uman. în opinia sa, individul este o adevărată 
firmă, care utilizează resurse rare (munca salariată şi casnică a 
membrilor familiei) şi care prin muncă produce satisfacţii. 

Capitalul uman este definit de G.Becker drept ansamblul 
capacităților, cunoştinţelor, competențelor ş.a. proprietăți de care 
dispune o persoană la un anumit timp. 

Nivelul acestui capital uman depinde de mărimea investiţiilor 
monetare şi non-monetare în educaţia şcolară, formarea profesională în 
timpul lucrului, cheltuielile medicale, migrarea, căutarea informaţiilor 
despre preţuri, venituri ş.a. 

Investiţia în capitalul uman este determinată de o serie de 
motivații: 

-  determinantul principal îl constituie profitul sau randamentul ce se 
aşteaptă de la sumele investite în capitalul uman; 

-  remunerarea depinde de sumele investite în capitalul uman, iar 
acestea sunt determinate de comparaţia între costuri şi beneficii. 
Altfel spus, fiecare persoană caută investiția optimală în capitalul 
uman, iar acesta se află în punctul de intersecție a curbei cererii 
(care este descrescătoare şi care reprezintă beneficiile marginale) 
şi curba ofertei (care este crescătoare şi care reprezintă costurile 
marginale ale finanţării unei unități monetare adiționale la 
capitalul uman). Curba ofertei unei investiții individuale exprimă 
presiunea exercitată asupra individului în sensul investirii de sume 
din ce în ce mai importante pentru a dezvolta capitalul uman. 
Curba cererii este descrescătoare pentru că îmbunătățirea 
capitalului uman face timpul mai scurt în procesul investiţional. 

Teoria capitalului uman, elaborată de G.Becker, conţine şi o 
explicație în termeni de timp a inegalității salariilor. EI arată că 
procesul alegerii individuale între prezent şi viitor va determina 
continuarea studiilor sau, dimpotrivă, alegerea obţinerii veniturilor 
imediate. G.Becker insistă asupra costului timpului în ciclul de viaţă, 
ceea ce îi permite să explice împărțirea timpului în timp de studiu şi 
timp de muncă plătită. în fond, este vorba despre costul de oportunitate 
al timpului, pentru că a te educa înseamnă a renunţa la timpul liber şi la 
munca remunerată. 

31 TEORIA ECONOMIEI OFERTEI 


Teoria economiei ofertei a apărut în anii'80 ai secolului XX în 
cadrul curentului neoliberal de gândire economică. Promotorii ei sunt 
Arthur Laffer, George Gilder, Paul Craig ş.a. 

Necesitatea apariției teoriei economiei ofertei se explică, în 
parte, prin eşecul politicilor de stimulare a cererii efective printr-un 
flux în creştere de monedă. Adepții noii orientări accentuează rolul 
ofertei în dinamizarea producției, a productivităţii muncii, reducerii 
costurilor ş.a. Ei revindică drept izvor teoretic legea debuşeelor a lui 
J.B.Say şi pun accentul pe rolul fundamental al întreprinzătorului şi pe 
activitatea lui productivă. 

Teoreticienii economiei ofertei s-au remarcat mai întâi în 
S.U.A., patria lor, apoi în tot Orientul. Conceptele de bază ale teoriei 
ofertei au fost aplicate în practica politicii economice a administraţiilor 
Regan şi Bush. 

Bazele şi suportul teoretic al economiei ofertei sunt, în esență, 
liberale şi se pot grupa astfel: 

1. Piaţa şi nu statul este sistemul cel mai eficient pentru a orienta 
factorii de producție câtre activitățile care corespund alocării 
optimale; 

2. întreprinzătorii au comportamente raționale, ceea ce înseamnă că 
se comportă în permanență în aşa fel încât să-şi maximizeze 
satisfacția; preţurile relative le determină alegerile lor economice, 
iar printr-un astfel de comportament optimul este atins; 

3. Ratele marginale de impozitare sunt foarte ridicate; mai mult, ele 
modifică alegerile spontane ale indivizilor, precum şi preferinţele 
lor între timp liber şi muncă. Această situație duce la creşterea 
consumului curent în detrimentul economiilor şi investiţiilor; 

4. Politicile de redistribuire a veniturilor au o eficacitate destul de 
limitată, după cum în dese cazuri ele sunt contrare adevăratelor 
interese ale salariaților cei mai săraci. 

Elementele teoriei economiei ofertei au contribuit la mişcarea de 
reducere a impozitelor, prefigurând o nouă politică economică care 
combină reducerea impozitelor cu limitarea constrângerilor şi 

reglementărilor asupra ofertei (producţiei). Teoria economiei ofertei 
respinge ideea utilizării sistematice a deficitului bugetar. 

A.Laffer porneşte de la următorul postulat: împovărarea adusă 
de presiunea fiscală nu antrenează în mod necesar o creştere a 
încasărilor statului, iar o fiscalitate foarte ridicată modifică preţurile 
relative ale factorilor muncă şi capital, perturbând ritmul lor în 
activitatea economică şi penalizând oferta. 

Originalitatea teoriei lui A.Laffer constă în afirmația, potrivit 
căreia economiştii contemporani se situează probabil în partea curbei 
fiscale contrară optimului. Pentru a-şi demonstra concepția foloseşte o 
funcție de producție unde munca şi capitalul sunt factori substituibili şi 
sunt plătiți la productivitatea lor marginală. Modelul rezultat, cunoscut 
sub numele de „curba lui Laffer", conţine relația dintre presiunea 
fiscală (r) şi încasările statului din impozite (1). 


Înasărihe 
atatuku (1) 


l4 "în 


$ Yi " / 
(9) f 50% fa 100% Presiunea fi (Ò 


Figura 5. Curba lui La/fer 


Din analiza acestei curbe rezultă că dacă rata de impozitare este 
de 0%, atunci încasările fiscale sunt nule; dar ele sunt nule şi în cazul 
dacă rata de impozitare este de 100%, pentru că în acest caz, agenții 
economici vor renunța la munca oficială, refuzând o astfel de atitudine 
confiscătoare. Ei se vor deplasa în economia tenebră. Deci, conchide 
A.Laffer, se verifică sloganul după care „impozitul mare omoară 
impozitul". Se poate imagina o rată medie de 50% care ar corespunde 
unui nivel psihologic mai dificil la acceptarea activității, ea 
simbolizând că individul lucrează mai mult pentru stat decât pentru 
sine. Curba lui A.Laffer nu ia în calcul o asemenea simetrie şi lasă o 

mare incertitudine asupra extremelor. Astfel, punctul M (maxim) 
interesează mai mult ca punct de referință teoretică: el corespunde unei 
rate de impozitare pentru care randamentul este maxim (1%), dar 
permite şi delimitarea unei părți a „valorilor normale", care corespunde 
unei zone unde creşterea ratei de impozitare aduce din ce în ce mai 
multe încasări fiscale, şi a unei părți a „valorilor excesive”, care 
corespunde unei diminuării a încasărilor atunci când ratele de 
impozitare sunt intensificate sau, ceea ce este același lucru, creşterea 
ratelor de impozitare pot la fel de bine să reducă şi nu să crească 
încasările finale ale statului. 

Structura finală depinde de ofertă şi de elasticitatea producției în 
raport cu factorii de producţie utilizaţi. De aceea, o reducere a ratelor 
de impozitare nu produce o reducere în aceeaşi proporție a încasărilor 
fiscale. Cu cât ratele sunt mai ridicate, cu atât există şansa ca ele să 
aparțină valorilor prohibitive. Prin urmare, creşterea ratelor de 
impozitare reduce producția potențială în viitor, accelerând reducerile 
producției prevăzute a se realiza. 

Statul are de ales între două rate de impozitare care furnizează 
aceleaşi încasări fiscale (A şi B), dar punctul A este preferabil 
punctului B, deci poate obţine aceleaşi încasări fiscale cu o rată mai 
redusă, uşurând povara fiscală. în concluzie: impozitele ridicate sunt 
contraproductive atât pentru întreprinzători, cât şi pentru salariați. 

G.Gilder a popularizat teoria economiei ofertei prin proclamarea 
reîntoarcerii la capitalismul pur şi renunţarea la statul-providență. în 
aceeaşi ordine de idei, el subliniază neeficacitatea măsurilor 
distributive,  acuzându-i de  mercantilism pe economiştii care 
focalizează discuțiile numai asupra redistribuirii şi inegalităţi. 

G.Gilder respinge şi ideile lui J.Galbraith despre eficacitatea 
marilor întreprinderi, a corporațiilor gigant, opunându-le micilor 
întreprinderi pe care le consideră creatoare de adevărată bogăție. 
Totodată, el consideră că J.Galbraith şi falsele sale soluţii (impozite 
foarte ridicate, controlul fiscalităţii şi reglementările penalizatoare 
pentru întreprinzători) sunt duşmanii capitalismului. 

G.Gilder propune şi soluții împotriva stagflației între care: 
modificarea fiscalităţii care să încurajeze investițiile, economiile, 
producția de bogăție şi muncă. O politică economică astfel construită 
va duce, după părerea lui, la creşterea veniturilor şi bunăstării. 

Teoria economiei ofertei prin conținutul său antifiscal a provocat 
opinii şi critici diverse. Neajunsul principal a fost considerat 
metodologia utilizată: susținerea unei concepții psihologice a 
impozitului raționând prin demers o trecere de la microeconomie la 
macroeconomie. 

3 TEORIA CLASICĂ A COMERȚULUI 
EXTERIOR 


Trei mari personalități au contribuit în mod decisiv la 
fundamentarea teoriei clasice a comerțului exterior: A.Smith, 
D.Ricardo şi J.S.Mill. A.Smith a determinat avantajele absolute ce se 
pot obține în urma schimburilor între tări; D.Ricardo a formulat teoria 
costurilor comparative şi avantajelor relativei J.S.Mill a definit 
termenii de schimb şi a extins principiul cererii şi ofertei la scara 
comerțului internaţional. 

Teoria clasică a comerțului exterior a rămas de referință. 
Neoclasicii şi contemporanii nu au adus decât completări, fără a 
schimba esenţa. Trăsăturile definitorii ale acestei teorii sunt: 

- mărfurile se schimbă între ele în proporții determinate de 

cantitatea de muncă cheltuită pentru producerea lor; 

- schimburile internaționale nu au un scop în sine; ele sunt 
subordonate creşterii economice; 

- liberul schimb internaţional, fără restricții etatiste, nu este 
decât o prelungire, pe plan extern, a politicii liberale; 

- Schimburile externe, ca şi cele interne, sunt profitabile 
ambelor părți, oricând şi în orice condiții. Astfel, a fost 
respinsă concepția mercantilistă, după care un partener la 
schimbul internațional nu poate câştiga decât dacă celălalt 
pierde. 

A.Smith şi avantajele absolute. Ca şi în alte domenii ale teorii 
economice, A.Smith a fost un deschizător de căi şi în comerțul 
exterior. 

Preocupat de a pune în evidenţă avantajele diviziunii muncii la 
toate nivelurile - agricultură - manufactură, sat - oraş, metropolă - 
colonie ş.a. - este ştiut că el s-a lovit de o limită: Piaţa internă. Or, 
tocmai prin schimbul dintre ţări, această limită putea fi înlăturată. Cel 
puţin două avantaje ar rezulta de aici: 1) comerțul exterior găseşte piață 
pentru surplusul de mărfuri ale unei țări; 2) deschizând câmp larg 
pentru dezvoltarea forțelor productive, ţara respectivă este încurajată 
să-şi perfecționeze activitatea prin adâncirea diviziunii muncii şi 
creşterii productivității ei. 

De aceea, fiecare ţară trebuie să se specializeze pe producerea 
acelor bunuri pentru care are cele mai abundente şi ieftine resurse. în 

felul acesta fiecare națiune va utiliza cu maximum de eficiență 
resursele proprii şi va beneficia de condiţiile naturale pe care le are, iar 
prin schimbul internațional va beneficia de avantajele celorlalte ţări. 

„Maxima oricărui cap de familie prudent este de a nu încerca să 
producă în casă lucruri care l-ar costa mai mult producându-le decât 
cumpărându-le ... ceea ce se cheamă prudenţă pentru conducerea unei 
familii, rareori poate fi nesocotință pentru conducerea unui regat. Dacă 
o ţară străină ne poate furniza bunuri mai ieftine decât le-am putea 
produce noi, e mai bine să le cumpărăm de la ea, cu o parte din 
produsul activității noastre, utilizate într-un mod din care putem trage 
oarecare folos. Activitatea unei ţări nu e utilizată cu cel mai mare 
avantaj, când e îndrumată către producția unui articol, pe care ea îl 
poate cumpăra mai ieftin decât ar fi costul lui de productie". 

în această citată se conţine ideea avantajului absolut din 
comerțul internațional (ca diferență între costul de producție național 
mai mare şi preţul de import mai mic) pe care, în viziunea lui A.Smith, 
trebuie să-l urmărească şi să-l realizeze fiecare ţară în legăturile 
economice cu alte ţări. 

A.Smith nu a luat în considerare că mai multe ţări pot produce 
aceeaşi marfă în condiţii specifice, cu costuri diferite, şi că avantaj 
absolut obţin doar cei cu o productivitate națională a muncii mai mare 
şi cu costurile cele mai mici, ceilalți obținând avantaje tot mai mici, 
sau înregistrând pierderi. Aceste deficienţe le-a sesizat, mai târziu 
D.Ricardo. 

Teoria lui D.Ricardo despre comerţul exterior. Pe timpurile 
lui D.Ricardo rolul activităţii productive în sporirea avuției fiecărei 
națiuni devenise o realitate, iar comerțul dintre țări uşura procurarea 
bunurilor necesare satisfacerii necesităților cât mai variate. însă, el a 
precizat că oricâtă extindere ar lua comerțul exterior, acesta nu poate 
face, în mod nemijlocit, să crească bogăția unei țări. El contribuie la 
sporirea masei de mărfuri şi prin aceasta la sporirea nivelului 
satisfacțiilor, dar nu şi a valorii de schimb. Aceasta întrucât „valoarea 
tuturor bunurilor străine este măsurată prin cantitatea produselor 
pământului şi al muncii noastre» care este dată în schimbul acestora. 
Noi nu am putea avea o valoare mai mare dacă, prin descoperirea de 
noi piețe, am obţine în schimb o cantitate dublă din bunurile străine, 


! Adam Smith "Avuţia naţiunilor”. Vol.I. Chişinău, Editura Universitas, 
1992, pag.305-306 

pentru o cantitate anumită de bunuri ale noastre”. Altfel spus, ca 
valoare, o ţară primeşte de la alta, pe bază de echivalență a schimbului, 
atât cât dă, deşi ca utilități, ca valori de întrebuințare ar putea primi mai 
mult sau mai puţin. 

Esenţa teoriei comerțului exterior a lui D.Ricardo o constituie 
costurile comparative şi avantajul relativ. Raționamentul este axat pe 
schimbul a două mărfuri (vin şi stofă) între două ţări (Anglia şi 
Portugalia), care le-ar produce cu un număr diferit de lucrători. 











Tara vin stofă 
Anglia 120 100 
Portugalia 80 90 

















Condițiile Angliei sunt de aşa natură încât ea produce stofă cu 
munca a 100 de oameni timp de un an, iar vinul cu munca a 120 de 
oameni. Pentru producerea vinului, Portugalia ar avea nevoie de munca 
a 80 de oameni, iar a stofei de munca a 90 de oameni pe o perioadă de 
un an. Această țară consumă pentru producerea fiecărei mărfi munca 
unui număr mai mic de oameni în comparație cu Anglia. Dar ea nu are 
suficient capital să producă ambele mărfuri, cum nu are nici Anglia. în 
asemenea condiții fiecare țară caută să se specializeze în producerea 
mărfii pentru care foloseşte mai puțină muncă productivă comparativ 
cu producerea celeilalte mărfi. 

Pentru Portugalia era avantajos să exporte vin şi să importe 
stofă, iar pentru Anglia - invers, fiindcă în virtutea diviziunii 
internaționale a muncii şi a specializării producției, fiecare din ele 
realizează un avantaj relativ (comparativ), pe baza costurilor diferite 
ale celor două mărfuri, în virtutea utilizării mai eficiente a capitalului şi 
a muncii naționale. 

Pentru a-şi satisface nevoile cu marfa cu care aveau condiții mai 
nefavorabile, cele două ţări au trebuit să schimbe, să zicem, Vi din 
marfa pentru care aveau condiții mai favorabile. Anglia dădea Vi din 
stofa care o costa munca a 100 de oameni (deci munca a 50 de oameni) 
contra Vi din vinul produs de Portugalia şi care costa munca a 80 de 
oameni (deci dădea munca a 40 de oameni). 


! David Ricardo. Opere alese. Vol.I, Chişinău, Editura Universitar, 1992, 
pag. 123 

în termenii schimbului de muncă naţională, el pare inegal şi deci 
dezavantajos pentru Anglia, avantajul relativ al acesteia constă în 
folosirea capitalului ei în domeniul în care avea condiții mai bune şi 
înregistra o productivitate mai mare a muncii, decât dacă l-ar fi folosit, 
să zicem pe jumătate, în ambele domenii. Portugalia s-ar părea că avea 
un dublu avantaj: unul rezultat din schimbarea muncii a 40 de portughezi 
pe munca a 50 de englezi; celălalt obținut din folosirea întregului capital 
şi a muncii în domeniul cu productivitatea muncii mai ridicată. Acest 
lucru ar fi avut loc, după D.Ricardo, ca urmare a dificultăților 
întâmpinate de capital în deplasarea sa dintr-oi ţară în alta. 

După logica teoriei ricardiene, fiecare ţară are avantaje relative 
din comerţul cu alta sau alte tări, dar mărimea lor nu este egală. 
Aceasta este condiționată de un şir de factori şi împrejurări. Dintre 
aceştia menţionăm: mărimea diferenţelor între condițiile naturale şi 
cele artificiale ale țărilor (acestea legate de gradul de dezvoltare 
industrială) cu influenţe asupra nivelului productivității muncii 
naționale; poziția unor ţări faţă de altele, îndeosebi între metropole şi 
colonii. Dacă A.Smith vorbea despre avantaje absolute ale comerțului 
dintre ţări, D.Ricardo pune accent pe caracterul lor relativ pe care-l 
leagă, în mare măsură, de nivelul productivității muncii naționale, 
influențate îndeosebi de condițiile artificiale. 

Conform teoriei ricardiene, o ţară care posedă importante 
avantaje în maşini şi înzestrarea tehnică şi care, în consecinţă, poate fi 
capabilă să fabrice mărfuri cu mai puțină muncă decât vecinii săi, 
poate, în schimbul acestor mărfuri, să importe o parte din grâul cerut 
de către consumul său, chiar dacă pământul ei ar fi mai fertil, iar grâul 
ar fi cultivat cu mai puţină muncă decât în ţara din care este importat. 
După logica teoriei lui D.Ricardo, decisiv în specializarea țănilor este 
influenţa factorilor naturali şi artificiali asupra productivității muncii, 
iar prin aceasta asupra costurilor care trebuie comparate şi asupra 
avantajelor relative de diverse mărimi, fiecare ţară tinzând spre 
avantaje cât mai mari. 


Această tendință se realizează, mai mult sau mai puțin, în funcție 
de interese, putere şi poziție a țărilor unele față de altele. Raporturile 
comerciale dintre metropole şi clonii erau privite de D.Ricardo ca 
foarte avantajoase pentru primele şi păgubitoare pentru ultimele, 
întrucât se practicau reglementări care încălcau regulile liberului 
schimb, ale pieţei cu concurență perfectă. 

Sacrificarea intereselor unor ţări în folosul altora s-a dovedit a fi 
păgubitoare pentru ambele părți nu numai în relaţiile metropolă-colinii, 
ci în toate cazurile: dintre ţări industrial dezvoltate şi mai puţin 
avansate, industriale şi agrare, mari şi mici, favorizate şi defavorizate 
de condiţii speciale ş.a. 

Contribuţia lui  J.SJVfil în problema comerțului 
internațional. J.S.Mili a acceptat teoria ricardiană a costurilor 
comparative şi avantajului relativ pentru a explica declanşarea 
schimburilor internaționale, dar a respins teoria după care fiecare 
națiune nu putea estima avantajele obținute din comerțul cu alte tări, 
decât după diferența între propriul cost şi prețul la care ea putea 
cumpăra din străinătate. 

în general, aprecia J.S.Mili, avantajele rezultând din schimbul 
internațional sunt repartizate între cele două naţiuni conschimbiste, în 
funcţie de raportul de schimb (terms of trade). Cel care poate obține 
mai mult, furnizând mai puţin, este cel care câştigă mai mult. Pentru a 
elucida această problemă J.S.Mili a cercetat problema valorii 
internaționale. „Creşterea cererii pentru produsele unei ţări în alte ţări, 
permite celei dintâi să obțină, (a cea mai bună piaţă, produsele care o 
interesează". El concluzionează că dintre cele două țări conschimbiste 
cea care câştigă cel mai puţin, pentru fiecare operație, este cea mai 
bogată, deoarece ea consumă mai mult, deci comandă mai mult în 
străinătate, şi în consecință, modifică „termenul de schimb" în 
dezavantajul său; dar că, în ansamblul schimburilor, având în vedere 
cifra de afaceri foarte ridicată realizată de ea, poate să fie cea care 
câştigă mai mult. J.S.Mili afirmă că „valoarea produsului importat se 
măsoară prin cantitatea produselor exportate, care trebuie date în 
schimb". 

El a adăugat, în ciuda liberalismului promovat, că o ţară putea 
să-şi amelioreze în profitul său raportul de schimb cu alte tări, 
practicând o politică de interzicere a unor importuri. Această țară 
diminuându-şi comenzile în exterior, putea obţine un curs mai scăzut 
pentru importurile realizate şi astfel, „să obțină pentru ea, ia 
cheltuielile făcute în străinătate, o mai mare parte de beneficiu”, 
rezultând din schimburile menționate. Astfel, J.S.Mili a încercat să 
scape de rigorile lhberului schimb promovat de A.Smith şi susținut de 
D.Ricardo. în viziunea lui J.S.Mili numai liberul schimb bilateral 
bazat pe convenţii internaționale poate fi avantajos. 

Actualizând exemplul lui D.Ricardo, economistul francez 
Michel Didier îl prezintă astfel: două ţări, Nord şi Sud, sunt capabile, 
ambele, să producă două produse - maşini şi confecții. Dar starea 
tehnicii şi pregătirea forței de muncă sunt mai avansate în Nord, ceea 
ce permite ca pentru a fabrica o maşină să fie necesare 80 de ore de 
muncă în Nord şi 120 ore în Sud, iar pentru a ţese în produse un lot de 
textile (îmbrăcăminte) să fie necesare 90 ore în Nord şi 100 ore în Sud. 
Nordul care beneficiază de o tradiție industrială şi de muncitori 
calificați este superior Sudului în producerea ambelor produse. Dar 
interesul general, se spune, este că Nordul să producă maşini, iar Sudul 
confecţii, schimbând în mod liber, o parte din producția lor. Această 
teorie a avut o largă recunoaştere şi utilizare în ştiinţa economică. Ea a 
fost supusă şi unor analize critice şi unor completări şi dezvoltări. 

în acest cadru, un loc aparte îl ocupă teoria dotării diferite cu 

factori de producție, formulată de economiştii suedezi Eli Hecksker şi 
Bertil Oh lin, după care țările se specializează în producția acelor 
bunuri pentru care dispun de factori de producție, iar schimburile 
internaționale sunt îndeosebi schimburi cu factori mai rari de 
producție. Pe această bază, conform acestei teorii, are loc o egalizare a 
prețurilor de producţie şi o tendinţă de egalizare a preţurilor factorilor 
de producție. în 1948 P.Samuelson ajunge la concluzia că egalizarea 
prețurilor factorilor de producție este nu numai posibilă şi probabilă, ci 
şi inevitabilă, dar uniformizarea nu elimină producția unei mărfi, 
întrucât nici o ţară nu se specializează complet. 


Un punct de vedere diferit a formulat economistul român Mihail 

Manoilescu în lucrarea sa Teoria protecționismului şi a schimbului 
internațional (1929), la baza cărui a fost pusă distincția între câştigul 
național şi individual, precum şi calitatea muncii, exprimată prin 
productivitatea acesteia. în viziunea lui M.Manoilescu, câştigul 
național este dat de valoarea nou-creată într-o ramură de producție, iar 
câştigul individual de profitul realizat de întreprinzător, acestea nefiind 
identice. 

Punând la baza analizei productivitatea muncii sociale medii, el 
afirmă că în timp ce în ţările agricole majoritatea populației lucrează cu 
o redusă productivitate a muncii, iar o mică parte de muncitori 
activează cu productivitate relativ mai mare, în țările industriale o mică 
parte a populației lucrează cu o productivitate scăzută în agricultură şi, 
dimpotrivă, marea majoritate a populației activează cu o productivitate 
sporită a muncii în alte ramuri ale economiei naționale. Această 

diversitate îşi găseşte expresia sintetică în media productivității muncii, 
care depăşeşte în țările industriale foarte substanțial media 
productivității muncii din ţările agricole. De aici, el desprinde 
concluzia că în comerțul internațional în cele două categorii de ţări se 
realizează un schimb inegal şi un efect de dominație. 

în viziunea lui J.MLKeynes comerțul exterior exercită o 
influență importantă asupra creşterii economice. Incluzând acest factor 
în modelul macroeconomic al echilibrului, el a formulat următoarea 
egalitate: 


în care venitul național (V), determinat ca masă a produselor înmulțite 
cu prețurile lor, este egal cu suma cheltuielilor de consum (C) şi 
investiţiilor, la care se adaugă exporturile (E) şi se scad importurile 
(X). 
Primele două elemente (C+1) reprezintă cererea internă (A), iar 
ultimele două (E şi X) - cererea externă netă (B). Deci: 
V=A+B (2) 
în cazul B reprezintă excedentul exporturilor asupra importurilor de 
bunuri şi servicii. 
Soldul B va fi totdeauna egal cu decalajul (soldul) dintre venitul 
național (V) şi partea acestuia care este absorbită de cererea internă: 
B=V-A (3) 
Un sold negativ ar indica o situație în care cererea internă 
depăşeşte venitul național. 
Dacă se porneşte de la ideea că venitul național este egal cu 
consumul (C) şi economiile (S): 
(4) 
rezultă că o balanță (un sold) extern pozitiv va fi egal cu excedentul 
economiilor asupra investițiilor: 
(5) 


In funcție de natura soldului respectiv, care se concretizează în 

Un surplus al exportului asupra importurilor poate fi finanțat 
prin rezervele (de aur sau devize) ale țării debitoare transferate către 
creditor, sau prin acordarea unui credit din partea creditorului. 

Fie AR, volumul rezervelor transferate şi T împrumutul țării cu 
surplus asupra tării cu deficit: acest T indică întregul transfer 
nemonetar, adică întregul transfer de titluri de creanță sau de 
proprietate: 

B=AR+T (6) 
Ecuațiile echivalente (3, 5 şi 6) pun în evidenţă echivalentele 
macroeconomice: 


Aceste ecuaţii explică, de fapt, agregatele economice principale. 
Atunci când dezechilibrul extern se acoperă prin transfer de rezerve 
(R), aceasta poate avea incidență asupra cantității de monedă. Dacă nu 
au loc transferuri, aceste variații sunt „sterilizate”. Transferurile de 
titluri (obligaţiuni, acțiuni), atunci când sunt libere, sunt determinate de 
decalajele internaționale ale randamentelor. Ele vor depinde, deci, în 
acelaşi timp de ratele dobânzii în ţara respectivă şi de cele din afara 
țării. Dacă însă nu are loc transfer de rezerve, deci B = T, atunci va fi 
necesar ca rata dobânzii să fie mai mare pentru a reţine sau atrage 
capitalurile de pe piaţa externă. 

3 3 CONCEPȚII CONTEMPORANE PRIVIND 
COMERȚUL INTERNAȚIONAL 


Accentuarea  interdependenţei dintre economiile naționale, 
înmulțirea greutăților cu care se confruntă economia mondială, 
adâncirea decalajelor dintre ţări ridică noi probleme în domeniul 
comerțului internațional. 

La etapa actuală specialiştii în comerțul internațional nu mai 
acceptă în unanimitate explicațiile generalizatoare bazate numai pe 
avantajul absolut a lui A.Smith, numai pe avantajul relativ a lui 
D.Ricardo, numai în înzestrarea cu factori naturali de producție - 
modelul H-O-S - ci caută explicații mai convingătoare pentru 
problemele tot mai complexe care decurg din amplificarea comerțului 
internațional. 

O anumită încercare de sinteză între opinii diferite au efectuat-o 
economiştii francezi B.Lassudin-Ducane şi J.L.Mucchieli (1987, 
1991). Ei pleacă de la ideea că ia baza comerțului internațional stau 
numeroase cauze. Dacă bunurile care se schimbă pe piața mondială ar 
fi identice, atunci comerțul internațional nu ar avea rost. în opinia 
acestora, la baza comerțului internațional stă „cererea de diferență”, 
fie că este vorba de schimbul de produse de bază (materii prime) pe 
produse prelucrate (manufacturate), fie că este vorba de schimbul 
intraramuri, respectiv de produse similare (industriale), dar nu identice 
(sortimente diferite). în acest ultim caz, ei vorbesc despre diferențiere 
verticală (de exemplu, poşete din piele natiirală şi poşete din piele 
sintetică) şi de diferenţiere orizontală (poşete din piele naturală, dar de 
culori diferite). 

Luând în considerare cele mai recente concepții despre comerțul 
internațional economistul francez Alaino Samuelson ajunge, recent 
(1991) la concluzia că diferențele şi asemănările sunt doi factori 
fundamentali ai expansiunii comerțului internațional. Ei se combină în 
grade diferite după produsele şi economiile luate în considerare. 
Diferenţele de costuri comparative şi în dotarea cu factori de producție 
rămân repere fundamentale pentru schimburile dintre țări cu un nivel 
de dezvoltare inegal şi pentru produsele primare. Dar comerțul 
contemporan este tot mai puțin ricardian în măsura în care el este 
guvernat de gradul de disponibilitate şi de cererea de diferență, adică 

de factorii care se raportează numai 7n mod secundar Ja costuri şi în 
principal la elemente calitative. Comerţul nu mai este, de asemenea, 
decât foarte parțial neoclasic, adică un comerţ de concurență pură, în 
măsura în care el este dominat de politicile statelor şi de strategiile 
firmelor transnaţionale. 

Cele mai importante schimbări care se impun în prezent şi în 
viitorul previzibil în teona comerțului internațional şi în politicile 
economice comerciale sunt legate de trei componente majore ale lumii 
contemporane, şi anume: 

- integrarea economică zonală şi regională; 

- expansiunea spectaculoasă a companiilor trans- şi 

multinaționale; 

- agravarea decalajelor economice şi a subdezvoltăru, pe 
fondul creşterii rapide a populației globului pământesc şi 
continuării poluării lui. 

Reconstrucția teoriei despre comerțul internațional este necesară, 
în principal, datorită schimbărilor structurale intervenite în economia 
mondială, dar şi datorită restricțiilor care decurg din caracterul limitat 
al resurselor şi a presiunilor social-politice care au loc în scopul 
apărării drepturilor omului. Toate acestea condiționează instaurarea 
unei noi ordini internaționale, compatibilă cu dezvoltarea tuturor 
popoarelor lumii şi supraviețuirea umanității. 

în acest context nou, nu mai pot fi abordate şi rezolvate în mod 
corespunzător problemele comerțului internațional, dacă ele sunt rupte 
de celelalte laturi ale economiei şi societăţii. 

CONCEPȚII PRIVIND CONȚINUTUL şi 
FORMELE CONCURENŢEI 





3 


Abordarea conceptului» Concurența constituie unul din 
fundamentele economiei de piaţă. Ea reprezintă o confruntare 
deschisă, o competiției între producători-vânzători pentru atragerea 
consumatorilor, cât şi între cumpărători pentru a avea acces la bunurile 
dorite. 


In lupta de concurenţă apare raportul de forțe dintre agenții 
economici atât în procesul de creare a bunurilor materiale şi a 
serviciilor, cât şi în sfera de desfacere a acestora. Cei competitivi sunt 
avantajați şi câştigă, iar cei ineficienți în activitate pierd, fiind scoşi din 
afacere, fal intentează. 

în funcție de mijloacele folosite de concurenți, în raport de 
respectarea legislației şi a normelor de desfăşurare concurenţa poate fi: 
loială si neloială. 

Concurența loială presupune respectarea discriminatorie şi de 
către toți participanții la tranzacţii a reglementărilor juridice, a 
„regulilor jocului concurențial”. Concurența neloială este incriminată 
de lege deoarece sunt încălcate normele de derulare a tranzacţiilor şi 
afectate interesele concurenţilor loiali şi ale consumatorilor. 

Pe parcursul avansării economiei de piaţă conţinutul concurenței 
a cunoscut diferite interpretări. 

Primii autori clasici A.Smith, D.Ricardo ş.a. au crezut, sincer, 
că pentru a stabili o situație de concurenţă, era suficientă realizarea 
unui regim juridic de libertate, adică înlăturarea reglementărilor etatiste 
sau corporative. Prin urmare, acordarea privilegiilor unor categorii de 
producători asigură menţinerea situaţiei de concurență perfectă, fără 
dificultăți. 

în perioada secolului al XIX-lea au apărut monopolurile. 
S.Sismondi, P.Proudhon ş.a. gânditori economici au demonstrat, pe la 
mijlocul acestui secol, că constituirea şi funcționarea monopolurilor 
conduce la eliminarea concurenţei perfecte. 

K.Marx a analizat două forme de concurență: a) concurenţa în 
interiorul unei ramuri şi b) concurenţa între ramuri. Prima duce la 
formarea valorii de piață a bunurilor noucreate, iar a două - la 
formarea prețului de producție şi a ratei mijlociu a profitului. 

Concurența, ca noțiune economică, a fost explicată prima dată 
de unul din precursorii doctrinei neoclasice A.Cournot pornind de la 
analiza monopolului, prin sporirea treptată a numărului de ofertanți. El 
afirma că cantitatea produsă de un producător este prea mică faţă de 
cea produsă de toate celelalte firme pentru a afecta în mod perceptibil 
prețul sau pentru a admite ori a adopta strategia preţului de către o 
firmă. Mai târziu, J.Bates Clare a arătat că trebuie împiedicaţi 
concurenții cei mai puternici să se abuzeze de forța lor, cu care puteau 
înlătura libera concurență. El era convins că „laisser-faire” nu putea 
singur să conducă la un asemenea rezultat şi s-a pronunțat pentru o 
concurență „organizată". 

Unul din fondatorii gândirii neoclasice W.S.Jevons a adus 
explicaţii suplimentare, introducând în modelul concurenţei curbele de 
indiferență şi cele de consum, precum şi supoziţia omogenității 
produselor. 

Pe baza acestor contribuții L.Walras a folosit termenul de liberă 
concurență. După părerea lui J.A.Schumpeter, concurenţa liberă oferă 
un model care presupune că sistemul economic funcționează prin 
voinţa fiecărui agent economic în scopul de a maximiza avantajul său 
net (satisfacția sau venitul monetar) cu ajutorul încercărilor de adaptare 
optimă a cantităților de produse ce trebuie cumpărate şi vândute. 

Spre deosebire de L.Walras, care considera concurenţa liberă ca 
fund omnipotentă, omniprezentă şi în mod ideal rațională şi că 
devierea de la acest model s-ar datora aşa-numitei fricțiuni existente în 
sistemul economic, A.Marshall înlătură toate rămăşiţele de lucruri 
inutile pe care le considera neesențiale în cadrul schemei sale teoretice. 
El foloseşte noțiunea de /ibertate economică mai degrabă decât 
concurență şi se abține de a defini în mod riguros noţiunea de 
concurenţă. în acelaşi timp, el acordă o atenție deosebită problemei 
multitudinii firmelor şi felului în care ele cuceresc aşa-numitele pieţe 
speciale de bunuri şi servicii - automobile, petrol, metale neferoase ş.a. 
- pregătind într-o anumită măsură trecerea la un alt tip de concurenţă, 
la cea imperfectă. 

La polul opus față de ideile expuse s-au situat postkeynesiştii 
P.Sraffa şi J.Robinson care au căutat să releve faptul că monopolul ar 
constituit regula, iar concurenţa doar excepția. Această viziune a creat 
o spărtură importantă în sistemul de gândire economică şi în 
metodologia de lucru tradițională privind analiza structurii economiei 
de piaţă contemporană. 

Cu toate încercările neonberalilor W.Eucken, W.Ropke, 
F.Hayek ş.a. de a aduce în sprijinul teoriei clasice a concurenţei 
perfecte, treptat ea a fost înlocuită cu teoria concurenţei monopoliste 
elaborată de E.H.Chamberlin. în viziunea lui, în condițiile existenţei 
monopolurilor, lupta de concurență nonmonopolistă se desfăşoară pe 
un plan larg în economie între aria monopolistă şi aria nemonopolistă, 
între oligopoluri (mari firme care intră în concurență fie în cadrul 
aceluiaşi produs omogen (oţel, aluminiu ş.a.), fie în cadrul produselor 
strâns substituibile (automobile, televizoare ş.a.) şi între întreprinderile 
mici şi mijlocii ce fabrică produse diferenţiate substituibile.. 

Concentrarea producției într-un număr redus de mari 
întreprinderi, precum şi apariția şi avântul rapid al olgopolurilor 
naționale şi multinaționale, au fost de natură să atragă atenţia multor 
economişti, unii dintre ei precizând că economiile naționale vor fi 
ulterior pur şi simplu sufocate, iar concurența înlăturată din viaţa 
economică. De exemplu, J.K.Galbraith sublinia că oligopolul este 
forma apropiată comportamentului piețelor industriale din Statele 
Unite şi că oligopolul reprezintă forma conducătoare de piaţă (ruling 
market form) în economia modernă. De asemenea părere era şi Joe 
8. Bain care sublinia că există o tendință generală potrivit căreia 
structura dominantă a economiei americane este dată de următoarele 
poziţii: concentrarea producției la un număr mic de firme; reducerea la 
un mic număr de cumpărători a piețelor de bunuri de mijloace de 
producție; diferențierea producției pentru aproape toate bunurile de 
consum şi pentru un număr de bunuri de mijloace de producţie; 
răspândirea mare a oligopoluri lor şi oligopsonurilor (mulţi vânzători de 
putere mică şi un cumpărător) în multe ramuri. Şi după părerea lui 
concurența perfectă şi monopolul sunt în esență, mai degrabă, cazuri 
speciale, iar oligopolul reprezintă cazul general. 


Concepţiile lui J.K.Galbraith şi J.S.Bain au fost împărtăşite de 
A.A.Berle, G.C.Means şi alți economişti. 

în ciuda credinţei generale potrivit căreia concurența se află în 
declin, vestitul economist George J.Stigler afirma că aceasta este, în 


jo... 


pleca de la comportamentul concurențial perfect. 


! Citat după A.lancu „Tratat de economie”. Vol.3. Bucureşti, Editura 
Expert, 1992, pag.40 

în ultimele decenii ale secolului XX concurența n-a încetat în 
țările cu economie de piață, cu toate că a sporit puterea economică a 
marilor întreprinderi, s-a extins numărul lor şi a crescut puterea 
corporațiilor multinaționale. Se precizează că, pe de o parte, această 
categorie de firme mari acţionează numai în anumite ramuri, pe de altă 
parte, concurenţa, fie şi imperfectă, continuă să se manifeste şi în cazul 
oligopolurilor, îndeosebi ca urmare a  liberalizării fluxurilor 
internaționale de mărfuri şi de capital. La toate acestea se mai adaugă 
şi alte câteva fapte de mare importanță ce contribuie la creşterea 
concurenţei. 

în primul rând, în toate țările cu economie de piaţă s-a creat şi 
perfecționat un cadru legislativ antimonopolist care frânează procesul 
de monopolizare şi înlătură tentativele prin fuziuni, înţelegeri oficiale 
şi secrete şi alte acţiuni monopoliste ale firmelor care au ca scop 
controlul ofertei şi al preţurilor. 

în al doilea rând, în toate ţările cu economie de piață se 
desfăşoară un amplu proces de constituire şi dezvoltare a 
întreprinderilor mici şi mijlocii. De exemplu, în Japonia în anul 1986 
cele 6,5 milioane întreprinderi mici şi mijlocii au reprezentat 90% din 
numărul total de întreprinderi. în Republica Moldova în 2005 ponderea 
întreprinderilor mici şi mijlocii în totalitatea întreprinderilor a 
constituit circa 25%. Tendinţa de extindere a acestei categorii de 
întreprinderi în cele mai diverse ramuri are loc în toate țările, ceea ce 
lărgeşte spaţiul regenerării liberei concurente. 

în al treilea rând, se manifestă un interes crescând atât din partea 
unor forţe politice, cât şi din partea statului de a încuraja şi proteja din 
punct de vedere economic menținerea şi dezvoltarea întreprinderilor 
mici şi mijlocii. Ele sunt sprijinite pe liniile cadrelor în instituții 
speciale, managementului, marketingului, acordării de credite 
avantajoase garantate de stat, reducerii impozitelor, acordării de 
asistență în domeniile muncii, gestionării, finanțării. întreprinderile 
MICI şi mijlocii îşi demonstrează importanța şi prin faptul că sunt 
relativ uşor adaptabile la cererile pieţei, sunt mai receptive şi mai 
mobile la reînnoirea produselor şi la aplicarea inovărilor. 

Toate aceste fapte şi tendinţe menționate creează cadrul general 
favorabil de manifestare a concurenţei loiale între ofertanți în eforturile 
lor de a atrage cumpărători. De altfel, în pofida existenţei unor tendinţe 
naturale de concentrare şi centralizare a producției, mai ales în anumite 
ramuri cu tehnologii sofisticate, unde sunt necesare investiții mari, 

există totuşi numeroşi factori de frânare a unor asemenea tendinţe. 
Anume aceste procese contradictorii fac ca structura pieţelor 
contemporane din ţările industrial avansate să se prezinte ca un imens 
mozaic. 

Dacă în cadrul acestui mozaic vom lua în considerare şi 
economiile ţărilor aflate în procesul de tranziție spre economia de 
piață, inclusiv şi Republica Moldova, tabloul se va completa cu 
sectoare caracterizate printr-un grad diferit de concentrare şi 
centralizare a producției şi a pieţelor de desfacere. 

Formele concurenței contemporane. Gradul diferit de 
monopolizare a producției şi a pieţei face posibil să se împletească 
sectoarele unde acționează concurenţa perfectă cu sectoarele unde 
acționează concurenţa imperfectă. 

în condițiile în care sunt structuri diversificate ale pieţelor, 
precum şi interese contradictorii şi rivalități ale întreprinderilor şi 
oamenilor de afaceri trebuie evidențiată existența a două forme 
principale de concurență contemporană: 

a) concurenţă liberă - perfectă, ce are loc între mai mulți agenți 
economici cu o distribuţie relativ egală, în ceea ce priveşte puterea lor 
economică pe piaţă; 

b) concurență  imperfectă realizată de diferite tipuri de 
monopoluri. 

Dintre acestea amintim: a) în funcție de interesele ofertanților: 
concurență monopolistă; concurență oligopolistă; concurență de 
monopol; b) în funcție de interesele cumpărătorilor: concurență de tip 
oligopol şi concurență de tip monopson. 

în prezent în nici o economie de piață nu există numai elemente 
de concurență perfectă sau, dimpotrivă, numai de concurenţă 
imperfectă. într-o economie de piaţă reală funcționează sectoare, pieţe 
sau segmente de pieţe mai mult sau mai puţin extinse (agricultură, 
servicii, mica industrie ş.a.) în care lupta de concurență se desfăşoară 
în deplină libertate, nefiind stingherită nici de prezenţa monopolurilor 
şi nici de intervenția statului. Pe de altă parte, în aceeaşi economie de 
piaţă există sectoare, piețe şi segmente de pieţe în care apare puterea 
monopolistă cu modul specific de funcţionare. 

Aşadar, există două tipuri de modele ate căror mecanisme de 
funcționare diferă, tocmai din cauza condițiilor concrete în care ele 
sunt puse să funcționeze. în tabloul ce urmează redăm în mod sinoptic 

condițiile comparative ce definesc 
perfectă şi imperfectă. 


Concurența perfectă 
1. Atomicitatea pieţei: presupune un 
număr mare şi de putere mică de 
producători (ofertanți şi 
cumpărători, fiecare din ei având 
dimensiuni neglijabile în raport cu 
dimensiunea pieţei, ceea ce face ca 
nici unul să nu poată controla sau 
influenţa piața (oferta şi preţul). 
2. Omogenitatea produselor: toate 
întreprinderile produc acelaşi 
produs, fără a exista diferențe de 
calitate sau alte caracteristici. 


3. Libertatea intrării în ramură: nu 
există nici o barieră tehnologică, 
economică, financiară, juridică ş.a. 
de intrare în ramură a noilor agenţi 
economici sau de ieşire, precum şi 
pe piaţă. 


4. Transparenţa perfectă a pieței: 
toți participanții sunt perfect 
informaţi în legătură cu natura, 


calitatea şi prețul produsului. 


5. Mobilitatea perfectă a factorilor de 
producţie: forța de muncă şi capitalul 
se deplasează rapid şi fără restricţii 
sau fricțiuni către acele ramuri unde se 
pot obţine cele mai mari avantaje. 
Capitalul părăseşte ramura unde se 
înregistrează pierderi şi se mută în 
ramuri unde se realizează profit 
maxim, iar forța de muncă părăseşte 
locul de muncă unde se realizează 
salarii mici şi condiţii proaste de 
muncă, îndreptându-se spre locurile 
de muncă şi ramurile cu salariile cele 
mai mari şi cu condiţiile cele mai 
bune de muncă. 


cele două forme de concurenţă - 


Concurența  imperfectă 
î.  Unicitate şi gigantism: existența 
unei firme sau a unui număr redus de 
firme mari şi foarte mari care ocupă 
în exclusivitate sau o parte 
importantă a cantităţii producției şi 
vânzării unui produs, fapt ce face 
posibilă controlarea pieței ori 
impunerea unor condiții de vânzare. 
2. Produse diferențiate: deşi într-o 
ramură (produs) pot exista un număr 
mare de firme, fiecare produce însă 
un anumit tip, dimensiune sau calitate 
de produs pentru a o deosebi de 
celelalte firme. 
3. Bariere de intrare: în special de 
natură tehnologică, comercială, 
economică şi financiară, O nouă 
firmă nu poate să producă un produs 
competitiv dacă în ramură există 
întreprinderi monopoliste foarte mari 
ce realizează produsul respectiv cu 
costuri reduse. 
4.  Incompletitudinea informaţiei 
asupra prețului, costului produsului, 
organizării pieţei, fapt ce nu poate 
satisface cerinţele curente şi de viitor 
ale agenților economici. 
5. Prezența fenomenului de inerție şi 
de fricțiune în domeniul factorilor de 
producţie, aceasta constituind o 
discrepanţă față de fluiditatea cererii 
şi ofertei din domeniul produselor şi 
serviciilor. Caracterul specializat al 
capitalului fizic şi al forței de muncă 
dă rigiditate factorilor de producție. 

în economiile contemporane sunt prezente ambele categorii de 
condiţii, ele acționând fie în mod izolat, fie într-o anumită combinație. 

în condițiile concurenței perfecte, economia, în ansamblu, 
funcționează cu eficienţă maximă prin obţinerea rezultatelor optime 
atât de producători, cât şi de consumatori. Producătorii obțin rezultate 
optime acționând nu asupra preţului, ci asupra reducerii costurilor de 
producție. Consumatorii îşi satisfac nevoile crescânde prin modificările 
în cererea produselor, provocate de mai mulți factori, printre care şi de 
informaţiile privind modificările preţurilor bunurilor şi serviciilor la 
producători. 

în condițiile concurenţei imperfecte preţul nu mai este stabilit, în 
mod exogen, prin jocul liber al forțelor pieţei, ca în cazul concurenței 
perfecte, ci este fixat, împreună cu volumul producţiei, de însăşi firma 
producătoare. Prin urmare, o firmă pusă în situaţie de a fi monopolistă 
trebuie să fie singura care oferă bunuri pe piață fără alți producători 
concurenți, iar bunurile să nu fie substituibile. 

Aşadar, economia de piaţă contemporană funcționează în 
condiţiile acționării a două forme de concurenţă: perfectă şi imperfectă, 
înlăturarea concurenței imperfecte în favoarea concurenţei perfecte, 
sau invers, ar fi un lucru nu numai nereal, ci şi dăunător din punct de 
vedere practic întrucât la etapa actuală concurența a devenit mai dură şi 
mai eficientă, stimulând progresul tehnic şi progresul economic în 
ansamblu. 

Dar ceea ce se poate de precizat este faptul că împletirea 
elementelor celor două forme de concurenţă ne permite să constatăm 
că concurența contemporană este o concurență mixta. Aşa cum 
economia contemporană este o economie mixtă, la fel şi concurenţa în 
cadrul acesteia are un caracter mixt. 


224 


ABORDĂRII CONCGEPTUALE PRIVIND 
SECTORUL PUBLIC 


Definire şi delimitări. Economia națională contemporană este 
o economie mixtă. în componența ei coexistă şi se influențează 
reciproc două sectoare principale de activitate economică: unul privat 
şi altul public. 

în literatura de specialitate este cunoscută o varietate de 
înţelesuri a expresiei „sector public". Această varietate are ca obiectiv 
distincția între sectorul public şi cel privat, fapt care conduce la analiza 
conceptelor public şi privat 

Pornind de la criteriul fundamental proprietatea, în sens larg, 
sectorul public reprezintă „ansamblul de întreprinderi publice şi ale 
administraţiilor publice " sau, într-un sens mai restrâns, ,, ansamblul de 
întreprinderi în care statul exercită o influenţă preponderentă” J 

Fondatorul neoinstituționalismului John Kenneth Galbraith 
defineşte sectorul public ca fiind „sectorul care dispune de mijloacele 
şi instrumentele politice pentru a controla societatea prin producție, 
prețuri, finanţe şi administraţie publică ". 

Conceptul de sector public aparține, în consecință, sferei 
interdisciplinare, iar utilizarea lui în sensuri mai restrânse se aplică la 
efectuarea unor anumite analize şi studii sociale sectoriale. 

De exemplu, în ştiinţa administrativă, prin sector public se 
înțelege „totalitatea funcționarilor din serviciile şi instituţiile 
publice 15 

O reflectare a modului tradițional de abordare a sectorului public 
în administrația statală o regăsim şi în determinarea acestuia ca 
„activitate guvernamentală şi consecinţele ei "4 Această definiţie se 


l DobrotăN.(coordonator). „Dicţionar de economie". Bucureşti, 1999, 


ag.420. 
A Crai J.K. „Ştiinţa economică şi interesul public". Bucureşti, 1982, 
fag. 112. 

Parlagi A. „Dicţionar de administrație publică". Bucureşti, 2000, 
pag. 128. 


Lane J.E. „The Public sector". London, 2000, pag. 16. 

concentrează mai mult asupra aspectelor legislative şi legitimităţii 
autorității decât asupra rolului economic al sectorului public. 

O definiție caracteristică ţărilor în tranziție la economia de piață, 
se conţine în lucrarea autorilor Allen B. şi Tommasi D. Administrarea 
cheltuielilor publice. în viziunea lor, sectorul public include, pe lângă 
ceea ce se înţelege prin guvern definit ca „un grup de entități care, pe 
lângă indeplinirea responsabilităţilor lor politice şi rolului lor în 
reglementarea economică şi socială, furnizează servicii publice de 
consum individual sau colectiv şi redistribuie veniturile şi bogăția 

într-o lucrare cu totul recentă” se _propune delimitarea dintre 
sectorul guvernamental şi sectorul public. In viziunea autorilor acestei 
lucrări, sectorul guvernamental include totalitatea instituțiilor 
administrației publice centrale şi locale furnizoare de bunuri publice şi 
implicate în procesul de alocare a venitului național, respectiv a 
transferurilor bugetare cu caracter social. Sectorul public mai cuprinde 
şi acea componentă ce desfăşoară activități cu caracter productiv sau 
financiar-monetar (inclusiv Banca Centrală) şi care funcționează după 
regulile economiei de piaţă, dar aparțin, ca titlu de proprietate statului. 

Abordările menţionate descoperă caracteristicile esențiale ale 
sectorului public, ca subsistem al economiei naţionale. 

Cunoaşterea conținutului şi evoluţiei sectorului public are drept 
scop evidențierea modalităților prin care teoria macroeconomică poate 
fi extinsă şi adaptată la analiza economică a intervențiilor publice, fie 
cele de nivel guvernamental sau al autorităților publice locale. 

Pentru facilitarea demersului analitic să ne referim, mai întâi, la 
principalele categorii de activități economice ce fac obiectul acțiunilor 
publice: 


e Reglementarea: instituţiile centrale reglementează şi adoptă acte 
normative referitoare, printre altele, la obținerea şi garantarea 
dreptului de proprietate; 

e Fixarea prețurilor se realizează direct, prin intermediul taxelor, 
al impozitelor sau subvenţiilor; 


e Crearea de bunuri şi servicii publice, de Ia lege şi ordine până 
la educație şi apărare; 


! Allen R., Tommasi D. „Administrarea cheltuielilor publice". București, 

2002, pag. 42. 

? Moşteanu T., Stoian A. ş.a. „Factorii instituţionali şi influenţa acestora 
asupra dezvoltării economice". Bucureşti, Editura A.S.E. 2006, pag.80 


226 


e  Menţinerea monopolului asupra produselor şi interes strategic: 

zahăr, tutun, băuturi spirtoase ş.a. 

Aceste patru categorii de acțiuni au cel puţin două consecinţe 
importante: sporirea veniturilor şi a subvenţiilor publice. Această 
constatare este relevată de structura veniturilor, respectiv a cheltuielilor 
publice. 

Veniturile publice = impozite şi taxe + venituri din capital + 
venituri provenite din bunurile aflate în posesia statului + împrumuturi; 

Cheltuielile publice = transferuri + cheltuieli realizate pentru 
susținerea politicilor publice + dobânzi + cheltuieli de capital. 

Tendinţa actuală este ca, în economia de piaţă, întreprinderile 
publice să fie orientate spre comercializare şi, atunci când este posibil, 
să producă profit. Pentru aceasta, ele trebuie să aibă autonomie de 
administrare şi o structură corporatistă. Astfel, veniturile şi cheltuielile 
lor nu pot fi supuse aceloraşi principii de aprobare ca bugetul central, 
care trebuie să acopere numai tranzacțiile financiare ale acestor 
întreprinderi cu guvernul şi nu şi pe cele cu restul economiei țării. 

Dincolo de sfera conceptuală a sectorului public, din perspectiva 
dirijării mai eficiente a acestuia, apar diverse probleme, printre care 
menţionăm: 


e Cum se poate determina optim-ul dintre sectorul public şi 
sectorul economic privat? 


e Ce proporție din resursele totale ale societăţii ar trebui lăsată 
la dispoziția guvernului pentru asigurarea consumului social şi 
a acumulării? 


e A câta parte din bunurile şi serviciile publice sunt produse de 
sectorul public ? 


e Ce parte din forța de muncă este utilizată în sectorul public ? 


e Ce parte din mijtoacele de producție se află în proprietatea 
publică ? 

Fiecare dintre aceste întrebări necesită o analiză separată şi 
detaliată. Ca o concluzie generală, se poate afirma că în delimitarea 
public-privat nu sunt importante numai manifestările sectoarelor 
public şi privat în sfere diferite unde are loc alocarea resurselor, 
distribuția venitului, producția şi angajarea forţei de muncă, ci şi 
opțiunea între două moduri diferite ale interacțiunii sociale: 
managementul birocraţiei sau managementul profitului. 

Atunci când se încearcă o delimitare a câmpului de intervenţie 
publică se cere să mai fie luate în calcul următoarele două criterii: 

e delimitarea activităților de piaţă de cele nonpiaţă. Acestea 
din urmă nu sunt gratuite. Ele antrenează un cost monetar, pe care 
consumatorul nu-l suportă în mod direct sau în totalitate. Spre 
exemplu, activitatea creşelor sau a piscinelor municipale. Dacă s-ar 
factura suma totală a cheltuielilor de funcționare ale acestora, foarte 
puţini utilizatori ar mai avea resursele necesare să beneficieze de aceste 
servicii. Astfel de servicii publice sunt puse la dispoziția populației 
prin finanţări specifice, în general de tip fiscal; 


e delimitarea instituțională între public şi privat. Este 
considerată ca fiind publică orice organizație care depinde de unul 
dintre eşaloanele de reprezentare naţională. Se are în vedere faptul, că 
într-o societate democratică, poporul este cel care deţine suveranitatea, 
pe care o transmite prin vot către diferite instanţe. Tot ceea ce nu 
presupune o astfel de transmitere ține de dreptul privat. Contrar acestei 
teze, ceea ce aparține de sectorul public nu este neapărat şi nonpiață. 
Un exemplu este cel al asociaţiilor paramunicipale, a căror finanţare 
este asigurată în cvasitotalitate prin subvenţii publice. 

Dubla delimitare privat/public, pe de o parte, şi piață/nonpiaţă, 
pe de altă parte, dă naştere la patru categorii de activităţi economice: 


e sectorul privat de piaţă, care grupează toate întreprinderile, fie că 
acestea sunt individuale sau societare. Aceasta este forma de 
producție cea mai evidentă în economia de piaţă, dar nu este 
singura; 

e sectorul public nonpiață. adică administraţiile publice care 
includ toate organizațiile dependente de diverse niveluri de 
guvernare; 


e sectorul public de piaţă, care grupează întreprinderile publice 
încadrate în furnizarea bunurilor şi serviciilor de producţie, dar a 
căror proprietate este deținută de către stat. Atunci când este 
vorba de societăți pe acțiuni, al căror capital este divizat în 
public şi privat, problema care apare este de a cunoaşte de la ce 
prag se va aprecia că este vorba de proprietate publică. 
Prioritatea în acest caz este de partea deţinătorului pachetului de 
control de acțiuni; 


e sectorul privat nonpiață corespunde administraţiilor publice. 
Aici activează asociaţii cu scop nonlucrativ, deoarece acestea 
angajează salariați, iar prin salariile care le acordă, ele participă 
de fapt la producție. 

Necesitatea existenței şi funcționării sectorului public constă în 
crearea şi asigurarea cetățenilor cu bunuri şi servicii de consum 

individual sau colectiv. Extinderea sectorului public atât în ţările 
industrial avansate, cât şi în cele în curs de dezvoltare dovedeşte că 
piaţa nu poate funcționa de una singură. în prezent intervenția statului 
este legată de corectarea efectelor negative ale eşecurilor pieţei, 
precum şi de asigurarea mai bună a resurselor în economie. 

Cantitativ vorbind toate măsurile de intervenție statală sunt 
reflectate de ponderea proprietății publice şi a cheltuielilor bugetare în 
structura Produsului intem brut. în ţările industrial avansate ponderea 
sectorului public în PIB constituie 20-25%, iar a cheltuielilor bugetare 
- 50-60%. în Republica Moldova ponderea cheltuielilor publice în 
PIB au sporit de la 20,4% în 1997 la 30,8% în 2000 şi la 43,3% în anul 
2004. 

Factorii care determină creşterea cheltuielilor publice sunt de 
natură social-politică, militară, economică, demografică ş.a., acțiunea 
lor fiind de intensitate diferită de la ţară la ţară şi de la o perioadă la 
alta. în ultima lor instanță, majoritatea covârşitoare a cheltuielilor 
bugetare se materializează în bunuri şi servicii publice. 

Bunurile publice. Sunt, de fapt, orice bunuri care nu pot fi 
furnizate unei singure persoane, fie că este logic imposibil acest lucru, 
fie pentru că excluderea unuia sau a mai multor consumatori ar fi 

extrem de costisitoare. 

Ca urmare, noneliminarea înseamnă că furnizorul sau 
proprietarul unui bun nu poate să rezerve utilizarea acestuia numai 
celor care sunt dispuşi să plătească. Calculul economic asupra 
bunurilor publice este complicat, întrucât consumatorii nefiind tentaţi 
să contribuie la plata acestor bunuri pentru că ei ştiu că nu vor fi 
excluşi de la folosirea lor. Totodată, prin indivizibilitate în consum se 
înțelege faptul că unui bun nu i se diminuează cantitatea necesară 
pentru alți consumatori. Prin urmare, el nu este concurențial pentru alți 
consumatori şi deci costul marginal pentru un consumator suplimentar 
fiind nul. în aşa fel nu se justifică raționamentele asupra preţului sau 
altor mijloace din punctul de vedere al alocaţiei optimale. 


în situația nonrivalității, de îndată ce un bun este furnizat unei 
persoane, acesta va fi pus la dispoziţia tuturor celor interesaţi, iar 
producătorul nu va trebui să-şi asume costuri suplimentare, indiferent 
de numărul beneficiarilor. 

în realitate, totuşi, poate apărea problema aglomerărilor, apărută 
atunci când mai mulți consumatori încearcă să utilizeze acelaşi bun în 
acelaşi timp. Poate servi ca exemplu utilizarea străzilor sau a 
serviciilor polițienești. 


! Anuarul Statistic al Republicii Moldova. Chişinău, 2005, pag.255,495 

Rezultă, deci, că un bun public pur trebuie să întrunească două 
caracteristici: noneliminare şi nonrivalitate. Spre deosebire de acestea, 
bunurile private nu trebuie să întrunească nici una, nici alta din 
caracteristicile menționate. 

O problemă persistentă pentru majoritatea autorităților publice o 
constituie găsirea unei evaluări corecte a bunului public. Natura 
dificultăților reflectă faptul dacă, şi în ce măsură, consumatorii cred că 
plata bunurilor publice va fi determinată de prețuirea lor legală. 

Dacă consumatorii sunt puşi în situaţia de a avea pentru bunurile 
publice preţuri fixe stabile, fără ca propriile lor evaluări să fie luate în 
considerare, atunci acestea ar putea influența costul final al bunurilor 
publice prin subevaluare sau supraevaluare a acestora la un moment 
dat. De exemplu, un consumator ce crede cu tărie în valoarea unui parc 
public are tendința de a-i exagera valoarea în speranţa că acesta îi va 
asigura condiţiile de realizare a dorințelor sale. In mod similar, cei ce 
se opun lărgirii unei şosele deja aglomerate i-ar putea diminua 
valoarea, sperând ca acest fapt să prevină efectuarea lucrării respective. 

în ambele cazuri, evaluările sunt efectuate cunoscându-se faptul 
că autorii acestora nu vor fi obligați să plătească o sumă egală cu 
aprecierile realizate şi nici nu vor exista sancțiuni pentru situațiile de 
incorectitudine. 

Acest caz este, într-o oarecare măsură, similar cu problema 
călătorului ilegal (clandestin) - problemă ce apare atunci când oamenii 
au interes să nu lase să se vadă preferința pentru un bun public, în 
speranţa că alții vor plăti pentru bunul respectiv. Chiar şi cei care 
supraestimează folosirea bunurilor publice vor fi tentaţi să subestimeze 
bunurile pentru care trebuie să plătească. în ambele cazuri, 
stimulentele pentru spunerea adevărului lipsesc. 

Prin urmare, evaluările date pentru bunurile publice pot fi false 
şi pot conduce către furnizarea ineficientă a acestora. Dacă are loc o 
subestimare sau supraestimare a unui bun public, depinde de măsura în 
care consumatorii sunt tentaţi să-i subaprecieze sau să-i supraaprecieze 
valoarea. 

Serviciile publice. Prin serviciu public se înţelege activitatea pe 
care funcționarii publici sunt obligați să o presteze în interesul celor 
supuşi. Din punct de vedere a valorii de întrebuințare, serviciile publice 
sunt activități utile, destinate satisfacerii unei nevoi sociale. 

La rândul lor serviciile publice se împart în servicii publice şi 
servicii de utilitate (interes) public. Această delimitare constă în aceea 
că serviciul public este prestat de o organizație statală, iar serviciul de 
utilitate publică este realizate de o organizaţie nestatală. 

Principiile de bază ale serviciilor publice sunt: continuitatea, 
egalitatea şi mutabilitatea. Aceste principii sunt permanente şi asigură 
recunoaşterea activităților serviciilor publice, realizate de organizaţiile 
statale sau nestatale. Este cunoscută şi situația în care organizațiile 
mixte promovează servicii publice, întrucât în ele participă şi statul, fie 
ca autoritate publică, fie ca persoană juridică. 

în literatura de specialitate există următoarea clasificare a 
serviciilor publice: servicii publice de legiferare, servicii publice 

juridice şi servicii publice administrative, 

Serviciile publice se caracterizează prin faptul că ele satisfac 
nevoi de interes comun; prestarea lor este atributul exclusiv al 
autorităților publice deliberative; sunt supuse unui regim Juridic 
reglementat de principiile dreptului public cu referire specială la 
dreptul economic public. 

La acestea mai trebuie de adăugat şi următoarele momente: 


e  intaneibilitatea serviciilor publice, care exprimă faptul că ele 
nu pot fi percepute de către potențiali utilizatori decât prin părțile 
tangibile evidențiate de aspectele facilităților acordate consumatorului; 


e  inseparabilitatea serviciilor publice, care constă în aceea că 
prestarea şi consumul au loc simultan, prestatorul fiind parte 


componentă a serviciului respectiv. în cazul serviciilor publice cum 
sunt educația, ocrotirea sănătăţii, cultura, simultaneitatea prestării şi 
consumului serviciului presupune şi participarea consumatorului la 
prestarea acestuia; 


e variabilitatea serviciilor este o caracteristică ce semnifică 
imposibilitatea repetării acestora în mod identic, de la o prestație la 
alta, ele depinzând de factorul uman prestator şi de vanabila timp. 

în activitatea de prestare a serviciilor publice este necesar să se 
țină cont de următoarele principii: 


e eficiența serviciului public, care presupune realizarea raportului 
optim între cost, cantitatea şi calitatea serviciilor prestate; 


e  echitatea prestării este impusă de faptul că toți cetăţenii se 
bucură de aceleaşi drepturi şi toți trebuie să beneficieze, în 
aceeaşi măsură, de servicule publice; 


e descentralizarea serviciilor publice permite să se administreze 
ele însele, sub controlul statului, care le conferă personalitate 
Juridică, permite constituirea unor autorități proprii şi le dotează 
cu resursele necesare. 

Evoluţia sectorului public In Republica Moldova. Timp de 
peste 60 de ani, cât Republica Moldova s-a aflat în componenţa fostei 
URSS, aici, ca şi în celelalte foste republici sovietice, au funcționat 
două sectoare economice: sectorul de stat cu o pondere în totalitatea 
economiei naționale de 70-75% şi sectorul cooperațist-colhoznic, 
căruia îi reveneau 25-30%. întrucât sectorul cooperatist-colhoznic era 
supus unui strict control din partea statului, se poate afirma că întreaga 
economie națională era o economie statală dirijată prin metode 
administrative. întreprinderile din ambele sectoare nu dispuneau de 
proprie inițiativă, iar elementele de democrație declarate în statutunile 
colhozurilor aveau un caracter pur formal. 

Odată cu destrămarea Uniunii Sovietice şi a proclamării 
independenţei şi suveranității, situația în Republica Moldova a început 
să se schimbe. Au fost inițiate, şi treptat realizate, transformări cu 
caracter de tranziție la economia de piață. Esenţa tuturor 
transformărilor economice şi sociale a constituit-o înlocuirea relațiilor 
socialiste de producţie învechite cu noi relaţii de producție, relații 
caracteristice economiei de piață. înlocuirea unui sistem de relaţii 
economico-sociale cu altul adecvat noilor cerințe a fost şi rămâne a fi 
una din cele mai fundamentale probleme. 

în componența sistemului relațiilor economico-sociale locul 
central în ocupă relațiile de proprietate. Ținând cont de acest lucru, 
conducerea „tânărului" stat moldovenesc de la bun început pe prim 
plan a pus problema reformării proprietății asupra mijloacelor de 
producție, inclusiv a pământului. Această problemă majoră a fost şi 
continuă a fi soluționată prin deetatizare şi privatizare a mijloacelor de 
producție. Majoritatea cetăţenilor Republicii Moldova au devenit 
proprietari fie prin destatalizarea şi privatizarea întreprinderilor 
industriale, de construcții, transport, comerciale ș.a., fie prin obţinerea 
cotelor de terenuri agricole şi a cotelor valorice în sectorul agrar. în 
prezent cea mai mare parte a locuitorilor Republicii Moldova sunt 
acționari ai diverselor societăți pe acțiuni, asociaţii şi fonduri de 
investiţii sau cotaşi ai sectorului agrar. 

Datorită reformării proprietăți de stat şi a fostelor colhozuri, au 
apărut următoarele forme de proprietate: 

proprietate privată; 

proprietate publică; 

proprietate mixtă (publică şi privată), fără participare 
străină; 

proprietate străină; 

proprietatea întreprinderilor mixte. 

Numărul agenților economici ocupați în sectorul privat s-a 
majorat de la 80927 în anul 1998 la 128363 în 2005 sau cu 58,6%. 
Ponderea populaţiei ocupate în sectorul privat a sporit de la 64,6% în 
anul 1997 a 68,8% în 2004.! Aceasta demonstrează că proprietatea 
privată în diferite forme de manifestare a devenit predominantă în 
economia națională a Republicii Moldova. 

Proprietatea publică se subdivizează în proprietate de stat şi 
proprietate municipală. 

Din proprietatea de stat fac parte bunurile ce aparțin Republicii 
Moldova ca stat, cu drept de posesie, de folosinţă şi de administrare. 

Proprietatea municipală se constituie din averea organelor 
administrativ-teritoniale, mijloacele bugetului municipal, fondul 
locativ, încăperile cu altă destinație decât cea de locuit din casele 
fondului locativ, obiectele infrastructurii şi alte obiecte ce realizează 
nemijlocit servicii comunale către consumatori. 

Aşadar, reformarea fostei proprietăți socialiste a condus la 
apariția şi constituirea a patru noi forme de proprietate. Ponderea 
proprietății private în PIB a constituit în anul 2004 51,2%, proprietății 
publice - 30,3%, proprietății mixte - 4,4%, a întreprinderilor mixte şi 
străine - 14,1%. Având în vedere că într-o economie de piață orientată 
social raportul optim între sectorul privat şi cel public în structura PIB 
trebuie să fie ca 75-80 : 25-20%, în Republica Moldova mai sunt 
rezerve de lărgire a dimensiunii sectorului privat. Totodată, statul nu 
trebuie să cedeze pozițiile în ramurile şi domeniile strategice ale 
economiei naționale. în caz contrar va avea de suferit securitatea 
economică şi socială a țării. 


' Anuarul Statistic al Republicii Moldova. Chişinău, 2005, pag. 77,274 
? Anuarul Statistic al Republicii Moldova. Chişinău, 2005, pag.257 

3 TEORIA ECONOMIEI SOCIALE DE 
PIAȚĂ 


Conceptul. La prima vedere denumirea de economie socială de 
piață pare a fi o contradicție în termeni. A vorbi despre economie 
socială şi raporta la principiile pieței, înseamnă a pune aceleaşi 
întrebări ca atunci când utilizăm sintagma de socialism liberal. Este la 
figurai spus, ca şi cum am vorbi despre gheaţă fierbinte. 

Şi totuşi, istoria dezvoltării activității economice a demonstrat că 
discordanța amintită nu este decât aparentă, că dirijismul se poate 
împăca cu liberalismul, că socialismul poate apela la piață, piața se 
poate dezvolta în cadrul unui anumit gen de plan. Totul e o chestiune 
de proporții. Şi aceasta pentru motivul esențial, că indiferent de 
sistemul economic, oamenii continuă să producă, să vândă, să 
cumpere, să consume bunuri materiale şi servicii, iar o autoritate 
centrală unică va trebuii să coordoneze toate activitățile umane. 

Noţiunea de economico-social înseamnă o totalitate de elemente, 
un sistem organic. Aceste elemente, nu pot fi decât interdependente, au 
roluri diferite, determinate de ponderea lor specifică în total cât şi de 
tendinţa socio-politică căruia i se raportează. 

Din asemenea considerente, economia-sociala de piaţa poate fi 
definită ca o formă de activitate economică a cărui scop este punerea 
în legătură pe baza concurenței, a mecanismelor pieței libere cu 
progresul social al populației. în esenţă economia socială de piață 
reprezintă un sistem economic contemporan construit după principiile 
liberalismului economic clasic „îmblânzit” şi aplicat în varianta 
ncoliberală. Valorile fundamentale ale doctrinei - proprietatea privată, 
libertatea economică, profitul ca motivație esențială a oricărei activități 
economice, libera concurență, piaţa ca instrument principal prin - care 
toate acestea se manifestă se păstrează. însă la cele menţionate s-a 
adăugat o nouă valoare fundamentală - progresul social - ridicat la 
rangul de principiu. 

Mecanismul funcționării economiei sociale de piaţă se bazează 
pe o dublă reglare: 

JL pe piață, cu pârghiile ei autoreglatorii; 
2. pe intervenţionism statal, ca suport şi motivaţie în dublu sens: 

a) de proprietar al sectorului public; 

b) de factor al suprastructurii cu rol-cheie în programarea 
macroeconomică. Rolul statului constă în asigurarea 
echilibrului global stabil, evitarea extrapolărilor în bogaţi şi 
săraci, în asigurarea unei protecții sociale generale, raționale 
şi permanente, unor condiții de muncă şi viaţă decente şi 
garantate. 

Deci, economia socială de piață demonstrează că intervenţia 
statului în economie nu contravine legilor pieţei, că ea poate mări 
eficacitatea vieţii economice, reduce risipa şi riscurile, asigură 
securitatea socială. 

Aşadar, economia socială de piață este o variantă a economiei 
tradiționale de piaţă adoptată la cerințele noilor condiții de activitate 
umană. 

La fondarea acestui tip de economie s-a ajuns ca urmare a unui 
îndelungat proces evolutiv şi contradictoriu, de confruntare între teorie 
şi practică. Ca teorie şi sistem economic, ea are o anumită istorie şi că 
numai înțelegerea la modul cel mai succint posibil a acestei istorii 
poate fi clarificat conceptul, cum, şi-a făcut apariția, a prins rădăcini şi 
sa integrat elementul social în tabloul jocului pieţei libere. 


Precursorii sistemului economiei sociale de piață au fost 
economiștii liberali care, deși au împărtăşit ideile fundamentale ale 
doctrinei în care s-au manifestat, s-au văzut îndreptăuiți să pună 
întrebări şi să facă disidenţă. Dintre aceştia sunt de reţinut John Sturart 
Mill în interiorul doctrinei liberalismului economic clasic, Leon 
Walras şi Vilfredo Pareto în cadrul doctrinei neoclasice. 

John Sturart Mill era convins că liberalismul constituie calea 
cea mai bună pentru progresul economic. Dar, utilitarismul liberal din 
tinerețe devine, spre maturitate, deschis reformismului şi căutării 
armoniei economico-sociale. El s-a declarat partizan al unor reforme 
vizând redistribuirea veniturilor, viața sindicală, democrația şi justiția 
socială. 

J.M.MIIl nu se simte descumpănit şi neputincios în faţa mizeriei 
şi inegalității sociale. în scopul ameliorării situației el face apel nu la 
„mâna invizibilă”, ci la stat, în care vede un pedagog înţelept care 
poate învăţa pe întreprinzători cum să-şi utilizeze mai eficient resursele 
şi care, prin impozite pe profit, pe rentă s-au prin crearea 
cooperativelor de producție, ar putea reduce diferențierea pronunţată 
dintre clase şi tempera, astfel, tensiunea socială. 

J.S.Mill a pus în discuţie însuşi fundamentul economiei de piaţă: 
proprietatea privată. Pentru prima dată în interiorul şcolii liberale, 
disidentul Mul scrie că proprietatea este o instituție socială şi nu un 
drept natural, că dreptul de proprietate poate fi modificat pe calea 
legislaţiei. J.S.Mill s-a declarat duşman şi a dreptului de moştenire. 
Moştenirea, considera el, este un stimul puternic pentru activitatea 
umană, dar, pentru moştenitori, fără nici un efort, ea le asigură o 
situație privilegiată în lupta pentru viață. Este necesară stabilirea 
„egalităţii Ia punctul de plecare" sau egalitatea şanselor, prin reducerea 
dreptului la moştenire. 

Leon Walras deşi rămânea convins, că libera concurență este 
cea mai profitabilă pentru orice economie, a avut şi o poziție 
reformatoare. în primul rând, el a inspirat „feoria bunăstării 
economice” sugerând, calea prin care poate fi ridicat standardul de 
viaţă şi găsirea nivelului de prețuri care să acopere cererea cu oferta 
şi care astfel, să-i împace şi pe producători şi pe consumatori. Cel 
însărcinat cu această dificilă misiune trebuie să fie statul. 

L.Walras s-a manifestat ca reformator şi în problemele justiției 
sociale. Apără şi motivează participarea salariaților la capitalul 
întreprinderilor, pledează pentru înființarea cooperativelor şi lărgirea 
justiției în repartiția veniturilor. Pentru L.Walras, prosperitatea 
economică nu are valoare dacă nu este, în acelaşi timp, şi prosperitate 
socială. „Trebuie - scrie el de elaborat o doctrină capabilă de a concilia 
liberalismul care asigură expansiunea producției cu socialismul care 
realizează mai multă justiție”. El argumentează că piaţa şi concurența 
pot exista foarte bine şi dincolo de capitalism, că drepturile de 
proprietate asociate pieţei transced capitalismului. 

Vilfredo Pareto a argumentat ideea conform căreia eficacitatea 
şi echitatea nu sunt unul şi acelaşi lucru, că nu este suficient să produci 
bogăţie pentru ca bunăstarea oamenilor să crească. Este nevoie ca acest 
belşug să fie şi echitabil împărţit, printr-o decizie socială. Dacă la 
eficacitate nu se ajunge decât prin concurenţă şi sarcina de a produce 
revine  întreprinzătorilor, atunci cu repartiția trebuie să se ocupe 
puterea publică. Acesta trebuie să intervină şi să opereze redistribuiri, 
„compensaţii", pentru a realiza minimul de justiție socială. 

în favoarea completării economiei de piaţă cu elementul social 
s-au pronunțat reprezentanţi şi altor doctrine economice. 

Fondatorii. Conceptul de „economie socială de piață" a fost 
generat de economiştii neoliberali Alfred Muller-Armack (1901- 
1978), Fridrich Böhm (1895-1977), Wilhelm Röpke (1899-1966), 
Walter Eucken (1891-1950), Ludwig Erhard (1897-1977), Von 
Hayek( 1899-1992) ş.a. 

în lucrările lor ei au disociat economia liberă de piață de 
capitalism, legând-o, în plan teoretic şi practic, de căi şi modalități 
care privesc realizarea unui echilibru între profiturile stăpânilor 
mijloacelor de producție, pe de o parte, veniturile, condițiile de muncă 
şi de trai ale salariaților, pe de altă parte. Promotorii economiei sociale 
de piață au luat în considerare impopularitatea capitalismului şi 
interesul pentru dezvoltarea economiei țării, a unei mase mari a 
populației care trebuie cointeresată în mod corespunzător. 

Alfred Muller-Armack considera că economia socială de piaţă 
nu ar fi altceva decât un liberalism ale cărui disfuncţii sunt corectate de 
intervenția statului în vederea păstrării valorilor civile. Wilhelm Röpke 
socotea că trebuie să ne amintim că capitalismul înseamnă nimic 
altceva decât o formă înrăutățită şi deformată pe care a îmbrăcat-o 
economia în ultimul secol. Adevărata economie de piață şi ordinea 
bazată de întrecere este cea care n-a fost capitalism. Orice om este 
membru al unei societăți în care îşi trăieşte viaţa şi îşi desfăşoară 
activitatea, cu roade mai bune sau mai rele, după cum şi societatea se 
îngrijeşte de el. Deci economia, prin natura sa, este socială, iar 
guvernarea implică şi aplicarea unor programe sociale. 

Un alt neoliberal Fridrich Böhm contura conceptul de 
economie socială de piață cu un astfel de sistem economic care este în 
stare să asigure maselor largi ale populației - inclusiv celor incapabile 
de muncă - o existență omenească demnă şi tuturor celor capabili de 
pentru om. 

Abordând conţinutul economiei sociale de piață prin prisma 
politicii neoliberale aplicate, ministrul federal de atunci al economiei şi 
cancelarul de mai târziu al RFG, Ludwig Erhard explica că această 
politică tocmai de aceea este socială deoarece se îngrijeşte în procesul 
progresului îndelungat să realizeze influența cea mai bună în plan 
social, economic şi politic asupra poporului în totalitatea sa, asupra 
consumului, a ridicării nivelului de trai. 

Ludwig Erhard cu iscusință a scos din centrul fenomenului 
economic pe producător şi a pus în locul lui pe consumator. Pentru 

Ludwig Erhard, consumatorul - adică tot omul, de ia cel mai sărac 
până la cel mai bogat - trebuie să fie servit în mod egal şi eficient de 
economia socială de piață, considerată o economie a societății 
deschise, democratice care contribuie la asigurarea libertății bunăstării 
şi demnităţii cetăţenilor. 

încadrarea principiilor teoretice a economiei sociale de piaţă în 
politica statului german a influenţat pozitiv asupra atenuării tensiunilor 
sociale şi a realizării miracolului economic german. 


Realizări şi perspective. După cel de-al doilea război mondial 
imaginea Germaniei era tragică: era o ţară în ruine. Oraşele ajunseseră 
nişte grămezi de moloz, nu funcționau sistemele de aprovizionare cu 
apă, cu electricitate, de transport în comun. Se instalase foametea. 
Totuşi războiul nu a distrus tot. Orăşelele mici şi satele au fost în mare 
parte cruţate. 

Sub presiunea foamei, muncitorii erau gata să lucreze mai mult 
decât în mod obişnuit. Condiţia era ca forţa de muncă şi echipamentele 
să fie puse în mişcare de un singur sistem de reglare: piaţa liberă; 
liberă, mai ales de intervenția masivă a statului. 

Din aceste considerente sistemul economic al Germaniei a 
evoluat după al doilea război mondial, spre o economie socială de 
piață, care a renunţat, în egală măsură atât la tradiționalul „laisser- 
faire", cât şi la dirijismul etatist. Acest model asociază libera inițiativă 
individuală cu principiile progresului social. Legea fundamentală, 
Constituția, care garantează libertatea inițiativei individului şi 
proprietatea privată, subordonează aceste drepturi fundamentale unor 
obligaţii sociale. 

în aceste condiții statul german îşi asumă în primul rând, o 
funcție ordonatoare El stabileşte cadrul în care se manifestă 
mecanismele pieţei. Problema de a şti cât şi ce fel de bunuri de produs, 
cine va beneficia de acestea şi în ce proporție este, în mare măsură, 
hotărâtă de piaţă. Mecanismele pieței funcționează în condițiile 
concurenței loiale. 

Motorul economiei sociale de piaţă rămâne obținerea profitului. 
Dar acesta eşuează în activități nerentabile, cum sunt agricultura, 
transporturile ş.a. De asemenea considerațiunile de ordin social 
împiedică ca agricultura să fie în întregime supusă legilor pieţei. Poşta 
federală şi căile ferate fac parte din serviciile publice. Ele nu pot, prin 
urmare, să-şi consacre activitatea numai obținerii profitului, ci trebuie 

să satisfacă interesul general. Căile ferate trebuie, de exemplu, să 
practice tarife sociale, accesibile, iar poşta să funcționeze chiar şi în 
satele cele mai îndepărtate, mai izolate. 

Statul veghează asupra concurenței pentru ca acesta să nu 
provoace distorsiuni şocante din punct de vedere social. Principalele 
măsuri practicate în acest domeniu urmăresc protecția chiriaşului, plata 
unor alocaţii pentru chirii celor cu situație economică fragilă, 
încurajarea construcției de locuinţe şi modernizarea acestora. In unele 
domenii profesionale, unde acționează libera concurenţă legislatorul 
condiționează accesul la piaţă de anumite preocupări precise. Astfel, 
meseriaşi şi micii comercianți, trebuie să demonstreze în prealabil 
cunoştinţe profesionale în domeniul dat înainte de a putea înființa o 
întreprindere sau deschide o prăvălie. Pentru alte activități 
profesionale, statul obligă la o pregătire specială şi o anumită 
experienţă (profesiuni medicale, juristconsulți etc.). 

Eficacitatea economiei sociale de piaţă a permis lărgirea din ce 
în ce mai mult a sistemului de asigurări sociale care depăşeşte cu mult 
simpla asigurare socială. El include sistemul de planificare, alocațiile 
familiare pentru fiecare copil, prime pentru economisiri, ajutor social 
pentru acei cărora acesta le este necesar, indemnizaţiile acordate 
invalizilor ş.a. Ansamblul cheltuielilor publice şi particulare consacrate 
prestațiilor sociale, constituie în prezent circa 1/3 din valoarea 
produsului național brut. 

Realizarea practică a principiilor economiei sociale de piață au 
transformat Germania, într-un timp istoric relativ scurt, în una din cele 
trei mari puteri economice ale lumii contemporane cu un confort social 
pronunţat şi decent pentru cetăţenii el. 

Modelul german al economiei sociale de piaţă nu este singurul 
caz în peisajul contemporaneității. De cealaltă parte a lumii, 
experiența Japoniei reprezintă, de asemenea, o situație reprezentativă. 
Lipsa acută a unor resurse economice, un trecut istoric în care educaţia 
de samurai şi-a spus cuvântul, o concepţie deosebită despre famile şi 
relațiile acesteia cu întreprinderea au dezvoltat în japonezi un spirit 
competitiv desăvârşit. Demnitarii postbelici ai Japoniei au înţeles că 
succesul reuşitei ține de utilizarea cu maxim de eficiență a singurei 
resurse de care dispune ţara din abundență - forța de muncă. Calea 
parcursă de societatea japoneză demonstrează că accentul a fost pus tot 
timpul pe angajarea la maximum a potențialităților creatoare, 
cointeresarea materială, perfecționarea mecanismelor pieţei, rezolvarea 

problemelor sociale. Rezultatele şi aici sunt impunătoare. întreaga 
activitate economico-socială se desfăşoară nu în afara statului, ci 
dimpotrivă. 

în aceeaşi direcție şi cu aceeaşi semnificație pot fi exemplificate 
modelele economiei sociale de piaţă francez, scandinav, austriac, 
suedez. Dintre toate, experienţa suedeză reține atenția nu numai prin 
reuşita economică, dar şi sub aspect social. Aici, în cel mai reuşit mod 
se îmbină liberalismul în producţie cu justiția socială. Apelarea la stat 
are loc nu din spirit etatisat, ci din nevoia de a găsi operativitate şi 
finalitate măsurilor de creştere economică şi de satisfacere tot mai 
deplină a nevoilor sociale ale populației. 

Cunoaşterea experienței ţărilor cu economie socială de piață 
prezintă deosebit interes pentru Republica Moldova care şi-a propus să 
creeze ŞI ea o asemenea economie. 

însă făurirea noii economii într-o ţară postsovietică se 
deosebeşte esenţial de construirea acesteia în țările industrial avansate. 
De aceea, mai întâi este necesară o mică precizare. Dacă în aşa state 
economia tradițională de piaţă constituită pe parcursul secolelor 
funcționa integral şi se cerea, doar, ca prin intervenționismul statal să i 
se dea o pronunţată prioritate socială, apoi cu totul o altă situaţie avem 
Republica Moldova. Aici durata fondării noii economii este legată, în 
cel mai direct mod, de randamentul reformelor economice şi sociale. 

Economia socială de piaţă funcționează în cadrul unei anumite 
„ordine economică" şi „ordine socială”. Cunoaşterea conținutului 
acestor noțiuni este necesară pentru înțelegerea principiilor şi 
mecanismelor realizării practice ale acestei forme de activitate 
economică. 

Walter Eucken consideră că „ordinea economică" constă din 
totalitatea formelor în care are loc în mod concret conducerea 
procesului economic cotidian. 

El este de părere că trebuie făcută distincția între „ordine 
economică" şi „ordine a economiei". Dacă „ordinea economică" este o 
realitate individuală dată, în care este vorba despre legătură şi 
organizarea unor stări de lucruri concrete, apoi „ordinea economiei" 
este o ordine ce corespunde felului de a fi al omului şi al lucrurilor, 
deci o ordine în care există măsură şi echilibru, care înseamnă 
îmbinarea judicioasă a diversității într-un întreg. 


240 


„Ordinea economică" este noţiunea principală, ordinea reală a 
unei economii naționale, caracterizată prin raportul în care sunt folosite 
principiile economiei de piață şi a economiei centralizate. 

Heinz Lamperd înţelege prin „ordine economică" totalitatea 
reglementărilor în vigoare pentru suprastructura organizatorică a 
economiei naționale şi pentru activitățile economice, ca şi totalitatea 
instituțiilor responsabile pentru administrație, impozitare şi 
configurația economică. 

După părerea lui, noțiunea de „ordine economică" este folosită 
în literatură în două înţelesuri: 

a) instrumental şi „fără valoare" în sensul ordinii reale, existente, a 
unei economii naționale; este vorba despre realitatea legislației 
economice; 

b) cu referire la valoare, în sensul unei idei de ordine, unei ordini 
dorite la care se tinde; este vorba despre o reprezentare ideală, 
un model. 


Cu dublu înţeles este folosită şi noțiunea de „ordine socială*. In 
sensul mai larg al cuvântului, noțiunea este identică cu acea de ordine a 
societăţii şi desemnează totalitatea regulilor în vigoare şi a instituțiilor 
competente pentru construcția societății şi pentru relaţiile dintre 
membrii societății şi grupurile sociale. în sensul mai îngust, prin 
„ordine socială" se înţelege totalitatea instituţiilor şi normelor pentru 
reglementarea poziției sociale a indivizilor şi grupurilor în societate, 
cât şi pentru reglementarea relațiilor sociale fundamentate economic 
dintre membrii societății. 

Decisivă este „ordinea economică”. De „ordinea economică" 
depinde cum se combină planurile şi acțiunile individuale unele cu 
altele, cum se îmbină activitățile întreprinderilor şi menajelor, care 
necesități sunt satisfăcute şi care nu sunt satisfăcute, care sunt 
motivele, cum are loc conducerea procesului economic în general. 

Sarcina „ordinii economice" este de a permite combinarea orelor 
de muncă disponibile ale tuturor oamenilor ocupați şi ansamblului 
mijloacelor de producție materiale, astfel încât rezultatele activităţii 
economice să asigure necesitățile sociale în creştere. 

Pentru ca „ordinea economică" să fie suficientă şi să conducă 
rațional procesul economic general, este necesar ca toate formele 
individuale de ordine să se completeze reciproc prin aplicarea 
mecanismelor pieţei concurențiale şi prin implicarea limitată a statului. 

Ansamblu] măsurilor de politică economică trebuie să 
îndeplinească sarcina de a menține sau de a produce o ordine 
economică funcțională, în care să aibă loc o conducere suficientă a 
activităţii economice. 

La întrebarea cum este sau cum trebuie să fie condusă activitatea 
economică cotidiană, apare obstacolul din partea organizării politice şi 
de drept constituțional. Cu cât autoritățile centrale conduc părți din ce 
în ce mai mari ale cotidianului economic al întreprinderilor şi 
gospodăriilor, cu atât mai acută devine întrebarea: mai poate rezista 
democrația parlamentară? Nu este nevoit parlamentul să cedeze din ce 
în ce mai mult din funcțiile sale ce îi revin? Mai este, în cazul unei 
asemenea ordini economice, posibilă separarea puterilor în stat? De 
aceea, nu are sens a alcătui constituții în lumea contemporană, fără a 
lua în considerare „ordinea economică" existentă. 

„Ordinea economică" se află în legătură apropiată cu ordinea 
societăţii. în funcție de „ordinea economică" este formată şi articulată 
şi pătura conducătoare a societăţii. în tipul de „ordine economică" al 
economiei administrate centralizat, conducătorii corpului 
administrației centrale joacă un rol hotărâtor, în timp ce în „ordinea 
economică" a economiei cu concurență loială aceştia lipsesc aproape 
cu desăvârşire. De aici rezultă un alt caracter şi a „ordinii sociale". 

Crearea unei noi ordini economice în Germania avea ca scop 
asigurarea premiselor dezvoltării economice avansate şi contribuirea la 
înfrângerea marii diferențieri dintre bogați şi săraci. Mijlocul cel mai 
eficace pentru atingerea acestui scop este concurenţa liberă. 

Concurența liberă condiționează funcționarea mecanismelor 
pieței. însă, orice confruntare trebuie încercată, verificată. Este, deci, 
de înțeles că conducătorii de întreprinderi vor fi tentaţi să elimine 
concurența, fie prin întelegeri între întreprinderile în competiție, fie 
prin fuzionarea firmelor. De aceea printre primele direcții în care a 
acționat guvernul german în constituirea economiei sociale de piață a 
fost cea a creării unei legi cu privire la carteluri. Aceste eforturi s-au 
concretizat în „Legea privind principiile administrării şi ale politicii 
prețurilor" după reforma monetară din 24 iunie 1948. în anul 1957 a 
fost elaborată „Legea împotriva restrângerii concurenţei”, care a fost 
ulterior considerabil perfecționată. Ea interzice acordurile şi 
înțelegerile care aduc atingere funcționării pieței, împiedicând jocul 
concurenței. Oficiul Federal anti-cartel cu sediul la Berlin şi serviciile 
analogice ale landurilor au datoria de a asigura respectarea acestei 

reglementări. Anumite înțelegeri pot fi autorizate în cazuri 
excepționale, în măsura în care ele nu aduc prejudicii concurenţei. 

Prin libera concurenţă se poate realiza o socializare a procesului 
în producție şi a profitului, fără a se afecta aspirația personală către 
performanţă. O componentă esenţială este cerința ca, în funcție de 
creşterea progresivă a productivității muncii, să se realizeze şi o mărire 
corespunzătoare a salariilor. 

Aplicarea măsurilor de politică economică a avut şi are un 
profund caracter social. Acest fapt rezultă şi din crezul lui Ludwig 
Erhard care a spus: „Nu voi precupeţi nici un efort de a asigura ca 
roadele progresului economic să fie utilizate în folosul unor pături 
sociale cât mai largi şi, în final, al tuturor păturilor poporului”. 

Dacă statul eşuează în domeniul realizării măsurilor de politică 
economică, nici economia socială de piață nu poate reuşi, întrucât 
„bunăstarea pentru toți" şi „bunăstarea prin concurenţă" sunt doi poli 
inseparabili, primul desemnează scopul, iar al doilea - mijlocul de 
realizare a acestuia. 

în economia de piață scopul întreprinzătorilor este obţinerea 
profitului. Dar, rata acestuia diferă de la o ramură a economiei 
naționale la alta. Datorită acestui fapt, unele sectoare ale economiei 
germane n-au fost niciodată incluse în întregime în regimul economiei 
de piață, ca de exemplu agricultura şi transporturile. Din ce cauză? Din 
cauza considerațiunilor de ordin social. 

Agricultura germană se dezvoltă sub o constantă şi substanțială 
susținere statală. Finanţarea cheltuielilor pentru măsurile de politică 
agrară se efectuează din două surse principale: bugetul agrar federal 
(circa 70%) şi bugetul agrar al Uniunii Europene (circa 30%). Ca 
urmare agricultura germană care numără aproximativ 660.000 
gospodării, ocupând 1,2 miloane de lucrători, furnizează 90% din 
întreaga producție agro-alimentară necesară țării, participând cu circa 
50 miliarde EURO la crearea P.I.B. 

Fiecare lucrător din agricultura germană dă o producție care 
hrăneşte peste 66 persoane. Fiecare al şaselea lucrător din economia 
țării îşi are asigurat locul de muncă datorită existenţei agriculturii: fie 
prelucrând materiile prime furnizate de această ramură de producție, 
fie activând pentru asigurarea factorilor necesari producției agricole. 
Agricultura cumpără produse industriale de 57 miliarde EURO, 
necesare activităților sale specifice. Diferenţa dintre cât dă şi cât cere 

agricultura, circa 7 miliarde EURO, o asigură statul, printr-un sistem 
specific de subvenții. 

O pârghie importantă a politicii agrare germane o constituie 
asigurarea socială a agricultorilor şi membrilor familiilor acestora. 
Bugetul federal participă majoritar Ia ajutoarele de bătrâneţe (78,2% în 
1980 şi 78,4% în 2000) şi, exclusiv, la finanţarea veniturilor de cedare 
a proprietății private asupra loturilor de pământ. Ca pondere urmează 
asigurările de boală, apoi cele de accidente de muncă. 

In Germania poşta federală şi căile ferate federale fac parte din 
serviciile publice. Prin urmare, ele nu pot să-şi consacre activitatea 
numai obținerii profitului, ci trebuie să satisfacă interesul general. 
Căile ferate federale trebuie, de exemplu, să stabilească tarife sociale, 
accesibile tuturor categoriilor de călători, iar poşta să funcționeze şi în 
localitățile cele mai îndepărtate care necesită cheltuieli de transport 
majorate. 

Aportul social al statului se manifestă şi în vegherea asupra 
concurenței din spaţiul locativ. Principalele măsuri ale autorităților 
publice în acest domeniu se referă la protecția chiriaşilor, plata unor 
alocaţii pentru chirii celor cu situaţie economică fragilă, încurajarea 
construcției de locuințe şi modernizarea acestora, revederea şi 
adoptarea întregii legislații în materie urbanistică. 

în unele ramuri profesionale, unde are loc, de regulă, libera 
concurență, statul intervine în vederea verificării cunoştinţelor 
profesionale în direcția dată, înainte de a putea înfiinţa o întreprindere 
sau deschide o prăvălie. Pentru alte activităţi profesionale, statul obligă 
la o pregătire specială şi o anumită vârstă (adică o anumită experiență). 
De exemplu, pentru profesiuni medicale, juristconsulți, consilieri 
economici şi fiscali. 

Avantajele economiei sociale de piaţă au permis lărgirea din ce 
în ce mai mult a sistemului securității sociale. Protecţia socială este 
completă în mod deosebit pentru salariaţi. Fie că aceştia sunt bătrâni 
ori bolnavi, victime ale unui accident sau şomaj, loviți de falimentul 
întreprinderii lor ori dornici să se recicleze în alte profesii care oferă 
perspective mai promițătoare. Sistemul de asigurări sociale, confirmat 
prin lege, preia în cea mai mare măsură, amortizarea repercusiunilor 
financiare legate de activitatea profesională. în acest act nu este vorba 
de danii caritabile, ci de prestațiile pe care un stat, bazat pe 
solidarizarea cetăţenilor săi, le asigură bunăstarea fiecăruia dintre el. 
Muncitorii care depun o oricare activitate profesională varsă cotizaţii 

pentru diverse genuri de asigurări sociale. în acest mod, ei au 
încrederea că vor dispune de cele necesare în caz de nevoie. 

Sistemul german de asigurări sociale depăşeşte; cum s-a 
menţionat deja, cu mult simpla asigurare socială a muncitorilor. El 
include  alocațiile familiale pentru fiecare copil, prime pentru 
economisiri, ajutor social pentru acei cărora acesta le este necesar, 
indemnizaţiile acordate  invalizilor de război ş.a. Ansamblul 
cheltuielilor publice şi private, consacrate prestaţiilor sociale constituie 
o bună parte din venitul naţional şi este în continuă creştere. 

Aşadar, noul rol al statului în constituirea şi dezvoltarea 
economiei sociale de piaţă constă, mai întâi de toate, în reglementarea 
strictă a concurenţei şi a securității forței de muncă, asigurarea ordinii 
monetare, stabilității preţurilor şi a bugetului de stat, asigurarea 
securității cetăţenilor. Datorită realizării măsurilor menționate 
Germania, de exemplu, a devenit una din cele mai avansate ţări 
europene în ceea ce priveşte dezvoltarea economică şi creşterea 
nivelului de trai a cetăţenilor săi. 

3 Fi TEORII RADICALISTE 
CONTEMPORANE 


în sens larg, radicalismul cuprinde un ansamblu de idei şi teorii 
de orientare reformistă şi contestatară în raport cu gândirea economică 
convențională. în sens restrâns, radicalismul reprezintă un curent de 
gândire economică contemporan, care a luat ființă în deceniul al 
cincilea al secolului XX şi s-a dezvoltat pe parcursul celei de-a doua 
Jumătate a acestui secol. 

Radicalismul n-a apăruta pe loc gol. El a avut precursori, printre 
care pot fi menționați W.Sombart, S.Gasell şi J.A.Schumpeter. 

Economistul şi sociologul Werner Sombart (1863-1941) în 
lucrarea sa Capitalismul modern (1900-1904) contesta caracterul 
obiectiv al legilor şi categoriilor economice şi adopta metoda istorică şi 
psihologică în cercetarea fenomenelor şi proceselor economice. El a 
scos la iveală efectele negative ale tehnicizării excesive şi ale poluării 
mediului înconjurător asupra formării personalității şi, respectiv, 
asupra sănătății oamenilor. 

W.Sombart afirma că tipul economiei de piață liberă a fost 
treptat înlocuit printr-un tip de economie de piaţă mai complex, în 
care se manifestă o pluralitate a formelor de proprietate (privat- 
capitalistă, cooperatistă, de stat, mixtă). Existenţa unei pluralităui a 
formelor de proprietate are efecte pozitive asupra micşorării 
discrepanţelor privind proprietatea şi veniturile şi, prin aceasta, 
asupra îmbunătățirii situației sociale. 

Silvio Gesell (1862-1930), om de afaceri şi reformator germano- 
argentinian, în lucrarea sa de referință Originea economică naturală 
prin pământ liber şi monedă liberă (1916) pleda pentru eliminarea din 
economia de piaţă a arendei şi a dobânzii, considerate venituri 
parazitare. Ordinea naturală nu se putea realiza, în opinia lui S.Gasell, 
fără anularea monopolului asupra pământului şi asupra banilor, 
exercitat de proprietarii funciari şi, respectiv, de deţinătorii şi 
intermediarii de capital. Pentru eliminarea arendei, el propunea 
naționalizarea pământului, prin expropriere cu despăgubire, parcelarea 
şi arendarea acestora de către stat în beneficiul ţăranilor. 

Joseph Aloisius Schumpeter (1883-1950) în lucrarea sa 
Capitalism, socialism şi democrație (1942) ş.a. sublinia, că toate 
tipurile de piaţă se află în dezechilibru, datorită, în primul rând, 

întreprinzătorului, descris drept figură centrală a sistemului economiei 
de piață. După părerea lui, nu orice persoană din ramurile economice 
dispune de calitatea de întreprinzător: pentru aceasta, el trebuie să fie 
un pionier care aduce inovaţii tehnologice sau organizatorice, 
respectiv, să creeze noi produse, noi pieţe de desfacere, noi structuri de 
piaţă şi noi metode de muncă. 

Referindu-se la soarta economiei de piaţă, J.Schumpeter aprecia că 
aceasta ar fi capabilă să asigure, în continuare, o creştere economică 
substanțială. Cu toate acestea, el considera că economia de piaţă se afla 
într-o criză profundă, căreia nu putea să îi supraviețuiască pe termen lung. 

Radicalismul propriu-zis a completat ideile precursorilor cu noi 
viziuni ŞI concepții. 

Avântul radicalismului în a doua jumătate a secolului XX se 
datorează, într-o măsură considerabilă, creşterii interesului pentru 
cercetarea unor fenomene apărute în economia mondială contemporană 
ca rezultat al decolonizării politice şi al globalizării economice. In 
scopul analizei acestor noi procese şi fenomene, precum şi de 
reevaluare, dintr-o nouă perspectivă, a altora mai vechi, economiştii 
radicali au acordat atenție studierii următoarelor probleme: 

|. genezei, naturii şi căilor de depăşire ale subdezvoltării 
economice; 

2. raporturile dintre tările dezvoltate şi cele în curs de 
dezvoltare privind fluxurile internaționale de mărfuri, 
capital, tehnologii şi forță de muncă; 

3.  fluctuaţiilor, crizelor şi asimetriilor din economia mondială 
contemporană; 

4. raporturilor dintre individ şi societate, dintre grupurile 
sociale legate de repartiția veniturilor. 

Curentul radical nu are un fondator unic, iar abordările teoretice 

sunt de proveniență diferită. 

în tările dezvoltate printre reprezentanții radicalismului 
contemporan se numără J.K.Galbraith şi LWallerstien din S.U.A., 
A.Emmanuel şi J.Attali din Franţa, G.Myrdal din Suedia şi alții. 

în ţările în curs de dezvoltare s-au constituit veritabile şcoli 
naționale de orientare radicală, cum sunt cele din Brazilia (C.Furtado, 
J.de Castro), Argentina (R.Prebisch), Mexic (V.Urquidi), Egipt 
(S.Amin). Acest fapt a permis abordarea problematicii economice de 
pe poziția intereselor specifice acestor țări. 

Economistul suedez Gunnar Myrdal (1898-1987), laureat al 
Premiului Nobel pentru economie (1974), în lucrările sale Teoria 
economică şi regiunile subdezvoltate (1960) şi Sfidarea sărăciei 

mondiale (1970) s-a disociat de teoriile neoliberale privind comerțul 
internațional. In opinia sa, adoptarea unei politici comerciale 
liberschimbiste accentuează diferențele de preţuri şi de productivitate 
dintre exporturile țărilor dezvoltate şi ale celor în curs de dezvoltare în 
paguba ultimelor. înlăturarea sărăciei din ţările foste colomale impune 
atât o largă cooperare economică şi politică între statele lumii, cât şi 
creşterea rolului organismelor internaționale specializate. 

G.Myrdal aprecia că autorităţile statale au datoria de a asigura 
cele mai bune condiții posibile de educare, locuit, ocrotire a sănătății şi 
asistență socială. în acelaşi timp, el a atras atenţia asupra birocratizării 
crescânde a instituţiilor publice, pe care o atribuia manipulării unor 
obiective generale în favoarea unor interese de grup şi individuale. 

John Kenneth Galbraith, format sub influența 
instituționalismului a devenit, începând cu deceniul al şaselea al 
secolului XX, reprezentantul radicalismului nordamerican. în lucrările 
sale Capitalismul american (1950), Societatea abundentă (1958) ş.a., 
referindu-se la teoria liberală neoclasică privind libertatea de alegere a 
consumatorilor, J.Galbraith observă că interesele marilor întreprinderi 
şi cele ale masei consumatorilor sunt diametral opuse în privința 
nivelului preţurilor, volumului producției şi alocării resurselor 
materiale. In realitate, producătorii nu se află în slujba intereselor 
consumatorilor, ci exercită o influență tot mai puternică asupra 
opțiunilor acestora, ca şi asupra societăţii în ansamblul ei. 

J.Galbraith a supus unei aspre critici risipa din societățile bogate. 
Stiumulând cu precădere ramurile economice rentabile, economia 
privată nu s-a arătat capabilă, consideră el, să satisfacă nevoile 
adevărate ale societăţii, în special în materie de asistență socială, 
locuinţe şi educație. 

Râul Prebisch (1901-1987) şi-a expus ideile radicaliste în lucrarea 
Dezvoltarea economică a Americii Latine şi principalele ei probleme 
(1950). Potrivit opiniei sale, principalele cauze ale apariției şi adâncirii 
fenomenului  subdezvoltării sunt structurile  necorespunzătoare din 
economia mondială şi relațiile inechitabile din comerțul internațional. 
Pentru depăşirea acestei situații, el propune industrializarea accelerată a 
țărilor în curs de dezvoltare, prin politici comerciale protecționiste şi 
substituirea importurilor. Economistul brazilian Ceiso Furtado, autorul 
lucrării Dezvoltare şi subdezvoltare (1966), consideră că structura 
economică a ţărilor în curs de dezvoltare a fost deformată ca urmare 
directăa poziției lor dependente în schimburile internaționale. 

în aceeaşi direcţie şi-au formulat concepţiile şi alți economişti de 
factură radical istă. 


248 


3 TEORIA PROTECȚIE! MEDIULUI 
ÎNCONJURĂTOR 


Necesitatea protecţiei. Sursele istorice afirmă că de circa patru 
milioane de ani oamenii transformă, prin intermediul muncii, 
„elementele” oferite de natură în produse materiale: obiecte de 
consum, îmbrăcăminte, locuințe, mijloace de transport ş.a. însă, 
transformarea naturii, care în prezent se realizează aproape numai prin 
intermediul tehnicii, a diverselor mijloace oferite de aceasta, are un 
caracter ambivalent - satisfacerea nevoilor umane fiind însoțită tot mai 
des de degradarea mediului înconjurător. 

Afectarea mediului înconjurător îşi are rădăcinile în modul de 
concepere a activității economice, în nerespectarea celor trei legi 
obiective ale naturii formulate de savantul american Barry Commoner : 
1) Toate sunt legate de toate (reflectând existența unei reţele de 
legături reciproce în sfera ecologică); 2) Totul trebuie să ducă undeva 
(subliniind faptul că în natură nu există „deşeuri”); 3) Natura se 
pricepe cel mai bine (stabilind valabilitatea că orice schimbare majoră 
introdusă de om este periculoasă pentru natură). 

De aceea, în condițiile actualului nivel de dezvoltare economică şi 
tehnico-ştiințifică, exploatarea rațională şi înalta valorificare a resurselor 
naturale trebuie să fie strâns legată de protecția mediului înconjurător. în 
plus, este necesar de ținut cont de faptul că poluarea şi alte forme de 
degradare a mediului nu „recunosc" graniţele statale şi, ca urmare, nu se 
mențin în limitele spațiului țărilor care le-au generat, afectând şi 
regiunile mai mult sau mai puţin apropiate, iar în unele cazuri, întreaga 
planetă (este îndeosebi cazul poluanților atmosferici). De asemenea, 
afectarea unei componente a naturii într-un anumit loc poate avea 
consecințe şi în alte locuri sau chiar la nivel planetar (de exemplu, 
despăgubirile masive din Amazonia, experienţele nucleare ş.a.). 


Toate cele menţionate impun elaborarea şi realizarea măsurilor 
de protecție a mediului înconjurător. 


Abordftri conceptuale. Noţiunea de mediu înconjurător este 
definită în literatura de specialitate sub mai multe aspecte. Savantul 
român Emil Racoviţă a definit mediul înconjurător ca fiind „totalitatea 
înfăptuirilor, fenomenelor şi energiilor lumeşti ce vin în contact cu o 

ființă, de care depinde soarta acesteia şi a căror acțiune provoacă o 
reacție în zisa fiinţă”. 

într-o accepţiune mai modernă, Ștefan Vancea defineşte mediul 
înconjurător ca fund „totalitatea condițiilor energetice, fizice, chimice 
şi biologice care înconjoară o ființă sau grupurile de fiinţe şi cu care 
acestea se găsesc în relaţii permanente de schimb".” 

în viziunea altor specialişti „mediul înconjurător este ansamblul 
factorilor ecologici (ambianța) în conjunctura cărora activitatea umană 
a provocat modificări profunde, de cele mai multe ori ireversibile"/ 

Silviu Negut ş.a. definesc mediul înconjurător ca fiind 
„totalitatea factorilor naturali şi a celor creaţi prin activități umane 
care, în strânsă interacţiune, asigură menţinerea echilibrului ecologic", 

în literatura Juridică şi în reglementările existente din diferite 
state, precum şi în unele documente ale instituțiilor internaționale se 
utilizează în acelaşi timp cu noțiunea de „mediu înconjurător", 
expresiile de „mediu biologic", „mediu ambiant” sau chiar „mediu 
uman", ca variante ale acestuia, reflectând legăturile complexe dintre 
statutul social al omului şi factorii politici, economici şi culturali 
existenți în fiecare ţară avându-se, totodată, în vedere dimensiunea 
acestei probleme pe plan mondial. 

Se desprinde însă ca tendință generală, includerea în noțiunea de 
mediu înconjurător alături de elementele naturale şi cele create de om, 
în interacțiunea şi interdependenţa lor. 

Pentru Comunitatea Europeană mediul înconjurător este definit 
ca fund „ansamblul de elemente care, în complexitatea relațiilor lor, 
constituie cadrul, mijlocul şi condițiile de viaţă ale omului, acelea care 
sunt, ori cele ce nu sunt resimțite”. 

Această abordare pare a fi justificată, dacă avem în vedere că 
relația om-natură, înțeleasă în interdependente organice între 


i Ştefan Vancea „Curs de ecologie generală", laşi, Editura Universității 

„Al.I.Cuza", 1972, pag. 17 

2 Ibidem, pag. 18 

* N.Toniuc, N.Boşcalu, Al.Filipescu „Ocrotirea naturii în prezent şi în 
perspectivă" în Revista „Ocrotirea naturii şi a mediului înconjurător” 
nr,2/1975, pag. 126 

* Silviu Negut ş.a. „Geografie economică mondială". Bucureşti, Editura 

„Metior Press", 2005, pag.290 

* Michel Prieur „Droit de Tenvironnement". Paris, Dolloz, 1991, pag.2 

elementele ce o compun, a constituit întotdeauna - şi în prezent mai 
mult ca oricând - una dintre condițiile esențiale ale progresului 
societății omeneşti, determinând în ultimă instanţă însăşi calitatea vieții 
şi nivelul de civilizație. 


Evoluţia preocupărilor de protecţia mediului înconjurător. 
Preocupările de protecția mediului înconjurător pot fi divizate în: 
administrative şi teoretice. 

Preocupări administrative. Ideea ocrotirii naturii a apărut încă 
din antichitate. Astfel, în anul 242 î.e.n., în Asia, împăratul indian 
Asoka a dispus pe bază de lege, protecția peştilor, animalelor terestre şi 
a pădurilor. în imperiul ce-l conducea a înfiinţat aşa-numitele 
„Abhaya-rana", teritorii care pot fi integral omologate cu actualele 
rezervaţii. Aproape după 1500 de ani, tot în Asia, marele han mongol 
Kibilay (1214-1294), pe imensul teritoriu ce-l stăpânea de la Oceanul 
Pacific până la Marea Neagră, a interzis vânarea păsărilor şi 
mamiferelor în perioadele de reproducere. 

Din antichitate au existat preocupări de aşa natură şi în Europa. 
Astfel, pe teritoriul Imperiului roman, în provincia Thessalia, Caius 
Plinius secundus (Pliniul cel Bătrân) funcționa o lege care prevedea 
pedeapsa capitală pentru acela care ar fi omorât o barză (pasăre 
ocrotită pentru că distrugea șerpii veninoşi).! 

în evul mediu regii, principii, ducii şi alți magnați din întreaga 
Europă ocroteau peisaje şi sălbătăciuni de pe teritoriul pe care-l 
stăpâneau. Astfel, regele Poloniei Boleslaw Chrabry (967-1025) a 
ocrotit vânatul şi a pus sub pază şi protecție unele păduri. Ducele 
Boleslaw de Masowsa (1226-1279) şi Wladyslaw Jagiello (1351- 
1434), întemeietorul Academiei din Krakowia, au interzis vânarea 
bourului, ultimul elaborând şi o lege a vânatului. 

în secolul al XIV'**, în Anglia, a fost elaborată prima lege 
împotriva poluării de către regele Eduard al II. Această lege 
interzicea folosirea cărbunelui la încălzirea locuinţelor din Londra. 

în secolul al XVr'*, Sigismund al III "° (1566-1632), a declarat 
teritoriile de pe cuprinsul Poloniei în care mai viețuia bourul, zone 
protejate. 


' Daniela Marinescu „Dreptul mediului înconjurător". Bucureşti, Editura 
„Sansa" S.R.L., 1996, pag.36 

Tara vecină cu Polonia, Moldova a fost prima care a preluat 
astfel de idei. Potrivit intereselor sociale din timpul său, Ştefan cel 
Mare prin instituirea „bramştelor” a impus un regim riguros de 
administrare a vânatului şi a altor resurse naturale, prin reglementări ce 
se refereau la cositul, păşunatul, tăierea lemnelor şi recoltarea oricărui 
produs natural. 

Prosperarea manufacturii şi a industriei din secolele XVII şi 
XVIII, au determinat o reducere din ce în ce mai mare în specii a florei 
şi faunei, pe întreaga suprafaţă a planetei. Primele măsuri de protecție 
au fost luate pentru reglementarea tăierii pădurilor şi vânatului. în 
Rusia Petru cel Mare a semnat, începând cu anul 1703, mai multe 
decrete pentru ocrotirea şi exploatarea rațională a anumitor păduri, iar 
în anul 1723 interzice tăierea pădurilor în galerie de-a lungul râurilor. 

Alte ţări au început a interzice, în cursul veacului al XIX*'%, 
defrişarea unor păduri importante în scopul stabilizării regimului 
apelor şi al solului, pentru protejarea unor specii de animale pe cale de 
dispariție. în Lituania, de exemplu, au fost protejate oficial castorul şi 
zimbrul, iar în Galiţia, începând cu anul 1869, capra neagră şi 
marmota. 

Prima lege cu caracter ştiinţific vizând organizarea teritorială a 
protecției mediului înconjurător, aparține lui Napoleon I care, în anul 
1810, prin decret imperial, reglementa plasarea industriilor după gradul 
lor de toxicitate. 

Cu toate acestea, numai în a doua jumătate a secolului al XIX"* 
opinia publică şi-a dat seama de necesitatea creării unor rezervaţii în 
diferite regiuni ale lumii, în folosul exclusiv al vieţuitoarelor sălbatice. 

Ideea înființării unei rezervații naturale, a unui parc naţional, în 
sensul contemporan al cuvântului, aparține americanului George Catlin 
(1796-1872), împreună cu ornitologul John James (1785-1851) şi alții, 
care au militat încă din anul 1832 pentru crearea în S.U.A. de zone sau 
teritorii care prin lege, să fie supuse protecției. 

Astfel, în 1832 a luat fiinţă „„Hatspring rezervation" din statul 
Arkansas, în 1864 parcul „„Vosemite" din California. Au urmat apoi 
Marele Canion din Amazonia, parcul Mckinley din Alasca şi altele. 

în Europa, prima rezervație naturală a fost creată în Franţa, unde 
Napoleon al III , la insistențele pictorilor de la Şcoala de la Barbizon 


! Lucian Ginea „Apărarea naturii". Bucureşti, Editura Ştiinţifică şi 
Enciclopedică, 1979, pag. 126 

declară, la 14 august 1861, printr-un decret, pădurea Fontaneibleu 
rezervaţie naturală. 

In urma acestor acțiuni, ideea de ocrotire a naturii s-a generalizat 
treptat, în toată lumea. însă ea nu putea fi realizată decât prin 
intervenţia puterii publice. 

Printre tările europene, eforturi susținute de stat pentru 
îmbunătățirea calității mediului înconjurător, au fost făcute în 
Germania, Suedia, Elveţia, Anglia, Franţa, Polonia ş.a. 

Ocrotirea mediului înconjurător a devenit treptat o problemă 
recunoscută de majoritatea statelor lumii. Au luat ființă diferite 
organizații internaționale: Uniunea Internațională pentru Conservarea 
Naturii (1948), Fondul Mondial pentru Natura Sălbatică (1961), 
Programul „Omul şi biosfera" (1970) ş.a. 

începând cu anul 1968 aspecte variate ale mediului înconjurător 
au fost examinate în cadrul mai multor sesiuni ale Organizaţiei 
Naţiunilor Unite. Prima Conferinţă Mondială în domeniul protecției 
mediului înconjurător a avut loc între 5-16 iunie 1972 la Stokholm. Au 
participat 114 ţări. 

Conferinţa a adoptat „Declaraţia asupra mediului înconjurător"?, 
care cuprinde 26 de principii. Dintre acestea enumerăm: 

e dreptul fundamental al omului la libertate, egalitate şi condiții 
de viaţă satisfăcătoare, într-un mediu al cărui calitate să-i permită să 
trăiască în bunăstare şi demnitate; 

e obligația statelor de a proteja şi îmbunătăţi mediul pentru 
generaţiile prezente şi viitoare; 

e conservarea resurselor naturale şi gospodărirea lor atentă în 
beneficiul generaţiilor prezente şi viitoare; 

e cooperarea statelor în problemele privind protecția mediului 
ş.a. 

Ziua de 5 iunie a fost proclamată „Ziua Mondială a mediului 
înconjurător”. 

O altă Conferință Mondială consacrată problemelor mediului 
înconjurător a avut loc în iunie 1992 la Rio de Janeiro. Documentele 
adoptate la această Conferinţă au fost: 


! Daniela Marinescu „Dreptul mediului înconjurător”. Bucureşti, Editura 
„Șansa" S.R.L., 1996, pag.33 

Publicată în volumul „Noua ordine internațională". Bucureşti, Editura 
Politică, 1983, pag.181 

1. „Declaraţia de principii" numită şi „Carta Pământului" în care 
sunt enunțate principiile după care omenirea trebuie să se conducă în 
relațiile interumane, precum şi în cele dintre om şi natură. Documentul 
cuprinde drepturile şi obligațiile fundamentale ale statelor şi cetăţenilor 
în domeniul mediului, enunțate în 27 de principii. 

2. „Agenda 21", reprezintă un program de acţiune ce va fi 
aplicat de guverne, agenții de dezvoltare, organizaţii ale Naţiunilor 
Unite, în fiecare sector unde activitatea economică a omului afectează 
mediul înconjurător. 

3. „Convenţia privind schimbările climaterice”, reprezintă un 
angajament ferm al țărilor semnatare să-şi reducă emisiile de bioxid de 
carbon în atmosferă la nivelul anului 1990. 

4. „Convenţia privind diversitatea biologică”. Acest document 
prevede măsuri ce trebuie luate pentru protejarea diverselor forme de 
viaţă. 

Ţările semnatare s-au angajat să stabilească zone protejate, să 
integreze problemele biologice în sistemele de dezvoltare pe plan 
național şi să asigure întregii comunități umane avantajele ce decurg 
din utilizarea resurselor genetice. 

Preocupări teoretice. Adam Smnith, analizând societatea din 
secolul al XVIira, afirma că „efortul constant, asiduu şi continuu al 
fiecărui om pentru a-şi îmbunătăți soarta are ca rezultat bogăția 
națională publică, ca şi cea privată. Acest comportament este, cel mai 
adesea, atât de puternic încât asigură progresul şi ameliorarea 
condițiilor de viaţă în pofida extravaganților de guvernare şi a erorilor 
monstruoase ale administraţiei"! Această remarcă demonstrează că 
progresul economic, social şi ambiental are concomitent aceeaşi 
importanță, iar criza mediului înconjurător este mai mult rodul 
extravaganţei decât  consecvenţa jocului liber al activităților 
economice. 


Thomas Malthus a formulat legea epuizării relative a resurselor 
naturale. în 1803 în studiul său întitulat Eseu asupra principiilor 
populaţiei, el avansează teza potrivit căreia populația tinde să crească 
în progresie geometrică (2-4- 8- 16...) în timp ce resursele alimentare 
cresc în progresie aritmetică (1-2-3-4-5...). Raportul dintre resursele 
naturale şi creşterea populației constituie în viziunea sa un factor 


! Adam Smith « Avuţia naţiunilor ». Vol.I. Chişinău, Editura Universitas, 
1992, pag. 174-175 

limitativ al creşterii demografice. Dublarea populaţiei la fiecare 2-5 ani 
este însoțită de o creştere în progresie aritmetică a resurselor de hrană. 
Creşterea demografică, în opinia sa, trebuie „frânată" prin liberul 
consimţământ sau organizată de o manieră represivă, în parte pentru 
cei săraci. 

în anul 1865, economistul englez Staneley Jevons a publicat o 
carte asupra rezervelor englezeşti de cărbune, în care susținea faptul că 
în cazul menţinerii unei rate anuale a exploatării cărbunelui (3,5%) 
până la adâncimea de 1200 m, aceştia se vor epuiza către anul 1970. Şi 
a conchis că, odată cu dispariția cărbunelui, va dispărea şi baza 
prosperității Marii Britanii. 

în Franța, Louis Simonin, în lucrarea sa La vie souterraine, în 
care descrie minele de interes public, abordează foarte deschis 
problema privind viitorul aprovizionării energetice mondiale. 

Preocupările privind perspectivele epuizării resurselor naturale 
au fost periodic exprimate în decursul secolului XX. în SUA, Pinchot 
afirma în anul 1910: „avem lemn pentru 30 de ani, iar antracitul nu va 
ajunge mai mult de 50 de ani. Zăcămintele noastre de fier, petrol şi 
gaze naturale se epuizează rapid". Ideea este preluată şi continuată de 
Wright în 1923, care extinde aceste prognoze pentru toate materiile 
prime folosite în industrie. 

Bernard Cazes, la începutul secolului XX, arată că epuizarea 
stocului de azot va conduce la o catastrofă, dacă nu se va descoperi o 
tehnologie de producere a îngrășămintelor azotoase. 

în anul 1972, sub conducerea unui grup de experți reuniți în 
„Clubul de la „Roma", a apărut studiul întitulat The limit to Growth, al 
cărui răsunet avea să fie sporit într-o perioadă marcată de primul şoc 
privind criza petrolului, de confirmarea a numeroase pronosticuri 
lansate de diferiți autori (de exemplu, analiza ecologică efectuată de 
P.Ehrlich în lucrarea The Population Bomb). 

Raportul „Clubului de la Roma" porneşte de la ideea că bogăţiile 
de care ar putea dispune omenirea constituie un sistem închis, ale cărui 
elemente se află în interdependență, iar distrugerea sau alterarea unuia 
dintre ele poate conduce la degradări ale „autonomiei" sale interne în 
cadrul unor procese complexe şi pe termen lung. 

Principalul factor al unor asemenea schimbări îl constituie 
creşterea demografică care antrenează mai departe creşteri ale 
consumurilor de toate categoriile: spațiu, energie, materii prime, 
produse agricole şi industriale. Analizată în timp, evoluția producției şi 

consumului lasă să se prevadă o epuizare, mai mult sau mai puţin 
rapidă, a resurselor neregenerabile şi o diminuare dramatică a unora 
dintre cele regenerabile: distrugerea solurilor prin eroziune, practicarea 
agriculturii primitive sau urbanizarea, reducerea biomasei vegetale prin 
consumul excesiv al ecosistemelor (în principal forestiere), diminuarea 
numărului de specii animale ca urmare a presiunii antropice ş.a. Sunt, 
de asemenea, afectate apele dulci, cele oceanice şi aerul. 

Teoriile promovate de „Clubul de la Roma" au provocat o vie 
reacție la nivelul Organizaţiei Naţiunilor Unite, care au cerut 
efectuarea unei expertize (1973), sub conducerea economistului 
american W.Leontief. Raportul final, întitulat Viitorul economiei 
mondiale, arată că veritabilul pericol viitor nu se situează la nivelul 
bogățiilor culturale şi ale limitelor progresului tehnic, ci la nivelul 
poluării şi degradării mediului înconjurător. 


Situaţia actuală a mediului înconjurător 

Poluarea aerului. Una din condițiile fundamentale ale existenței 
vieții pe Pământ o constituie echilibrul calitativ şi cantitativ al 
componenților aerului. Acest echilibru este încălcat, pe de o parte, 
printr-o impurificare naturală (datorită exploziilor vulcanice, 
cutremurelor, uraganelor ş.a.), iar pe de altă parte, prin impurificarea 
artificială, datorită activității omului. Dintre sursele artificiale de 
poluare atmosferică cele mai importante sunt industria, mijloacele de 
transport, arderile de riziduri, sursele casnice (sistemele de încălzire 
individuală şi colectivă). în fiecare an, pe plan mondial, peste 22 
miliarde tone de bioxid de carbon (circa 4 tone pe locuitor) sunt 


răspândite în aer. In plus, circa jumătate din populaţia urbană a lumii 
continuă să fie supusă la emisiile de bioxid de sulf. 

Conform datelor Biroului Naţional de Statistică al Republicii 
Moldova în atmosfera țării anual sunt degajate circa 2 milioane tone de 
poluanți dăunători, 60% din care provin din gazele de eşapament al 
transportului auto. 

în urma poluării aerului, o serie de fenomene negative cum sunt: 
smogul (ceața industrială), ploile acide, norii radioactivi pun în 
primejdie viața oamenilor prin efecte iritante, cancerogene ş.a. 


! Bebe Negoescu, Gheorghe Vlăseanu „Geografie economică". Bucureşti, 
Editura Metior Press, 2003, pag.28-30 

Poluarea aerului, pe lângă faptul că afectează sănătatea şi viaţa 
omului, a plantelor şi animalelor, influențează chiar şi modificarea 
climei. Bioxidul de carbon, metanul, oxidul de azot şi alte gaze 
eliminate în aer permit radiației solare să pătrundă prin atmosferă, dar 
împiedică sau micşorează radiația de căldură dinspre Pământ, 
provocând astfel aşa-numitul „efect de seră", datorită căruia clima 
devine tot „mai caldă". în prezent planeta noastră se află într-un proces 
lent de încălzire: temperatura medie a crescut cu 0,3 *C în comparație 
cu perioada 1951-1980. 

Poluarea apei. Apa este una din cele mai importante resurse ale 
omenirii fără de care viaţa nu ar fi posibilă. Deşi ocupă 70% din 
suprafaţa globului şi are un volum impresionant de 14 mlrd. km”, 
totuşi, stocul de apă dulce necesară activităților umane este de 38 mln. 
km”, adică mai puţin de 30% din volumul resurselor de apă ale 
planetei. Din totalul de apă dulce circa % este cantonată în calotele 
polare şi ghețari, şi mai puţin de 1% o formează resursele de apă dulce 
accesibile necesităților umane. 

Dacă în urmă cu un secol şi ceva, ciclul generat de utilizarea 
apei pentru nevoite umane era neglijabil cantitativ de proporțiile 
circuitului natural, astăzi situația s-a schimbat. Prin utilizarea 
crescândă a apei în industrie, agricultură şi alte ramuri economice, prin 
consumul menajer ş.a. ciclul artificial al apei tinde să depăşească 
ritmul spontan de regenerare a calității. Apare pericolul degradării 
progresive a resurselor de apă şi prin încărcarea cu riziduri de tot felul. 
Consecințele acestor deversăi sunt multiple: schimbarea gustului, 
mirosului şi a altor calități sanitare a apei. 


Printr-un grad înalt de impurificare se caracterizează şi apele 
Republicii Moldova. Pe o suprafață de circa 52% din teritoriul tării 
calitatea apei nu corespunde normelor sanitare, având o mineralizare 
sporită şi cantități considerabile de nitrați, fluor, metale grele, precum 
şi de bacterii patogene. 

Despădurirea* Pădurea pune la dispoziția omului un anumit 
stoc de masă lemnoasă, elimină oxigen în natură şi asigură producția 
de fructe sălbatice. 

însă presiunea necontrolată şi nechibzuită a omului asupra 
pădurilor înregistrează proporții catastrofale. Numai în ultima sută şi 


| Camela Cămăşoiu (coordonator) „Economia şi sfidarea naturii. 
Bucureşti, Editura Economica, 1994, pag. 193 

ceva de ani, au dispărut aproape 2 mlrd. ha de pădure, cauza principală 
fund nevoia de lemn. 

Conform datelor statisticii F.A.O., masa lemnoasă exploatată 
anual pe glob a crescut astfel: 1950 - 1400 mil.m”; 1970 - 2400 
mil.m?; 1985 - peste 3000 mil.m?; 2000 - 42000 mil.m?. Din circa 
70% cât dețineau pădurile în perioada preistorică la nivel planetar, 
proporția acestora a scăzut în prezent la 30,4% (4,1 mlrd.ha). 

Dispariţia pădurilor (cu o rată anuală de circa 17 mil.ha) şi 
ameninţarea cu dispariţia a numeroase specii de plante şi animale (cel 
puţin 140 pe an), constituie o direcție alarmantă de degradare a 
mediului înconjurător. 

Fondul Forestier public al Republicii Moldova constituie 379 
mii ha sau circa 9% din suprafața totală a teritoriului țării. Conform 
normativelor argumentate ştiinţific ponderea minimă a pădurilor în 
suprafaţa totală a țării trebuie să atingă 18-20%. 

Suprafaţa insuficientă de împădurire, degradarea continuă a 
arborilor fondului forestier de stat şi distrugerea masivă a perdelelor 
forestiere plantate încă în primii ani de după cel de-al doilea război 
mondial contribuie substanțial la modificarea climei, intensificarea 
proceselor de eroziune şi alunecări de teren în majoritatea localităților 
Republicii Moldova. 

Degradarea calităţii solului. Solul reprezintă unul din cei mai 
importanți factori de mediu şi, în acelaşi timp, o resursă fundamentală 
pentru dezvoltarea economică. Activităţile umane au condus, însă, în 
timp la degradarea calității solului. Astăzi el a devenit locul de întâlnire 
a tuturor poluantilor: pulberile din aer şi gazele toxice dizolvate de 
precipitații în atmosferă se întorc la sol; apele de infiltrație 
impregnează solul cu poluanți antrenându-i spre adâncire; râurile 
poluate infectează suprafeţe inundate sau irigate; aproape toate 
rezidurile solide sunt depozitate pe sol. 

Solul este otrăvit şi prin substanţe radioactive, respectiv praful 
radioactiv, rezultat din exploziile nucleare şi depus la suprafaţa solului, 
precum ŞI din deşeurile radioactive lichide sau solide. 

Ca urmare, pe plan mondial, 1,2 miliarde hectare, respectiv circa 
18% din resursele de sol vegetale, sunt degradate până (a punctul la 


|! Matei Mitcu „Economia protecției mediului înconjurător”. Chişinău, 
Editura A.S.E.M., 1998, pag.6 

care suferă însăşi funcțiile bioproductive originare. în ultima sută de 
ani a avut loc o dispariţie a humusului în proporție de 30%. 

în Republica Moldova unul din factorii principali care contribuie 
la degradarea calităţii solului îl constituie eroziunea. La ora actuală 
suprafaţa terenurilor erodate alcătuieşte circa 1300 mii ha sau 80% din 
terenurile arabile. Solurile puternic erodate constituie 780 mu ha. în 
urma proceselor de eroziune, alunecărilor de teren şi extinderii 
construcțiilor, numai în ultimele 2-3 decenii, au fost scoase din 
circuitul agricol circa 150 mii ha de terenuri agricole. Ca o consecinţă 
a proceselor menționate, suprafaţa fondului funciar ce revine la un 
locuitor al Republicii Moldova s-a micşorat de la 0,53 ha în anul 1970 
la 0,39 ha în 2005. 


în concluzie. Cele menționate mai sus demonstrează că 
eforturile întreprinse din partea guvernelor, instituţiilor internaționale 
şi oamenilor de ştiinţă în vederea ameliorării situației mediului 
înconjurător au efecte minime. Degradarea acestuia continuă. Se cer 
măsuri radicale din partea tuturora şi a fiecăruia în direcția salvării 
mediului în cadrul căruia trăim. 


! Strategii şi Politici ale protecţiei mediului înconjurător. Bucureşti, 
Editura CIDE. 1988, pag.29 

? Calculat: Anuarul Statistic al Republicii Moldova. Chişinău, 2005, 
pag. 19,36 

3 CONCEPȚŢII ŞI REALIZĂRI PRIVIND 
INTEGRAREA EUROPEANĂ 


Concepții. Ideea de integrare europeană îşi are originea într-o 
serie de dezbateri şi proiecte mai vechi, dintre care unele au prins viață, 
prin transformarea lor, într-o formă sau alta în practică, dar cele mai 
multe au rămas fără o realizare concretă. Vom prezenta succint 
preocupările în acest sens, fiecare dintre ele exprimând un anumit mod 
de a gândi şi de a vedea evoluția civilizaţiei pe continentul european. 

încă în 1306, Dante, în Divna comedie, considera că singurul 
mijloc de a construi Europa este de a avea un împărat deasupra 
celorlalți suverani. Ideile cele mai simplificate din secolele XVII şi 
XVIII merg tot spre acest sens al integrării. Acestea sunt concepțiile de 
organizare europeană ale lui Sully (1620-1635), ale abatelui de Saint- 
Pierr (1713-1717) şi, mai ales, „Proiectul de pace perpetuă” a lui 
Emmanuell Kant (1795). Napoleon, „suveranul Europei", a realizat 
poate aceste visuri de unificare, însă a făcut-o prin cucerire şi contra 
voinţei înseşi a popoarelor europene. 

Planul lui Saint Simon (1814) prevedea că construcția Europei 
trebuie să se facă în jurul unei alianţe între Franţa şi Anglia, țări în 
jurul cărora se vor grupa şi alte popoare pe măsura eliberării lor şi a 
accesului la instituții reprezentative. Vestitul utopist francez propunea 
ca Franţa şi Anglia să formeze un „mare Parlament", compus dintr-o 
cameră superioară şi dintr-o cameră inferioară. în fruntea Europei, el 
plasa un rege, „şef ştiinţific şi politic” şi prevedea colectarea unui 
impozit. 

în anul 1831 italianul Mazzini, scria că marea federație 
europeană, va trebui să reunească într-o singură asociaţie toate 
familiile lumii vechi. Federaţia de popoare libere va şterge toate 
diviziunile dintre state, iar naționalitățile se vor consolida conform 
drepturilor şi necesităților sociale. 

în anul 1848 scriitorul francez Victor Hugo propune unificarea 
Europei, bazată pe votul universal. „Va veni o zi în care Franţa, Rusia, 
Italia, Anglia, Germania, toate națiunile continentului, fără a vă pierde 
calitățile distincte şi individualitatea glorioasă, vă veţi contopi într-o 
unitate superioară şi veţi construi fraternitatea europeană”. în 
consecință aceasta va cere constituirea Statelor Unite ale Europei. 

Francezul Pierre-Joseph Proudhon, unul din reprezentanții 
romantismului economic, considera (1865) că unificarea Europei va 
trece prin constituirea unei federaţii care trebuie realizată, în primul 
rând, în cadrul geografic al statului şi care va permite eliberarea 
indivizilor de etatism. Europa, în viziunea lui, trebuie să fie o 
„federaţie de federaţii”. 

în anul 1900, la Congresul ştiinţelor politice de la Paris, juristul 
şi sociologul francez Anatoie Leroy-Beaulieu expune în detaliu 
modalitățile practice de constituire a unei Federaţii Europene. După 
terminarea Primului Război Mondial, preocupările în această direcție 
s-au reluat cu mai multă intensitate. în 1922, austriacul Rihard 
Coudenhove-Kalergi, prin mai multe articole publicate, milita pentru 
crearea unei Uniuni Paneuropene după modelul S.U.A. Pentru a 
stimula acest proces, după un an, el a creat la Viena mişcarea ,Pan- 
Europa" cu obiectul principal de a realiza reconcilierea franco-germană 
în direcția dată. 

în anul 1926, Gaston Riou a publicat cartea „Europa, patria 
mea” iar în 1927, Louis Loucher pleda pentru ca prin intervenția 
directă a guvernelor, ţărilor, interesate să se formeze carteluri 
europene, ale cărbunelui şi oțelului. în fapt, se urmărea diminuarea 
tensiunilor dintre Franța şi Germania legate de zona Saarului. în 1929, 
Aristide Briand, ministru de externe al Franţei, a prezentat în 
Adunarea Societății Naţiunilor propunerea privind un proiect de creare 
a Statelor Unite ale Europei. Se urmărea atât stabilirea unui gen de 
„legătură federală” între tările europene, cât şi o anumită „cooperare 
economică” între acestea, în vederea menținerii păcii şi asigurării 
dezvoltării economice pe continent. 


Ideea integrării a devenit realitate după cel de-al doilea război 
mondial. Construcţia europeană a fost atunci considerată ca singurul 
mijloc de a evita o nouă confruntare. în discursul din 19 septembrie 
1946 de la Universitatea din Zuric, Winston Churcil vorbea despre 
„începuturile Europei” pe baza reconcilierilor care trebuiau să aibă loc 
între Franţa şi Germania. 

în mai 1948, la Haga, a avut loc primul Congres European ce a 
reunit 800 de delegați din 19 țări. Atunci s-a pus problema unei zone 
europene de comerț liber şi a necesităţii de creare a unor instituții 
europene. 

Concepţia creării unei organizații continentale capabile să 
depăşească antagonismele naționale şi să orienteze țările europene spre 

procesul de integrare comunitare se va materializa prin inițiativele lui 
Altiero Spinelli (de origine italiană) şi Jean Monet (de origine 
franceză), care au avut o considerabilă influență asupra Planului 
Marshall. 

Secretarul de stat al S.U.A. George Marshall a lansat proiectul 
planului său la 5 iulie 1947 la Universitatea Harvard, unde a fost 
invitat pentru a 1 se acorda titlul de Doctor Honoris Causa. Planul 
Marshall prevedea un ajutor din partea S.U.A. de cel puţin 5000 
milioane de dolari pentru ieşirea Europei din dificultățile cu care se 
confrunta după sfârşitul celui de-al doilea război mondial. în același 
timp Planul Marshall reprezenta un atac dur în faţa pretențiilor de 
superputere ale URSS. S-a dat o mare importanță faptului ca Germania 
să se menţină în zona economiilor libere, fără să poată fi transformată 
de URSS într-un atelier pentru proiectele sale de superputere mondială. 

Prin urmare, sprijinirea Europei era impusă atât de necesitatea 
contracarării proiectelor sovietice, cât şi de cea a restabilirii economiei 
europene, văzută drept o condiţie a relansării economiei americane. 


Realizări, Planul Marshall a fost aprobat la Congresul SUA la 3 
aprilie 1949, iar la 16 aprilie 1948 s-a semnat la Paris Convenţia 
constitutivă a Organizaţiei Europene de Cooperare Economică 
(OECE), cu rol de agenţie europeană a Planului Marshall, de unde vor 
pleca viitoarele inițiative de cooperare şi integrare europeană. Membrii 
fondatori ai OECE au fost inițial 16 ţări: Austria, Belgia, Danemarca, 
Franţa, Grecia, Irlanda, Italia, Luxemburg, Norvegia, Olanda, 
Portugalia, Marea Britanie, Suedia şi Turcia, la care s-au adăugat 
R.F.Germania şi Spania. 

Planul Marshall, extins pe mai mulţi ani consecutivi, prevedea 
două aspecte diferite: 1) ajutor economic în sine şi 2) împrumut. 

în tabelul 6 se prezintă totalul ajutorului S.U.A. acordat Europei 
între 1946-1961. 

Tabelul 6 


















































Tara mil.dolari % donații % împrumut 
Austria 1170,9 93,3 6,7 
Belgia şi Luxemburg 741,1 65,2 34,8 
Danemarca 303,3 82,0 18,0 
Franţa 5186,7 63,3 36,7 
R.F.Germania 4047,7 69,3 30,7 
Grecia 1738,1 85,9 14,1 
Italia 3447,1 81,9 18,1 
Olanda 1228,5 68,4 31,6 
Norvegia 349,9 67,6 32,4 
Portugalia 78,9 5,0 50,0 
Spania 1183,9 34,9 65,1 
Marea Britanie 7668,2 41,1 54,9 
Suedia 168,9 79,8 20,2 
Turcia 1391,6 65,2 34,8 
TOTAL 30230,8 63,7 26,3 




















Sursa: Ion Ignat, Uniunea Europeană de la Piaţa Comună la moneda unică. 
Bucureşti: Editura Economica, 2002, p.29 


Planul Marshall a avut valoarea cea mai mare în acțiunea ce a 
condus ulterior la unificarea Europei. 

în aprilie 1951 prin Tratatul de la Paris, intrat în vigoare în 
august 1952, a fost consfințită constituirea Comunităţii Europene a 
Cărbunelui şi Oţelului (C.E.C.0.). Tratatul a fost ratificat de forurile 
legislative din Belgia, Franţa, R.F.G., Italia, Luxemburg şi Olanda - în 
total 6 ţări. 

La 25 martie 1957, prin semnarea Tratatului de la Roma de către 
țările membre (intrat în vigoare la 1 ianuarie 1958), a luat ființă 
Comunitatea Economică Europeană (C.E.E.), numită şi „Piaţa 
Comună”. 

în aceeaşi zi a fost semnat Tratatul prin care se constituia 
Comunitatea Europeană a Energiei Atomice (EUROATOM). Membrii 
fondatori: Belgia, Franţa, R.F.G. Italia, Luxemburg, Olanda. 

Obiective prioritare, prevăzute în art.2 al Tratatului de la Roma, 
erau: 1) eliminarea între statele membre a taxelor vamale şi a 
restricțiilor cantitative în domeniul exportului şi importului de mărfuri; 
2) instituirea unui tarif comun şi a unei politici comerciale comune față 
de țările terțe; 3) libera circulație, în cadrul ţărilor membre, a forței de 

muncă, a capitalurilor şi a serviciilor, 4) instituirea unei politici 
comune în domeniul transporturilor; 5) instituirea unui sistem care să 
asigure libera concurenţă în cadrul „Pieței Comune"; 6) înfiinţarea unei 
Bănci Europene de investiții, 7) coordonarea politicilor economice ale 
statelor membre; 8) asocierea altor ţări terțe doritoare. 

Pe parcursul anilor la aceste obiective s-au mai adăugat: crearea 
Sistemului Monetar European (SME) şi a Unităţii Valutare - EURO. 

Prin Tratatul semnat la Bruxelles la 8 aprilie 1965 (intrat în 
vigoare la 1 iulie 1967) cele trei Comunităţi menţionate mai sus au fost 
unificate în Comunitatea Economică Europeană (C.E.E.). Obiectivul 
final, dar de perspectivă, a C.E.E. a devenit uniunea politică. 

în ianuarie 1973, la C.E.E. au aderat Danemarca, Irlanda şi 
Marea Britanie, creându-se astfel Europa „celor 9". La 1 ianuarie 1981, 
a aderat Grecia, iar în ianuarie 1986 Portugalia şi Spania, ajungându-se 
astfel la „cei 12". 

în decembrie 1991 şefii de state şi de guverne a ţărilor membre 
au semnat, în oraşul olandez Maastricht, Tratatul cu privire la viitoarea 
Europă, care a intrat în vigoare la I noiembrie 1993. Prin acest Tratat a 
fost instituită Uniunea Europeană - Uniune, unită din punct de vedere 
politic, economic şi monetar-financiar. 

între anii 1993-1997 Uniunea Europeană a cunoscut o nouă 
extindere, prin aderarea la 1 ianuarie 1995 a Austriei, Suediei şi 
Finlandei. Numărul ţărilor membre s-a mărit astfel de la 12 la 15. Prin 
aderarea la | mai 2004 a 10 noi ţări (8 ţări din Europa centrală şi de 
Est, plus Cipru şi Malta), Uniunea Europeană şi-a extins aria 
geografică la 25 de ţări şi şi-a mărit numărul populației încă cu 75 
milioane de oameni. 

Obiectivele majore propuse la început de cale sunt realizate în 
toate domeniile. Economiile ţărilor integrate în Uniunea Europeană au 
devenit, în esență, economii industrial avansate. Deţinând doar 12,1% 
din populaţia globului pământesc, Uniunea Europeană asigură în 
prezent circa 30% din producția mondială şi 40% din comerțul 
internațional. Produsul Intern Brut în mediu pe locuitor constituie 19 
mii USD, iar în Elveţia 28 mii, Danemarca - 24, Germania - 23, 
Austria - 22, Belgia - 21, Franţa - 21, Finlanda - 20 mii USD. în anul 
2005 acest indicator în Republica Moldova a constituit doar 650 USD. 

Considerabil a crescut nivelul de trai al populației Uniunii 
Europene, care se concretizează în consumul de produse alimentare din 
cele mai valoroase. Aceasta se poate observa din tabelul ce urmează. 

Tabelul 7 


Comwn"ne”uainuchi"roduselorcdm 
































Anul 2002 
Carne Lapte Ouă Cartof Fructe, Pâine şi 
Şi (bucăţi i legume şi paste 
produs | produs ) pomuşoar | făinoas 
edin e din e e 
carne iapte 
Austria 99 370 256 59 90 76 
Finlanda 92 294 182 62 85 75 
Franța 92 420 270 84 91 81 
Germani 95 430 225 73 136 76 
a 
Italia 84 275 231 - 183 129 
Republic 71 290 319 76 73 98 
a Cehă 
Anglia 50 205 88 61l 70 53 
Republic 27 167 158 68 38 141 
a Moldova 





























Sursa: Anuarul Statistic al Republicii Moldova. Chişinău, 2004, p. 719; 724-725. 


Datele cuprinse în tabelul 7 ne demonstrează, că în Austria, spre 
exemplu, consumul anual de carne pe locuitor constituie circa 100 de 
kg., în Franţa - 92, Germania - 95 ş.a.m.d. Sporit este nivelul de 
consum al laptelui, ouălor şi legumelor, iar cel de pâine şi paste 
făinoase se menţine an cu an la acelaşi nivel. 

O astfel de situaţie în mod pozitiv influențează asupra duratei 
medii a vieţii, care în Austria a bărbaţilor este de 76 ani, iar a femeilor 
de 82 ani; în Franţa - 76 şi 83; Italia - 77 şi 83; Germania - 75 şi 81 
ani. în Republica Moldova acest indicator este de 65 şi 72 de ani. 


Instituţiile Comunitare. Sistemul instituțional comunitar 
cuprinde: Consiliul European, Parlamentul European, Consiliul de 
Miniştri, Comisia Europeană, Curtea Europeană de Justiţie, Curtea de 
Conturi ş.a. 

/ Parlamentul European activează din anul 1979 şi este 
singura instituție a U.E. pentru care cei 700 deputaţi sunt aleşi direct de 
către cetățenii statelor membre. Funcțiile Parlamentului European sunt: 
a) funcţia legislativă, pe care o realizează alături de Consiliul U.E.; b) 
funcția bugetară - dezbate şi adoptă bugetul U.E. în formă finală; c) 

controlul politic asupra instituțiilor europene, funcție exercitată prin: 
aprobarea numirii membrilor Comisiei Europene şi a preşedintelui 
acesteia; d) posibilitatea de a demite Comisia Europeană prin votul 
unei moțiuni de cenzură. Sediul acestei instituții se află la Strasburg. 

2. Consiliul European a fost creat în anul 1974. Reuneşte de 
două ori pe an şefii de stat sau de guverne ale ţărilor membre şi 
Preşedintele Comisiei Europene. El are un rol important în definirea 
orientărilor politice, economice şi sociale generale. în cazuri necesare 
intervine pentru deblocarea unei situații de criză sau pentru 
soluționarea unui dezacord între statele membre sau între instituțiile 
Uniunii. în cadrul Consiliului sunt stabilite prioritățile activității: 
finanțările oferite prin bugetul Uniunii, poziția acesteia pe arena 
internațională ş.a. Deciziile luate în cadrul Consiliului European sunt 
foarte importante pentru adâncirea proceselor integrați oniste. 
Preşedinţia Consiliului European este deținută de fiecare stat membru 
timp de şase luni. 

5. Consiliul Uniunii Europene, numit şi Consiliul de Miniştri, 
coordonează activitățile Uniunii Europene. Obiectivele majore a 
activității acestei instituții le constituie: funcționarea eficientă a pieței 
unice; activitatea spațiului fără frontiere; circulația monedei unice 
EURO; cooperarea interguvernamentală în domeniul politicii externe, 
securității comune şi afacerilor interne. Preşedinţia Consiliului Uniunii 
Europene este deținută timp de şase luni, prin rotație, de fiecare dintre 
premierii ţărilor membre. 

4. Comisia Europeană este instituția executivă. în componența 
ei, fiecare stat „mare" - Franța, Germania, Italia, Marea Britanie şi 
Spania - are câte doi reprezentanți, celelalte țări membre - câte unul. 
Membrii Comisiei sunt numiți de guvernele naționale (pe cinci ani) dar 
acționează independent de acestea, reprezentând, exclusiv, interesele 
comunitare. Fiecare comisar este responsabil, în cadrul Comisiei, de un 
anumit domeniu politic. Rolul acestei instituții este de a controla 
respectarea prevederilor tratatelor, de a iniția propuneri în 
perfecționarea legislației Uniunii Europene şi de a asigura aplicarea 
legislației adoptate. 

5. Curtea Europeană de Justiție, cu sediul la Luxemburg, este 
instituția supremă a Uniunii Europene. Jurisdicția sa acoperă numai 
problemele specifice legate de aplicarea tratatelor Comunității 
Europene. Este formată din 13 judecători şi 6 avocați generali, numiți 
de comun acord de statele membre pe un termen de 6 ani. 

6. Curtea de Conturi Europeană are sediul al Luxemburg şi 
funcționează din anul 1977. Ea verifică, din punct de vedere financiar, 
legalitatea şi corectitudinea întregii activităţi, urmărind buna gestiune a 
resurselor financiare. Anual ea întocmeşte un raport asupra exerciţiului 
financiar încheiat. Concluziile acestui raport influențează decisiv 
adoptarea noului buget al U.E. 

Din instituțiile Uniunii Europene fac parte, de asemenea, 
numeroase agenţii, centre şi fundații. 


Băncile şi fondurile comunitare. în prezent sistemul bancar al 
uniunii Europene include Banca Centrală Europeană, Banca Europeană 
de Investiții şi Banca Europeană de Reconstrucţie şi Dezvoltare cu 
sediul la Londra. 

Spre exemplu, rolul central al Băncii Europene de Investiţii 
(B.E.I.) este de a susține dezvoltarea echilibrată, integrarea economică 
şi creşterea bunăstării sociale în cadrul Uniunii Europene, 
împrumuturile B.E.I. sunt destinate în special finanțării proiectelor de 
dezvoltare a rețelelor  transeuropene de transporturi, a 
telecomunicaţiilor, pentru aprovizionarea cu energie, precum şi pentru 
protecția mediului, creşterea competitivităţii internaționale a industriei, 
agriculturii, a întreprinderilor mici şi mijlocii. 

în cadrul Uniunii Europene funcționează următoarele fonduri, 
care dispun de mijloace considerabile: 

D Fondul social european (F.S.E.) este destinat, în principal, 
formării profesionale în vederea facilităţi angajării şi mobilității 
profesionale. Principiile organizării fondului au fost revăzute pentru a 
se adapta mai bine problemelor actuale ale şomajului. 75% din 
mijloacele acestui fond sunt alocate în folosul tinerilor. 

2) Fondul european de orientare şi garantare agricolă 
(F.E.O.G.A.) asigură finanţarea integrală a măsurilor de organizare şi 
susținere a pieţelor agricole din cadrul Uniunii Europene. Este singurul 
domeniu în care o politică comună acoperă un sector economic şi în 
care finanțarea este totalmente suportată de întreaga Uniune 
Europeană. Aceasta şi explică ponderea considerabilă (66%) în totalul 
cheltuielilor bugetare ale U.E. 


3] Fondul european de dezvoltare regională (F.E.D.E.R.) a fost 
înființat în anul 1975 şi este destinat a contribui la corelarea 
dezechilibrelor regionale din cadrul Uniunii Europene. 

4) Fondul european de dezvoltare (F.E.D.), prevăzut încă de 
Tratatul de la Roma, dar pus în funcțiune în anul 1963, reprezintă 
contribuția cea mai importantă a Uniunii Europene în sprijinirea 
dezvoltării economice. EI funcționează în cadrul convențiilor încheiate 
între statele membre, pe de o parte, şi ţările asociate (Africa, zona 
Caraibilor şi Pacificului), pe de altă parte, care înainte aveau relații 
particulare cu statele membre ale Uniunii Europene. 

5) Fondul de coeziune este cel mai mare fond creat prin Tratatul 
de la Maastricht (decembrie 1991) şi are ca obiective esenţiale 
susținerea programelor de protejare a mediului înconjurător, precum şi 
pentru modernizarea reţelei transeuropene de transport şi comunicaţii 
în tările mai puţin dezvoltate din U.E.: Grecia, Spania, Portugalia, 
Irlanda ş.a. 

6) Fondul de cercetare şi dezvoltare tehnologică este destinat 
finanțării domeniilor strategice ale cercetării ştiinţifice. De regulă, 50% 
din costul proiectelor de cercetare sunt acoperite din mijloacele băneşti 
ale acestui fond. 

Deşi integrarea economică europeană este cea mai rezultativă, ea 
nu este un proces simplu şi ocolit de tensiuni şi contradicții. 

Principalele obiective la începutul anilor'90 le constituiau: 
aprofundarea sau lărgirea Comunităţii, adică să meargă mai departe în 
profunzime integrarea ţărilor membre, ori să se mărească numărul de 
state care şi-au exprimat dorinţa în acest sens. 

Tratatul de la Maastricht, menționat mai sus, care a amplificat şi 
metamorfozat procesul integraționist, a dat răspuns la primul obiectiv. 

Negocierile începute cu unele ţări postsocialiste din Europa au 
răspuns şi la al doilea obiectiv. 

Ambele întrebări îşi au răspunsul concret în documentul întitulat 
„Agenda 2000. Consolidarea şi lărgirea Uniunii Europene"”!. Acest 
document prevedea importanţa creării şi funcționării monedei comune 
EURO, pe de o parte, şi necesitatea lărgirii Uniunii în secolul XXI cu 
un număr mai mare de țări, pe de altă parte. 

în domeniul dezvoltării economico-sociale, modernizării şi 
consolidării Uniunii Europene sunt stipulate trei obiective: 1) 
modernizarea modelului agricol european; 2) reducerea decalajelor 
existente între regiuni în termenii bogăției şi perspectivelor creşterii 


! Agenda 2000. Reforment el élargissement de PUnion Europenne, Col.". 
L'Europeen monement". Comission europeenne, 1999. 

economice; 3) respectarea priorităților fixate, chiar dacă veniturile 
bugetare nu vor creşte decât foarte lent până în anul 2006. 

„Agenda 2000", ca şi documentele Sumet-ului de la Nisa din 
decembrie 2000, au reafirmat că lăfgirea Uniunii Europene prin 
primirea de noi ţări rămâne „o prioritate istorică". 

Atât adâncirea procesului integraționist, cât şi creşterea 
numerică a ţărilor membre reprezintă o importanță majoră pentru 
creşterea rolului Uniunii Europene în lumea contemporană. 

Viitoarea arhitectură constituțională a Europei prevede trei 
misiuni fundamentale pentru acest continent: I) consolidarea 
modelului său de dezvoltare economică şi socială care garantează 
cetățenilor prosperitate şi solidaritate; 2) dezvoltarea spațiului său de 
libertate, securitate şi justiție; 3! exercitarea de către Uniunea 
Europeană a atributelor proprii unei puteri economice şi politice 
mondiale. 

Pe linia extinderii, o importanţă istorică reprezintă reunirea 
Consiliului European de la Copenhagen (12-13 decembrie 2002), care 
a decis ca în familia europeană să fie primite în 2004 cu drepturi 
depline: Polonia, Ungaria, Cehia, Slovacia, Slovenia, Cipru, Malta, 
Estonia, Letonia şi Lituania. 

Aşadar, Uniunea Europeană, constituită în prezent din 25 de ţări 
membre, este un nou tip de putere economică şi politică, bazat pe 
aprofundarea şi extinderea proceselor integraționiste. 


Republica Moldova şi Uniunea Europeană. Este prestigios ca 
să fii ţară membră a Uniunii Europene, însă nu este deloc uşor să atingi 
acest scop. Dar, întrucât ţara noastră este deprinsă să învingă fel de fel 
de greutăți, să sperăm că şi problemele integrării în spațiul european 
vor fi soluționate cu succes, ținând cont şi de faptul că primii paşi au 
fost deja făcuţi. 

Calea de integrare în Uniunea Europeană Republica Moldova şi- 
o străbate prin mai multe modalități. Una din acestea o constituie 
cooperarea regională. 

La etapa actuală ţara noastră este membru a unor organizaţii de 
importanță majoră, cum sunt: Iniţiativa Central-Europeană (I.C.E.), 
Pactul de Stabilitate pentru Europa de Sud-Est (PSESE), Procesul de 
Cooperare Dunăreană, Organizaţia Cooperării Economice a Mării 
Negre (OCEMN), Grupa GUAM, Procesul de Cooperare din Europa 
de Sud-Est (SEECP) ş.a. 

Calitatea Republicii Moldova de membru la Iniţiativa Central- 
europeană asigură o cooperare mai eficientă în domeniul politic, 
economic, tehnic, ştiinţific şi cultural cu ţările-membre din această 
regiune. în acelaşi timp Republica Moldova beneficiază şi prin 
realizarea unui schimb de experiență în domeniul transferului 
naționali cu întreprinderile străine, prin lărgirea comerțului exterior, 
precum şi prin atragerea investiţiilor necesare țării noastre. Fiind 
membru al iniţiativelor menționate, Republica Moldova participă direct 
la programele de cooperare regională. 

La 28 iunie 2001 Republica Moldova a aderat oficial la Pactul 
de Stabilitate pentru Europa de Sud-Est (PSESE). Iniţiat în 1999 de 
Uniunea Europeană, Pactul de Stabilitate este o inițiativă regională 
care are ca obiectiv susținerea ţărilor din Europa de Sud-Est „în 
eforturile lor de menţinere a păcii, democraţiei, respectării drepturilor 
omului şi prosperității economice”. 

Membri ai Pactului de Stabilitate sunt: Macedonia, Croaţia, 
Serbia, Muntenegru, Bosnia, Herţegovina, Albania, România, 
Bulgaria. Moldova este unica țară din spațiul C.S.I. admisă în această 
organizaţie regională cu caracter integraționist. 

Pactul este susținut de aşa organisme internaționale cum ar fi: 
Grupul G-8; O.S.C.E.; Consiliul Europei; NATO; Banca Mondială; 
Fondul Monetar Internaţional; Banca Europeană de Reconstrucţie şi 
Dezvoltare. Dar „acoperişul” acestei organizații integraționiste este 
totuşi Uniunea Europeană. în plus, obiectivul strategic al Pactului de 
Stabilitate este pregătirea ţărilor menţionate pentru o viitoare integrare 
a lor în structurile Uniunii Europene. 

Scopul economic de bază a Pactului de Stabilitate este crearea 
unei zone de liber schimb, fapt care va contribui la accelerarea 
cooperării economice regionale şi la dezvoltarea economică şi socială a 
țărilor din această parte a lumii. 

Următorul pas va fi semnarea unui Acord de liber schimb între 
țările membre ale Pactului de Stabilitate şi Uniunea Europeană. 

Devenită membră a Pactului de Stabilitatea, Republica Moldova 
a obținut posibilitatea reală de a iniţia negocierile în vederea semnării 
unui Acord de Stabilizare şi Asociere cu Uniunea Europeană. 

Largi perspective de colaborare cu tările industrial avansate din 
Europa Centrală deschide pentru Republica Moldova şi procesul de 
Cooperare Dunăreană. Avantajul acestei cooperări constă în caracterul 

ei inovativ. Statele suverane din această regiune soluţionează în 
ansamblu problemele economice, politice şi sociale în ansamblu. 

Organizaţia Cooperării Economice a Mării Negre (OCEMN), la 
fel, este o structură importantă de nivel regional, care oferă avantaje 
pozitive Republicii Moldova. OCEMN asigură o consolidare a 
relațiilor economice şi politice între ţările balcanice, pe de o parte, şi 
stabileşte legătura de cooperare dintre ţările-membre, deschizând 
Republicii Moldova perspective de colaborare cu aceste state, pe de 
altă parte. 

Gruparea GUAM este o altă organizație regională strategică, 
care atribuie Republicii Moldova un rol de membru-cheie în procesul 
de integrare europeană. Proiectele de cooperare propuse în GUAM, 
îndeosebi cel privind facilitarea comerțului şi transporturilor, precum şi 
cel cu privire la crearea Centrului Virtual pentru combaterea crimei 
organizate şi a terorismului internațional, au un mare potențial de a 
contribui la dezvoltarea economică a țării noastre şi la stabilitatea în 
regiune. 

Aşadar, toate organizaţiile de cooperare regională reprezintă o 
modalitate primară pentru facilitatea integrării Republicii Moldova în 
structurile europene. 

Şi totuşi obiectivul strategic prioritar al Republicii Moldova îl 
constituie aderarea la Uniunea Europeană. în acest context ţara noastră 
promovează ideea Europei Unite, a unei Europe comune fără linii de 
divizare. 

La etapa actuală relațiile Republicii Moldova cu Uniunea 
Europeană şi statele ei membre sunt reglementate de Acordul de 
Parteneriat şi Cooperare (APC) semnat la 28 noiembrie 1994 şi intrat 
în vigoare la 1 iulie 1998. însă la 11 martie 2003 Uniunea Europeană a 
propus spre aprobare o nouă concepție de dezvoltare a relațiilor sale 
legate cu toți vecinii, inclusiv şi cu Republica Moldova. Ca rezultat, Ia 
22 februarie 2005, la Burxelles, a fost semnat „Planul de Acţiuni 
Uniunea Europeană şi Republica Moldova". 

Obiectivele prioritare ale „Planului de Acţiuni Uniunea 
Europeană - Republica Moldova" prevăd: a) crearea definitivă a 
statului de drept, care presupune executarea strictă a legilor de către 
toți cetățenii, funcționarea democraţiei constituționale, asigurarea 
drepturilor şi libertăților omului, separarea reală a puterilor în stat şi 
independenţa lor, pluralismul politic; b) asigurarea creşterii economice 
pe baza investițiilor naționale şi străine directe, astfel ca ritmurile 

medii anuale de sporire a produsului intern brut să se situeze între 4- 
6%, c) continuarea realizării măsurilor de stabilizare 
macroeconomică, reducerea datoriei publice, a şomajului şi a inflației; 
d) promovarea unor politici coerente, compatibile cu standardele 
Uniunii Europene, vizând ajustarea structurală a economiei, 
dezvoltarea şi modernizarea infrastructurii sferei materiale de 
producție, revitalizarea şi retehnologizarea industriei şi agriculturii, 
dezvoltarea sferei sociale; e) crearea unui mediu de afaceri prielnic, 
bazat pe un cadru legal care să asigure dezvoltarea competiției de piață, 
reducerea costurilor de tranzacție şi diminuarea poverii fiscale; J) 
modernizarea serviciilor de utilitate publică, astfel ca acestea să 
răspundă cât mai bine nevoilor cetățenilor şi economiei naționale. 

Cele menționate obligă la un volum mare de muncă atât în 
vederea modernizării juridice a statului, armonizării legislației, cât şi a 
dezvoltării economiei, îmbunătățirii condițiilor de trai ale populației, 
ridicării standardelor de stabilitate în societate, comportamentul şi 
cultura politică, de calitatea guvernării ş.a. Acest volum de muncă 
urmează să fie înfăptuit nu numai de puterea publică, dar şi de întreaga 
societate, de către fiecare cetățean în parte, căruia îi sunt aproape 
idealurile integrării în Uniunea Europeană. Numai în acest caz procesul 
de integrare europeană va deveni ireversibil pentru statul Republica 
Moldova. 

TEORII DESPRE SUBDEZVOLTAREA 
ECONOMICĂ 





în a doua jumătate a secolului XX au fost elaborate diverse teorii 
privind subdezvoltarea economică. Dar, înainte de a le examina, 
considerăm justificată necesitatea de a analiza succint însăşi fenomenul 
subdezvoltării şi caracteristicile esenţiale ale acestui fenomen. 

Subdezvoltarea economică a devenit o problemă globală a 
întregii omeniri. Acestei probleme i-a fost consacrat un enorm volum 
de studii, programe, inclusiv şi sub tutela O.N.U. Atenţia crescândă 
acordată subdezvoltării de către comunitatea internațională se explică 
prin multe motive, dintre care, în primul rând, prin faptul că circa 70% 
din populația lumii trăieşte în aceste ţări, în al doilea rând, prin 
consecințele enorme şi multiple ale subdezvoltării, în condițiile 
creşterii interdependenţelor economice mondiale şi, în al treilea rând, 
pentru că, în ultimu ani, a fost învins conflictul dintre Est şi Vest, dar a 
rămas cel tradițional dintre Nord şi Sud, adică dintre ţările bogate, 
industrializate, şi cele sărace, agrare. 

Subdezvoltarea este definită prin folosirea a mai multor termeni: 
țări sărace, țări rămase în urmă, ţări în curs de dezvoltare, ţări agrare, 
tări neindustriale, „lumea a treia" ş.a. 

Deşi există, cum se vede, aprecieri diferite, ţările subdezvoltate 
se delimitează de cele dezvoltate pe baza criteriului economic: venit 
mic pe locuitor, predominanţa agriculturii tradiționale, industrie şi 
infrastructură înapoiate, predominarea tehnicilor depăşite moral, grad 
scăzut de utilizare a resurselor naturale şi umane, ritm foarte scăzut de 
creştere a producției pe locuitor ş.a. Toate acestea influenţează negativ 
asupra condițiilor de viaţă ale populației (25% din aceasta cronic suferă 
de foame, 50% nu dispune de caloriile necesare vieții vitale). 
Subdezvoltarea reprezintă un fenomen negativ al contemporaneităţii. 
Ea afectează, într-o măsură sau alta, țări din Asia, Africa şi America 
Latină. Caracteristicile comune ale fenomenului, pe care le acceptă, ca 
atare, toți specialiştii sunt următoarele: 

1) deformarea structurală a economiilor naționale ale ţărilor 
subdezvoltate se reflectă într-o specializare de ramură îngustă, în 
existența unor disproporții între sectoarele primare, secundar şi terțiar, 
în dezechilibrul dintre industria prelucrătoare şi agricultură. Ţările 

subdezvoltate practică agricultura într-o asemenea măsură încât 
ponderea ei în structura PIB” este de 5 ori mai mare decât în ţările 
industrial dezvoltate. 

2) nivelul scăzut al venitului anual pe locuitor (sub 200 dolari 
față de 3500 din ţările dezvoltate) este în dezacord cu satisfacerea 
necesităților elementare ale populaţiei. 

3) decalajele privind starea populației. Astfel, creşterea 
demografică a țărilor subdezvoltate este excesiv de mare. în ultimii 50 
de ani aceasta a cunoscut o adevărată explozie, ritmul mediu al 
creşterii populației fiind de 2,5% faţă de 1% în ţările dezvoltate. 
Ponderea populaţiei ocupate în agricultură, în totalul populaţiei active, 
variază între 65-83% comparativ cu 5-22% în țările dezvoltate. în 
aceste ţări rata alfabetizării coboară la 17% în Malli, 13% în Burkino 
Faso şi 12% în Samalia. 

4) capacitatea ştiinţifică şi tehnologică indică un grad şi mai 
pronunțat al rămânerii în urmă a acestor țări: 10% din numărul 
savanților şi cercetătorilor, 5% din parcul mondial de aparatură 
electronică pentru prelucrarea datelor, 3% din totalul mondial de 
brevete şi invenţii şi 1% din producția de circuite imprimate revin la 
82% din populația mondială a țărilor subdezvoltate. 

5) coexistenţa mai multor tipuri de economie îmbrăţişează atât 
sectorul natural, cât şi economia de piaţă mixtă (mica producție de 
mărfuri) şi economia de piață intensivă (în sectoarele moderne). 
Dezvoltarea economică are un pronunțat caracter extensiv şi de 
dependenţă de „factorul extern”. 

6) în ţările cele mai subdezvoltate predomină gospodăria 
patriarhală, obştească, în care organizarea de tip liberal şi feudal se 
îmbină cu economia naturală şi de subzistență. în altele, rolul statului 
în economie a făcut să apară sistemul economiei mixte. 

Cele menționate au constituit suportul teoriilor despre 
subdezvoltarea economică care pot fî clasificate astfel: teoria 
„cercurilor vicioase"”; teoria celor cinci stadii; teoria economiei 
periferice şi a economiei dependente. 

Teoria „cercurilor  vicioaselnițiatorii acestei teorii sunt 
considerați R.Nurkse, E.Gannage, J.Hicks ş.a. Ei apreciază, că 
subdezvoltarea este consecinţa inevitabilă a unor blocaje, care au 
apărut şi se mențin în economiile unor ţări: fie datorită insuficienței 
factorilor de producție (resurse naturale, sau capital); fie prin 

anihilarea performanţelor absolute ale economiilor respective 
(datorită creşterii rapide a numărului şi a presiunii populației). 

în lucrarea „Problema formării capitalului în ţările 
subdezvoltateR.Nurkse consideră că principala cauză a 
subdezvoltării o constituie lipsa de capital, atât ca cerere, cât şi ca 
ofertă în aceste ţări. Elaborând teoria „cercurilor vicioase" ale 
subdezvoltării economice, el afirmă că, pe de o parte, lipsa de 
capitaluri determină investiții mici, acestea au un grad scăzut de 
ocupare a forței de muncă şi, respectiv, cererea de capitaluri este 
redusă, iar, pe de altă parte, insuficienţa capitalurilor determină 
venituri reale mici ale populației, acestea - o piaţă redusă, - investiții 
foarte mici, forță de muncă neocupată, iar aceasta - venituri foarte mici 
ŞI, deci, ofertă de capital mică. 

R.Nurkse se transformă în apărător al neocolonialismului şi 
afirmă că tările subdezvoltate îşi pot procura, totuşi, capitalul necesar 
apelând la ţările dezvoltate. 

Aproape în aceiaşi termeni înțelege să rezolve problema 
subdezvoltării şi profesorul libanez E.Gannage, care în „Economia 
subdezvoltării” (1962) remarcă patru feluri de cercuri vicioase ale 
subdezvoltări: a) malthusian (demografic); b) cel al insuficienței 
capitalului; c) cel al repartiției inechitabile a venitului național; d) cel 
al comerțului internațional, în care ţările subdezvoltate îşi deteriorează 
raporturile de schimb pe piaţa mondială. El ia în considerare, deci, pe 
lângă cauzele interne şi pe cele externe. 

Teoria celor cinci stadii ale dezvoltării. Autorul acestei teorii 
este economistul american W.W.Rostow. în lucrările:De la decolare 
la creşterea autointreținută" (1956) şi „Cele cinci stadii ale creşterii 
economice" (1959), analizând activitatea economică, W.Rostow a 
ajuns la concluzia că aceasta este determinată, hotărâtor, de doi factori 
de producție: capitalul şi munca, pe care i-a analizat atât în volum, cât 
şi ca productivitate. 


Pe baza elementelor analizate, W.Rostow elaborează un model 
al creşterii economice pe termen lung, care presupune parcurgerea de 
către ţările subdezvoltate a cinci stadii sau etape: 1) societatea 
tradițională; 2) tranziţia spre decolare sau demaraj; 3) decolarea, când 
țara are posibilitatea de a face investiții peste 10% din venitul său 
național; 4) maturitatea, când societatea foloseşte toate resursele 
tehnologiilor moderne; 5) perioada consumului de masă. 

în teoria lui W.Rostow subdezvoltarea cuprinde primele două 
stadii şi este sinonimă cu nedezvoltarea, sau, şi mai precis, cu perioada 
dinaintea dezvoltării. De aici rezultă că W.Rostow consideră 
subdezvoltarea o etapă necesară prin care trebuie să treacă toate 
economiile în drumul lor spre dezvoltare. Etapa hotărâtoare pentru 
creşterea economică este demararea sau decolarea, când investiţiile duc 
la creşterea venitului național pe locuitor. Finanţarea creşterii 
economice se poate asigura atât din surse interne, cât şi prin apelarea la 
împrumuturile externe. 

Teoria economiei periferice. Această teorie aparține unor 
economişti din țările lumii a treia, în special din America Latină, şi 
oferă o explicație diferită subdezvoltării. Teoreticienii cei mai 
reprezentativi sunt argentinianul Râul Prebisch şi brazilianul Celso 
Furtado. Ei îşi bazează întregul demers pe explicarea subdezvoltării, 
prin influența relațiilor internaționale asupra economiilor rămase în 
urmă. 

R.Prebisch a elaborat teoria „economiilor periferice", iar 
C.Furtado - teoria „economiilor dependente". 

R.Prebisch distinge două tipuri de economii: a) economiile 
periferice şi b) economiile de centru. 

Economiile periferice sunt proprii ţărilor subdezvoltate şi se 
caracterizează printr-o serie de trăsături, cum ar fi: structuri asimetrice 
ale producției interne; producția se menţine la nivelul de subzistență; 
tehnicile de lucru folosite sunt arhaice; venitul pe locuitor este scăzut; 
folosirea limitată a banilor; mari presiuni demografice ş.a. 

Economia de centru este proprie țărilor industrial dezvoltate, în 
cea mai mare parte a lor foste metropole coloniale. Asemenea 
economii se caracterizează prin trăsături specifice» opuse celor din 
țările rămase în urmă, foste colonii, cum ar fi: caracterul complex, 
diversificat al structurilor interne (cu preponderența ramurilor 
prelucrătoare de înaltă eficiență, posibilitatea de a realiza rapid noile 
descoperiri ale ştiinţei şi tehnicii); producția abundentă capabilă să 
asigure un nivel de trai superior locuitorilor şi posibilități pentru 
desfăşurarea exportului; tehnologii performante, venit pe locuitor 
foarte ridicat; o slabă presiune demografică; nivel ridicat de instruire 
generală şi pregătirea profesională ş.a. 

în asemenea situaţii, raporturile comerciale dintre „centru" şi 
„periferie" sunt totdeauna favorabile țărilor dezvoltate şi defavorabile 

celor subdezvoltate. Toate acestea contribuie la polarizarea bogăției 
mondiale la „centru", sărăcind „periferia". 

Ceslo Furtado completează teoria lui R.Prebisch, arătând că 
„economia periferică" nu este numai subdezvoltată, dar şi dependentă 
de „centru". El argumentează că specializarea economiilor rămase în 
urmă are loc sub presiunea țărilor industrializate, în interesul celor din 
urmă. Această specializare se face în funcţie de nevoile ţărilor 
dezvoltate. în aşa fel ţările subdezvoltate sunt condamnate la 
monocultură, la structuri deformate, care le fac şi mai puternic 
dependente de economiile avansate. 

Strategii privind eradicarea subdezvoltării« în baza teoriilor 
despre subdezvoltarea economică au fost schiţate anumite strategii 
privind eradicarea acestui fenomen negativ. Dintre acestea se detaşează 
următoarele trei tipuri sau modele: 1) tipul sau modelul dezvoltării spre 
interior; 2) tipul dezvoltării spre exterior, 3) tipul sau modelul 
dezvoltării endogene. 

Tipul dezvoltării spre interior pune creşterea economică, 
sporirea venitului național şi, în special, industrializarea în centrul 
procesului de dezvoltare, substituind importurile cu produse autohtone 
şi promovând exportul cu toate activitățile statale - puterile vamale, 
fiscale, monetare şi comerciale. 

Tipul dezvoltării spre exterior urmăreşte accelerarea dezvoltării 
pe baza participării mai intense a economiilor naționale la relaţiile 
economice internaționale, în vederea obținerii de cât mai multe 
mijloace de plată şi în transformarea acestora în factori de producție 
pentru atingerea obiectivelor propuse. Această strategie a fost aplicată 
de către tările latino-americane, în cadrul „Alianței pentru progres" şi 
de câteva ţări din Sud-Estul Asiei Filipine, Singapore ş.a. 

Tipul sau strategia dezvoltării endogene constă în considerarea 
ca un proces foarte complex al dezvoltării, care integrează toate 
ramurile producției sociale, îndeosebi industria şi agricultura într-un 
optim economic, social, politic, cultural şi educaţional. 

Aceste programe au în vedere faptul că depăşirea subdezvoltării 
este înainte de toate o problemă a țărilor respective, că efortul propriu 
al fiecărui popor nu poate fi înlocuit cu nici un ajutor din afară. 

Direcţiile principale ale acțiunii sunt: 

- dezvoltarea agriculturii în corelaţie cu promovarea unor 
politici de industrializare a produselor agricole; 

- industrializarea bazată pe subramuri care pot valorifica 
eficient resursele naturale şi de muncă proprii; 

- progresul tehnico-ştiinţific al investiţiilor şi inovatiilor; 

- formarea de cadre naţionale calificate şi înalt specializate, în 
concordanţă cu nevoile strategice ale economiei şi cu tendinţe 
de perspectivă ale ştiinţei şi tehnicii; 

- formarea capitalului şi realizarea de investiţii considerate 
pentru primele direcții principale. 

Fiind o problemă, în primul rând a popoarelor în cauză, nu se 
neagă condiţiile interdependențelor economice, fără de care nu poate fi 
abordat efortul propriu, problema finanțării dezvoltării. Aceasta 
presupune, pe de o parte, ajutorul internațional pentru dezvoltare şi, pe 
de alta, acordarea de împrumuturi din partea instituţiilor financiare 


internaționale. 

41 TEORIA GLOBALIZĂRII ECONOMIEI 


Idei vizând originile şi fazele globalizdrii economiei. Unii 
istorici (un reprezentant de seamă fiind William H.McNeill) consideră 
începuturile globalizării anii 1492, când Christopher Colombus a atins 
Americile, şi 1498, când Vasco da Gama face ocolul Africii. 

Alţi istorici (printre care Andre Gunder Frank) susțin că 
fenomenul globalizării a apărut mult mai timpuriu, fiind asociat unei 
pax pangolica. Primii Homo Sapiens erau nomazi, călătorind dintr-un 
ioc în altul; triburile de indieni au călătorit cu multe secole în urmă din 
Mongolia spre America de Nord. Roma antică stabilise legături 
comerciale cu negustorii asiatici care se strângeau la o dată fixă în 
marea Insulă Ceylon, în aşteptarea marii flote romane care venea dintr- 
un port de la Marea Roşie; marile descoperiri geografice din Evul 
mediu au fost rezultatul unor călătorii intercontinentale. 

O a treia opinie consideră că economia lumii a fost extrem de 
fragmentată şi descentralizată înaintea secolului al XIX-lea. Epoca 
victoriană a secolului XIX a fost una de mare avânt al globalizării, 
manifestându-se prin accentuarea circulației libere a factorilor de 
producție, inclusiv a forței de muncă, ceea ce nu a împiedicat, la un 
moment dat, aplicarea protecționismului comercial şi, în final, apariția 
Primul Război Mondial. 

Argumentele pe care le-ar putea aduce unii ar fi, însă, că pe 
atunci nu existau democrații puternice care să înlăture sursele de 
conflict puternic. Realitatea arată că aceste legături comerciale 
puternice apar şi între ţările cu democraţii avansate, că asistăm la 
apariția unor blocuri comerciale şi valutare, precum cel al Uniunii 
Europene. Ca să nu mai vorbim de relația dintre țările industrial 
dezvoltate şi cele în dezvoltare. 

în opinia lui loan Bari, nici una dintre aceste perspective nu a 
demonstrat în mod explicit diferența dintre expansiunea comerțului 
mondial pe fondul creşterii cererii şi ofertei în cadrul partenerilor 
comerciali naționali şi expansiunea comerțului condiționată de 
integrarea pieţelor (forma de manifestare centrală a globalizării, care 
conduce la convergența preţurilor). Cei doi autori demonstrează 
empiric că cele două momente, 1492 şi 1498, nu au avut impactul 

economic presupus de către istorici, cu toate că nu minimizează 
importanţa istorică a acestora când a apărut transferul de tehnologii, de 
produse agricole, de boli, ş.a. la scară globală.! 

Pentru unii globalizarea este identificată cu o "americanizare” 
(ilustrată de supremația economică şi militară a SUA, a noii ordini 
mondiale unepolare), alții asociază termenul de globalizare cu 
creşterea importanţei pieței mondiale, în timp ce a treia categorie 
utilizează conceptul pentru descrierea unei relații ideologice: 
globalizarea ca vector a economiei de piaţă. Pentru cea mai mare parte 
a autorilor, conceptul examinat provoacă complexitate, datorită 
rațiunilor de abordare atât de natură politică, cât şi economică şi socio- 
culturală. 

Din cele menționate se observă că cercetătorii n-au ajuns, încă, 
la un punct de vedere comun în determinarea momentului de 
declanşare a fenomenului globalizării. Totuşi, până la urmă, s-au 
conturat trei posibilităţi de abordare a acestui aspect, şi anume: 

e unii consideră că despre globalizare se poate vorbi chiar de la 
începuturile istoriei, efectele acestui proces resimţindu-se, mai 
mult sau mai puţin, în timp, până în momentul când a cunoscut o 
accentuare deosebită; 

e după alții, dimpotrivă, globalizarea este un fenomen 
contemporan, caracteristic modernizării şi dezvoltării 
capitalismului, cu mențiunea că în ultimele decenii, a cunoscut o 
accelerare deosebită; 

e există şi punctul de vedere potrivit căruia globalizarea constituie 
un proces recent, asociat, însă, cu alte evenimente economice şi 
sociale cunoscute sub denumirea de  postindustrializare, 
postindustrialism sau cu reorganizarea capitalismului pe alte 
baze. 

Desigur, plasarea globalizării atât de adânc în istorie, cum se 
prezintă lucrurile în prima concepție, pare a fi o exagerare, cu toate că 
unele argumente sunt convingătoare. Printre acestea se are în vedere 
apariția primelor imperii, procesul de răspândire a creştinismului în 
lume ş.a. Dar, chiar şi cele mai puternice imperii (cum a fost cel 
roman), privite pe scara istoriei, s-au dovedit a fi efemere. Este 
adevărat că au lăsat urme adânci în dezvoltarea ulterioară a omenirii, 


! loan Bari „Globalizarea economiei”. Bucureşti, Editura Economica. 
2005, pag.29 

reprezentând, fiecare în parte, o experienţă concretă, repetabilă la altă 
scară şi în condiţii social-economice totalmente diferite, lotuşi, 
încercarea de a pune conţinutul fenomenului globalizării, aflat fie şi la 
începutul lui, pe baza unor astfel de evenimente istorice este oricum 
discutabilă. 

De aceea din start trebuie de precizat ce se referă la aria de 
cuprindere a globalizării în sens larg al cuvântului şi ce în sens mai 
restrâns. 

Globalizarea, în sens larg al cuvântului, acoperă trei domenii ale 
vieţii sociale, respectiv: economic, politic şi cultural |. în sens mai 
restrâns ea se referă numai la partea economicului. 

Economia cuprinde toate fazele procesului de reproducție: 
producția, schimbul, repartiția şi consumul. Ea reprezintă structura de 
rezistență pe baza căreia apar şi se dezvoltă celelalte două componente: 
politica şi cultura. Dacă tendința de globalizare a economiei a fost 
evidentă încă din cele mai vechi timpuri, celelalte două laturi, derivate 
din prima pe anumite trepte de dezvoltare a activităţii economice, au 
inițiat numeroase discuţii, deoarece ele au fost interpretate ca o 
consecință directă a expansiunii, mai întâi a Europei, apoi a întregii 
lumii occidentale asupra tuturor teritoriilor situate în afara aşa-zisului 
„perimetru civilizator", în scopul consolidării puterii politice a unor 
state şi instaurării valorilor culturale străine tradițiilor locale. 

Evident, o astfel de situație nu putea interveni pe primele trepte 
de dezvoltare istorică a omenirii. De aceea, abordarea globalizării cu 
mii de nai în urmă nu-şi găseşte nici un suport practic, nici o 
îndreptățire. Aşa se explică de ce în unele lucrări mai recente, se 
propune o altă ierarhizare a fazelor evolutive ale globalizării, în cadrul 
căreia se regăsesc elemente specifice celor trei domeniu de cuprindere 
ale sale.” Ele sunt prezentate astfel: 

e faza germinată (Europa, 1400-1750), când apar primele hărți ale 
planetei, ca urmare a noilor descoperiri geografice, omenirea 
începând să devină conştientă că locuieşte pe o planetă (glob) 
care este situată în centrul sistemului nostru solar (revoluționarea 
astronomiei de către Copernic), este adoptat calendarul 


$ Gheorghe Postelnicu „Globalizarea economiei". Bucureşti, Editura 
economică, 2000, pag. 15-16 
2 R.Robertson "Globalization". London, Sage, 1992, pag.58-60 

universal, în fine, încep să se contureze hotarele viitoarelor 

puteri coloniale; 

e faza incipientă (Europa, 1750-1875) în cadrul căreia apar 
statele-naţiune, începe să se dezvolte diplomaţia formală dintre 
ele, apar primele convenţii legale internaționale, precum şi 
primele idei despre internaționalism şi universalism; 

e faza decolării (take off, 1875-1925), când are loc un proces de 
conceptualizare a lumii în termenii existenței unei singure 
societăți internaționale şi a unei singure umanități, proces 
favorizat de amplificarea legăturilor comerciale dintre naţiuni 
independente, extinderea comunicaţiilor, apariţia unor migrații 
de masă (îndeosebi dinspre Europa spre America); 

e faza disputelor pentru hegemonia mondială (1925-1969), 
declanşată de Primul Război Mondial şi apoi reafirmată de cel 
de-al Doilea Război Mondial, temperate, într-o oarecare măsură 
de înființarea Ligii Naţiunilor şi, după aceea, a Organizaţiei 
Naţiunilor Unite, care a implementat conceptele de crime de 
război şi crime împotriva umanității şi a atras atenția, prin 
intermediul unor organisme specializate ale sale, asupra 
pericolelor ce decurg din ignorarea unor probleme cu caracter 
global (poluarea, explozia demografică, epuizarea resurselor 
naturale, malnutriția, subdezvoltarea economică ş.a.); 

e ultimele decenii ale secolului XX, când s-au realizat progrese 
uriaşe în explorarea spațiului cosmic şi în telecomunicaţii, au 
apărut diferite forme de integrare regională, pe fondul adâncirii 
fără precedent a diviziunii internaționale a muncii. 

Rezultă deci, că globalizarea este un fenomen istoric, dar de 
natură contemporană. El este caracteristic mai degrabă celei de a doua 
jumătăți a secolului XX decât secolelor anterioare. Temelia care i-a 
imprimat tendinţa de afirmare a fost şi rămâne accelerarea 
industrializării şi a progresului ştiințifico-tehnic. 


Definirea recentă a conţinutului globalizării economice. Ce 
este globalizarea şi care sunt factorii determinanti ai declanşării acestui 
fenomen ? 

în literatura de specialitate există diferite opinii cu privire la 
definirea globalizării. Menţionăm doar unele din aceste opinii. 

Termenul „globalizare” a intrat pentru prima oară într-un 
dicționar (Webster) în 1961. De la mijlocul anilor '80 ai secolului XX 

câştigă o circulaţie considerabilă: el se alătură ca adjectiv altor termeni, 
precum: pieţe, instituții, ecologie, migraţie, conferinţe, evenimente ş.a. 
Daniel Jering face diferenţă între globalizare ca proces de expansiune 
a comerțului şi investiţiilor şi globalitate, ca stare, condiție, realitate 
dincolo de globalizare: „intrare într-o lume a globalităţii”. 

„Globalizarea, - afirmă Gherghe Postelnicu, - este un concept 
abstract. El nu se referă la un obiect concret, care poate fi pus în 
evidență pornind de la dimensiunile sale fireşti, uşor identificabile prin 
unitățile de măsură consacrate. Nu este nici un indicator sau un indice 
statistic, obţinut prin calcule mai mult sau mai puţin sofisticate”.! 

După părerea lui Anthony Gidees, globalizarea poate fi definită 
„ca intensificarea relaţiilor sociale în lumea întreagă, care leagă într-o 
asemenea măsură localități îndepărtate, încât evenimente care au loc pe 
plan intern sunt privite prin prisma altora similare, petrecute la multe 
mile depărtate, şi invers". 

„Globalizarea, în viziunea lui Martin Albrow, se referă la toate 
acele procese prin care popoarele lumii sunt încorporate într-o singură 
societate mondială, societatea globală." 

Emanuel Richter defineşte globalizarea ca fiind „rețeaua 
globală care a adunat laolaltă comunităţi de pe această planetă, altădată 
dispersate şi izolate, într-o dependență mutuală şi o unitate ale „unei 
singure lumi”. 

loan Bari consideră că globalizarea economiei mondiale este 
„procesul deosebit de dinamic al creşterii interdependenţelor dintre 
statele naționale, ca urmare a extinderii şi adâncirii legăturilor 
transnaționale în tot mai largi şi mai variate sfere ale vieţii economice, 
politice, sociale şi culturale şi având drept implicație faptul că 
problemele devin curând globale decât naționale, cerând, la rândul lor, 
o soluționare mai curând globală decât națională”. 


în viziunea lui Thomas L.Friedman, globalizarea este 
„expresia unui sistem care se integrează în cel mai înalt grad şi care 
rămâne permanent deschis integrării”. 


f Gheorghe Postelnicu „Globalizarea economiei". București, Editura 
Economică, 2000, pag.59 

? loan Bari "Globalizarea economiei". Bucureşti, Editura Economică, 
2005, pag.33 

? Thomas L.Friedman "Cum să întelegem globalizarea". București, 
Editura Fundaţiei Pro, 2001, pag.81 

în opinia lui D.Schimitov „dincolo de milioanele de cuvinte 
folosite pentru a descrie globalizarea, avem datoria să recunoaştem că 
ne aflăm în faţa unui colonialism modern..."!. 

Suntem de aceeaşi părere deoarece acest colonialism modern, 
sau neocolonialism, determină creşterea inegală între naţiuni, provoacă 
şomajul, amenință standardele de viață, de cultură, şi suveranitate a 
statelor naționale. 


Cauzele politice ale globallizării. După cel de-al Doilea 
Război Mondial, creşterea independenței statelor-naţiune a avut loc în 
mai multe etape, toate începând cu un moment istoric: apariția 
"Cortinei de fier” şi implementarea ,„ Planului Marshall” la sfârşitul 
anilor'40, prăbuşirea imperiilor coloniale, în consecinţă apariția zecilor 
de state independente la sfârşitul anilor'60, crizele resurselor 
energetice şi ale materiilor prime şi bunurilor în anii'70, destrămarea 
sistemului socialist în anii'80 ai secolului XX. 

Fiecare dintre aceste evenimente istorice a generat o 
independență accentuată la nivel regional şi continental şi, în final, la 
nivel global. Destrămarea sistemului socialist a pus sfârşitul perioadei 
de confruntare ideologică dintre Est şi Vest, pe glob din nou a rămas 
doar o singură superputere economică şi politică - superputerea 
capitalului. Scopul ei rămâne acelaşi ca şi anterior ~ asuprirea maselor 
creatoare de plusvaloare. 


Cauzele economice. Acestea se reflectă prin existenţa 
avantajelor comparative în fiecare ţară, de exemplu: alocarea resurselor 
umane, materiale şi financiare, costurile de producție mai mici, 
regulamentele vamale şi taxele de sprijin, existenţa know-how-urilor 
adecvate condițiilor specifice, excesul de capital în unele ţări 
dezvoltate, lipsa sau faza inițială a realizării politicilor naţionale 
privind protejarea mediului înconjurător ş.a. Pentru a spori avantajele 
comparative, prin atragerea investiţiilor directe de capital străin, unele 
țări au format „zone economice libere", unde legislația națională 
privind activitatea economică, taxarea, protecția mediului şi protecția 
socială nu este aplicată. Astfel de zone au devenit piloni de dezvoltare 
în multe ţări şi asigură rate înalte de creştere economică (ex., 
R.P.Chineză, Brazilia, Mexic ş.a.). Toate acestea contribuie la lărgirea 


! Citat după loan Bari "Globalizarea economiei", pag.32 

relațiilor economice internaționale, la extinderea procesului de 
globalizare. 

în opinia specialiştilor, la baza declanşării procesului actual de 
globalizare se află doi factori determinanti: 1) inovația tehnologică şi 
2) dominaţia doctrinei economice neolliberale. 

Inovația tehnologică cuprinde mai ales tehnologia de infoiinare 
şi comunicare- Aceasta are o asemenea influență asupra mobilității şi 
comunicării, încât „revoluția tehnologică" implică şi o „revoluţie 
socială". Are loc o tranziție de la societatea capitalistă industrială la 
cea postindustrială. 

Revoluţia tehnologică contemporană a fost marcată de 
descoperirea în 1948 a tranzistorului, urmat la începutul anilor'70 de 
microprocesor şi de introducerea acestuia în prelucrarea informaţiilor, 
telecomunicație şi telematică. Produsele care domină această perioadă 
sunt: microordinatoarele şi computerele persoanele, roboții, compact- şi 
video-discurile, laserul, faxul, radiotelefonul, Internetul, biomasca ş.a. 

Prin însăți natura lor, noile tehnologii din sfera largă a 
comunicaţiilor au o dimensiune globală, ele nu recunosc şi nu respectă 
granițele naționale. Cel mai mare eveniment tehnologic al secolului 
XX a fost apariţia Internetului. Internetul nu este numai un fenomen 
tehnologic, ci şi unul social. Aceasta se explică prin participarea 
utilizatorilor, din ce în ce mai numeroşi, la structura lui actuală. 

Odată instaurat în fibrele societății, Internetul a produs şi 
produce consecințe noi pentru aceasta. Cel mai important dintre 
acestea este procesul de globalizare, despre care Mihai Drăgănescu 
afirmă: „in esenţă, societatea informaţională este societatea care se 
bazează pe Internet. De asemenea, globalizarea este o consecință, cu 
prioritate, a Internetului". 


Accelerarea fără precedent a vitezei de transmitere a 
informațiilor, diversificarea mijloacelor de transmitere a acestora sub 
impactul noilor tehnologii informaţionale, conduc la sporirea 
„vizibilității transfrontaliere” a evenimentelor naționale. Acestea 
determină ca un eveniment dintr-o ţară să exercite, imediat, o influenţă 
asupra altei țări. Evenimente, subiecte şi probleme nu mai pot fi 
menținute în interiorul granițelor unei ţări sau regiuni. Dacă sunt 
importante, ele se transformă în evenimente globale şi probleme 


! Mihai Drăgănescu "Globalizarea şi societatea informaţională". 
Bucureşti, 2001, pag. 127 

globale. Astfel, de exemplu, dezastrul nuclear de la Cernobil a devenit 
o problemă globală, aşa cum distrugerea pădurilor din America Latină 
constituie o preocupare globală ş.a. 

Fenomenul creşterii rapide a telecomunicațiilor şi al globalizării 
rețelelor de telecomunicații s-a impus tot mai mult, astfel că atenția 
analiştilor vieţii economice internaționale contemporane s-a îndreptat 
atât asupra efectelor de mare importanţă pe care le antrenează asupra 
diferitelor sfere ale activității economice, cât şi, mai ales, asupra 
implicaţiilor pe termen lung, a căror amploare reală nu poate fi încă pe 
deplin sesizată. 

Noile descoperii în sfera informaticii şi telecomunicațiilor, 
asociate cu mutuațiile petrecute în configurația pieţelor internaţionale, 
cu globalizarea afacerilor sub influenţa activităților marilor corporaţii 
transnaționale, ca şi cu tendinţele de privatizare şi de dereglementare a 
pieţei telecomunicaţiilor, au determinat modificări radicale în 
configurația telecomunicațiilor. Aplicarea noilor tehnologii în acest 
domeniu - tehnica de caicul, reţele de cabluri din fire optice ş.a. - au 
contribuit substanțial la sporirea vitezei şi  fiabilității 
telecomunicațiilor, concomitent cu expansiunea globală a reţelelor. 

Dominația doctrinei economice neoliberale este legată de 
triumful economiei de piaţă, a societății de consum şi de distracție, 
precum şi de realizarea unor reforme sociale. După cum se ştie, 
neolberalismul este un curent de gândire economică mondial în care 
democraţia este considerată soră dreaptă cu economia de piaţă. 

Dominația neoliberalismului a devenit mai vizibilă şi a căpătat o 
dimensiune superioară în gândirea economică şi cea politică după 
sfârşitul Războiului Rece. Modelul pieţei libere şi al democraţiei a 
devenit şi mai convingător datorită destrămării sistemului socialist. 

Neolberalui cheamă politicienii să  liberalizeze activitatea 
economică, pieţele, să descentralizeze guvernarea şi să privatizeze 
întreprinderile de stat. Concomitent cu inovațiile tehnologice, mai ales 
informatizarea şi telecomunicaţiile, au permis multor agenţi economici 
să profite pe deplin de posibilitățile asigurate de pieţele libere. Tot 
tehnologia informațională a permis mişcările de capital spre toate 
colțurile lumii într-o fracțiune de secundă. Tot ea, cot la cot cu 
procesul de miniaturizare şi revoluționalizare a transporturilor au 
permis producerea unor părți componente ale unui produs în deferite 
continente, pentru ca apoi să fie asamblate şi distribuite pe pieţele din 
toată lumea. Producţia, desfacerea şi cumpărarea au început să fie din 

ce în ce mai puțin legate de factorul geografic. Acordarea de credite, de 
împrumuturi, speculaţii de orice fel au devenit activități mondiale. 

Cu toate că neoliberalismul este considerat baza teoretică 
motrică a globalizării, nu se poate spune că toate consecințele negative 
ale globalizării au fost dorite sau măcar prevăzute de adepţii acestei 
ideologii. Neohberalismul, de exemple, se bazează pe conceptul de 
democrație şi conceptul economiei sociale de piață (cu națiunea ca 
entitate politică, statul ca autoritate exclusivă în cadrul graniţelor 
existente, cu legitimitate şi autoritate organizate în interiorul hotarelor 
naționale, bazate pe o constituţie şi pe separaţia puterilor în stat). în 
acest model, spațiul internațional este organizat în cadrul unui sistem 
interstatal. Neoliberali au crezut că binefacerile sistemului vor rămâne 
definitive: în cadrul statelor democratice securitatea internă va fi 
garantată, piaţa națională şi internațională va fi organizată. Din cauza 
globalizării, toate acestea suferă schimbări, iar democraţiile din statele 
naționale teritoriale au început să decadă. 

Aşadar, neoliberalismul poate fi considerat unul dintre factorii 
teoretici cei mai importanți ai globalizării, dar nu atotcuprinzător - nu 
toate urmările acestui proces au la bază rațiuni neoliberale. 


Formele de manifestare ale globalizării economiei 
Principalele forme (direcții) de manifestare a globalizării economiei 
sunt: producția, comerțul, finanţele şi mişcarea forței de muncă. 

Deosebit de semnificative sunt transformările produse de 
globalizare în sfera de producţie. întreprinderea clasică naţională s-a 
transformat în rețea. încorporând într-un produs finit o sumedenie de 
elemente culese din cele mai îndepărtate surse. Marca de fabricație 
rămâne neschimbată din motive de prestigiu al calităţii, dar „made in" 
dispare, pentru că piesele se produc înainte de asamblare în zeci de 
locuri, aparținând reţelei globale. Când un american cumpără un 
automobil Pontiac de la General Motors cu 20.000 USD, el nu ştie că 
„6000 USD merg în Coreea de Sud pentru operaţiile de rutină şi pentru 
cele de asamblare, 3000 USD în Japonia pentru componentele 
principale (motoare, axe planetare şi componente electronice), 1500 
USD în Germania pentru desing, 800 USD în Tawan, Singapore şi 
Japonia pentru componentele mici, 500 USD în Marea Britanie pentru 
serviciile de reclamă şi marketing şi cam 100 USD în irlanda şi 
Barbados pentru prelucrarea datelor. Restul - mai puţin de 8000 USD 
- revine celor care se ocupă cu elaborarea strategiilor în Detroit, 

avocaţilor şi bancherilor din New York, membrilor grupurilor de 
presiune din Washington, lucrătorilor din domeniul asigurărilor şi cel 
al asistenţei sociale din toată ţara şi acţionarilor de la General Motors, 
majoritatea lor trăind în Statele Unite, dar un număr tot mai mare fiind 
cetățeni străini”. Un asemenea tip de producție presupune reţele 
dezvoltate de transporturi, comunicări şi informații. 

Creşterea producției a condus la sporirea volumului comerțului 
mondial în ultimii 50 de ani cu 500%. Marele impuls a venit din partea 
unei instituții guvernamentale din componenţa Naţiunilor Unite, care a 
purtat numele CATT până la transformarea sa în OMC (Organizația 
Mondială a Comerţului). în activitatea de 50 de ani ai GATT apare şi 
următoarea realizare: tarifele medii la produsele industriale constituie 
o zecime din ceea ce au fost la crearea sa. 

De la comerțul cu produse industriale s-a trecut la servicii. 
Comerţul cu servicii creşte mai repede decât cel cu bunuri. Agricultura 
şi comerțul electronic sunt teme noi, devenite centrul dezbaterilor 
internaționale. OMC s-a afirmat de la început printr-o mai mare 
capacitate de a arbitra disputele de comerț. In 47 de ani, GATT a 
rezolvat 300 de sesizări; în numai 3 ani, OMC a rezolvat 132 de 
plângeri. 

Intensificarea relațiilor comerciale internaţionale este alimentată 
de două tendințe: a) adâncirea integrării regionale şi b) accentuarea 
procesului de globalizare. Aceste tendințe duc spre extinderea 
interdependenţelor economice, politice şi culturale dintre statele 
individuale, ceea ce presupune în mod necesar cooperare: fiecare are 
nevoie de celălalt. 

Oricât de impresionante ar fi salturile comerțului, urmate de cele 
ale producție, ele nu pot fi comparate cu finanţele, ale căror volum de 
schimburi este în prezent de sute de ori mai mare decât al comerțului. 

Internaţionalizarea fluxurilor financiare este o altă formă de 
manifestare a globalizării economiei. Aranjamentele monetare 
postbelice de ia Bretton Woods, constituirea FMI şi a Băncii 
Mondiale a marcat etape spre un sistem financiar mondial. 

Creşterea competiției pe piețele financiare internaționale 
forțează marile instituții financiare să se lanseze în operațiuni de mare 
extindere în jurul lumii, depăşind granițele naționale şi înglobând în 


! Robert B.Reich "Munca națiunilor”. Bucureşti, Editura Paidea, 1996, 
pag.44 

ofertele lor o varietate tot mai mare de servicii financiare. Se apreciază 
că anual, pe plan mondial, sunt operate prin intermediul rețelelor 
internaționale de telecomunicaţii transferuri de fonduri „electronice" 
totalizând 100.000 miliarde de dolari. 

în ultima vreme, globalizarea a fost cel mai des asociată cu 
creşterea fluxurilor private de capital înspre ţările în curs de 
dezvoltare. Investiţiile străine directe au devenit categoria cea mai 
importantă. O evoluţie de ordin instituțional o reprezintă şi formarea de 
trusturi financiare care combină toate felurile de operaţiuni financiare 
la scară globală. Liberalizarea pieţelor financiare în unele ţări nou 
industrializate a fost stimulată de factori, precum: dorința țărilor 
respective de a atrage capital pentru stimularea investițiilor şi a 
creşterii economice, dorința marilor instituţii financiare occidentale de 
a valorifica noi oportunități. Acest interes a fost articulat politic de 
către SUA, Marea Britanie, Germania ș.a., care au solicitat țăriUs- nou 
industrializate să-şi deschidă pieţele financiare în cadrul unor negocieri 
bilaterale sau multilaterale. 

Mişcarea forței de muncă de la o ţară la alta are loc parțial 
datorită încercărilor de identificare a unor noi oportunități de lucru. 
Proporția forței de muncă de origine străină pe ansamblul globului a 
crescut în ultimele decenii cu aproape 50%. Presiunile migraționiste se 
vor accentua, mai ales, dacă privim problema din perspectiva faptului 
că din cele 83 de milioane de oameni ce se adaugă anual la populația 
planetei, 82 de milioane provin din ţările în dezvoltare. 

Cele mai importante direcții urmărite de forţa de muncă au fost 
şi continuă să fie între țările în curs de dezvoltare şi cele industrial 
avansate. Aceasta poate avea drept consecință o unificare a salariilor la 
nivel internațional. Există, de asemenea, un potențial destul de 
important de deplasare a cunoştinţelor şi tehnicilor de producție înspre 
tările în curs de dezvoltare, Ia fel şi o creştere a salariilor în acest ţări. 

Reversul mişcării forței de muncă constă în pierderile 
înregistrate de către țările în dezvoltare prin „exportul de creere" şi în 
amenințările forței de muncă locale, a ţării importatoare de forță de 
muncă mai ieftină, care poate conduce la deteriorarea avantajelor şi 
chiar la şomaj. Comparând evoluțiile medii pe ultimele decenii, se 
observă că rata anuală a şomajului în țările dezvoltate se menţine la 
nivelul de 6-7%. 

Pro Şi contra globalizare. în prezent există trei forme de 
atitudini politice intelectuale privind globalizarea: Reunirea de la 
Davos, Forumul Social Mondial de la Porto Alegre şi proteste de 
stradă față de globalizare. 

Reunirea de la Davos este considerată de mulți analişti o 
reuniune a Dreptei globale - a stăpânilor Universului. în viziunea lor 
globalizarea (pe care o asociază, în general, cu acceptarea unui 
capitalism de avangardă, în stil american) este progresul. Țările în curs 
de dezvoltare sunt obligate să accepte, dacă vor să se dezvolte şi să 
combată în mod eficient sărăcia) regulile globalizării. 

Aceste reguli prevăd extinderea la scară globală, atât în plan 
național în ţările slab dezvoltate, cât şi la nivel internațional, conceptul 
de economie socială de piaţă, în care statul şi-a asumat rolul de factor 
activ prin politici fiscale şi sociale. 

Astfel, globalizarea va putea oferi tuturor o bună şansă pentru 
dezvoltare şi pentru micşorarea prăpastiei care îi separă pe cei bogaţi 
de cei săraci. 

Forumul Social Mondial de la Porto Alegre care reuneşte 
organizații populare, numit şi Stânga globală, susține un model de 
organizare a societăţii contemporane total diferit de cel al davosiştilor. 
Obiectivul tradițional al acestui forum, încă de Ia originile sale, a fost 
să facă posibilă forma de globalizare bazată pe participarea majorităţii 
populației mondiale, şi nu de puterea uriaşă a corporațiilor financiare şi 
multinaționale, a căror dominație a devenit îngrijorătoare. 

Mişcările anticapitaliste au la bază următoarele principii 
conceptuale: 

e Acțiunea selectivă. Ţările în dezvoltare spun NU globalizării 
selective, adică lberalizării comerțului, investițiilor şi fluxurilor 
financiare. Toate acestea se fac doar în folosul ţărilor dezvoltate. 
OMC şi sistemul acesteia forțează tările în dezvoltare la 
angajamente peste puterile lor. 

e Revenirea la colonialism. Interesele ţărilor în dezvoltare se lovesc 
de o serie de sancțiuni internaționale percepute ca o reîntoarce la 
colonialism. Colonialismul revine sub forma FMl-ului, Băncii 
Mondiale, a altor instituţii financiare şi carteluri economice, iar 
când este necesar, chiar şi sub forma alianțelor militare. 
Globalizarea consolidează dependenţa economică, politică şi 
culturală. 

e Pierderea suveranității naţionale. Principiul suveranității este 
zguduit din start şi nu datorită unor condiții obiective, ci datorită 
caracterului arbitrar atât de răspândit în relaţiile internaționale. 
Eroziunea suveranităţii are consecinţe în plan economic, dar şi în 
viabilitatea instituțiilor şi stabilităţii sociale. 

+ Pierderea identității. Valorile aduse de globalizare sunt însoțite de 
sistemul economic bazat pe consumul irațional în țările bogate. 
Globalizarea pare a face diversitatea culturală „ceva demodat". Ea 
ar putea conduce la o singură civilizație, standardizată potrivit 
culturii vestice. Lumea globală va fi uniformă, iar varietatea va 
dispărea. 

+ Extinderea economiei subterane. în procesul globalizării graniţele 
s-au deschis, barierele comerciale au fost eliminate, informaţia 
circulă cu o viteză nemaiîntâlnită. Cifra de afaceri a companiilor 
transnaționale „explodează", la fel şi cea a organizaţiilor criminale 
transfrontalière. Averile colosale sunt, adeseori, rezultatul 
traficului de droguri şi arme, contrabandei, prostituţiei, spălării 
banilor, toate sub umbra corupției. 

Proteste antiglobaliste se destăşoară în special cu ocazia a două 
categorii de evenimente: 1) reuniunilor anuale ale celor mai importante 
organizaţii internaționale din sistemul Naţiunilor Unite - OMC, FMI şi 
Banca Mondială; 2) întâlnirilor „la vârf' ale celor mai puternice ţări 
din lume - „Grupul celor 8" (SUA. Japonia, Germania, Franţa, Marea 
Britanie, Canada, Austria) la care a fost invitată, în ultimul timp, şi 
Rusia. 

După felul în care s-au desfăşurat până acum, aceste manifestații 
îmbracă două forme: 1) paşnice şi 2) violente. Participanţii la astfel de 
forme de protest au o componenţă foarte diferită: de la pacifişti - la 
neomarxişti, de la militanți religioşi - la nihilişti radicali. 

Aşadar, extinderea relațiilor economice internaționale 
contemporane se află sub semnul unei noi realități, pe cât de inedită şi 
promițătoare, pe atât de complexă şi contraversată, cea a globalizării. 
Dezbaterile privind acest proces gravitează, după cum am văzut, în 
jurul factorilor cauzali, precum şi a formelor de manifestare care au 
generat schimbări şi efecte contradictorii. Unicitatea procesului 
globalizării este ambivalență, atât ca fenomen cantitativ, cât şi 
calitativ. Pe de o parte, globalizarea vizează creşterea fără precedent a 
fluxurilor mondiale şi tranzacţiilor încheiate între diverşi participanţi la 
economia globală, pe de altă parte, gradul de influențare a modelelor 

de producție şi consum, a pieţelor financiare şi de capital dintr-o 
anumită țară, de politicile de dominație externă. 


în contextul globalizării Republica Moldova parcurge la moment 
o tranziție internă şi alta externă. Cea internă se desfăşoară pe trei 
alineate: liberalizarea politică şi economică; restructurarea generală cu 
un accent pronunțat în privatizare; stabilizarea şi creşterea economică, 
pe fondul microdinamizării economiei reale, crearea statului de drept. 
Toate acestea au ca obiectiv principal constituirea economiei de piață 
de orientare socială. 

Tranziţia externă este legată de crearea condiţiilor economice, 
politice şi sociale privind integrarea în Uniunea Europeană. Aceasta 
presupune realizarea în termeni prevăzuţi a „Planului de acțiuni UE - 
Republica Moldova”. 

Toate aceste măsuri constituie factori determinanți ai procesului 
de tranziție, necesare stimulării creşterii economice durabile şi 
integrării în UE, ca principali vectori ai globalizării economice a 
Republicii Moldova. Sperăm la o globalizare favorabilă pentru toate 
statele suverane şi nu numai pentru ţările industrial avansate, care s-au 
îmbogățit şi se îmbogăţesc prin schimburile internaționale inegale. 

